
II Forord
DET MALLINGSKE BOKTRYKKERI A/S.

III Av utgiverens forord til første utgave.
Jeg forelegger herved for almenheden første del av en ny lesebok for den norske folkeskole. Det må da være meg tillatt først å betone, hvilken oppgave jeg har satt meg under mitt arbeide med denne første del. Alene erfaringen kan vise, om denne oppgave er løst eller ikke.

Mitt største mål har da vært å skape en bok som de små kunne komme til å holde av; og det har den hele tid vært min overbevisning, at dersom dette mål ikke ble nådd, burde boken med rette regnes for død og maktesløs å være. Det gjaldt altså å hente stoffet fra en verden hvorom barnets tanker kretser, eller hvorimot de ubevisst søker, og å gi dette stoff en form der inntil de minste detaljer var gjennomsiktig. Det gjaldt å gjøre veien lett og jevn, for at de små lesere i den korteste tid kunne komme så langt frem som mulig; under våre små og fattige forhold måtte dette krav være mer uavviselig enn noe annet sted. Med andre ord: det gjaldt med vaagen aktpågivenhet å søke det barnlige, uten at det på noe punkt kunne merkes, at der var søkt. Det gjaldt på den ene side, ikke å være estetisk fornem og vrake hva der kunne være barnet kjært, om dets litterære verd enn var ringe; men det gjaldt i enda høyere grad å finne det stoff og den fremstilling hvor det barnlige og det poetiske møttes. Derfor er selvfølgelig de diktere som i større eller mindre grad kan siges å være klassiske nettopp i dette punkt, alle representert. Det har fremdeles vært meg maktpåliggende å oppta i denne første del av min lesebok skildringer fra barnelivet som ikke var knyttet til noe berømt navn, men som dog ved sin naivitet og ubevisste ynde måtte regnes til perlene i vår litteratur («Hans Marius», «Reisen til verdens ende»). fra fremmede landes forfattere har jeg dernest hentet motiver, hvor jeg fant at disse var allmennmenneskelige og utsprang av virkelig iakttakelse og sympatisk forståelse. Ved siden heraf har jeg flittig benyttet en kilde der måtte være naturlig å gå til ved et arbeide som dette: den kilde hvor det barnlige og folkelige flyter sammen: dyre-eventyret og barneverset. Intet sted har det almene så lett for å bli nasjonalt som i disse sagn, der går verden rundt i forskjellig kledebon; eller i disse vers, der er fordringsløse som barnets første IV tale, friske og yndefulle som løvsprett om våren. Jeg har undertiden hentet dette stoff langt borte, men jeg har det håp, at det norske barn ingensted skal merke det fremmede, men at det skal forstå det almene, fordi det kommer i en hjemlig drakt.

Jeg har ovenfor sagt, at det var mitt største mål å gjøre denne barnebok kjær for de små. Jeg kan gjerne tilføye: mitt eneste mål, når man bare vil forstå meg rett. Et åndelig sundt og friskt barn kommer nemlig aldri til å holde av en pedagogisk barnebok, hvis den kun er underholdende, hvis den er hva man pleier å kalle en morskapsbok. Barnet vil mer enn underholdes. Barnet vil vite, tenke, føle, vokse og utvikles i alle retninger; det er en naturtrang. Barnet vil ha alvor i legen. Det har et ubevisst krav på personlighetens utvikling, og først hvor den pedagogiske barnebok på den rette måte imøtekommer dette krav, kommer barnet riktig til å holde av den. Men det gjelder å finne den rette måte. Det påhviler ikke leseboken i morsmålet å plugge moral inn i de små eller gi lekselesning i dette fag; det er hverken dens plikt eller dens rett å tilhugge den etiske personlighet med uavlatelige hammerslag. Det gjelder å forme det bløte voks med nennsom hånd; det gjelder å finne den stille vei som fører til hjertet, å gjennomgløde barnesinnet med en varme der lar beslutningen til det gode springe ut som knoppen for solens stråler; det gjelder å fortelle dempet og diskret, så der dirrer en efterklang i barnesjelen, en efterklang som fører til handling.

Det er ikke læsebogens plikt og oppgave å innprente kunnskap, men det er dens plikt overalt å gå hand i hånd med læreboken, å åpne alle dører på gløtt, og peke på hvor kunnskapen ligger, å gi kjærlighet til den, gi barnet inntrykket av at den ikke er noe truende, men noe som vinker. Leseboken har nemlig ifølge sin hele natur det privilegium, at den på alle felter har til forbundsfeller selve grunnelementene i barnets vesen: fantasi og følelse. — Den ved, at barnet, likesom det voksne menneske, higer mot frihet, og at det ikke blot har en tørst etter å vite, men også en lengsel etter å slippe fra strev og tvang og arbeide. Leseboken stiller seg ikke helt avvisende overfor denne lengsel, men den søker inntrengende å overbevise om, at den sanne ufrihet består i uvitenhet, den sanne avhengighet i mangel på kunnskap.

Det gjelder selvfølgelig i særlig grad bokens første del, barneboken i egentlig forstand, at døren til kunnskapen bare står på gløtt. Her må man overalt nøye seg med antydninger, og disse antydninger kan siges å være spredte og usammenhengende. Snart er det små historier og ganske enkle karakteristikker av hest og ren og hund og katt, snart fortelles der om de store ville dyr i fremmede lande, eller om brevduen, som flyver med posten tusener av kilometer; snart pekes der på skogen, som østlandsbarnet har utenfor sine skolevinduer, snart på hav og fjord, som er kystbarnets nærmeste nabo, og på fisken, som i millioner kommer svømmende til oss. Ett stykke forteller om papiret, som barnet skriver på, et annet om boken, som det holder i V sin hånd, et tredje om solen, som skinner på denne bok. Det synes å være en broket mangfoldighet, og noen skematisk sammenheng hverken er der eller bør der være; men en forbindende tanke er der mellom alt sammen. Det er alt sammen knyttet til barnets interesser og evner på dette trin. Det har alt sammen til hensikt å besvare de spørsmål som den lille gjør seg selv, og å vekke nye. Ti barnets tanker beveger seg, i den alder hvorom her er tale, på en forunderlig måte mellom det nærliggende og fjerne. Det blir ikke trett av å høre om de dyr som det ser for sine øyne hver dag. Men det drages like så sterkt mot det forunderlige fremmedartede hos løven og tigeren, hvis uhygelige bedrifter har noe av eventyrets glans over seg. Overalt hvor virkeligheten har det vidunderliges preg, fengsles det i særlig grad. — Det har moro av å høre hvorledes en bok blir til, hvorledes duen bringer brev, fordi de faktiske opplysninger her giver overraskelse på overraskelse, der interesserer det opvakte barn like så sterkt som en spennende historie. Således vil disse antydninger, som med hensyn til den lærdom de inneholder er så overordentlig beskedne og ubetydelige, dog forhåpentlig være tilstrekkelige til å holde spørrelysten åpen, holde døren til kunnskapen på gløtt.

Det er først i læsebogens senere del at denne dør kan slås videre opp; men også her vil innholdet absolutt og strengt skille seg fra læreboken. Under den utvikling som vår folkeskole har fått og uten tvil fremdeles kommer til å få, vil lærebøkenes antall vokse med hver dag, og der er derfor ingen som helst grunn til at fylde læsebogens knappe rom med et innhold som rettelig hører annensteds hjemme. Derimot bør den på de forskjelligste områder supplere lærebøkene, og derfor må dens innhold også på de senere trin bli avvekslende og mangfoldig. Ikke blot våre dikteres verker, — de største begivenheter i verdens og kirkens historie, vårt folks levnetsløp og dets nutidsliv, vår natur og vårt dyreliv, våre næringsveier, vår samfunnsbygning, alt skal være representert, men også kun representert; ti leseboken har kun plass for det typiske, for brennpunktene, som kan kaste lys til alle sider. Den skal og kan kun gi impulser, intet annet.

Men også i denne mangfoldighet skal der være en enhet: uten patriotisk skryt, uten fortrengsel av sannheten på noe punkt, skal en lesebok for den norske folkeskole oppdra norske borgere. Jeg slutter derfor bokens første del, der er å betrakte som en innledning til det hele verk, med en rekke lesestykker der søker å føre de små hen til det store som vi kaller fedreland. Det er et abstrakt ord, et begrep. Jeg har søkt å gjøre det forståelig ved konkrete skikkelser, ved billeder hentet fra barnets eget liv. Jeg har søkt at sky alle store ord og å tale barnlig og dempet, som jeg taler i min egen stue til mitt eget barn.

Jeg har kalt den ene syklus av disse stykker «Tulla i barnas flagtog»; et «barnas flagtog» skulle jo egentlig den hele skolegang være, ikke i feststemning og hurrarop, men i daglig arbeide og fremskritt, side om side, med det norske flagg i spidsen.

VI Det forekommer meg da naturlig, at språket i en norsk lesebok for folkeskolen må være så hjemlig og nasjonalt, så barnligt og tilgjengelig som vårt skriftspråks nåværende standpunkt på noen måte tillater, og her har min oppgave vært den samme for språkformens vedkommende som den har vært med hensyn til innholdet: det gjaldt å skrive således, at norske barn hadde lett for å forstå det. Dette og intet annet har vært min hensikt. Jeg har hverken evne eller trang til å være språklig reformator.

Jeg ved på den annen side vel, at i mange bygder av vårt land vil mitt språk ikke være hjemlig nok, fordi der tales dialekter som avviker så sterkt fra vårt skriftspråk, at dette nødvendigvis må klinge fremmed for barnet, i alle fall på det tidligste skoletrinn. Av denne grunn utkommer første del av min lesebok i to parallelle utgaver. Den ene er helt igjennom på skriftspråket, og henvender seg til byene og de dele av vårt land hvor den muntlige tale ligger skriftspråket nærmere; i den annen utgave er samtlige stykker i første avdeling på landsmålet; i de øvrige avdelinger er skriftspråket det fremtredende.

I de senere dele vil landsmålet bli representert så vidt fyldigt, at det for en lesebok passende utvalg av landsmålslitteraturen kan komme med, og at den nye lov kan ske fyllest.¹ Den påbyr, som bekjent, at barna i folkeskolen skal lære å lese begge språk, både skriftspråket og landsmålet.

Skjønt læsebogens første del ikke innlater seg på det fagmessige, har hr. professor Robert Collett dog vist meg den velvilje å gjennomlese stykkene om reinen, skogen, fiskeriene og brevduen. De øvrige stykker som streifer inn på det naturhistoriske felt, har hr. professor dr. Gustav Guldberg under professor Colletts fraværelse gjennomlest.

Nordahl Rolfsen.

VI Professor Moe’s forord.²
Den ledende tanke for denne bogs språkbehandling er den samme som grunntanken for bokens hele bygning: hensynet til barnets virkelige standpunkt i det øyeblikk det skal gi seg i ferd med leseboken. Også språkformen må virke som kjent, eller lett gjenkjennelig, på barnet. Men dette prinsipp krysses av to andre krav, som også har sin VII rett: hensynet til det litterært nedarvede og hensynet til bysprogets og landssprogets forskjellighet. Den siste faktor krever øre, fordi boken henvender seg både til by og bygd; den første må ikke glemmes, for ikke av fremkalle noe brudd med det tilvante. Det er samspillet av disse faktorer som har ledet til den sprog- og skrivebrug som her er gjennomført. Hvorvidt det har lyktes utgiveren og meg i alt vesentlig å treffe det rette valg, og overhoved å vise den takt og det språkøre som dog til sist er det avgjørende i disse spørsmål, får stå sin prøve. Vi har i ethvert fall søkt upartisk at afveie de forskjellige hensyn etter den vekt som tilkommer dem. Og om vi ikke alltid har kunnet se enhver enkelthet med de samme øyne, så har dette i alle fall medført den fordel, at forholdet mellom øst- og vestlandets interesser er blitt alsidig drøftet.

Først og fremst nevner jeg da den nasjonale stiltone, og i sammenheng dermed ombytningen av adskillige tilvante unorske ord og vendinger med de tilsvarende hjemlige. En sådan ombytning har funnet sted overalt hvor stilen ikke er til hinder og øret ikke såres ved det. Men det tør si seg selv, at den ikke er foregått mekanisk, og — navnlig for de senere avdelingers vedkommende — ikke annerledes enn at barna også får adgang til å lære de brugeligste gloser av unorsk opprinnelse. Stil og foredrag har vi derimot overalt prøvet å holde norsk, om enn med noen avskygning etter innholdets skiftninger.

De andre avvikelser i språkform og rettskrivning som man her vil finne fra det tilvante, er endringer som undervisningsdepartementet har godkjent for Aars’s Retskrivningsregler og Hofgaards Grammatik, i hvis kommende utgaver de blir optaget, — for en del foreløpig som «tillatte» former ved siden av de hittil sedvanlig indøvede. I sitt grunnlag svarer disse regler til den språkform som er brukt i første opplag av denne del av leseboken, kun at de er noe mer omfattende, og derfor åpner adgang til større følgestrenghet i gjennomførelsen av norsk talebruk i skrift.

De går ut på: 1. Godkjennelse av dobbeltformer, så vel grafiske og litterære som grammatiske. 2. Fordobling av konsonanten etter kort vokal i betonet stavelse: a) overalt hvor der kan oppstå tvetydighet, b) også ellers i alle særlig norske ord, dog ikke bøyningsendelser. 3. Innskrenkning i bruken av sammenskrivning (utenfor virkelige sammensetninger). 4. En mer logisk bruk av komma. — Om alle disse punkter henviser jeg til den forestilling som ligger til grunn for departementets godkjennelse, og som trykkes i Universitets- og skoleannaler.

Her fremhever jeg alene følgende:

1. Med talespråkets norske form skrives: a) alle særlig norske ord, og en del ord hvis skriftform fjerner seg særlig fra den norske uttale: uthage, i siste liten, det leter på (av folke-sprogets leitar), leie (lede, føre), rope (rope), snile (snegl), svette (svette), ball (bold), vaage (vove), blåse, gråte o. fl. b) enkelte ord som i vedkommende betydning er særlig norske: en leke, spøkelig, en gap, en kryp, en stakkars krok, stryk (pryl) o. s. v. c) benevnelser på hjemlige dyr, VIII planter og frukter: gjøk, ek, løk, nøtter o. s. v. d) en del benevnelser på hverdagslige ting, eller ord som jevnligst forekommer i dagligtalen eller i en slags håndverksspråk: spiker, spekekjøtt, bigsel, nøkkel, en flåte (tømmerflåte), en hake (båtshake), fokk og fyke, sliten og slite, breke, sprake, strype, krøke, fløte o. lign.

2. Adjektiver som i folkesproget ender på -ut (borket, lurvet, flekket o. s. v.) skrives overalt med t i endelsen: den borkete hesten, lurvete hunder.

3. Ubestemt flertall av felleskjønnsord bøyes med -er (stokker, hester, gaarder), unntagen a) i ord som i entall ender på -er (borger — borgere, finger — fingre), b) i en del ord som — i alle fall i flertall — vesentlig tilhører det litterære språk (næringsveier, gjenstander, malme, sanger, vine, skatte — kostbarheter, sole), c) i ord som: menn, fedre, brødre, og helst også i ord på -dom (sykdommer) samt drømme, strømme, dage, fiske, strande, løgne, og maaske et par andre.

4. Ubestemt flertall av intetkjønsord får enten ingen flertallsendelse (berg, troll) eller den litterære på -e (skip, have). Fremmede intetkjønsord får -er (bretter), likeså enkelte andre, som til dels har hatt annet kjøn: godser, lemmer, kinner, steder, lofter o. fl.

5. Bestemt flertall ender på -ne, ikke -rne, i alle substantiver som etter den gamle litterære skrivemåte har -e i ubestemt flertall (altså ikke alene: gjenstandene, sangene, men også: stokkene, hestene o. s. v.), dessuten i særlig norske ord som lite har vært brukt i litteraturen (sauene, haugene, kovene, staurene o. fl.). Ellers er den sedvanlige skriftform for bestemt flertall bibeholdt i de ord som også etter den eldre rettskrivning har -r i ubestemt flertall (guttene, jentene o. s. v.)¹.

6. Imperfektum og fortids partisipp av svage verber får bøyningen -te -t -de -d eller -ed -et (talte — talt, trodde — trod, strevde — strevd, lovet — lovet); den fulle litterære form på -ede forekommer bare en og annen gang som poetisk frihet i dikt, i likhet med verbenes flertallsformer.

7. Fortids partisipp bøyes ikke i flertall, hverken av sterke eller svage verber, uten hvor det brukes som adjektiv («de dragne sverd», ellers: draget, talt).

8. Merk til slut: bli — blir — ble — blitt, spørre — spør — spurte — spurt (spørsmål), selge — selger — solgte — solgt, lade — lar — lot — ladt; sa, la (for: sa, la), samt både i entall og flertall «noen», i likhet med «ingen».

IX Særlig om tegnsetningen må jeg henvise lærere og andre som har å sette seg nøyere inn i spørsmålet, til den fullstendigere utredning som er gitt i den nevnte forestilling til departementet. Her hidsætter jeg kun, til oversikt, at utdrag av de viktigste regler. For en vesentlig del fremtrer de nye regler som en strengere gjennomførelse — eller som utvidelser — av et par tidligere regler, optaget i de senere utgaver av Aars (§ 62, 2, anm. 1, og § 64). De går særlig ut på en innskrenket eller endret bruk av komma ved avhengige setninger. Hittil har det jo vært alminnelig regel uten videre å sette skilletegn så vel ved begynnelsen som slutningen av en bisetning. Heri gjøres nå følgende prinsipielle innskrenkning: Ved begynnelsen av en bisetning hvor det ikke kan gjøres noen stans i lesningen, bør ikke settes komma. Da må man enten sløyfe skilletegnet helt, eller ta det led som bestemmes (utfylles) av bisetningen, sammen med denne, og sette skilletegnet foran dette led, hvis der her mer passende kan gjøres en stans, eller overhoved en lenger stans enn ved selve bisetningens begynnelse.¹

Slike tilfelle, hvor det ikke kan gjøres noen, eller kun en forholdsvis liten stans der hvor bisetningen begynner, er især følgende:

1. Ved sammenslyngede setninger, d. v. s. hvor et led hører både til hoved- og bisetning, eller hvor det er tvilsomt, hvilken setning det egentlig hører til: «Klokken 12 visste vi kongen skulle kjøre gjennom den gaten hvor farmor bodde. — Det er det ingen andre gutter som har. — Tulla synes nå likesom hun er i slekt med alle mennesker, hun. — Nå trodde hun de hadde nok» (Nu hadde de nok, trodde hun).

2. Hvor hoved- og bisetning er en utvidet omskrivning av en enkelt setning, oftest tjenende til å fremheve et led i denne: «Kanskje var det gaupen de skrek etter (= Kanske skreg de etter gaupen). — Det er ikke alltid bjørner løper så langt. — Det var prins Kristian av Augustenborg han kalte så»

3. Også ellers ved «nødvendige» relativsetninger, d. v. s. relativsetninger som inneholder en for den rette oppfatning nødvendig begrensning av det led de slutter seg til: «Bare fanter, og folk som aldri hadde sett et skip før (d. e. slike folk som). — Bjørnen er det største rovdyr som finnes i Norge. — Jeg skal hugge hodet av alle som kaller meg for jente» (hvor «største» og «alle» ikke gjelder uten videre, men kun med den innskrenkning som relativsetningen angiver).

4. Likeledes også i det hele ved at-setninger hvor at er utelatt, eller hvor der er en større stans like foran det led som setningen slutter seg til: «Det var synd han ikke ble general. — Alle som så det, mente det var uråd å berge her. — Pus ville ha nattero, og ville at andre skulle ha det også.»

X Til gjengjeld gives komma en adskillig utvidet bruk til å utskille andre led enn setninger, så vel sideordnede som underordnede. Således ofte ved sideordnede predikater som står i et mer selvstendig forhold til hinannen, omtrent som sideordnede setninger, så at det tit gjør liten forskjell, om subjektet gjentas med et pronomen ved hvert predikat, eller ikke. Også denne bruk av komma har for en stor del tilknytning til de eldre rettskrivningsregler (Aars § 62, 3 d), eller til hva også før, men mer leilighetsvis, har vært brukt av de fleste forfattere, mens det her er søkt å gjøre bruken mer logisk gjennomført og regelbundet.

På samme måte som det avgjørende synspunkt for valget av stil, språkform og rettskrivning, har vært hensynet til den lettelse det gir barnet å gjenfinne i leseboken så meget som mulig av selve det levende talespråk, på samme måte bunner disse endringer i tegnsetning i den veiledning som en mer logisk tegnbrug yter til god og riktig lesning og til klarere og sannere oppfatning av sammenhengen. Den strengt grammatiske tegnsetning har vistnok vært til hjelp ved analysen, — men mest en rent formel analyse, og så mangen gang i strid med den virkelige sammenheng i språket. Og dessuten er og blir analyse dog ikke annet enn et middel, mens god lesning og klar forståelse har sitt mål i seg selv, et reelt og praktisk mål. Og nettopp for lesning og forståelse legger den grammatiske kommabruk ikke alene mange vanskeligheter i veien, men den virker ofte likefrem vildledende. Dr. Hjalmar Falk har i sitt lille skrift «Om en reformeret tegnsetning» gitt en del eksempler herpå (side 11 f. og 14), og enhver norsklærer med sans for god lesning kan med letthet øke samlingen, så meget han lyster. Men når tilstanden ellerede nå er slig, hvordan må den så ikke bli, etter hvert som vårt skriftspråk fortsetter med å nærme seg talespråket, med dets friere konstruksjoner, dets sammenslyngninger, utvidelser, sammendragninger og omskrivninger? Med en blot og bart grammatisk tegnbrug ble det hele intet annet enn et hjelpeløst urede både for forståelse og lesning.

Man har klaget over vanskelighetene for skolen ved en sådan friere språkform. Og de er hverken få eller små. Jeg er ikke blind for, hvor særdeles ønskelig det er å ha en fast og bestemt skrivebrug for skolen. Men jeg er heller ikke blind for, hvor umulig det er, så lenge språket ikke selv har det. Og vårt språk har det ikke. Vi lever i en språklig overgangstid, hvis ulemper ingen kan unndra seg. Heller ikke skolen. Er ikke språkbruken fast og avsluttet, så kan ikke skolen behandle den som om den var det. Hvor nyt og gammelt, hvor fremmed og hjemlig strides og danner dobbeltformer i språket, der får også skolen finne seg i dobbeltformer. XI Det er jo for livet, ikke for gamle bøker, skolen skal utruste barnet, — for det levende liv, som stadig er i utvikling. Sviktet da ikke skolen sin oppgave, om den bare førte lærlingen inn i en eldre avsluttet språkform, en som dag for dag trenges mer til side av utviklingen? Den slekt som skal bruke fremtidens språk, har fremfor alt krav på ikke å bli stengt ute fra det groende i språket. Alene da får barna full nytte av undervisningen, nytte for livet. Og ikke minst gjelder dette folkeskolens barn, de som ikke er oppvokst i det «dannede talespråk», — som ikke bare har å tilegne seg skriveformen for dette språk, men også dets taleform. For dem gjelder det, at det uforholdsmessig større arbeide de har med språket (og det under en vesentlig kortere og mer hullet skolegang) — at det kan lettes for dem på alle punkter hvor det lar seg gjøre. Og det lar seg gjøre i samme mon som skriveformen naturlig nærmer seg taleformen. Selvfølgelig må det gjøres med varsomhet og kyndighet. Men gjøres må det. Også fordi det er den enests utvei av det sproglige uføre vi for tiden sitter i. Som det nå er, er vårt språk splidagtigt med seg selv. Stille kan vi derfor ikke bli stående. Tilbake fører ingen vei. Nå — så må vi frem.

Moltke Moe.
¹ Senere, i 1902, er utgitt et bind «Læsestykker på landsmål» ved Nordahl Rolfsen og Bernt Støylen, tillegg til 2den, 3dje, og 4de del, og likeledes landsmålsutgaver av de nevnte dele, med disse tillegg innlemmet i dem. Dessuten er, i den nye landsmåls-utgave av første del, gitt landsmålet en fyldigere representasjon i de 3 siste avdelinger.
² Siden utgivelsen av annen del, i august 1893, er rettskrivningen i denne første del blitt endret etter de samme prinsipper som annen dels, svarende til de av departementet nylig forut godkjente regler. Her hitsettes derfor kun de mer alminnelige bemerkninger av mitt forord til første opplag, mens de nærmere regler gives i overensstemmelse med hva der senere er vedtatt.
¹ Det er visselig kun et tidsspørsmål, når den bestemte flertallsforms -r skal forsvinne fra skriften også i disse ord, likesom den er forsvunnet fra talen, og det både i vårt bysprog og i bygdemålene, unntagen i en del ord av litterært preg, som f. eks. vitenskapene. Se Hofgaard Norsk grammatikk § 43, anm. 2, og Omrids av lydlæren § 63. Noen forskjell er det dog ennå mellom den eldre og den yngre slekts uttale av bestemt flertall; den yngre utskyter r’en med større konsekvens.
¹ Som et mer ytre, men i det hele gjennomgående særkjenne ved disse tilfelle, kan nevnes, at det ord som særlig angiver bisetningsforholdet (som, at, da o. fl.) i alminnelighet kan utelates, og helst også blir utelatt, uten hvor relativet står som subjekt.



Første avdeling.

1 1. Alt er skapt av deg, o Gud.
Alt er skapt av deg, o Gud,
av din makt og på ditt bud:
luft og lys og sjø og land,
dyr i skog og fisk ved strand,
græ s på mark og frukt på tre,
sol og sæd og regn og sne.
Alt som finnes, stort og smått,
har du skapt, og skapt det godt


1 2. Bien.
Af Johan Krohn
Bien bor i kuben, og kuben står i hagen, og blomstene vokser rundt omkring. Like fra det blir lyst om morgenen, og til solen går ned og blomstene lukker seg, flyver bien om fra blomst til blomst, og har det så travelt, så travelt. Den flittige vesle bien! alltid kan du høre den summer, når du kommer ned i hagen. Hva tror du bien henter, når den kryper inn i blomstene? Den henter honning og bærer den hjem til kuben og gjemmer den der i små stuer, som den bygger av voks. Når sommeren er slut, og det ikke er flere blomster, da har bien sin kube full, og da tar man honningen og vokset ut av kuben. Av vokset lager en jule-lys, og av honningen honningkaker. Jule-aften, når du står frem-for jule-treet med de mange små lys og de morsomme kake-menn og kake-koner, da må du tenke på den lille flittige bien; fra den kommer jo lysene og honning-kakene.

1 3. Barne-vers om solen.
Efter et utrykt norsk barnevers ved udg
Love, love, line!
gi solen måtte skinne
over meg og over mine,
over folk, over fe,
over topp, over tre,
over asp, over al,
over berg, over dal,
over lier og skog,
over harv, over plog,
over ager og eng
og over min egen mamas
seng.


Rolfsen: Lesebok for folkeskolen. I. Skriftspråk.
Al: older, or.


2 4. Vugge-sang.
Jam-jam, jam-jam, jam!
sier våre katter.
Bys, bys, mitt lille barn,
vesle barnet snakker!
Tred på vugge-meien du,
vesle barnet snakker nå,
vesle barnet snakker.


[image: ]
Vov-voff, vov-voff, voff!
sier prestens hunder.
Bys, bys, mitt lille barn,
sov, min søte unge!
Tred på vugge-meien du,
vesle barnet sover nå,
sov, min søte unge!


Ho-ho, ho-ho, ho!
galer gjøk i lunden.
Bys, bys, mitt lille barn,
sov nå straks på stunden!
Tred på vugge-meien du,
vesle barnet sover nå,
sov nå straks på stunden!


2 5. Rolv og Truls.
Rolv var en liten gut. Han hadde en snild hund, som hette Truls. Truls var lurvet og lyse-brun. Den kom alltid og vekket Rolv om morgenen. Truls tog tak i teppet, og ga seg ikke, 3 før det lå i gulvet Da måtte Rolv opp. En dag hadde hans søster noen venninner hos seg; men Rolv hadde vært uskikkelig; den dagen fikk søsteren more seg alene med venninnene. Rolv måtte sitte oppe på kammeret. Han hørte de andre barn lekte nede i hagen; han hørte at Truls gjødde og moret seg med dem. De hadde vist fått lov til å ta epler. — Det var sårt å sitte her oppe nå. Men så hørte Rolv skritt i trappene. Det var en som kom sakte opp-over. Han gjettet på, at det var Truls; han kikket ut gjennom nøkkel-hullet, og like uten-for nøkkel-hullet så han hodet til Truls med to store epler i munnen. Truls satt vist på bak-benene. Men døren var jo låst. Rolv kunne ikke få den opp; Truls heller ikke. Og eplene? Ja, hvor det ble av dem, det vet jeg ikke.

3 6. Sne-løgten.
I kveld skal vi gjøre en sne-løgt. Har du sett en sne-løgt? Den skinner vakkert, kan du tro. Vi gjør små, små harde sne-baller. Vi legger dem i en ring. Så legger vi en ny rad av baller oven-på. De må ikke pakkes hardt sammen. Men støtt må de ligge. Midt i løgten legger vi en sne-ball med hul i; i den setter vi et lys. Nå legger vi ringene mindre og mindre; til slut blir det bare et lite hull øverst oppe. Og når det blir mørkt, tenner vi lysene. Da må vi passe oss. Løgten kunne lett gå over-ende. Det er Karl som pleier å tenne den. Han setter en papir-lapp i enden på en kjepp. Med den tenner han lyset i løgten. Du kan ikke tro hvor vakkert den lyser. Den skinner langt ut over sneen. Alle de store kommer ut og ser på.

3 7. Barne-vers.
Bæ, bæ, bæ!
Nå yrer det med sne.
Sauen ser ikke stenene,
så slår den seg på benene:
bæ, bæ, bæ!


Bæ, bæ, bæ!
Nå yrer det med sne.
Sauen ser ikke stallen sin,
så slår den seg i skallen sin:
bæ, bæ, bæ!


Bæ, bæ, bæ!
Nå yrer det med sne.
Sauen ser ikke stubbene;
og bak-om sitter skrubbene.
Bæ, bæ, bæ!


Bæ, bæ, bæ!
I skogen står et tre;
skytteren kryper mot skrubbene
og skyder dem ned bak stubbene.
Bæ, bæ, bæ!


4 8. Sanse-kaken og vaffelen.
Efter Johan Krohn
Mons kunne mange ting. Han kunne lese, han kunne regne, og han kunne gå ærender nok-så langt. Han kunne gå både til presten og til land-handleren og til lens-mannen. Men han kunne aldri minnes noen ting. Når han kom til preste-gaards-grinden, så visste han slett ikke, hva det var han skulle si til presten, og så måtte han hjem igjen, og så fikk han en sanse-kake til niste på veien, og så mintes han det den gangen. Han fikk mange sanse-kaker, Mons. En dag stod han ute på tunet og lekte seg med hønsene, mens de andre satt oppe i stuen og spiste varme vafler. De hadde nok banket på ruten til ham; men han sanset slett ikke på, at det var middags-tid, og så sa hans far, at nå skulle de bare la ham stå. Da han endelig kom opp, så var fadet tomt. Men hans far sa: „Tenk, Mons! vi har slett ikke sanset’ at du skulle ha vafler.” Og det hadde Mons godt av, og vaflene hadde han ikke ondt av heller; for han fikk ingen. Men så slapp han sanse-kaker den gangen.

4 9. Vinter-rim.
A, a, a,
vinter vil vi ha;


E, e, e,
for så får vi sne,


I, i, i,
og kan stå på ski;


O, o, o,
skaren den er go.


U, u, u,
stakkar, fryser du?


Y, y, y,
frakken min er ny.


Aa, å, å,
å, hvor det skal gå!


Æ, æ, æ,
hvitt er hvert et tre.


Ø, ø, ø,
tenk, om vi får tø.


4 10. Grisen.
Det var en gang en gris som bodde tett ved en kongs-gård. Så var det en dag at alle de andre var i kirken, og da syntes grisen det var stusligt, og så ruslet han opp-over til kongs-gården.

Kongen var i kirke, han også; men det var nå grisen like glad med; det var ikke kongen han gikk etter, og ikke dronningen heller. Han vagget omkring mellom ut-husene han, og grov trynet sitt inn i søple-dyngen og rullet seg i leren og vasket seg i sølen. Og da 5 han kom hjem igjen, så var han enn-da svartere enn han pleide. „Så du har vært i kongs-gården du, grisen min?” sa budeien. „Ja, jeg har så,” sa grisen. „Det lyste vel av sølv og gull der?” sa budeien. „Sølv og gull så jeg ikke,” sa grisen; „men søppel og søle var der.” „Ja, ja,” sa budeien og slo en bøtte vann over ham, „en finner det en leder etter. Gris er du, og gris blir du, og annet enn søppel og søle så ikke du, om du fór rundt til alle de kongs-gårdene som i verden er.”

5 11. Gutten som ikke ville gå i skolen.
Det var en gang en gammel kone, og hun hadde en gut som ikke ville gå i skolen. Da gikk konen til riset og sa: „Kjære ris, ris gutten! Gutten vil ikke i skolen gå.” „Nei,” sa riset. Da gikk konen til ilden og sa: „Kjære ild, brenn opp riset. Riset vil ikke rise gutten, gutten vil ikke i skolen gå.” „Nei,” sa ilden. Så gikk konen til vannet og sa: „Kjære vann, sluk ilden. Ilden vil ikke brænde riset, riset vil ikke rise gutten, gutten vil ikke i skolen gå.” „Nei,” sa vannet. Så gikk konen til oksen og sa: „Kjære okse, drikk opp vannet. Vannet vil ikke slukke ilden, ilden vil ikke brænde riset, riset vil ikke rise gutten, gutten vil ikke i skolen gå.” „Nei,” sa oksen. Da gikk konen til slakteren og sa: „Kjære slagter, slakt oksen. Oksen vil ikke drikke vannet, vannet vil ikke slukke ilden, ilden vil ikke brænde riset, riset vil ikke rise gutten, gutten vil ikke i skolen gå.” „Nei,” sa slakteren. Så gikk konen til tauet og sa: „Kjære taug, bind slakteren. Slakteren vil ikke slakte oksen, oksen vil ikke drikke vannet, vannet vil ikke slukke ilden, ilden vil ikke brænde riset, riset vil ikke rise gutten, gutten vil ikke i skolen gå.” „Nei,” sa tauet. Da gikk konen til rotten og sa: „Kjære rotte, gnag av tauet. Tauet vil ikke binde slakteren, slakteren vil ikke slakte oksen, oksen vil ikke drikke vannet, vannet vil ikke slukke ilden, ilden vil ikke brænde riset, riset vil ikke rise gutten, gutten vil ikke i skolen gå.” Men rotten ville ikke. Da gikk konen til katten og sa: „Kjære katt, et opp rotten. Rotten vil ikke gnage tauet, tauet vil ikke binde slakteren, slakteren vil ikke slakte oksen, oksen vil ikke drikke vannet, vannet vil ikke slukke ilden, ilden vil ikke brænde riset, riset vil ikke rise gutten, gutten vil ikke i skolen gå.” „Nei,” sa katten. „Du skal få en bøtte melk,” sa konen. Og katten på rotten, og rotten 6 på tauet, og tauet på slakteren, og slakteren på oksen, og oksen på vannet, og vannet på ilden, og ilden på riset, og riset på gutten, og gutten måtte i skolen gå.

6 12. Kattan og musen.
Det var en gang en katt og en mus i ett hus. «Nå tar jeg deg,» sa katten til musen.

«Aa nei, kjære spar meg,» sa musen; «jeg skal si deg så vakkert et eventyr.» «Hva er det?» sa katten; han var gretten og grov i målet.

«Det var en gang jeg stod med limen og sopte mitt gulv,» sa musen. «Så var det ikke skittent,» sa katten. «Så fant jeg meg en to-skilling,» sa musen. «Så var du ikke penger-løs,» sa katten. «Så kjøpte jeg meg et fleske-stykke,» sa musen. «Så var du ikke fleske-løs,» sa katten. «Så la jeg det på gloen og stekte det,» sa musen. «Så åt du ikke rått,» sa katten. «Så la jeg det på taket og ville kjøle det,» sa musen. «Så brente du deg ikke,» sa katten. «Så kom det en fugl og snappet det,» sa musen. «Så snapper jeg deg,» sa katten. — Snip, snap, snute, så er både katten og musen ute.

6 13. Feier-gutten.
Det var en gang en liten feier-gut som kom på søndags-skolen. „Kan du bokstavene?“ sa læreren. „Aa ja,“ sa gutten. „Kan du lese rent?“ „Aa ja.“ „Hva er det for en bok du har lest i da?“ „Jeg har aldri hatt noen bok,“ sa gutten. „Har du gått i skole da?“ „Jeg har aldri gått i skole,“ sa gutten. „Hvem er det som har lært deg da?“ „En gut.“ „Hva var det for en gut som kunne lære deg uten bok?“ „En feier-gut vel. Vi leste på skiltene; ja, alle de skiltene som henger uten-for kremmeren og skomakeren og snekkeren og smeden og alle de andre.“ „Og på den måten har du lært deg å lese?“ sa læreren. „Aa ja,“ sa gutten og lo.

6 14. En liten gut.
«Hvordan slapp du over bekken,
vesle gut, du vesle gut?»


«Aa, jeg støttet meg på kjeppen,»
sa vesle gut, sa vesle gut.


7 «Hvordan slapp du over åen,
vesle gut, du vesle gut?»
«Aa, jeg støttet meg på tåen,»
sa vesle gut, sa vesle gut.


«Men de store, store sunder, —
vesle gut, du vesle gut?»
«Aa, jeg hadde båt inn-under,»
sa vesle gut, sa vesle gut.


7 15. En liten jente.
„Hvor skal du hen, vesle jente?“
„Bort og plukke nøtter, kan du
tenke!“
„Du rekker ikke opp, vesle jente.“


„Jeg stiger på en stein, kan du
tenke!“
„Så brekker du et ben, vesle jente.“
„Jeg holder i en gren, kan du tenke!“


7 16. Barne-bys.
So ro, godt barn!
Mor spinner blått garn.
By, by, liten ting!
snart kommer pappa din;
han kjører plogen,
søster går i skogen,
søster gjeter sauene
langt nord i haugene;
bror står i uren
og blåser i luren;
bukken går i lunden
med løv og gress i munnen


7 17. Ved sengetid.
Hvorledes er det med øye-lågene dine? de vil nok ikke holde seg oppe? Og hva sier fingrene?

„Vi har lekt hele dagen,“ sier fingrene; „vi har bygd stein-hus, vi har trukket krok, vi har kjørt hester, vi har kastet ball med den store fine ballen, vi har skrevet på tavlen, vi har laget kaker nede i leren, vi har griset oss til; nå må vi vaske oss og hvile oss,“ sier fingrene.

„Men jeg vil ikke gå til sengs ennå,“ sier munnen, den lille munnen, som aldri vil hvile seg. „Ja så,“ sier ørene; „jeg syntes du gapte nylig, så det knaged i meg. Men du skal vel sove lige-så lenge i morgen som du gjorde i dag, og når du blir vekket, så tar du til å skrike; og det er ikke noen moro å høre på, må du tro. Gå bare i seng med deg!“

8 „Vekk med skoen,“ sier foten; „jeg har vært i klemme hele dagen.“ „Av med buksene,“ sier benet; „jeg vil se meg om i verden, jeg også.“

„Og jeg vil lufte meg,“ sier strømpene; „det er altfor kvalmt inne i skoene; jeg vil henge på stole-ryggen og strekke meg.“ Og når alle sier det samme, så må de jo få sin vilje.

Og øye-lågene lukker seg helt igjen; munnen tier bom still, øret legger seg på den bløte puten og hører ingen ting. Gutten sover.

8 18. Katten i ovns-benken.
Og katten lå i ovns-benken,
og klaget sin store nød:
han hadde så vondt i hodet,
han trodde det ble hans død.


„Aa hei og hå,“ sa rotten,
„å nå er katten død!
Nå kan vi gå i skapet
og gnage ost og brød.“


8 19. Hvem er det som rider?
(Synges når barnet sitter på ens kne.)

Hvem er det som rider?
Det er en dame som rider;
det går i dilt og trav,
i dilt og trav.


Hvem er det som rider?
Det er en herre som rider;
det går jo i galopp,
i galopp.


Hvem er det som rider?
Det er en bonde som rider;
det går så støtt og smått,
så støtt og smått.


Hvem er det som rider?
Nå er det gutten som rider.
Aa hei, å hop, hvor det går,
å hop, hvor det går!


8 20. Gutten og reven.
Det var en gang en liten gut som skulle til kirke. Og da han gikk over en rydning i skogen, fikk han øye på en rev som lå på en knaus og sov. Gutten tok en stor stein i neven. «Når jeg nå tar livet av reven,» sa gutten, «og selger skinnet, så får jeg meg penger; og for de pengene kjøper jeg rug, og den rugen sår jeg på fars ager-flekk der hjemme. Når så kirke-folket kommer, så sier de: «Det er da svært til vakker rug denne gutten har!» Så sier jeg til dem: «Tråkk ikke i rugen!» sier jeg. 9 Men de lyder ikke. Så skriker jeg til dem: «Tråkk ikke i rugen! sier jeg.» Men de lyder ikke enn-da. Så skriker jeg til dem, det meste jeg orker: «Tråkk ikke i rugen, sier jeg!» Og så lyder de.»

[image: ]
Men ved det at gutten skreg, våknet reven. Den skvatt opp og satte til skogs, så han fikk ikke så meget som en hår-dott av den en-gang.

9 21. Rottene i kjelleren.
Efter Johan Krohn
Det var kommet rotter i kjelleren. Hver natt danset de med sine stygge unger i gryn-tønnen. De gnaget hull på mel-posene og åt rake-fisken og tok for seg av talg-lysene, så det ble ikke mer enn veken igjen. Men da de ga seg i lag med de store speke-lårene, så ble det for galt. Da ble det satt feller i kjelleren, og i fellene var det små stekte fleske-beter. Men hvorfor skulle rottene gå etter de små fleske-betene, når der var et stort speke-lår tett ved? De gikk uten-om fellene og hen til speke-kjøttet. Mannen som eide kjelleren, fant da på noe riktig klokt, syntes han. Han hengte låret opp under loftet; og den natten sov han trygt, for nå kunne da rottene aldri mer få tak i det. Ja, jeg vet ikke hvordan de bar seg ad, jeg heller; men ja-men kom de opp og gnaget snoren over, så det store låret falt ned og slo i stykker saft-krukken til mor med det samme. Så gikk mannen til grannen sin og lånte seg en stor katt. Men det skulle han ha gjort før.

10 22. Hanse-mann som skulle i krigen.
efter tyske og svenske barnevers ved udg
Det var vesle Hanse-mann,
han ville i krigen ri;
men ingen hester hadde han,
og derfor måtte han bie.
Mor hun satte ham opp på en gjet;
det var en liten, som Bruse het.
Hei, hei, hei!


Det var vesle Hanse-mann,
ville i krigen ri;
ingen tømmer hadde han,
og derfor måtte han bie.
Så tok mor et sokke-bånd,
det fikk Hanse-mann i hånd.
Hei, hei, hei!


Det var vesle Hanse-mann
ville i krigen ri;
ingen sporer hadde han,
og derfor måtte han bie.
Så tok mor en nype-kvast,
bandt den under foten fast.
Hei, hei, hei!


Det var vesle Hanse-mann,
ville i krigen ri;
ingen hansker hadde han,
og derfor måtte han bie.
Men så fikk han duppe
hendene ned i suppe.
Hei, hei, hei!


10 23. Bjørnen og skrubben og reven.
Bjørnen han er sterkest
av alle ville dyr;
han dreper mange hester
og knekker mange kjyr.


Skrubben går og jager
på sine lange ben;
hvor gjeten står og gnager,
der er han ikke sen.
Han biter henne i nakken
og trekker av hennes klær;
så lusker han over bakken,
så bræker hun ikke mer.


Reven han er træskest,
men han har mindre makt;
han går og gjeter sauene
og står så trutt på vagt.
Og når han ingen kan finne,
så tenker han med seg:
Nå har de sauen inne,
nå er de redd for meg.


10 24. Ulven og musene.
Det var en gang en sau som var kommet vekk fra de andre; og så var det en ulv som tok sauen. Og ulven satte til skogs med den, og sauen var fet, og ulven var sulten, og så bed han den ihjel og flådde den, og åt og åt, så benene knaset mellom tennene. Men ete den opp i ett mål, det orket han ikke; noe skulle han jo ha til kvelds også. Så gjemte han saue-skrotten og ruslet bort og la seg i skogen tett ved.

Der lå han da og halv-sov etter middags-maten, og skjelte med 11 de skjeve øynene sine på kvelds-maten. Men i skogen var der også en mus, som var nærmeste nabo til ulven; og musen satt just inne i hullet sitt og tenkte på hva hun skulle koke til middag. Da kom den deilige kjøtt-lukten drivende inn i muse-hullet. „Jeg tenker jeg velger meg saue-steg,” sa musen. Så krøp hun frem mellom tuene, så stilt, så stilt, og nappet et stykke av sauen og pillet inn i hullet. Da våknet ulven helt og kastet seg over sauen igjen og ga seg til å skrike og skråle: „Hjelp, hjelp! her er en tyv, her er en som stjeler. Lens-mann, kom og ta ham, kom og ta ham, kom og ta ham!” tutet ulven. Og så kom lens-mannen; men han tok ulven, kan du vide.
Kjyr: «kuer», kjør. — Tresk: «treisk», ful.


11 25. Vesle Ingrid og larven.
Efter Johans Krohn
Vesle Ingrid gikk en søndag i hagen og så på sommer-fuglene, som fløy omkring med de fine skinnende vinger, og var så lette og så glade. „Far,” sa Ingrid, „hvor kommer sommer-fuglene fra? Kommer de ikke fra blomstene? for jeg så en blå sommer-fugl flyve ut av en blomst.” „Nei, Ingrid min,” sa far, „de kommer ikke fra blomstene; men nå skal du se.” Så tok han en liten åme eller larve, som krøp under en busk, la den varlig i hånden sin og bar den opp i huset. Og Ingrid løp med, og aamen ble lagt på en liten hylle. Der bodde den, og hver dag fikk den friske grønne blad å ete, — og ete kunne den. Ingrid hadde stor moro av larven; hun stod og kikket opp til den på hyllen, og snakket med den og la kake-brød opp til den. Men larven likte ikke kake-brød. Slig gikk det en stund, og så en morgen ropte far på Ingrid og viste henne aamen. Den rørte seg ikke; det var lige-som den var tørket inn. „Men nå er den jo død,” sa Ingrid og tok til å gråte av alle krefter. „Nei, den er ikke død,” sa far; „men nå skal den hvile seg.” Så flyttet han den opp på en hylle høyere oppe, og så la han et blad over aamen.

Så gikk det en tid. Da ropte far igjen på Ingrid en morgen-stund og sa: „Kom, Ingrid, kom og skynd deg, kom og se hva der er på hyllen.” Og hva var det Ingrid så på hyllen? En fin sommer-fugl, som satt og rørte på vingene. „Ser du,” sa far, „det er aamen. Nå er den blitt sommer-fugl. Alle de vakre sommer-fuglene som flyver i luften om sommeren, de har først krøpet omkring som larver. Er det ikke underlig, 12 Ingrid?” „Jo, det er vist, at det er underlig,” sa Ingrid. Og så åpnet de vinduet og lot den nye sommer-fuglen flyve ut til de andre sommerfuglene i hagen.

12 26. Danse, danse, dukken min.
Danse, danse, dukken min,
i skogen skal vi og skyde;
jeg skal kjøpe deg et gevær,
og jeg skal lære deg at skyde.


Alle fugler og alle dyr
de skal stupe i bakken;
og jeg skal kjøpe deg en liten hund,
og han skal bite dem i nakken.


12 27. Fugler-mor.
Efter Johan Krohn
Hvorfor bygger fuglene reder? Er det for å sove der om natten? Nei, fuglen trenger ikke rede for å sove om natten; den nøyer seg med en gren, og stikker hodet under vingen, og sover da lige-så godt som du i sengen din. Nei, det er for eggenes og for ungernes skyld, at fuglene lager rede. Eggene er skjøre; derfor må de ligge i det myke redet, og fugler-ungene ville nok både fryse og være redde, hvis de ikke bodde hos sin mor. Høyt oppe i trærne, hvor de leie guttene ikke kan komme, og inne i torner-buskene, hvor guttene river seg til blods, der fletter fugler-mor et rede av strå og hester-hår og grønn mose, og legger et lite teppe av fjær på bunden. Så legger hun sine egg i redet og sitter og varmer dem, for at der kan komme små unger ut av dem. Fugler-mor er snild; hun sitter der mellom de grønne blad dag og natt, og flyver aldri ut, for så blir eggene kalde. Men fugler-far flyver ut, og kommer hjem med mat, og setter seg på grenene ved siden av redet og forteller om alt han så, da han fløy hen-over tre-toppene, og da han satt mellom blomstene i gresset eller drakk av elven i skogen. Til sist revner egge-skallet, og de små fugler-ungene stikker hodet ut.

Men det er én fugl som ikke får lov å ha eggene i fred. Det er hønen. Når hønen har lagt redet fullt av egg, så kommer kokke-jenten ut i hønse-huset og tar eggene fra hønen, og mat-mor legger dem i en kurv og sender dem til byen og selger dem. Men hønen sier: „Gak-ak, gak-ak! jeg skal nok få kyllinger lige-vel.” Og så legger hønen nye egg. Men så har barna tigget så lenge, at de har fått løfte om panne-kaker til middag, og så går kokke-jenten og tar eggene fra hønen igjen. Og hønen sier: „Gak-ak! jeg skal nok få kyllinger lige-vel.” Og når så barna kommer og vil ha bløt-kokte egg, så sier 13 mat-mor nei: „Nå skal hønen ha sine egg i fred, for nå vil vi ha kyllinger,“ og da klapper barna i hendene; for de levende kyllinger, som springer om-kring på tunet, og kommer når en kaller på dem, og stimer om-kring høne-mor som en annen barne-flok, det er moro. Slikt kan panne-kaker og bløt-kokte egg ikke gjøre.

13 28. Furt ikke.
Hver gang jeg var furten,
tog far meg på fang,
og nå skal du høre
hva far min sang:


„Det var en gang en unge
som var så lei;
det var en katte-unge,
litt yngre enn deg.


Den knurret og den furtet
på loft og på vei;
så sa den gamle katten:
„Kom hit til meg!“


Så tok han mule-båndet
og bandt omkring:
„Nå slipper du at furte
for ingen ting.“


Og alle sure muler
skal passe seg vel;
for ellers kommer katte-pus
og tar dem en kveld.“


13 29. Hanen og topp-hønen.
Det var en gang en hane som hadde en hel flok høner å styre, og mellom dem var en liten, liten topp-høne. Hun syntes at hun var alt-for fin til å være i lag med de andre hønsene, for de så gamle og lurvete ut; hun ville ut og spanke for seg selv, så folk kunne få se hvor fin hun var. Så var det en dag de trippet om-kring på søppeldyngen og brisket seg og plukket og klukket, som de pleide. Så skrek hun: «På, på, på gjerdet! På, på, på gjerdet!»

Hanen strakte hals og ristet på kammen og fjærene og ropte: «Gak ikke dit!» Og alle de gamle høner kaklet med: «Gak, gak, gak ikke dit!»

Men hun la i vei like fullt. Og hun var ikke lite kry, da hun kom dit og gikk og brisket og brystet seg alene.

Men så kom høken og begynte å seile i ring over henne, og rett som det var, slo han ned på henne. Men hanen hadde lenge sett ham; han stod øverst på søple-dyngen 14 og strakte hals og kikket opp, snart med det ene øye og snart med det andre; han skrek, det meste han orket:

[image: ]
«Ko-ko-kom og hjelp!
Ko-ko-kom og hjelp!»


Og så kom der folk. De skremte høken; han måtte slippe hønen og nøyes med toppen og de fineste fjærene hennes. Da fikk hun det vel braat med å komme hjem; hun strakte hals og hoppet og sprang og skrek:

15 «Se, se, sé, hvor jeg ser ut! Se, se, sé, hvor jeg ser ut!»

Etter den dag holdt hønen seg ikke for god til å være på søple-dyngen med de gamle hønsene.

[image: ]Topp-høne: høne med fjær-topp i nakken.


15 30. Grisen gikk på gaten frem.
Grisen gikk på gaten frem
med et smør-spann i munnen;
etter sprang Lasse og hikstet og
gråt,
og det av hjerte-grunnen.


„Lasse, Lasse! du tar det så
braat;
jeg kan vel betale hva jeg har
fått.
Du tar det så braat, du Lasse.”


15 31. Barne-snakk.
Mama og de fire barna satt inne i barne-værelset. Mama hadde lest et eventyr for dem om gutten som ble konge. „Kan kongen gjøre alt hva han vil?” sa Sven. „Ingen kan gjøre alt hva han vil,” sa mama. „Så vil ikke jeg være konge,” sa Sven. „Har kongen mange penger?” sa lille-søster; hun var bare fire år. „Aa, det er av og til med det,” sa mama. „Tror du at det er noen konge som har flere enn jeg? Jeg har en en-øring og tre to-øringer og en stor fem-øring og en ør-liten ti-øring. Hvor mange er det, mama?” „Det er to og tyve,” sa mama. „Har kongen flere enn to og tyve?” spurte lille-søster. „Du da!” sa Sven; „kongen har over hundre; har han ikke 16 mama?“ „Hvis jeg var konge så ville jeg samle på femøringer,“ sa lille-søster; „for det er de største.“

„Men hva ville du gjøre, Nilse-gut?“ sa mama. „Jeg ville aldri vaske meg,“ sa Nils. „Ville du bli konge hos de sorte, du da?“ spurte mama „Og du, Viggo?“ „Jeg ville gå bar,“ sa Viggo. „Skal dere bli konger i Afrik begge to da? for de sorte negrene de går også bare.“ Men Viggo mener ikke så meget med det; han mener, at hvis han var konge, ville han gå uten vinter-frakk, for det er det han tigger om sen og tidlig. „Men du da, Kirsten min“ sa mama, „hva er det du sitter og tenker så svært på?“ „Jeg kunne vel ikke bli konge, jeg som er jente,“ sa Kirsten og ble rød. „Nei, men du kunne jo bli dronning. Hva ville du gjøre, hvis du ble dronning?“ „Jeg ville kjøpe alle de blomster som er i verden, og gi til de fattige og til dem som ingen har.“
Ør-liten eller ørende liten: svært liten.


16 32. De tre bukkene Bruse som skulle gå til seters og gjøre seg feite.
Af P. Chr. Asbjørnsen
Det var en gang tre bukker som skulle gå til seters og gjøre seg feite; og alle tre så hette de bukken Bruse. På veien var der en bro over en foss, som de skulle over, og under den broen bodde et stort fælt troll, med øyne som tin-tallerkener og nese så lang som et rive-skaft. Først så kom den yngste bukken Bruse og skulle over broen Trip, trapp, tripp, trapp, sa det i broen. — „Hvem er det som tripper på min bro?“ skreg trollet. — „Aa, det er den minste bukken Bruse; jeg skal til seters og gjøre meg fet,“ sa bukken; han var så fin i målet. — „Nå kommer jeg og tar deg!“ sa trollet. — „Aa nei, ta ikke meg, for jeg er så liten, jeg; bi bare litt, så kommer, den mellomste bukken Bruse; han er meget større.“ — „Jeg får vel det,“ sa trollet.

Om en liten stund så kom den mellomste bukken Bruse og skulle over broen: Tripp, trapp, tripp, trapp, tripp, trapp, sa det i broen. — „Hvem er det som tripper på min bro?“ skreg trollet. — „Aa, det er den mellomste bukken Bruse, som skal til seters og gjøre seg fet,“ sa bukken; han var ikke fin i målet, han. — „Nå kommer jeg og tar deg!“ sa trollet. — „Aa nei, ta ikke meg, men bi litt, så kommer 17 den store bukken Bruse; han er meget, meget større.” — „Jeg får vel det da!” sa trollet.

Rett som det var, så kom den store bukken Bruse: „Tripp, trapp, tripp, trapp, tripp, trapp, sa det i broen; han var så tung, at broen både knaged og braket under ham. — „Hvem er det som tramper på min bro?” skreg trollet. — „Det er den store bukken Bruse!” sa bukken; han var så fælt grov i målet. — „Nå kommer jeg og tar deg!” skreg trollet.

„Ja kom du! Jeg har to spjut,
med dem skal jeg stinge dine øyne ut!
Jeg har to store kamper-steiner,
med dem skal jeg knuse både marg og bene!”


sa bukken, og der-med så røk han på trollet og stak ut øynene på det, knuste både marg og ben og stanget det ut i fossen, og så gikk han til seters. Der ble bukkene så feite, så feite, at de nesten ikke orket å gå hjem igjen; og er ikke fettet gått av dem, så er de det ennå. Og snip, snap, snute, her er det eventyr ute.
Dere: De, dere, dere, jer.


17 33. Per i hatten.
Det er om vesle-gut
at visen laget er;
og visen den er stutt;
men stuttere var Per.
En dag, da faren sov
en riktig deilig lur,
så tok han, uten lov,
sin papas store ur
og papas hat og stokken,
og labbet ut på tråkken.
Der møtte han en skjære;
den ropte: „Hat, la være!
La være, hat! jeg ser
du løper vekk med Per.”


17 34. Det nye hunder-huset.
Efter Johan Krohn
Guttene mintes godt, at Trofast hadde fødsels-dag i dag. Det var seks år siden den vesle hunder-hvalpen ble båret inn til dem; da pep den og ristet over hele den tykke kroppen og så seg om etter moren.

Nå var Trofast en pen, stor, hvit hund, som stod på bak-benene og gjødde av glede, når guttene kom ned for å leke med ham. Men bundet var han, stakkar. Han var band-hund. Ja, guttene husket godt fødsels-dagen, og Haakon hadde enn-da stukket flagget sitt ned mellom stenene ved siden av hunder-huset; og nå stod han og

Rolfsen: Lesebok for folkeskolen. I. Skriftspråk.

18 de andre brødrene i grinden og så ned-etter veien. Det var noe de ventet på. Trofast skulle få en stor gave i dag på fødsels-dagen, han skulle få et nytt hunder-hus. Langt om lenge kom det. Ingen kunne ønske seg et bedre hunder-hus på sin fødsels-dag; det var malt grønt, med røde blomster på, og var så stort at de godt alle tre kunne krype inn til Trofast i regn-vær.

Trofast ville vist bli svært glad i det. For det første fikk han nå gå løs en liten stund, mens de tok det gamle huset ned og satte det nye opp. Og den stunden holdt han fødsels-dag, kan du tro. Han gjødde slig, som om han ville fortelle det over hele bygden, at i dag hadde han fødsels-dag og hadde fri. Først fór han rundt på tunet, så hønsene skvatt opp på låve-broen; så sprang han opp på trappen og veltet alle blomster-pottene til mor; så skulle han bort i drenger-stuen, og gikk benveien gjennom vinduet, og siden veltet han en tjære-bøtte og rullet seg i tjæren og kom til å se riktig fæl ut.

Men det nye huset var han slett ikke videre glad i. Han hylte, da de fanget ham og drog ham dit. Nå hadde han vært fri, og så skulle han bindes igjen! Han stod og tutet hele dagen, og hver gang noen gikk forbi, så han opp. Han tenkte, at nå kom de kanskje for å løse ham. Han brydde seg slett ikke om, at det nye huset var grønn-malt og hadde røde blomster; han ville ikke gå inn i det en-gang. Flere måneder etter kom mannen som hadde laget hunder-huset, med en kjelke til guttene, og da hylte den stakkars Trofast av glede. Han trodde han skulle få gå løs igjen en stund.
Tråkken: tunet, gaards-plassen.


18 35. Treet.
Treet har røtter, som går langt, langt ned i jorden. Røttene er lige-som føtter; treet kunne ikke stå uten dem. Det har en stor, tykk stamme; det er kroppen. Og så har det grener; det er armene. Fra de store grener går det små kvister ut, og på kvistene vokser det blad og blomster. Treet må ha mat og drikke, lige-som et dyr; ellers kan det ikke leve. Men hvorledes kan treet drikke? Og hvor får det maten fra? Den får det fra jorden. Regnet går ned i jorden og lager lige-som en slags saft. Det er den saften trærne drikker. Men hvorledes kan de gjøre det? Jo, der er små huller ved enden 19 av røttene, og gjennom de små hullene kommer saften inn i røttene og opp i treet.

Stammen på treet har en hud, som kalles bark, og under barken ligger så veden.

Hva gagn har vi vel av trærne? Vi bygger hus av dem, og skip, og lager bord og stoler og mange andre ting. Om sommeren er det trærnes løv og bar som giver skygge og svalning. Om vinteren får vi varme av trærnes ved. Og i trærne bygger fuglene sine reder. Ja, det er vist, at de er til nytte; de gir hus — først for fugler og siden for mennesker.

19 36. Bjørnen på skolen.
Det er nok ikke ofte at bjørnen går på skole; men en gang skal det lige-vel ha hendt. Det var borte i Amerika. En gut, som var ute i skogen, hadde funnet en liten sort bjørne-unge og tok den med seg hjem. Der ble den fôret og alet opp, og den ble snart så tam som en hund. Hver dag gikk gutten til skolen, og det var et godt stykke vei å gå. Det varte ikke lenge, før bjørnen slo følge, og så ruslet den omkring alene, mens gutten var inne og leste. I førstningen var de andre barna redde for bjørnen; det stod ikke lenge på, så ble de gode venner med den. Mange av dem hadde skole-mat med i sine små esker eller tiner. De lå på en hylle, og i fri-kvarteret ble de taget ned, og da var bjørnen viss på å få sin gode del av smørbrødene, eplene og pærene. Slig gikk det i lang tid. Men så en dag var dyret ikke å finne. Bjørnen var gått til skogs igjen. Folk ledte og ledte; men det hjalp ikke.

Mange år gikk, og mangt ble annerledes på skolen. Der kom en ny lærer og nye barn. Så hendte det en kald vinterdag, mens læreren var ute, at en gut lot døren stå på gløtt, da han kom inn. Og så kommer det en stor sort bjørn labbende inn i skole-stuen. Barna ble rent vet-skremte. Noen av dem fór på dør, somme krabbet opp på bordene. Den tykkeste gutten hoppet ut av vinduet; han tenkte vel at bjørnen ville ete ham først. To tre små-piker gjemte seg under krakkene. Men en kjekk gut tog et ved-tre, og ropte til små-pikene, at de ikke skulle være redde; han skulle nok verge dem. Bjørnen så ikke ut til å ville ete hverken gutter eller jenter; han ruslet bare hen i ovnskroken 21 og varmet seg. Så gikk han bort til veggen, hvor skole-maten lå. Der satte han seg på bak-benene og stak labben opp på hyllen og tok til takke med dagens kost. Siden tasset han ut igjen av stuen, lige-så stilt og lunt som han var kommet.

Men imens hadde den tykke gutten ropt på folk, og bjørne-skytterne kom og fant sporene i sneen og skjød bjørnen. Men da de fikk sett riktig etter, så kjente de ham igjen. Det var den samme som en gang hadde fått deres skole-mat, da de var gutter. Og da ble det ikke stor glede over den bjørne-jakten.

21 37. Kveld-sang for Blakken.
Af udg. Tegningen af J. Gløersen
(Synges som «Bækken går i engen».)

Fola, fola, Blakken!
Nå er Blakken god og trett;
Blakken skal bli god og mett.
Aa fola, fola, Blakken.


Uff, den leie bakken
og den lange stygge hei!
Den var riktig dryg for deg,
du gamle, gamle Blakken.


Far han kastet frakken;
Blakken kan ei kaste sin,
svetter i det gamle skinn,
den snilde, snilde Blakken.


Snart skal Blakken sove!
Ikke mer slit i dag,
ikke mer sæle-gnag!
Og ikke mer traave!


Fola, fola, Blakken!
Går du inn i stallen din,
kommer vesle gutten inn
og klapper deg på nakken.


Ser du gutten smile?
hører du det bud han har?
Han skal hilse deg fra far:
I morgen skal du hvile.


Drøm om det, du Blakken:
Bare ete, bare stå, —
kanskje rundt på tunet gå
med vesle-gut på nakken.


21 38. Reven og skjæren.
efter et finsk dyresagn ved udg
Det var en gang at reven var ute i skogen og snuste etter mat. Han så opp, og han så ned, om der skulle være noe å finne. Jo, så fant han et skjære-rede. Men det lå høyt, høyt oppe i en diger furu; oppe i toppen lå det. Reven holdt seg til roten, han, og gikk rundt om furuen. Han så opp, og han så ned, han myste, og han skjelte, just som en gammel tømmer-merker. „Hva er det du går og glor etter?” sa skjære-mor oppe i toppen. „Etter tømmer,” sa reven. „Til hva?” spurte skjæren. „Til ski,” sa reven. „Skal det endelig være av denne 22 furuen da?” sa skjæren; hun ble redd. „Furuen er det ikke noe å si på,” sa reven. „Ja, men her har jeg alle ungene mine,” sa skjæren. „Så kunne du la meg få én,” sa reven; „så kunne jeg kanskje lede meg frem en annen furu,” sa han. Skjæren var så livende redd, at reven skulle felle furuen; og så slapp hun ned en av ungene til ham. Og enn-da var hun glad, at hun slapp så billig. Men neste dagen var reven der igjen og gikk omkring roten og myste lige-som første gangen.

„Hva er det nå du myser etter igjen?” sa skjære-mor; det kvakk i henne. „Etter tømmer,” sa reven. „Er det ikke andre furuer i skogen?” sa skjæren. „Jo, men dette er den beste,” sa reven; „dette er den beste fra rot og til topp,” sa han, og så skjelte han opp til skjæren. Så måtte hun gi fra seg en unge til. Så travet reven inn i skogen med ungen i flabben. Men i det samme kom det en kråke og satte seg i furu-toppen. „Hvor har du gjort av de andre ungene dine?” spurte kråken. „Reven har tatt dem,” sa skjæren. „Går reven i furu-topp også nå?” sa kråken. „Han hugger furuen ned,” sa skjæren, „og så kan han saktens komme til toppen.” „Hadde han øksen med?” spurte kråken. „Nei, det var sandt, det hadde han ikke.” „Spør ham etter øksen du, når han kommer igjen neste gang.” Og der-med fløy kråken.

Tredje dagen kom reven igjen. Men han rakk ikke så langt som bort til roten en-gang, før skjæren skreg og skrattet over hele skogen. „Har du øks med?” „Hvem lærte deg det?” sa reven. „Kråken,” skrattet skjæren, „kråken, kråken.” „Du trenger ikke å si det tre ganger; jeg minnes det nok,” sa reven, han lusket inn i skogen.
Tasse: labbe, rusle. — Hei: aas-mark eller fjell-mark. — Diger: tykk, stor.


22 39. Kille-bukken.
Af Bjørnstjerne Bjørnson
Kille-bukken, lammet mitt!
skjønt det ofte går tungt og stridt
opp etter slette fjellet, —
følg du vakkert din bjelle.


Kille-bukken, lammet mitt!
pas nå riktig på skinnet ditt;
mor vil ha det i felden,
som hun syr seg om kvelden.
23 Kille-bukken, lammet mitt!
legg så riktig på kjøttet ditt;
vet du ikke, tuppen,
at mor vil ha det i suppen?


23 40. Reven og kråken.
Efter et finsk dyresagn ved udg
Reven hadde ikke gått langt, så kom han til en bråte. Der var det fritt til himmelen og godt å se for den som kom oven-fra. Reven la seg i bakken, så lang han var, knep øynene til og rakte tungen ut. Visste en ikke bedre, så skulle en tro at han var død. Og kråken visste ikke bedre. Hun kom flygende over braaten og kastet seg like ned i tungen på reven. Men just som hun skulle til å hakke, gikk reve-tungen inn og munnen opp, ja både munn og øyne, og kråken fikk smake tennene i-steden-for tungen. „Ikke kverk meg, ikke kverk meg!” skreg kråken; „det er så stygg en død,” skreg hun. „Hva skal jeg da gjøre, når jeg ikke skal kverke deg?” knurret reven. „Slå meg ihjel, slå meg ihjel; kast meg ut-for stupet, kast meg ut-for stupet; det er større hæder både for deg og meg.

Alle mine fjær,
alle mine fjær
flyver om-kring i uren der;
så vil det synes, hva kar du er,”


skreg kråken til reven. Og reven gikk opp på hammeren og kastet kråken ut-for, så hun kunne slå seg ihjel nede i uren. Men hun måtte jo gjennom luften først, kan du vide. Og da slo kråken vingene ut.

„Hå hå, hå hå,
ta meg nå, ta meg nå!”


skreg hun. Og reven stod og glante og hadde mistet både munn og mæle. „Du får ta skiene på og komme etter,” sa kråken. Og dermed fløy hun sin vei, høyt over alle furu-toppene.

23 41. Vesle-gutten i skogen fór.
efter et digt af Wilhelm von Braun ved udg
Vesle-gutten i skogen fór,
tuslet seg vekk fra far og mor.
Hele munnen var blå av bær:
„Du, å du! her er mange her,”
tenkte gutten.


Og han stabbet på nøgen fot
mellom graner og furu-rot.
Han var liten hjemme hos mor:
„Men i skogen, her er jeg stor,”
tenkte gutten.


24 Skogen braket, og grenen brast;
det var noen som trådte fast;
men den vesle, ja han ble gla’:
„Jeg får følge, og det var bra,“
tenkte gutten.


„Hva slags dyr er dette mon tro?
ligner hverken hest eller ko.“
Gutten grunnet en liten stund:
„Undres på om det er en hund,“
tenkte gutten.


Vesle-gutten vil klappe, han,
rekker hånden, som han er van;
bjørnen løfter sin store klo.
„Se, hvor pent han sitter på to,“
tenkte gutten.


Like hen til den skarpe tann
setter han trygt sitt blå-bær-spann;
bestet eter alt hva der er.
„Ja så-men er han glad i bær,“
sier gutten.


Så kom moren, hujed og skrek;
gutten stod der, og bjørnen veg.
„Gud ske takk, at du lever enn!“
„Tror du ikke han kommer igjen?“
klager gutten.

Bråte: et stykke skog-mark hvor trærne er av-brent. — Kverke: strype, kvele, drepe. — Naa eller no: nå.


24 42. Skjæren og grisen.
Af H. V. Kaalund. Med tegning af Eivind Nielsen
Skjæren flakset på tunet inn:
„Aa, for et lekkert åle-skinn!“
Men grisen vil ha det, — ja det tør hænde!
De nappet av skinnet hver sin ende.
„Nøf, gryntet grisen, lad skinnet være!
lad skinnet være, din tyve-skjære!“
25 Og grisen rusket, og skjæren halte,
og alle kyllinger lystig galte.
Skjæren gjorde de sværeste hop,
grisen, den gjorde grise-galopp.
Slig ble de ved å rive og rykke;
så fikk de av skinnet hver sitt stykke.

25 43. Tigeren.
Du ved kan-ske at vi deler verden i fem dele. Det er Europa, Asien og Afrika, Australien og Amerika. I Europa er det ikke så mange slemme ville dyr. Ulven og bjørnen er de verste. Men i Asien og Afrika og Amerika er det noen som er riktig slemme. Og den verste kan-ske av dem alle sammen er tigeren. Den er i slekt med kattene, og et vakkert dyr. Men jeg ville ikke unne deg så vondt, at du skulle møte en slig katte-pus en kveld-stund; for tigeren eter både barn og voksne. Men tiger-ungene er ikke så slemme; de kan ikke gjøre noen videre skade.

Borte i Asien, langt mot øst, er det et land som heter Indien. Og der bor en mengde engelsk-menn.

En dag var noen engelske offiserer ute på jakt. Da de skulle hjem om kvelden, fant de inne mellom buskene en liten tiger-unge, som knapt kunne være fjorten dage gammel. De tok ungen med seg, og da de kom hjem til teltet, fikk den et hals-bånd med lenke i, og så ble den bundet til den store stokken eller pælen i teltet; der hoppet og sprang den og var til stor moro for dem alle sammen. Men så med én gang holdt de opp å le; for nå hørte de noe uten-for som ikke var til å spøke med. Det var en tiger som brølte. Da hylte ungen og ble vill og slét i lenken, alt den orket. Og i det samme kom en svær hun-tiger settende inn i teltet. Den vørte ikke dem som satt der, — så ikke på dem en gang. Den tok ungen i nakken, rev lenken over med et eneste rykk, og satte ut igjen i fullt fir-sprang. Og denne tiger kan det ikke siges noe ondt om. Den vågde sitt liv for å berge sitt barn.

25 44. Sne-hus.
Eskimoer heder et folk som bor langt, langt nord-på. En del av dem lever hele vinteren i sne-hus. Disse husene er hvite 26 og rene uten-på, så lenge de er nye; men de blir snart skitne; og når sommeren kommer, smelter de.

Stundom finner eskimoene tømmer på kysten. Det er kommet drivende fra et eller annet skog-land. Slikt tømmer gjemmer de og bygger sine hytter av det. Men når de ikke kan finne tømmer, bruker de den rene hvite sne. Den fryser så hard at den holder hele vinteren. Av og til, når det er blitt svært varmt inne i hytten, av lampe-oss og av alle de mennesker som er der inne, så begynner veggene å dryppe litt. Men så stryker eskimoen bare litt frisk sne over, og så er det godt igjen. Vinduene er ikke av glas, men av is eller blære-skinn. Der er ingen ovn eller grue i hytten; men lige-vel er det så varmt der som en eskimo kan tåle det. Han varmer rommet opp med lamper. Lampen er en liten skål med olje i. Det er en hel del små veker i oljen, og de brenner alle sammen. Over lampen henger en gryte til å koke i; men eskimoene eter ofte maten rå. Eskimoen har hverken stol eller bord; han vet ikke hvorledes han skal lage slike ting, og ikke har han noe å lage dem av heller. Men rundt hele stuen er det en slags benk med skinn på. Der sitter han om dagen, og der ligger han om natten, og stundom er benken hans ikke annet enn sne.
Vøre: bry seg om, ense.


26 45. Jule-treet.
Af Johan Krohns Abc og læsebog
Bjerk og asp og older, de felte hvert et blad,
og klaget seg, at sommeren var omme.
Men både gran og furu, de var så frisk’ og glad’
og ventet just på hva der skulle komme.
De visste, at om vinteren, da blir det aller best;
da kommer de fra sneen og inn til jule-fest.


26 46. Grøt og panne-kake.
Efter Onkel Adam
Det var en gang to riktig slik-vorne gutter; så kan dere skjønne det er lenge siden. Sur fløte og søt fløte, sirup og sukker, stabbur og spis-kammer, — ingen ting var trygt for dem. Og inne i stuen var de ikke bedre. Når maten kom på bordet, så hugg de ned på de beste stykkene, så det var stygt å se. Skjenn fikk de, og stryk fikk de; men lige lite hjalp det. Men så endelig fant faren på råd. En kveld skulle barna ha panne-kaker, og det hadde de gledet seg til hele etter-middagen. Men de skulle 27 ha grøt først, og grøden var kokende varm, da den kom inn. Just som de hadde satt seg alle sammen, kom det en tyv i lyset, og så syntes faren at han måtte ta den; men så gikk lyset ut, og så var det stummende mørkt i stuen. I det samme tog faren og byttet om panne-kakene og grøden. Og siden ga han seg god tid med å tenne lyset. Men han var ikke kommet langt, før guttene satte i et skrik, så alle de andre skvatt opp. Så måtte han jo skynde seg å tenne og se hva det var. Og ja-men var det guttene som stod med hendene fulle av kok-het grøt. De hadde ikke kunnet vente, stakkar. De skulle endelig ha seg en klype panne-kake i mørke, og så kom de til å kjøre hendene ned i grøt-fadet i stedet.

27 47. En strevsom kar.
Mandag er min frihets-dag,
tirsdag har jeg gode stunder,
onsdag ser jeg meg omkring,
torsdag går jeg rundt og grunner,
fredag gjør jeg hva jeg vil,
lørdag stunder helgen til, —
og så er uken ute.
Snip, snap, snute!


27 48. Store-søster og lille-søster.
Af udg
Det var tidlig på sommeren. Nede på løkken stod heggen i blomst, og store-søster og lille-søster kunne være ute og leke hele dagen; men hvert øyeblikk krabbet de opp over trappene med blomster til mama, og da måtte store-søster mangen gang legge seg på kne og hoste og drage ånde, så de kunne høre henne over hele huset. Hun kikte. Og da kom mama farende ned over trappene og holdt henne i hånden, til hoste-bygen var over. Store-søster hadde kik-hoste, og hadde kiket like siden påske. Hun kikte om dagen, og hun kikte om natten; men hun sov så tungt, at hun nesten ikke våknet under bygene; hun reiste seg opp i sengen, for å få luft, og fektet med armene og holdt på å gå på hodet ut over senger-kanten. Men mama var hos henne. Mama holdt henne i hånden og på pannen, og mama hadde ikke meget søvn fra påske til midt-sommers.

28 Nå var hun trett og bleg. Når barna klatret opp på fanget hennes og satte blomstene i håret, kunne en best merke, hvor bleg hun var blitt. Men små-pikene så det ikke. — Så sa doktoren, at nå skulle mama reise. Store-søster og lille-søster sutret litt, da de hørte det; men så sa mama, at store-søster skulle få sjokolade, når mama kom hjem, og lille-søster skulle få ti øre til lakris. Og så ble det godt igjen.

Om kvelden satt pappa og mama og spiste. Barna var i seng; men døren var på gløtt til barne-værelset. Det var så deilig å sove, når døren stod på gløtt inn til pappa og mama. Da ropte lille-søster: «Mama, du kan gjerne få lov til å reise.» «Takk, vennen min,» sa mama. Men store-søster spurte: «Hva ville du helst, søster, enten at mama skulle bli hjemme, eller at hun skulle reise, så du fikk ti øre til lakris?» «Jeg ville helst få ti øre,» sa lille-søster; «hva vil du helst?» «Jeg vet ikke.» «Husk på sjokoladen, store-søster!» Og store-søster husket nok på sokjoladen, for hun svarte ikke mer. Endelig sa hun: «Men dersom nå mama ble syk på veien?» — «De vet ikke, hva det er å reise og være borte,» sa pappa sakte. «Nei, de vet det slett ikke,» sa mama.

Og barna vokste til, og hadde mange små barne-sykdommer siden, og alltid skulle mama opp av sengen og stelle med dem, enn-da hun var så trett og hodet var så tungt, så tungt. Så fikk hun selv en stor sykdom, og barna ble flyttet inn i en annen stue, og mama måtte gjøre den store reisen som ingen kommer hjem fra, ikke engang en mor til sine små-piker. Mama døde.

Det var høst. Visne blad på alle trær. Store-søster og lille-søster satt og så opp mot den mørke himmel. «Kan du huske,» sa store-søster, «at du heller ville ha ti øre enn at mama skulle være hjemme? Nå ville nok både du og jeg gi meget til, at hun ikke var reist fra oss.»

28 49. Barne-vise.
Af Fr. Gjertsen
Sov nå, sov nå, barnet mitt,
nå må du lukke øyet ditt!


For nå skal de sove, alle de små;
Gud skal våke og passe på.


29 I skorsteinen setter seg katte-pus;
band-hunden kryper inn i sitt hus.


Kalven sover i båsen sin;
hønen klemmer seg fast på pinn.


Trosten blunder i træets gren;
fol-ungen strekker ut sine ben.


Svalen fløy inn i redet sitt;
i morgen sier den atter kvi-vit.


Spurven sitter alt opp-under tak;
duen kurrer i due-slag.


Ørreten sover i fiske-dam;
hos mor sin ligger det lille lam.


Men Mikkel lusker så sulten om;
for alle ting er det lås og bom.


Og graaben og bamsen i vilden
skog,
de går så slunkne om på rov.


Men de får nok sulte den hele
natt,
og ingen små dyr skal de få
fat.


Sov nå, sov nå, barnet mitt,
nå må du lukke øyet ditt!


For nå skal de sove, alle de små;
Gud skal våke og passe på.


29 50. I Jesu navn til sengs jeg går.
Efter norske barnevers ved udg
I Jesu navn til sengs jeg går,
og Guds engler hos meg står;
to til hånd og to til fot,
to til hvert et lede-mot,
to skal være vagt og gjerde,
to skal meg til himlen bære,
to skal meg dekke,
to skal meg vekke,
to skal mitt øye-laag løfte og lette,
to skal min sorg av hjertet slette.


29 51. Å lese.
Det var en gang en liten gut som hette Torolv; han var fem år gammel. Hver kveld krøp han opp på fanget til sin mor og sa: „Mama, fortell meg en historie!“ Og hans mor fortalte ham mange historier. Først fortalte hun fra bibel-historien. Hun fortalte om Adam og Eva, om Abraham, Isak og Jakob. „Kjente du Adam, mama?“ spurte Torolv. „Nei,“ sa hans mor. „Hvorfor ikke, mama?“ „Fordi han levde for mange mange hundre år siden,“ sa mama. „Men hvordan kan du vide det da?“ spurte gutten. „Jeg har lest det,“ sa moren.

30 En annen dag fortalte hans mor ham litt om Norge og om de konger som hadde vært her i landet. Hun sa at det var en som hette Harald Haarfagre, og en som hette Olav den hellige, og så var det en sjø-mann som hette Tordenskjold. Det var den beste sjø-mannen vi hadde hatt. „Har du snakket med Tordenskjold?“ sa Torolv. „Nei,“ sa hans mor; „Tordenskjold døde hal-vannet hundre år før jeg ble født.“ „Hvorledes kan du vide det da?“ spurte gutten. „Jeg har lest det,“ sa moren.

En gang satt Torolv på fanget hos sin mor og spiste nøtte. Da fortalte hun ham, at i somme land var solen så varm, og der var nøtter så store som et barne-hode. De kaltes kokos-nøtter, og det var melk inne i dem. „Har du vært i de landene?“ sa gutten. „De ligger så langt borte,“ sa moren. „Hvorledes kan du vide det da?“ spurte han. „Jeg har lest det, Torolv!“ — Så var det en dag at moren var ute, og Torolv kjedet seg, mest for-di han ingen historier hadde. Da kom han til å tenke på, at alle historiene stod jo i bøkene. Det var best han så, om han kunne finne noen av dem. Så tok han en stor bok, som lå på bordet, og lukket den opp; men han så ikke annet enn sorte streker på hvitt papir. Da slo han boken igjen og lukket den opp på et annet sted. Men der var også bare hvitt papir og små sorte streker. Han skjønte slett ingen ting. Så la han den store boken hen på bordet igjen, og kjedet seg og sovnet, mens han ventet på sin mama. Men da han hørte at hun kom, våknet han og løp hen til henne. Han pekte på boken. „Mama! hva skal jeg gjøre for å finne de historiene som står i bøkene?“ „Du skal lære å lese, min gut!“ sa hans mama.
Due-slag: due-hus. — Mikkel: reven. — Skog: skog.


30 52. Salme for barn.
Efter J. L. Runeberg ved udg
Jeg løfter øyet mot himmelen
og folder så mine hender;
til deg. o Gud, som er barne-venn,
min hug og tanke jeg vender.


For jeg vil takke og love deg,
og gjerne vil jeg det gjøre;
jeg vet det vist, at du ser på meg;
jeg vet, at du vil meg høre.


31 Ja takk for alt som jeg får og ser,
og takk av hele min evne;
jeg har å takke for meget mer
enn jeg kan si og nevne.


Ja, du vil hjelpe meg, og du kan,
du far uten like;
la du meg vokse for livets land,
som er ditt himmelske rike.


31 53. Hanen.
Efter H. V. Kaalund. Med tegning af Eivind Nielsen
Bygen ned over tunet slår,
hanen oppe på gjerdet står,
skraper og skraper og er så kry;
flakser og galer: Ky-keli-ky.
Det skal nok si: I verdens rike
er det ingen som er min like
32 Men vinden tar i de gamle trær
og rusker i hanens hale-fjær.
Hanen må renne og bruke sin fot, —
kan ikke nytte å stride imot.
Den ene hønen ser på den annen,
de tenker: Er hanen fra forstanden?

32 54. Hans skal på skolen.
Efter Zacharias Topelius ved udg
Hans skulle begynne på skolen. Han var jo seks år gammel; han kunne seile i trug, ake kjelke-bakke, og mange mange andre ting. Løver og tigere kjente han fra billedboken, og elefanter og næs-horn også; og hvem kjente vel Brunen så godt som han? og Karo og katte-pus og ky-keli-ky? Men bokstavene kjente han ikke, det er sandt; kjente dem slett ikke; han syntes bare det var noen underlige streker: den ene var kroket, den andre var ben; men alle sammen var de sorte som fluer.

Og Hans mente det var aldri verdt å kjenne dem heller. Han hadde hørt, at vikinger og riddere og slike folk hverken kunne lese eller skrive. Når de skulle lese eller skrive, sendte de bud etter presten.

«Og når jeg blir stor,» sa Hans, «så vil jeg ta min lange sabel og være viking og slå folk ihjel og sende bud etter presten.»

«Tror du presten vil komme da?» spurte moren.

«Så sender jeg bud etter skole-guttene. De skal lese for meg,» sa Hans.

«De skal gjøre narr av deg, skal de,» sa faren, «og kalle deg en tosk; det skal de.»

«De kan bare friste,» mente Hans.

«Når du blir stor,» sa faren, «og alle de andre guttene og jentene står på kirke-gulvet og blir over-hørt, så må du gå uten-for på kirke-gården som en annen gjete-buk, du.»

«Men jeg vil ikke lese; jeg vil løpe og leke hele dagen!» ropte Hans.

«Vil du —?» svarte faren; «vet du, hvor din vilje er? Den ligger i ovns-kroken. I morgen skal du på skolen.»

Om kvelden, da Hans gikk til sengs, tenkte han ved seg 33 selv: «I natt vil jeg ikke sove, og når alt er stilt, så setter jeg til skogs! Der treffer jeg vist en viking eller en røver, og så lærer han meg vist å bli røver-høvding når jeg blir stor. Det er meget bedre enn å lese.»

Men så kom Jon Blund, og gutten sov som en stein like til om morgenen.

Da klokken var syv, kom hans mor hen til sengen. «Stå nå opp og kle deg på,» sa hun, «så skal vi gå på skolen, vi to.»

HANS ga seg til å gråte.

«Er det noe å gråte for!» sa moren; «du er vel ikke dummere du enn alle de andre. La oss bare prøve, så skal du se!»

Hans måtte med. Han trakk den vesle foten tungt etter seg; men han måtte med.

Det var lærerinne i den skolen, og det var en streng lærerinne. Hun satt i en høy stol ved bordet, og hadde ved siden av seg en strømpe og et ull-nøste, og så et ris. Ved bordet satt fire andre barn, to små-gutter og to små-jenter. Der stod et stort skap i værelset, og på veggen hang det to billeder fra bibel-historien, det ene om ABSALON, som ble hengende fast med sitt lange hår i en ek, det andre om ELI, som falt ned av stolen sin. Des-uten hang der tavler med bokstaver og tal på. På en stol tett ved skapet satt en liten hund, som var litt gretten av seg, og som knurret da HANSE-MANN kom inn.

«Kjære lærerinne,» sa hans mor, «vær så snild og ta Dem av gutten min og lær ham å lese! Er han doven, så spar ikke på riset; han vil takke for det, når han blir stor.»

«Naa, nå,» sa lærerinnen, «det er jo mulig, at vi ikke trenger til riset. Jeg ser at gutten har gild lug.»

Og HANS, som aldri ville klippe den luggen! Tenk, om han nå hadde vært snau-klippet, så snau, så snau som en klippet sau. Og lærerinnen, som hadde slike lange fingre!

Moren gikk, og HANS husket på de lange fingrene og den lange luggen en stund. Men så kom han til å tenke: «Jeg er gut, og lærerinnen er bare en små-pike. Hun tør ikke røre luggen min; hun er vist redd meg!»

Rolfsen: Lesebok for folkeskolen. I. Skriftspråk.

34 I det samme kjørte en kjerre forbi, og det klirret i vindus-ruten. Hans kastet straks boken fra seg og sprang til vinduet for å se. «Hva er det du gjør, gut!» ropte lærerinnen. Men Hans lot som han slett ikke hørte det. Han bare stod og så og klemte nesen flat mot vindus-ruten.

«Ja så, er du av det slaget?» sa lærerinnen. Så reiste hun seg rolig og gikk bare to skritt frem over gulvet; siden strakte hun de lange fingre ut etter den lange luggen og rusket i den.

«Jeg skal si det til mor og far!» skreg Hans.

«Jeg også,» sa lærerinnen.

Og så tok de lange fingrene et penne-skaft, og så skrev hun et brev til hans far. Og da hans far hadde lest det brevet, så sa han at Hans skulle være inne om ettermiddagen. Og om morgenen skrev far et brev til lærerinnen. Og således gikk Hanse-mann frem og tilbake med brev, så lenge han ikke ville lære å lese.

«Du er jo et riktig post-bud,» sa lærerinnen.

«Post-budet får kaffe,» sa Hans.

«Og du får ris,» sa lærerinnen; «men når du kan lese, så skal du også få kaffe.»

Og da det var gått en stund, så gikk Hans med brev bare annen-hver uke eller så. Og snart var det ingen post mer; for nå kunne Hanse-mann lese. Og en dag, da han var riktig flink, fikk han både kaffe og kake, enn-da han ikke var post-bud.
Karo er navnet på hunden.


34 55. Reven og lammet.
Reven var ute å reke;
hørte han lammet breke.
«Ti du still, du lille lam!
jeg skal vise deg veien fram
til mor din.»


«Nei, nei, det gjør du ei!
Du skal ikke vise meg vei.
du biter meg i bógen
og bærer meg på skogen
35 og legger meg på en liten stein;
så pilker du av mine stakkars ben.
Så soler du deg i bakken;
men så kommer skytteren bak på deg
og skyder deg i nakken.»


35 56. Sau-bukken og grisen.
Af H. V. Kaalund
Med krøll på halen og nese-vis
fór over tunet en liten gris;
mens sau-bukken lå og tygget sitt hø,
den ville seg på hans nese klø.
Den skubbet seg opp, den skubbet seg ned
da ble den gamle sau-bukken vred.
Først reiste den seg og nyste en gang,
så gikk han tilbake og gjorde et sprang,
stanget for enden den vesle grisen,
og langt over tunet skvatt nese-visen.
Men bukken ropte. „Nå kan du lære
å holde de gamle folk i ære.“


35 57. Snegle-Halle.
Af udg
Gutten hette Halvard, og så kalte de ham Halle, fordi det var lettere. Men siden kom han til at hete Snegle-Halle, enn-da det var både svært og langt. Og det navnet fikk han fordi han var så sen som en snile. Store-bror, som gikk på latin-skolen, sa at det var en mann i gamle dage som hette Snegle-Halle. Han var nå slett ikke noen snile. Men det visste store-bror ikke. Men når denne lille gutten skulle nedover trappene, så tror jeg virkelig at en snile kunne ha gjort det lige-så fort, hvis den hadde likt trapper.

Snegle-Halle var fire år den vinteren da han første gang skulle gå på isen med de store guttene. Og de stod og ventet på ham nede i bar-frosten, til de ble blå-valne både på hendene og føttene. Så gikk de fra ham. Og da Snegle-Halle kom ned, så var der ingen på gaten. „Ja ja,“ tenkte Snegle-Halle, „jeg vet hvor skogen og dammen er, jeg,“ og dermed snigled han i vei. Men nå var det to dammer i den skogen, og da Snegle-Halle endelig kom til den første, så var de andre guttene gått hjem for å spise middag 36 for lenge siden. Og det var på den andre dammen de hadde vært. Den var meget, meget mindre.

Alle mennesker spiste middag. Der var ingen som kunne fortelle Snegle-Halle, at den store dammen måtte en ikke gå på, for der var ikke mer enn en tynn, tynn skorpe; den orket ikke å bære en katt-unge en-gang, enn-da mindre en slig gjød-kalv som denne gutten. Men gutten skjønte seg ikke på is, han. Han tenkte at de andre guttene hadde gjemt seg for ham, og der-med ruslet han bent ut på dammen. Isen bar ham ikke så meget som et eneste skritt. Nå var Snegle-Halle sen til alle ting i verden, så nær som til å skrike; det gjorde han så fort og så godt, at det kom en mann og hjalp ham. Den mannen pleide alltid å gå så langsomt, at han kom for sent hjem til middagen. Og det var til stor lykke for Snegle-Halle, at der var et annet langsomt menneske i verden; for ellers var han druknet i dammen. Men nå drog den langsomme mannen gutten opp av vannet og bar ham inn i huset sitt.

Snegle-Halle var en traust og trofast gut for resten. Det han hadde lovet, det holdt han. Den snilde mannen ville gi ham vin, for å få liv og varme i ham, for han var aldeles blå over hele kroppen. „Takk, jeg får ikke lov å drikke vin,“ sa Snegle-Halle. Så kom de med brennende varm kaffe. „Takk, jeg drikker ikke kaffe heller,“ sa Snegle-Halle. Og snart ble han rød og varm lige-vel i den gode myke sengen de hadde puttet ham ned i. Og da han våknet, fikk han små-pike-klær på; for der var ingen gutter i huset. Men han kunne godt gå hjem lige-vel, sa han.

Og da han kom hjem, var alle kjole-lommene proppet fulle av kaker. Det kunne ikke komme så mange kaker i en gutte-lomme. Og Snegle-Halle hadde aldri sett så mange i hele sitt liv. Han bredte dem ut over hele dynen, og sovnet med et fattig-mands-bakkels i munnen.
Snile eller sniel skrives også snegle.


36 58. Bukken stod i lunden.
Efter norske barnevers ved udg
Bukken stod i lunden
med linde-blad i munnen,
ristet hornet mang-en
gang,
hørte så at fuglen sang.


«Fugl, lån meg vingen din.»
«Hva skal du med vingen
min?»
«Jeg vil flyve over strand,
langt av lei og opp i land.
37 Der er godt å gjete;
der er ingen væte,
der vokser løken,
der galer gjøken,
der kræker mauren
høyt opp på stauren,
der hopper harefot,
der danser Liarös,


der bygger svalene
høyt opp-i dalene;
der er hage, der er led,
der er gress opp-under kne,
der gjeter jenten fe,
der spiller gutten ball.
Tralle-ral, tralle-ral,
tralle-ral!»


37 59. Lille-mor og dukken hennes.
Lille-mor hadde en dukke som hette Anna. En dag, som hun lekte med Anna, slapp hun henne ned. Lille-mor skreg, så mama kom løpende. „Hva er det du skriker for, barnet mitt?“ sa mama. „Anna har mistet hodet,“ skreg Lille-mor. „Anna skriker jo slett ikke.“ Lille-mor stanset midt i gråten. „Hvorfor skriker ikke Anna, mama? Jeg skriker alltid, når jeg slår meg.“ „Ja det er vist,“ sa mama. „Og dukken har jo slått seg ihjel,“ sa Lille-mor, „og det gjør så forferdelig ondt; det sier pappa.“ „Skal jeg si deg hvorfor dukken ikke skriker?“ sa mama. „Ja gjør det, mama!“ „Det er fordi hun ikke kan,“ sa mama. „Jo, hun kan godt,“ sa Lille-mor, og så gikk hun bort og tok Anna opp og trykket på henne, og så skrek Anna litt, enn-da hun ikke hadde hode mer. „Jo, hun kan når hun vil,“ sa Lille-mor. „Nei, søte barn, hun kan slett ikke når hun vil; hun kan bare når du vil og trykker henne på maven. Jeg skal si deg hvorfor. Det er fordi dukken bare er en ting, som mennesker har laget; men Lille-mor er et lite menneske, som er skapt av Gud. Derfor kan Lille-mor snakke og skrike; men det er ikke nødvendig, at hun skal skrike så ofte som hun gjør. Dukken kan ikke røre seg, dukken kan ikke tenke; enten hun har hodet på, eller hun har mistet det, det er det samme. Men Lille-mor kan springe opp og ned i trappene og hoppe omkring ute i hagen; og innen-for denne lille søte pannen som jeg nå kysser, der bor Lille-mors tanker. Der er ikke så svært mange enn-nå; men der kommer flere, når Lille-mor blir stor, og pannen vokser, og de får bedre rom.“

38 [image: ]
[image: ]Hage: havne-hage. — Led: grind.


38 60. Lørdags-kvelden.
Mor hun har både bal og bry,
når Finn skal i baljen til helgen;
gjæpen henger så tung som bly,
han liker ei søndags-fjelgen.
„Redd for et vann som er så smått!
Et jeg vet,“ sier mor, „som er blått;
bølgene vasker og væder;
men der er ingen som gråter.


Kobben ruller i brot og brand,
velter seg trygg på skjæret;
sjøene spuler nakken; men han
sier ei: „La meg være!“
Nisen blåser så spruten står,
seien løper, og flyndren går,
hvalen har sild i munnen,
og hummeren kryper på bunden.


— Nå er du ferdig; fell og fjær
varmer deg, mens du blunder.
Tenk på den som liten er
og enn-daa har tunge stunder,
39 tigger og tusler fra grend til grend,
banker og jages ut igjen,
sitter ved furu-roten
og hviler den trette foten.


Ellers blunder nok skog og eng,
kråken dubber på kviste;
solen hun er for lengst i seng, —
månen, han er den siste,
går og gjeter stjernene trutt;
men nå krøp han inn under dynen, gut!
Tør han ikke våke og tindre,
tør du det vel enda mindre.“

Fjelg: ren-gjøring, til-stelning, hygge. — Brot og brand: brotsjø og brenning.


39 61. Snegle-Halle om sommeren.
Af udg
Snegle-Halle hadde en far-bror, og far-bror hadde en hest. Den hesten var tung av sinn og trivdes ikke alene i stallen. Så satte far-bror to lam inn til den, for at den ikke skulle være alene; men stundom fikk Snegle-Halle også komme inn. Og da var nå hesten svært glad, sa Halle.

Nå var det lenge siden han hadde vært hos hesten og lammene, og nå var hesten vist sørgmodig igjen. Det var vist best han ruslet ned og kikket litt inn-om til den. Han tok Marta med. Det var hans lege-kamerat og beste venninne; for guttene gikk alltid fra ham.

Men det var en lang vei ned til far-bror. Halle bodde øverst oppe i byen, høyt oppe i bakkene, og far-bror bodde langt nede ved sjøen. Det var nesten en fjerding-vei, og det er langt for en snile. De gikk hjemme-fra tidlig om etter-middagen; men det var senger-tid for små-barn før de kom ned til sjøen. Marta var blitt sulten for lenge siden, og hele veien hadde Halle trøstet henne med at far-bror var bager. Men da de kom ned til sjøen, så kunne Snegle-Halle slett ikke finne far-bror, enn-da han sa til Marta, at når han bare kom tett hen til huset, så skulle han nok finne det; for da knegget hesten, og lammene sa «bæ», og så var det ikke til å ta feil av. Men de kom nok slett ikke tett hen til huset; de kom bare til sjøen. Og da sa Marta at hun ville hjem. Nå visste Snegle-Halle 40 så meget, at det var trær der hvor hans far bodde. Og nå så han trær midt frem-for seg langt borte, og så måtte det være der. Men de trærne vokste på den andre siden av by-fjorden. Og sandt og vist er det, enten du vil tro det eller ei, at SNEGLE-HALLE og MARTA de kreket seg frem gjennom de lange gatene, rundt hele viken, til de kom til trærne på den andre siden. Men da var klokken 11 om kvelden, og da var MARTA så trett, at hun satte seg ned på en trappe og stor-skreg. Den mannen som eide trappen kom ut og spurte hva hun gråt for. «Jeg vil hjem,» sa MARTA. «Hvor bor du da?» sa mannen. «Vi bor i Pile-stredet nummer 42,» sa SNEGLE-HALLE; for den leksen kunne han. Men da slo mannen hendene sammen, så forferdet ble han. «Det er jo nesten en halv mil dit,» sa han. «Er det det?» sa SNEGLE-HALLE. Og så fikk de komme inn og fikk deilig smørbrød. Ellers fikk HALLE bare grøt om kvelden. Men han tjente alltid noe på disse rare turene sine. «Men hvorledes skal vi nå få dere hjem?» sa mannen. «Vi kan godt ligge her,» sa SNEGLE-HALLE. «Men tror du ikke at far og mor blir redde da, gut?» «Jeg har slett ikke lovet å komme hjem,» sa HALLE. For HALLE var en traust gut; det han hadde lovet, det holdt han; men det han ikke hadde lovet, det holdt han ikke; og så syntes han at det ble litt langt å gå den lange veien tilbake også. Men nå var det så heldigt, at den mannen der ute på trappen mellom trærne, han var vogn-mann. Og så spente han hesten for og satte seg på bukken, og de to små fikk sitte inn-i. Og hesten travet rundt fjorden og opp over de tunge bakkene. Men da de kom hjem, så stod far og mor i døren, og der var en hel ring av konstabler rundt om-kring dem. For alle konstablene i byen hadde jo ledt etter SNEGLE-HALLE. Moren gråt; men faren sa til konstablene; «Ja, nå kjenner De gutten, og hvis De noen gang treffer ham på gaten alene, så kan De være stø på, at han har gått hjemme-fra uten lov. Og så skal de bare ta og sette ham på råd-stuen.» Siden den dag er HALLE blitt reddere. Og når han råker på en konstabel, da ser det nesten ut som snilen springer.
Bukken: kuskesetet i en vogn.


41 62. Skredderen satt på svale-gang.
efter et tysk vers ved udg
Skredderen satt på svale-gang
for å sy;
hanen opp til skredderen sprang, —
han var kry:
„Skredder, hvorfor sitter du her?
Sitter du her, skal du sy meg klær!
Sporer alene kan ikke forslå.
Skal jeg gå nøgen med sporer på? —
ky-keli-ky!“


Skredderen tok sin alen frem,
den var ny;
han ga et rapp, så det hadde klem:
„Ky-keli-ky!“
„Jeg skal gi dine hale-fjær!
vet du ei, det skal folk til klær,
og mange penger, hvor har du dem?
Vil du nå se å komme deg hjem!“
„Ky-keli-ky!“


41 63. Om kvelden.
Af Bjørnstjerne Bjørnson
Solen skinner vakkert om kvelden,
katten ligger doven på hellen.
„To små mus,
fløte av et krus,
fire stykker fisk
stjal jeg bak en disk,
og er så god og mett,
og er så doven og trett,“
sier katten.


Kylling-hønen vingene senker,
hanen står på ett ben og tenker:
„Den grå gås
styrer høy nok kaas;
men se til om den kan
nå en hane i forstand!
Inn, inn høner under tak!
Solen kan gjerne få lov for i dag,“
sier hanen.
42 „Det er vist, det er godt å leve
for den som slipper å streve!“
sier fuglen.


42 64. To harer.
Mellom berg og dype dal
på en flekk i moen
satt en hare eller to
og gnaget gress på groen.


[image: ]
Da de hadde ett seg mett,
så ville de seg legge.
Men så kom en skytter dit,
så skjød han dem begge.


Men da de hadde sanset seg,
der de lå på groen,
så syntes de de levde, — og
så løp de over moen!


43 65. Kast ikke stein; den kommer igjen.
To gutter stod og siktet på en spurv, som hoppet bortover jordet; i det samme kom faren gående. „Kast ikke stein, gutter!” ropte han; „den kommer igjen.” „Hvorledes kan steinen komme igjen?” sa den ene gutten. „Nå skal jeg fortelle dere noe,” sa faren. „Er det sandt?” spurte guttene. „Ja, det er sandt. For femti år siden var jeg en gut lige-som dere. Jeg var flink til å kaste stein; jeg hadde øvet meg på det; jeg hadde ingen kamerater å leke med. En dag skulle jeg bort og arbeide for to gamle folk. De var så snilde både mot mennesker og dyr, de to. De hadde svale-reder under hvert eneste tag-røst, og syv år på rad var der kommet en fugl, straks vinteren var over, og hadde bygget redet sitt på samme sted og ruget ungene sine ut der. De gamle var svært glade, når den kom, og den var nett-opp kommet den dag jeg var ute og arbeidet hos dem. Fuglen likte seg også, det var greit å se. Den sprang og hoppet og så seg om-kring og var glad for-di den var kommet hjem igjen. Men jeg syntes det skulle være morsomt å se om jeg kunne treffe den. Jeg kunne vist ikke, det var jo så langt borte; men det skulle være moro å prøve. Den satt på en stolpe tett ved redet og så på meg. Den var fullt trygg. Men jeg siktet sikkert og traff den like i hodet, så den falt død ned. Det er sandt, hva jeg sier: steinen kom tilbake. For da jeg så fuglen falle, gjorde det meg så ondt, som om det var jeg som hadde fått steinen. Jeg holdt meg hele dagen så langt vekke fra redet som jeg kunne; men jeg hørte hvorledes magen fløy rundt og rundt om-kring den døde fugl og pep. Det skar meg i hjertet.

De to gamle sa ingen-ting; men jeg visste at de sørget over fuglen. Jeg kunne aldri se dem riktig i øynene mer. Bare jeg hadde fortalt dem hvor lei jeg var over det!

Nå er de døde for mange år siden; men jeg kan aldri glemme det. Det er som steinen sitter i meg — i min samvittighet, skjønner dere.”

43 66. Små-fuglene på jule-båndet.
Af H. Wergeland
„Kom, vesle sisik, følg med, følg med!
et herlig jule-kvelds-mål jeg ved.


En fattig hus-mann bak skogen bor;
han gir oss et nek i år som i-fjor.


44 Han eier kun tre; dog gir han oss ett;
for Jesu skyld, så gjør han det.


Og hør du små-sisik, stur ei så,
men følg med din frende, spurven grå!”


Så fløy de søsken-barn av-sted.
Om jule-kvelden er lykken med.


Forbi en skjære de heldig slapp,
som vippede på en vær-hanes knap.


Sig katten listet på låve-bro;
han skottet lysten opp til de to.


Men sulten gjør både døv og blind;
de styrtet seg i neket inn.


Der satt de så lunt i sno og sne;
kun høyest stjerne kunne dem se.


Der satt de trygt på den høye stang;
den jule-natt ble dem ei for lang.


Der satt de begge til messe-tid.
Da klokkerne ringte, så fløy de dit.


44 67. Mormors glas-øyne.
Efter Onkel Adam
Langt inne i skogen satt en liten jente og gråt. Hun hette Gudrun, og kunne vel være seks år gammel; hun gråt så sårt, så sårt. „Aa nei, å nei,” sa hun, „hvor ilde dette var! Aa nei, å nei!” Men der var ingen som hørte henne; far og mor trodde at hun var ute og lekte seg. Langt om lenge kom da moren bort-over. „Hva er det som feiler deg, barnet mitt?” sa hun. „Jeg har slått itu mor-mors glas-øyne,” sa Gudrun. „Har du slått itu mor-mors glas-øyne? Men hva sa mor-mor da?” „Jo, mor-mor sa: Vær ikke så lei, du, sa mor-mor, det gjør ingen-ting; det er bare det, at et par glas-øyne som passer for meg, kan jeg aldri få mer. Her i skogen vokser det ikke glas-øyne, sa mor-mor. Så spurte jeg, om mor-mor var sint på meg. Nei, nei, jeg er ikke sint på deg, sa mor-mor. Det er bare det, at nå kan jeg aldri mer lese i bibelen eller salme-boken.” Og jenten tog på å gråte 45 igjen. „Så, så, barn, der er vel råd for det,“ sa moren. „Nei, det er det slett ikke,“ hikstet jenten. Men hennes mor sa: „Følg med meg inn i stuen, du, så skal jeg skaffe mor-mor nye glas-øyne.“ Barnet så opp. „Nye glas-øyne? Mor-mor sa, at slike glas-øyne fantes bare helt inne i Kristiania, hvor kongen bor; det sa mor-mor.“ Men Gudruns mor tok henne inn i stuen og viste henne en liten bok. „Har du sett slikt før?“ sa hun. „Nei,“ sa Gudrun. „Ser du, der står en hane med en bok i den ene kloen og en peke-pinde i den andre. Det er en a-b-c-bok, og der står både a og b og c og de andre bokstavene, og dem skal du få lære å lese.“ „Mor-mor skulle ha lært meg å lese, hvis jeg ikke hadde slått i stykker glas-øynene hennes,“ sa Gudrun. Hun var på gråten igjen. „Nå skal jeg lære deg,“ sa hennes mor; „men du må ikke snakke om det til noen, hører du.“ „Men, hvor er glas-øynene, mor?“ „Vent bare, du, og læs flittig.“ Og Gudrun leste og leste. „Hva tid får jeg glas-øyne, mor?“ spurte hun, hver gang hun lukket boken. „Vent bare,“ sa moren. Så kom jule-dags morgen. Gudrun fikk følge med inn i mor-mors stue. Der tok hennes mor salme-boken frem. „Hva for en salme skal vi lese?“ sa hun. „Nummer 134; den pleide jeg alltid å lese,“ sa mor-mor, og la sine hender ihop over kneet og sukket. Gudrun fikk tårer i øynene. Det var jo hennes skyld. Men så fikk hun salme-boken av sin mors hånd, og så leste hun, med skjelvende mål, men rent og godt:

I denne søte jule-tid
tør man seg rett fornøye
og bruke all sin kunst og flid
Guds nåde at opp-høye.


Da slo mor-mor sine hender sammen og sa: „Kjære barn, hva er dette? kan du lese?“ Men Gudrun sa: „Mor sier, at nå har jeg funnet mor-mors glas-øyne. Mor sier, at nå skal mor-mor lese med Gudruns øyne. Mor sier, at de er lige-så gode som glas-øynene.“

45 68. Før julen.
Af Johan Krohn
Jeg gleder meg i denne tid!
Nå faller jule-sneen hvit,
og så må julen komme.
46 Hver dag min far i byen går,
og når han kommer hjem, jeg står
og ser hans store lomme.


Og tenk! på bordet hans en dag
jeg så et vakkert lite flagg,
og det jeg ikke glemmer.
Papir han klipper med en saks;
men når jeg kommer inn, han straks
sin stas i skuffen gjemmer.


Og mor har pepper-kaker bakt;
jeg vet det, jeg har selv dem smakt,
da de var ganske varme.
Det gamle skap hun åpnet har,
den beste staken frem hun tar,
den med de mange arme.


Og mor hun har så mange bud;
hvert øyeblikk skal Anders ut,
og mor og Anders hvisker.
Men jeg har hørt så meget — hyss!
I morges var det jule-lys
og røde bånd og svisker.


Og søster Hanna syr og syr;
hun sier, julen er så dyr,
når hun har gjøken ute.
Til far hun har en pipe-snor
av perler, og til beste-mor
hun hekler på en pute.


Jeg skal nok også noe få;
jeg må jo inn i salen gå,
når hun skal til å strikke.
Og salen den er høy og sval;
men når jeg leger med min ball,
så merker jeg det ikke.
47 Da for jeg ut med Karen gikk,
vi var i bagerens butikk;
der stod den tykke bager.
Og han skrev opp hva Karen sa:
Til jule-aften skal vi ha
to store jule-kaker.

Gjøken: spare-børsen.


47 69. Jule-dag.
Af Johan Krohn
Hanna og jeg og min lille bror,
vi sitter her ved det store bord
og har våre jule-ting fremme.
Da far og mor i kirke gikk,
alle lekerne frem vi fikk;
vi er ganske alene her hjemme.


Knut har en eske med dyr og trær;
mine soldater marsjerer her,
og Hanna sitt kjøkken har hentet.
Jeg sender henne en tin-soldat,
som spør om ikke snart vi får mat;
hun sier, at den har ventet.


I morges, da jeg våknet, far
her inn i daglig-stuen meg bar;
han tok meg i teppet på armen;
for jule-morgen alltid vi må
her inn og høre klokkerne gå
og bli kledd på i varmen.


47 70. Hans er på jakt.
Efter Zacharias Topelius ved udg
Nå var det vinter: men det lakket mot våren, så at skaren bar ikke uten om morgenen. Hans hadde fått seg et par ski, og det var riktig gildt å stå ut-over skaren. Snart bar det av-sted bort-over markene, snart på sjøen, snart til skogs, og snart gjennom bygden. Ned etter bakkene gikk det i susende fart. Men Hans holdt seg på benene, og det kan ikke alle gjøre. I førstningen, da han skulle lære, bar det over-ende: nesen i sneen og benene i været! Siden gikk det bedre, og til slut kunne Hans stå på ski ned over Granums-bakken; og den var jo så høy, at kirke-tårnet ikke 48 var stort høyere. Da var han kry. «Er det noen som kan gjøre det?» sa han. «Nei takk,» sa de andre guttene; de nøyde seg med å ake på kjelke, de.

Det var lige før påske, og guttene skulle ha påske-lov; det var bare én lese-dag igjen. Men det var slikt vakkert vær den dagen; solen skinte så deilig på sneen, trærne var aldeles hvite av rim-frost. Hans fikk slig ubendig lyst til å gå på jakt. Tidlig om etter-middagen drog han av-sted, med et stykke smør-brød i lommen og buen i hånden; han stod på ski og ville til skogs. «Jeg går på jakt,» tenkte han. «Kanskje møter jeg en ulv, og den skyder jeg straks. Jeg vil bare være borte en liten stund. Jeg kommer nok alltid hjem tids-nok, så jeg får lest over leksen min.»

Nå ja, den gangen møtte ikke Hans noen ulv — og jeg tror nesten det var godt, at han ikke møtte noen. Men han så rype-spor i sneen mellom bjerkene, og lenger frem så han hare-spor. «Det kan være lige-så godt at skyde en hare,» tenkte Hans. «Den kan vi spise, og mor skal vel bli forundret, når jeg kommer hjem med hare-steg til middagen.»

«Ingen vet hvor haren går,» sier et gammelt ord, og Hans visste det nå slett ikke. Han fulgte sporene; men pus ville slett ikke kikke frem mellom buskene. «Jeg får nøye meg med en rype,» tenkte Hans. «Rype-steg er svært godt.»

Men så var der ingen rype, bare spor. «Jeg tror jeg skyder et ekorn,» sa han. «Men jeg skal bare skyde det litt i nesen, så det faller ned, og siden setter jeg det i bur og lar det hoppe på pinnen.»

Der sprang sannelig nett-opp et ekorn i den høye granen. Hans lurte seg inn under treet og spente buen. Men ekornet hoppet fra gren til gren, og gjemte seg lange stunder. Hans gikk rundt om-kring granen; snart var han på den ene side, snart på den andre; men det ville aldri lage seg så, at han kunne få et godt sikte. Så tok ekornet med én gang et langt sprang bort i et annet tre, og vekk var det.

«Nå er det nok best jeg går hjem-over igjen,» 49 tenkte Hans; for det var slut med smør-brødet. «På veien treffer jeg vel en skjære; den skyder jeg. Men skal jeg gi den til katten, eller skal jeg spikre den opp over stall-døren? Jeg tror jeg spikrer den opp. Det ser så kjekt ut. Så sier Jonas, hver gang han går i stallen: «Der er den skjæren som Hans har skudt!»

Men så møtte han ingen skjære. Da han kom hjem, tenkte han: «Jeg vil skyde til maals etter vinduet i hønse-huset, så får jeg se, hvor langt pilen går.»

Han spente straks buen, og pilen fløy av-sted. Men den slo mot veggen og falt ned igjen. «Det var da rart, at jeg ikke skulle treffe vinduet,» tenkte Hans, og så skjød han igjen, både én og to ganger. Til slut traff han. Ruten gikk i knas, og pilen fløy inn i vinduet og traff ky-keli-ky, som satt der i all uskyldighet og stekte seg i sol-skinnet.

«Ky-keli-ky!» skreg hanen. Da ble Hans rent redd og lusket stille av-sted inn i stuen, uten ulv og uten hare, uten rype og uten ekorn og uten skjære. Men vindusruten singlet i ørene på ham; og hanen var drept. Så kom far. Han skulle høre ham i leksen. Men av leksen hadde Hans glemt hvert eneste ord. Siden kom Kari budeie. Hun klaget og bar seg for hanen, som lå på det siste borte i hønse-huset.

«Det er jeg som har drept ham,» sa Hans. For han løy aldri. Han fikk juling for hanen, og måtte sitte inne en hel dag for leksen, mens de andre guttene hadde fri og moret seg av alle krefter.

Jeg synes ennå jeg ser ham sitte med hånden under kinnet og se gjennom ruten, hvorledes de andre guttene akte kjelke-bakke der borte i Granums-bakken.

Stakkars Hans! Hvorfor skulle det nettopp i-går være så vakkert vær, og hvorfor skulle hanen nettopp falle på å sitte i vinduet? Ingen kan si på en prikk, hvor en gut springer, og hvor en pil flyver. Men best er det, at en ikke lar seg narre ut, før en har lært sin lekse. Ellers kan det vel hænde noen hver, at han setter til skogs og ingen-ting får, og kommer hjem og slår ihjel en hane, og må sitte inne hele dagen bak-etter og se på at kameratene aker kjelke i bakken.

Rolfsen: Lesebok for folkeskolen. I. Skriftspråk.
Pus: hare-pus


50 71. Guttemann.
Efter Zacharias Topelius ved udg. Med tegning af Eivind Nillsen
Det var en gang en liten tre-aars mann
som Erling het; han kunne meget, han;
han kunne velte stoler, brøle, bråke,
og gå på hendene, og stupe kråke.


Han var en rask og rund og rød-lett propp
og nok-så rimelig, den vesle kropp;
men fikk han ikke gjøre hva han ville,
så var han u-glad da og bar seg ilde.


Og Erling stakkar var ei riktig fri;
for søster Sigrid var hans politi;
hun gjette ham og drog ham støtt i blusen;
hun lekte katt, når Erling lekte musen.


Det syntes gutten slettes ikke om;
det var så tung-vint; hvor han gikk og kom,
var der en hånd som nappet i hans øre,
en røst som ropte: „Se, men ikke røre.“


En dag, da lyngens bær var mørke-blå,
og Sigrid ikke passet riktig på,
smøg gutte-mann seg ut igjennom grinden;
og borte var han som en røg i vinden.


Han gikk som den der kjente veien fram,
han så på hund og hest og ko og lam;
han var sin egen herre, frank og fri, han;
han blåste kaut av katte-politi, han.


Ved sole-fall han dypt i skogen var.
Nå ropte han på Sigrid, mor og far;
han er så full av graat, den stakkars karen,
og tenker mest på gryten og på tvaren.


Da må du vide at han råkte på
en kjerring, du, en riktig gammel, grå,
med sekk på ryggen. Tenk du, straks på flekken
hun tok og gjemte gutte-mann i sekken.


51 Han sparket, og han skrek; men han var vekk!
Hva hjelper det å sparke i en sekk?
Vekk som en pølse katten stjal i røyken,
vekk som en høne som er tatt av høken..


Men hjemme ville mor ha Erling inn,
og Sigrid sa, han lekte ved en grind.
„Se etter gutten!“ — Og de skrek og ledte;
men ikke svarte den som Erling hette.


Mor gråt, og Sigrid gråt, og selve far,
han var så lei, han tett på gråten var:
„Aa stakkars, stakkars Erling, vesle krabben,
nå henger han, kan-tro, i skrubbe-flabben.“


Som mest de gråt, kom der en kjerring inn:
„Jeg ville gjerne selge grisen min;
i skogen gryntet han, den vesle styggen,
så tok jeg ham i sekken her på ryggen.“

52 „Nei, kjære vene!“ — „Det er billig pris.“
„Aa nei, vi har nok mistet selv vår gris!“
„Men se nå bare, hvor han stor og sterk er;
jeg tenker han skal veie nitten merker.“


„Dunk, dunk,“ sa sekken, da hun la den ned,
og bandet sprang som den var bunden med;
og gutte-mann, han våknet opp på flekken, —
han hadde råket på Jon Blund i sekken.


„Hva? Gutte-mann? Det er jo gutte-mann!“
Og gutte-mann var lett på foten, han;
så snart han merket han var løs av posen,
på grøde-fadet satte straks han kosen.


„Men i en sekk?“ „Ja, hvordan skulle jeg
få gutten hjem på noen annen vei?
Nei, slike spretter skal en alltid binde;
i sekken med dem, hvor ei sol kan skinne!“


52 72. Et barns aften-bøn.
Af Christian Richardt
Nå lukker solen sitt øye,
snart lukker jeg også mitt;
vår fader i det høye,
du lukker aldri ditt!


Du ser hver stjerne i vrimmelen
og hvert et barn på jord,
du hører høyt i himlen
det sakteste bønnens ord!


Deg beder jeg om å kalle
din engler-hær på vagt,
når far og mor og alle
sig også til sengs har lagt.


Nå vogt oss alle sammen,
så ingen drømmer stygt.
Så sier jeg glad mitt amen
og sover sundt og trygt.



Annen avdeling.

53 73. Sæl er den som sine hender.
Sæl er den som sine hender
i Guds hender legger inn;
hvor hans veie enn seg vender,
har han glede i sitt sinn.


Han er nøyd i sorg og nød,
han er nøyd i liv og død.
Alting med det beste ender;
han er alltid i Guds hender.


53 74. Hva gutten mente om hunden.
Det var en gang en liten gut som skulle ut i byen med barnepiken sin. Borte på gatehjørnet stod en hund og gjødde og så bent ut i luften og gjødde igjen. «Hvorfor gjør den?» sa gutten. «Den skjender.» — «Hvem skjender den på?» — «Det vet jeg ikke.» — «Det var rart.» Så gikk de videre. Ut fra et stort pent hus kom det en stor pen mann, med en stor pen hund. Hunden sprang høyt i været; det var nesten som den ville ta hatten av mannen, og den gjødde og gjødde, enda verre enn den første. «Hvem er det denne skjender på?» sa gutten. «Nei, denne skjender ikke,» sa barnepiken; «denne hunden er glad, den.» — «Hvorfor er den glad?» — «Fordi den får gå ut.» — «Ja, men den andre hunden fikk jo også gå ut.» — «Ja, men denne får gå med husbonden sin,» sa barnepiken; «det er likesom når du får gå med pappa. Det er mest moro da, vet du.»

Gutten gjorde ikke annet enn å se på hundene. Stundom var det store flokker av dem. De lekte, og de sloss, og guttene, som kom fra ettermiddags-skolen, stod også i flokker og så på dem, og sa: «Ja, de har det godt.» Men da den lille gutten gikk hjemover, var månen 54 kommet opp. På det siste gatehjørnet stod den samme hunden som han hadde møtt først. Nå glodde den på månen og gjødde og gjødde. «Vet du ikke enda, hvem den skjender på?» sa gutten. «Jo, nå skjender den på månen,» sa barnepiken; «hundene liker ikke månen.»

Da de var i gatedøren, sa den lille: «Hvorfor er det hunder, KAREN! når de bare spaserer og leger og gjør og slaas og ikke liker månen?» Men så fortalte KAREN ham, mens hun kledde ham av, alt hva hun visste om hundene. Det var en enslig gut; han hadde ingen søster, ingen bror, og ingen kamerater. Det var vel mest derfor han sa, da han krøp i seng: «KAREN! jeg ville ønske jeg hadde en hund.»
Sæl: glad, lykkelig, salig.


54 75. Hva vi andre mener.
Du synes vel at denne gutten visste svært lite. Han var så liten, stakkar, og så er det ikke på gaten i en stor by at en helst skal se hva en hund duger til. Der ser det ut som den bare gjør og leger og slaas og ikke er til noen verdens nytte. Men inne i husene om natten, når noen vil snike seg opp over trappen og stjele, da er det godt, at der er en som sier «vov vov» og vekker hele huset. Og det er godt, at der er en som sier «vov vov» til fanten, som kommer strykende over tunet og kan finne på noe av hvert. Det er godt, at der er en som render i nesen på stor-oksen, når den vil i åkeren. Det er godt for skytteren, at han har en som hjelper ham med å finne fuglen frem i skogen, og som ikke er redd for å klenge seg fast både i ulv og i bjørn. Og det er hunden som gjør alt dette; det ved dere nok. Dere ved vel også hva det kommer av, at den kan gjøre nytte på mange andre måter også? Er det noen av dere som har sett en hund lukte på noe riktig, riktig sterkt? Da blir den som rent fra seg selv; det kommer av, at det som lukter sterkt for oss, det lukter mange ganger sterkere for hunden. Den har slig utrolig fin lukt. Mange hunder lukter så godt, at de kan finne igjen et barn som er kommet seg vekk, bare de får snuse på en av skoene. Og så kan den være så god, så kjekk, så klok, og så flink til å lære. 55 De guttene som mente, at den hadde det så godt og bare lekte seg, de visste nå ikke stort da. Nå skal vi straks høre om en navngjeten hund.

55 76. Vuggevise.
Efter Franzén ved udg
Sov nå godt, min lille gut!
du må sove nå til slut.
Snart skal lille gut bli stor,
og så hjelper han sin mor:


Bryder seg en agerflek,
rydder gran og furu vekk,
kjører dem til bygden frem,
tømrer gamle mor et hjem.


Der skal hun få daglig brød,
aldri lide brist og nød;
det blir lilleguttens takk
for den første melk han drakk.


55 77. Sankt-Bernhards-hunden.
Inne mellom Alperne i Sveits ligger der et høyt skar som kalles Sankt-Bernhards-skaret. Det er nesten så høyt som de høyeste norske fjelltoppene. Det faller meget sne der oppe; den stabler seg opp i høye vegger, og disse veggene ramler utover for et godt ord, kan en gjerne si. Det er farlig å gå dette skaret, og det har vært mange mennesker som aldri rakk over. En falt ned i en sprekke, som nysnøen narret ham utpå; en annen fikk snøskred over seg, en tredje råkte ut for skodde og gikk seg trett og sov seg inn i døden. Søvnen kan være til stor helsebot, vet du nok; har du hatt en riktig syk far eller mor eller søster eller bror, så har du vist hørt doktoren si: «Bare det kunne komme litt søvn.» Ja, søvn i seng og i rette tid, den er god. Men den som sover lenge i sneen, våkner ikke mer; han fryser ihjel. Og enda mange mange flere mennesker ville ha sovet seg ihjel der oppe i skaret, hvis det ikke hadde vært snilde og kjærlige folk der oppe, og sterke og store hunder, som fór og ledte og vekket opp dem som sov. Det ligger store hus der i skaret, og i de husene brenner det i ovnen både natt og dag. Det er Sankt-Bernhards-klosteret. Det har stått der nå i tusen år og berget veifarende folk. Det kan rumme et par hundre mennesker, og det koster ingenting å være der. Hver dag går det folk ut fra dette klosteret og leder. De har skuffer og stenger og bærebører med seg, og mat og drikke. Og de har det som 56 bedre er: de har de store hundene. Ofte farer hundene omkring alene i dagevis og snuser på sneen og søker i hvert hull og under hver hammer. Og finner de så et stakkars menneske, som ligger der stiv og kald og sover seg inn i døden, så legger de i vei over stein og stup, til de når klosteret. Da gjør de; så hører munkene dem og følger med. Og kommer de til et sted hvor skreden har gått, så snuser og snuser de, om der ikke skulle være folk innunder. Og skjønner de at det er det, så graver de med sine sterke klør, til de finner dem.

56 78. Barrí.
En av disse hundene hette Barrí; den berget i tolv år fyrti mennesker. En gang fant den en liten gut som var halvdød av kulde. Hunden lettet på hodet hans, og bød ham flasken som den hadde om halsen; men gutten turde ikke; han var redd for den store hunden. Da begynte Barrí å slikke de små hendene. Den store hunden måtte være snild likevel, tenkte gutten. Han krabbet seg opp på ryggen av den og slo armene omkring halsen. Således red han til klosteret. Hunden drog i klokkesnoren med tennene. Munkene kom og tok barnet inn i den varme stuen; men hunden fór ut i sneen igjen. Der kunne kanskje være flere å finne der ute.

57 79. En vise om haren.
(Stevtonen.)

Der sprang en hare i bjerkelunden,
og blodet dryppet ham ned av munnen;
han var så vill, at han skrek: „Av vei!
for dere skal vite, at her er jeg!”


Til side fløy både kryp og karer
— for alle sammen så var de harer —
og alle spurte: „Hva vil du oss?”
„Jo, dere skal vite, at jeg har slaas.”


Da ropte alle i samme stunden:
„Nei, har du slaas? har du slaas med hunden?”
„Aa nei saamen har jeg ei,” sa pus;
„men jeg har slaas med en riktig mus.”


57 80. Om Vesle-Kari som gikk seg vill.
Efter P. Päivärinta ved udg
Kirkeklokkene ringte og ringte. De hadde ringet i to hele døgn snart. Det var Vesle-Kari som hadde gått seg vill i skogen. Vesle-Kari var bare fire år. Derfor ringte kirkeklokkene, at bygdefolket skulle komme og lede etter henne. Og nå hadde de søkt nesten i to døgn, men ikke funnet henne. De hadde ledt alle steder, tett ved gården og langt borte. De hadde ledt under berg-hellerne og gjort mann-gar og gått igjennom hele skogen. Alle var trette, alle så nær som mor og far. De hvilte ikke, som de andre; de ledte dag og natt. Men nå var det om kvelden den andre dagen. Enda var det folk ute i skogen og ledte. Men de kom hjem, de også, og hadde ingenting funnet. Da syntes faren, at nå nyttet det ikke lenger. Men moren gikk ut i den mørke høstnatten igjen for å lede etter barnet. Hun hadde en gut på ni år; han ville ikke lade moren gå alene. Det hjalp ikke, alt det hun og de andre sa; han ville være med. Da de hadde gått igjennom den nærmeste skogen, kom de til en åpen eng, og der gikk de frem og tilbake og ledte bak hver busk og hver tue. Men de kunne ikke lede lenge; moren orket ikke stort. Hun måtte sette seg. «Aa, barnet mitt, barnet mitt!» klaget hun. Til slut falt hun på kne, løftet sine hender og sine øyne 58 til himmelen og bad til Gud i sin ytterste nød, at han ville føre henne til det rette sted. Da hun satte seg igjen, falt guttens øyne på noe som lyste. «Mor, mor!» ropte han, «det er en stjerne som er falt ned på jorden.» — «Det er ikke en stjerne,» sa moren; «en stjerne kan ikke falle ned. Det er en sankthans-orm.» — «Se, hvor vakkert den lyser,» sa gutten og gikk henimot ormen. «Ta den bare i hånden og kom hit med den. Den gjør deg ikke noe,» sa moren. Så tok gutten ormen i hånden og gikk bort til moren med den. Hun tok den også i sine hender, vendte på den og så på den. «Tenk, om du kunne lyse meg frem til barnet mitt,» sa hun. «Aa la meg få se den, jeg også,» bad gutten og rakte hånden frem. Så fikk han den. Og han vendte på insektet, han også; og de så, hvor vakkert det lyste, begge to, og det var likesom sorgen var vekk med én gang. Da kom gutten til å slippe ormen ned; og da han skulle ta den opp igjen, så gjemte den seg i gresset. Han ledte og ledte, og så kom han til å se en som lyste enda bedre. «Her er en annen,» ropte han og skyndte seg dit. «Aa, her er en, to, tre, fire. Nei hvor mange! Og der borte er en riktig stor en; den skal jeg sannelig hente til mor.» Og han sprang over tuene hen til den store ormen; den lå midt i et svært vierkjerr. Han måtte se riktig etter, hvorledes han best skulle komme til den. Da kom han til å røre ved noe som lignet et menneske-ansikt og glimtet frem i det svage lyset fra ormen. Først ble gutten redd; men des mer han så og så, des mer syntes han det var et ansikt. Han trengte seg inn i kjerret og lutet seg ned. Jo vist var det et ansikt; det var hans lille søsters ansikt, var det. Og hun levde, hun pustet fritt og godt. Hun lå og sov så trygt, som om det slett ikke hadde vært fare på ferde. «Kari!» sa gutten og løftet henne varlig opp. «Er det du, Einar?» spurte den lille jenten, straks da hun våknet. «Hvor er mama?» — «Mama er her. Kom, skal vi gå til mama,» sa broren. «Vi skal gå til mama, for her er så mørkt og kaldt,» sa Kari. Og gutten tok sin lille søster og bar henne bort til moren. Han var bare halv-veis, da han ropte: «Mama, mama! her er 59 Vesle-Kari.» I neste stund var han fremme. Kari kunne ikke si annet enn «mama», og mama kunne slett ingenting si. Hun stod med barnet i fanget og gråt og vugget det frem og tilbake, som da det var ganske lite. Men da hun kunne få ord for seg, sa hun stilt; «Det hjalp, at jeg bad.»
Kryp og karer: både små og store.
Vier: vidjepil. — Kjærr: busk, kratt, «kjørr».


59 81. Pattedyr.
Af H. Wergeland
Hunden kommer, er den kalt, —
katten smyger seg da bort.
Gjeten er på kneet skallet,
bjørnens hale stutt og kort.


Hesten over hei meg fører;
han kan trekke plog og harv.
Mikkel med de spisse ører
er og blir en listig skarv.


Ulven tuter fælt i skogen,
følger harens lette spor.
Musen lever godt på låven;
grevlingen i bakken bor.


Gaupen lurer midt i sneen
på den stakkars finn-mands ren.
Koen tygger drøv i kveen;
røyskatt gnager under stein.


Jerven lodden er og sluken;
barken gnager gjeten på.
Otren lister seg på buken;
kanskje han en laks kan få.


Enda flere vist du kjenner:
der er vònd og flaggermus;
beveren med sine tenner
feller tømmer til sitt hus.


Alle går i egne klæder,
har sin møye, én og hver;
alle har de sine gleder.
Gud, vår fader, deres er.

Tygge drøv: jorte, tygge opp igjen. — Kve: innhegnet hvileplass for feet. — Vònd: jordrotte.


60 82. Svarte-Per.
Efter Eva Wahlén ved udg
Per hette han, og svart var han, især på hendene. «Fy for labber!» sa kattepus, som satt på dørhellen. Og kattepus ristet på hodet og spyttet på sine egne labber og vasket seg både morgen og kveld og mange ganger om dagen. Det var vel derav han hadde de hvite flekkene og var så fin som silke.

Så var det en dag at Per møtte Vesle-Anna fra den andre plassen. «Hvor skal du hen, Vesle-Anna?» sa Per. «Jeg skal til mor Haugen med bærene mine,» sa Vesle-Anna. Hun hadde kurven sin full av blåbær.

«Får jeg bli med?» spurte Per. «Veien er fri,» sa Vesle-Anna. — Så kom de til mor Haugen. Og hun ble blid og glad, kan du vide. Hun kokte kaffe til dem, og ville at de skulle renske bærene med det samme. Ja, det kunne de alltid. «Det skulle være gjort før mor fikk blunket,» sa Vesle-Anna.

Mor Haugen stod borte ved peisen og stelte med kaffekjelen og skottet til barna. Men da hun fikk se de svarte labbene til Per midt oppi de deilige bærene, så ropte hun: «Jeg tenker Per får renske labbene sine først, jeg. Kom hit og vask deg, Per.» Men det ville Per ikke. Han la på sprang både fra kaffen og bærene og Vesle-Anna. Hun skulle nå være så stor på det, mor Haugen, mente Per. Hadde ikke mannen hennes vært smed kanskje? Han var da vel svart nok? Per kunne godt komme mellom dem som var finere, han. Han ville gå bent i bryllups-gården, ville han. For han visste godt at det var bryllup i grenden i dag; og han visste godt hvor det var også. Ja, så kom han til bryllups-gården, og bruden kom ut i døren for å svale seg litt etter gjestebudet den varme sommerdag. «God dag,» sa Per, med hendene i bukselommen. «God dag,» sa bruden; «fryser du på hendene nå ved jonsok-leite?» sa hun. Men hun gikk nå inn i stuen etter en lefse-klining til ham likevel. Da fikk Per hendene frem. «Aa nei, for hender!» sa bruden og lo, så alle gjestene kom ut på tunet.

«Hva heter denne gutten?» sa hun; hun holdt 61 lefse-kliningen i hånden enda. «Aa, det er bare SVARTE-PER oppe fra heien,» sa én. «Navnet er høvelig,» sa bruden og lo igjen. Og alle gjestene lo med. «SVARTE-PER, SVARTE-PER!» ropte de. Og gutten fór av gaarde, uten klining, med latteren etter seg. «SVARTE-PER, SVARTE-PER, ho, ho!» Og PER sprang, og han syntes at fuglene la seg i det, de også. «Kra, kra!» skreg kråken og skjendte. «Ho-ho, ho-ho!» lo gjøken. Men trosten var nå aller verst. »Vil du ikke vaske deg, PER? Vil du ikke vaske deg, PER?» skvatret den.

Og PER sprang, og tårene trillet som erter nedefter kinnet på ham, og så tørket han seg med de skitne fingrene. Han ble så sort, som han var dyppet i sot. Så satte han seg på veikanten og plukket noen krekebær, noen små sorte krekebær. Aa ja, å ja! det var tungt å leve. Men da så han VESLE-ANNA kom springende. Nå skulle han skremme henne til gagns. Han krøp ned i grøften. «En liten gut ifra Tistedal’n,» sang VESLE-ANNA. «Bu!» skreg PER; «bu, nå kommer jeg og tar deg.» Og VESLE-ANNA til å springe, og PER etter på alle fire og flakset med armene. «Bu! nå tar jeg deg!» Og så tok han henne. «Nå eter jeg deg,» sa han. Og VESLE-ANNA skreg, så fuglene tidde og PER ble redd. «Hyss da, VESLE-ANNA. Det er jo jeg, det er jo bare jeg. Det er PER.» Da stod hun skjelvende og så på ham. «Så svart som du er, kan en vel bli redd deg,» sa hun. «Jeg vil aldri leke med deg mer, aldri. SVARTE-PER!» Da knyttet han hånden og løftet den for å slå henne. «Kaller du meg også?» sa han. Men VESLE-ANNA så riktig så underlig på ham, at han skammet seg like inn i hjerteroten; og så gikk hun.

Så var det om kvelden. VESLE-ANNA sprang over kloppen; solen gikk ned bakom skogen, og luften var full av duft fra blomst og strå. «Men hvem er det som ligger der?» sa VESLE-ANNA. I bakkehellet ved elven lå der en liten én med hodet på armen. VESLE-ANNA gikk opover til ham. Lett var hun på foten; men det ga nå lyd i gresset likevel. Enda rørte han ikke på seg. 62 «Per!» Det kom ikke noe svar. Da satte hun seg på huk ved siden av ham; men han ble liggende med nesen i marken. «Per!» Hun la armen om halsen på ham. Da syntes han han måtte løfte på hodet; men da var Vesle-Anna nær gått baklengs utover elvebakken. «Men Per,» ropte hun, «du har jo vasket deg!»
Klopp: en liten bro.


62 83. Regning.
Af H. Wergeland
Tre ganger tre er ni, tre ganger
fire tolv,
og femten er tre ganger fem.
Tre ganger seks er atten.
Tabellen ikke glem!


Fire ganger fire er seksten
talg-okser i træets topp.
Fire ganger fem er tyve
soldater i galopp.


Fire ganger seks er fire og tyve
små hvite vakre lam.
Fire ganger syv er åtte og tyve
karusser i en dam.


Fem ganger seks er tretti
smågutter på en benk.
Men spørres der i tabellen,
da heder det: Smågutt, tenk!


Fire ganger åtte er to og tretti
smågriser om en so.
Fire ganger ni er seks og tretti
spurver på låvebro.


Fem ganger åtte er fyrti
småpiker i en dans.
Fem ganger ti er femti
roser i deres krans.


Seks ganger ni er fire og femti
trompetere til hest.
De blåser et vakkert stykke
for den som regner best.



Dukken under tornerosen.

62 84. Dukken.
Det var en liten pike som hette Beate. Hun var bare fem år gammel; men det var en klok og god liten pike. På sin fødselsdag hadde hun fått en vakker stråhatt av sin far; det var røde bånd om den, og du kan tro den var pen; av sin mor hadde hun fått et par gule sko og en nydelig hvit kjole. Men hennes gamle faster hadde gitt henne det beste: det var en dukke med mørkebrunt hår, og så fin og vakker at du aldri kan tro det; det var ikke annet å si på hele dukken, enn at det venstre øyenbryn satt en liten grand for høyt.

63 «Det er likesom hun drager litt på det ene øyenbrynet. Mon hun ikke er riktig fornøyet?» spurte BEATE, da hun fikk den i hånden.

«Aa jo,» svarte faster, «men hun kjenner deg ikke ennå. Hun har alltid for vane at drage litt på øyenbrynet, når hun skal se riktig nøye på noen. Hun vil bare se, om du er en snild liten pike.»

«Ja, nå har hun nok alt sett det; for nå synes jeg brynet er som det andre,» sa BEATE.

Den dukken fikk hun vel kjær, nesten kjærere enn både MARIE og LOVISE, enda det var hennes beste venninner.
Talgokse: kjøttmeis. — So: „sugge“, purke.


63 85. Brønnen.
En dag gikk BEATE ute i gården med sin dukke i hånden. Nå hadde den fått navn, og de var riktig blitt gode venner. Dukken hette også BEATE; for så hette jo den lille piken selv, og hennes gamle faster hette også BEATE. Det var om våren, og der var i den ene kroken av gårdsrommet, rundt om stokke-brønnen, en nydelig grønn flekk, med fint, lyst gress; der stod et tykt, lavstammet piletre, dryssende fullt med det gule brum som du nok ved barna kaller gåsunger. Det ligner også gåsunger; for hver dusk har bløde, bløde, gule dun, og det kan svømme på vannet; men gå kan det riktignok ikke. Nå ble STORE-BEATE — hun var jo bare fem år, men hun var da meget større enn den annen — og LILLE-BEATE snart enige om, at de skulle plukke gåsunger av treet og slippe ned i brønnen, for at de kunne ha det likeså godt som de store gåsunger de hadde sett svømme om. Det var nok STORE-BEATE som fant på det; men LILLE-BEATE sa ikke imot; for det er ingen som kan tro hvor snild og føyelig hun alltid var. Ja, STORE-BEATE kløv opp i piletreet og plukket mange nydelige gule gåsunger i det hvite forkleet sitt, og da hun talte dem, og hadde tellet til tyve to ganger, så sa hun, at nå trodde hun de hadde nok; og LILLE-BEATE sa ikke imot nå heller. Hun steg da ned igjen, og det var vanskelig nok, for med den ene hånden måtte hun holde forkleet sammen. Hun syntes LILLE-BEATE ropte opp til henne, at hun skulle kaste gåsungene 64 ned i forveien; men det turde hun ikke; hun var bange de skulle slå seg i fallet.

Nå sprang de da begge hen til brønnen, og Store-Beate hjalp sin venninne å få benene riktig fast mellom de to øverste stokkelag, så hun kunne stå i all mag og se på de vakre små gåsungene, når de svømte om på vannet. Så ble den ene gåsungen etter den annen sluppet ned; og med det samme de nådde vannskorpen, var det likesom de fikk liv og begynte å røre litt på seg. Det var vel en glede! Store-Beate klappet i hendene til de deilige små dununger; og når hun bare hjalp Lille-Beate litt, så slo også hun hendene sammen. Men om litt så lå alle gåsungene stille og ville ikke røre seg av flekken. Det var nå ikke morsomt; og så spurte Beate sin navn, om hun ikke mente, at Store-Beate kunne legge seg litt ut over brøndkanten og blåse på dem; for da trodde hun nok de fikk liv igjen. Lille-Beate svarte ikke; men det venstre øyenbrynet drog seg så underlig i været, og hun løftet ordentlig på den høyre armen, som hun ville si: «Gjør endelig ikke det, kjære Store-Beate! Du vet jo, hvor fælt mor har sagt det er nede i brønnen. Tenk bare, om du gled nedi!»

«Aa pytt! nå skal du bare se, hvor lett jeg skal gjøre det,» svarte Store-Beate; for hun syntes gåsungene var så kjedelige, når de ikke ville svømme. Hun bøyde seg da ut over brønnen og blåste på de nærmeste. Jo, det hjalp; — straks begynte gåsungene å røre på seg. Men de som lå lengst borte på vannskorpen lå like stille. «Det er da noen dumme dyr!» sa Beate og bøyde seg langt, langt ut over brøndkanten; men så gled hånden på den fuktige stokk, og — plump! falt hun dypt ned i vannet; det var så kaldt, så kaldt, og det slo sammen over hodet på henne og tok stråhatten av flettene. Hun hadde ikke tid å høre, om Lille-Beate skreg; men det gjorde hun vist.

Da Beate kom med hodet over vannet igjen, grep hun med begge sine hender om den runde brønnstokk; men hendene var for små, og stokken for bred og glatt; hun kunne ikke få tak. Da så hun, at Lille-Beate stod stum 65 av forferdelse og stirret på henne, med den høyre hånd rakt ut over vannet. Store-Beate skyndte seg og grep fat i den, og Lille-Beate gjorde seg stiv, alt hva hun kunne, og litt til, og ble stående mellom stokkene og holdt sin kjære venninne oppe. Nå hadde Store-Beate ansiktet over vannet, så lenge at hun fikk skreket, og så kom både

Rolfsen: Lesebok for folkeskolen. I. Skriftspråk.

66 far og mor løpende til; de var bleke av skrekk og trakk henne opp. Hun selv var drivende våt, så det rant og dryppet av henne, og så angst og kald at tennene klapret i munnen. Fa'er ville bære henne like inn i stuen; men hun bad ham endelig ta Lille-Beate med, så ikke hun også skulle falle i brønnen. «For det er hun som har frelst meg,» sa hun.

Beate ble nå brakt i seng, og Lille-Beate måtte ligge hos henne. Da hun ble søvnig og hadde lest sitt fadervår, klappet hun venninnen og sa «Aldrig kan jeg fulltakke deg, fordi du frelste meg av den fæle dype brønnen, kjære Lille-Beate! Jeg vet nok Vorherre hjalp deg å stå fast mellom stokkene og å gjøre deg stiv; men det var da du, og ingen annen, som rakte meg hånden, så jeg ikke sank til bunds. Og derfor skal du være min beste venninne all min tid, og når jeg blir stor, skal du stå fadder til min første datter; hun skal hete Lille-Beate etter deg.» Så kysset hun dukken og sov inn.

66 86. Lillegutt jeg vugger her.
Efter Rafael Hertzberg ved udg
Lillegutt jeg vugger her,
lillegutt så fin og skjær,
som på husmanns-plassen
fødtes
i den sene vinterkveld.


Ute frost og mørke rår,
vinden gjennom skogen går,
og av hunger tuter ulven
ute i den dype sne.


Du som bor i himmelen,
milde Jesus, barnevenn,
og den hellige Gud fader
signe mildt hans barnesøvn!


Herre Jesus, barn var du;
derfor sid ved vuggen nå!
Gi ham lys, og gi ham
lykke,
gi ham fryd, og gi ham fred!


66 87. Viggo.
Men Store-Beate hadde en bror, som var enda større enn hun; han var åtte år gammel, og det var en riktig ustyrlig kropp. Han hette i grunnen bare Viggo; men han hadde lest i en gammel krønike om en fæl skjegget viking som hadde samme navn; han seilte omkring fra land til land og slo folk ihjel, og tok med seg på skipet sitt alt 67 gull og sølv han fant, og alle vakre piker. Og så fikk Viggo seg en liten øks, slig en som han hadde lest at den gamle viking hadde, og sa til søsteren at herefter skulle hun kalle ham Viggo viking; for det ville han være, når han ble stor. Ute i gården løp han etter både høns og ender, og ville med nød og makt kløve panne-skallene på dem med øksen; de skrek og pilte fra ham, og des modigere ble den lille vikingen. Men da han også kom til gjessene, med øksen i været, og hujed og skrek, ble den gamle

gassen vred, bøyde sin lange hals i bukt nedenfra og kløp Viggo viking i leggen, så han kastet øksen og hylte og løp. For den gamle gasse visste nok, at vikingene ikke hadde lov å kløve panne-skaller hjemme i sitt eget land, selv ikke på den borteste side av gaasedammen.

67 88. Under tornebusken.
En dag kom Viggo viking til sin søster; han så morsk ut, hadde papirhjelm på hodet, og trakk øyenbrynene tett sammen.

68 «Nå vil jeg røve piker; det er jeg draget ut for!» sa han. «Du er for stor; men LILLE-BEATE tar jeg. Jeg fører henne langt, langt bort, i det minste til Furujordsbakken, og kanskje like til hestehagen. Og du får aldri se henne mer i dine dage.»

«Du er en slem gut og gjør ikke annet enn ugagn; det sa mor også her om dagen,» svarte søsteren. LILLE-BEATE har jo ikke gjort deg en grand; hun har ikke engang sagt et vondt ord til deg.»

«Ikke gjort meg noe?» sa vikingen. «Stod hun ikke i går på blomsterpotten under den store geranien, da jeg kom og satte trehesten min der? Tror du ikke jeg så, at hun skjøv til hesten, så den falt ned og brak det venstre bakbenet? — Gjorde jeg min rett, så burde jeg i grunnen hugge hodet av henne,» sa vikingen, og prøvde med fingeren eggen på øksebladet.

«Hu! du er riktig en fæl gut,» sa BEATE; «men jeg skal vel vite å gjemme LILLE-BEATE så godt, at du aldri skal få dine blodige fingre i henne. Det kan du lite på.»

Derpå gikk hun like til sin lille venninne og fortalte henne for en slem gut VIGGO var; han ville myrde henne, sa STORE-BEATE, og hun turde ikke lenger have henne inne i huset. «Men jeg vet godt, hvor jeg skal gjemme deg henne, så han ikke skal finne deg,» sa hun.

Så tok hun den lille og gikk med henne bak låven til et stort steingjerde; opp til gjerdet stod det en tornebusk i full blomstring og hengte sine blekrøde roser ned til alle sider, så det ble en liten duftende løvhytte; og der skulle LILLE-BEATE leve i skygg og skjul og sitte på en gressbenk. Og for at det ikke skulle dryppe på henne, når det begynte å regne eller dugge, så hvelvet hennes store venninne en grastorv over henne. Der måtte LILLE-BEATE sitte som prinsessen i jordhaugen; men det var ingen sak, for hun hadde kåpen med; den kunne hun ta på om aftenen, når det ble kaldt; og sukkerkaker hadde hun på et lite brett ved siden, og rosene duftet yndig om henne. — Så sa STORE-BEATE henne farvel og godnatt, og bad henne være tålmodig og endelig ikke gå ut, så 69 Viggo viking fikk øye på henne; Store-Beate lovet sikkert og vist, at hun skulle se til henne neste morgen og spørre hvorledes hun hadde sovet; og så gikk hun.
Gerànium: storkenebb, St. Olavs-blomst.


69 89. Vikingen.
Morgenen etter hadde Beate nesten ikke tid til å vaske sitt lille ansikt, før hun løp bort til venninnen; å flette håret ga hun seg ikke stunder til. Hun var så bange at Lille-Beate hadde ligget og vært mørkredd, fordi hun var alene om natten i gresshytten. Beate skyndte seg, alt hva hun kunne, og kom rent andpusten til tornebusken. Men du kan tro hun ble bedrøvet! Utenfor torvhytten lå Lille-Beate; hodet var hugget av henne og lå ved hennes føtter. Det var Viggo viking som hadde gjort det; det kunne Beate nok skjønne; for øksen hadde han glemt etter seg; den var slengt bort på en stor stein i gjerdet. Så sorgfull som hun da ble, hadde Store-Beate ennå ikke vært i hele sitt liv. Hun brast i graat og tok sin lille venninne og kysset henne mange ganger. Derpå gravet hun en grav under nyperosen og la henne der. Hodet satte hun igjen på halsen, og bredte gresstorven, som hadde vært hytte, blødt og lett over henne. Og så gikk hun langsomt og inderlig bedrøvet hjem.

Hvem skulle vel også etter den tid være hennes beste venninne, som aldri ville ha annen vilje enn hennes egen, og hvem skulle stå fadder til hennes første datter, når hun ble stor?

69 90. Renlighed eller linerlen.
Af H. Wergeland
Bekken går i engen,
bekken godt seg morer nok,
springer over rot og stokk
og over høye stener.


Bekken ler bak grener,
hør, den ler i gresset godt!
Alt hva der er sort og graat,
kan bekken ikke lide.


Liten bekk vil gni
steinens stygge ansikt hvitt,
vasker den så jevnt og tit
med vovene som glide.


Ren den blir med tide,
om den ikke blir hvit.
Den gang steinen trillet dit,
da var den sort og muldet.


70 Nå er den som gullet.
Ren som gull jeg også blir,
bare, lille bekk, du gir
i hånden meg en dråpe.


Jeg kan lenge rope;
bekken gjør dog ikke stopp,
løfter ei en dråpe opp
og legger meg i hånden.


Men hvor seljevånden
luter over bekkens bred,
hopper liten erle ned
og dypper hele vingen.


Hjelp deg selv er tingen!
Det har jeg av fuglen lært.
Bekken har meg vann forært;
men selv jeg må det ta.


Nå kan fuglen jage
rundt om himlen, og med lyst
kan den sole nå sitt bryst
og sine vinger røre.


Jeg som den vil gjøre:
Hånden vil jeg dyppe ned,
vaske den, og ansikt med,
så det tar ingen ende.


Så tør jeg det vende
freidig dit hvor fuglen flyr,
se, om ei blant himlens sky’r
jeg kan små-engler kjenne.


Milde blikk de sender,
når de ser at jeg er ren
som den klare edelsten,
der kan i mørket brænde.


70 91. En regnemester.
Harald og Hans var ganske små;
sammen de lekte og sammen de lå.
Så var det en kveld de kom trett fra engen,
at Hansemand la seg midt i sengen.


«Hans, er du tullet!» ropte hans mor,
«hvor skal det nå bli rom til bror?»
Svaret skal minnes til alle tider:
«Der er jo rom på begge sider.»


70 92. Reven og haren.
Af Bjørnstjerne Bjørnson
Og reven lå under bjørkerot
bortved lynget.
Og haren hoppet på lette fot
over lynget.
Det er vel noe til solskinsdag!
det glitrer for, og det glitrer bak
over lynget.


71 Og reven lå under bjørkerot
bortved lynget.
Og haren hoppet i ville mot
over lynget:
„Jeg er så glad over alle ting!“
Hu hei, gjør du slike svære spring
over lynget?


Og reven ventet bak bjørkerot
bortved lynget.
Og haren tumlet ham midt imot
over lynget:
„Aa huttetu da, men er du der!“ —
— Aa kjære, hvor tør du danse her
over lynget?


71 93. Meisen.
Har du hørt om meisen som ville sette ild på havet? Den hadde lovet det så vist, at all verden trodde det, og dyrene kom løpende, og fuglene kom flygende, og menneskene stod ferdige med kniv og med gaffel, for å ta den stekte fisken, når den kom opp; og alle ventet hele dagen, like til solen sank. Da var det som det flammet opp i vest, og da skrek meisen: „Det brenner, det brenner!“ Og dyrene sprang, og fuglene fløy; for de trodde at ilden skulle komme nærmere og nærmere; men den kom ikke nærmere. Og menneskene ble stående med kniv og med gaffel og ventet og ventet, og der står de vel den dag i dag; for det er ikke ofte det er varme-løs i havet eller kommer stekt fisk opp av det.

71 94. To halvskillinger.
Af udg
Den første halvskillingen jeg fikk i verden ble jeg så glad i, at jeg svelgte den ned. Men den annen halvskilling likte jeg ikke så godt.

Jeg hadde vært flink på skolen, og en uke hadde jeg bare fått enere. Vi var to gutter som bare hadde fått enere i den uken. Den andre gutten var rik, og jeg var fattig; 72 han som var rik fikk en halv daler, da han kom hjem om lørdagen, og jeg fikk bare en halv skilling. Jeg skammet meg over den halvskillingen. Jeg ville bli av med den. Og nede på byfjorden lå det en mengde små jekter, som solgte epler og pærer og gulrøtter. Der ned gikk jeg med halvskillingen. Jeg ville kjøpe gulrøtter; for det var det billigste. Jektene lå like ved bryggen, og vi gutter sprang fra den ene til den andre. Jeg var liten og tykk og nådde ikke over til gulerøttene. Jeg gikk like i sjøen. Men jeg har alltid hatt et langt hår, og det berget meg. Jeg ble halet opp etter luggen. Jeg var ganske skinnende av sjøvann, og det sang i skoene mine, mens jeg gikk opp igjennom byen. Og guttene pekte fingre av meg og ropte: «Nei, se halvskillingen, hvor blank han er!» Ja, det var den første halvskillingen de snakket om, forstår du. Den andre gikk jeg og klemte mellom de våte fingrene. Men da jeg kom inn i den trange gaten, hvor det ingen gutter var, da gråt jeg, så tårene stridrandt. Og det verste var, at da mor kledde av meg de våte klærne og ga meg tørt på, så sa hun: «Nå tror jeg aldri du får halvskillinger mer. Enten svelger du dem, eller går du til bunds med dem.» Men et stykke borte i den trange gaten bodde bakeren. Der var de alltid så snilde med meg, og jeg syntes alltid det var så deilig å komme inn mellom alle de varme hvetebrødene. Der gikk jeg hen med den vaade halvskillingen: «Jeg skulle ha for en halv skilling i smørkringler,» sa jeg. Og ingen kan få mer enn én smørkringle for en halv skilling. Men den snilde, snilde bagerkonen tog i blusen min med den ene hånden og pakket hele fanget mitt fullt av varme smørkringler. «Jeg skal bare have for en halv skilling,» sa jeg og stirret på henne. «Ja, men den halvskillingen der,» sa hun, «den er meget verd. Slike halvskillinger som har vært i byfjorden, de er likeså gode som gull, de,» sa hun. «Det er ikke verdt du skiller deg ved den.» Og så fikk jeg sannelig halvskillingen med meg hjem igjen. Men den lørdagskvelden var jeg kry. Alle mine søsken, og mor og far også, fikk varme smørkringler etter grøden. Da jeg skulle i seng, spurte jeg mor, om jeg ikke kunne slippe lørdags-vasken, siden jeg hadde vært i bad før. Men mor mente ikke det.

73 95. Barnelek.
Af udg
De satt i Kristiania
og seilte til Kristiansand,
og gyngestolen var dampskip,
og Finn var styremann.


Og Eivind førte posten,
og alle hans poser var fulle;
på brevene stod Bedstefar;
det var til ham de skulle.


De hadde vært der i fjor;
de kjente nok saktens ruten.
På Horten tok de en mann om bord
og det var Nilse-gutten.


Alt gikk godt, og sjøen var med,
nå hadde de Færder på siden.
Men lillegutt stod i en krok og gråt:
de sa, at han var for liten.


De sa, han tålte ei sjøen, han;
han sa, at de var så stygge;
så ropte en av dem i land,
at han kunne være brygge.


Da ble han kry, den lille mann,
og krabbet seg opp på bordet.
Nå var han brygge i Kristiansand
og lekte seg med de store.


De fór til havs gjennom skum og sprøyt,
sjøgang det var, kan du skjønne;
og gyngestolen, den vippet høyt,
da de var ved Tønsberg-tønne.


Den vippet så høyt, at de alle falt,
og buler de fikk som var stygge.
Lillegutt syntes det var ei så galt
bare å være brygge.


75 96. Band-hunden og spurvene.
Af udg. Med tegning af Elisabeth Sinding
Når fanten kommer luskende
så lumsk ved nattetider,
så kan du tro at Trygg er kar
som både gjør og biter.


I dag han ligger spak og still,
og enda er der fanter;
de eter av hans eget fat
og rundt på alle kanter.


«De får vel saktens skóven få;
det nytter ei,» han tenker,
«når tyvene har vinger på
og politiet lenker.»


75 97. Hundre år.
«Vet du, hva et år er, ØIVIND?» sa hans far en dag. «Ja, far!» — «Vet du, hva et aarhundred er?» — «Nei, far!» — «Sig meg først hva et år er da, gutten min.»

— «Jo,» sa ØIVIND; «nå er det kaldt, og bladene faller. Det kaller vi høst. Snart blir det enda kaldere, og det er slett ingen blad på trærne, men sne. Og da er det vinter, og sneen ligger så lenge. Men endelig, om en lang, lang stund, smelter sneen, og da blir elvene store, og da kommer det blad på trærne, og da sier vi at det er vår. Og så blir det riktig kokende varmt, og da er det ikke så meget vann i elvene; men da er det så svært mange blad på trærne. Da er det sommer. Men siden faller alle bladene igjen. Da er høsten kommet; da er det et år, far; er det ikke? Mor har sagt at det er et år.»

— «Og det har mor rett i,» sa far. «Et år må være langt, kan du skjønne; ikke sandt? Og to år og ti år og tyve år, det er enda lenger, og hundre år er forferdelig lenge.» — «Ja, det er vist svært lenge,» sa ØIVIND. Men han forstod det ikke. For når en selv bare er seks år, så er det ikke så godt å forstå hva hundre er. Faren prøvde å greie det for ham. «Farfar og farmor har hvitt hår, ØIVIND, og er svært gamle. Men enda er de ikke mer enn sytti år; for det er ikke mange mennesker som ser bladene falle hundre ganger. Det huset som vi bor i er hundre år. Den store eken borte i skogbrynet 76 har mistet sine blad tre hundre ganger; den har stått der i tre aarhundred. Og vi har kirker som er enda eldre. Oppe i Trondhjem er det en stor steinkirke som er mange hundre år. Det er den vakreste kirken i Norge og en av de vakreste kirker i hele verden. Den blir gjort i stand nå, og så kan den godt stå i mange hundre år til. Men menneskene er ikke så sterke som stein. De blir trette og vil gjerne få hvile seg. De står jo ikke stille hele tiden, som kirken i Trondhjem og eken i skogen; de arbeider; det er derfor de er på jorden. Og når de har strevd så lenge som farfar og farmor, så vil de gjerne have ro. Det skjønner du ikke nå. Men snart skal du også begynne å arbeide så smått, og gid du måtte få lov til å arbeide i mange, mange år, min gut. Det er så godt. Der er ingen glede uten arbeide. Gid du mange ganger må kunne si til deg selv: «Nå faller bladene, nå er høsten kommet, nå er det et år igjen.» Og gid du må kunne vite med deg selv, at du har arbeidet godt i det året, og blomstret og båret frukt likesom trærne.»
Skóve: skorpe i bunden av kar.


76 98. Dukken.
„Det er min,“ sa den ene. „Min,“ sa den annen.
„Min hadde riktig en prikk i pannen.“
Søstrene rev og slét, og slut
var det med dukke: i et minutt.
En fikk benene, og den annen
fikk hodet som hadde prikken i pannen.


Hvem hadde rett? Jeg ikke det ved;
men det er sikkert, at ungene gråt. —
Og sådan går det i verden tit:
man river og sliter i mitt og ditt,
mister det hele, og mister sin venn;
det blir ikke annet enn tårer igjen.


76 99. Den ene stein på den andre.
Harald stod og så på murerne. Far hans kom forbi. „Nå, gutten min, skal du bli murer?“ sa faren. „Nei, men jeg synes det er så rart, at alle disse små stenene kan bli til et stort hus.“ — „Ja, det blir de,“ sa faren, „når bare den ene steinen blir lagt riktig på den andre. Sten på stein, det er et hus. 77 Og slig er det med alle andre ting også. Smått om senn kommer en frem, når en bare driver på. Hvis du skulle gå rundt jorden, så kunne du ikke ta den i tre sprang, må du tro. Det er bare i eventyr at folk har syvmils-støvler. Du måtte ta det smått om senn*; den ene foten fremom den andre, med passelige steg, opp igjen og opp igjen. Og hvis du skal lære noen ting i verden, så må du lese time etter time og være iherdig og drive på. Så bygger du deg et hus, du også, på den måten, stein på stein. Det huset kaller vi kunnskap, og det er godt til mangt. Den som ingenting ved, er likesom et menneske som ikke har tak over hodet eller gulv under føttene, og som ikke har noe å støtte seg til.”

77 100. Morgensang.
Af B. S. Ingemann
Nå våkner fuglene vide om land,
de flyver fra redet og synger;
de lover Vorherre, så godt de kan,
de takker for livet og lyset med jublende tunger.


Nå kvitrer svaler om tun og led,
og spurver ved alle gaarde;
de synger god morgen, de synger Guds fred,
de synger god dag og Guds lov over husene våre.


Småfuglenes sang Vorherre forstår,
han kjenner hver sjel i sitt rike;
de fattiges lovsang han ikke forsmår,
han ser og han hører så godt hva de alle vil si.


Os ser du også, du kjære Gud,
og ingen av oss du glemmer;
når fuglene flagrer av redet ut,
da stiger mot deg og mot himlen de barnlige stemmer.



Katten.

77 101. Katten og hunden.
En gang, mens jeg var liten gut, var jeg en kveld ute og lekte i hagen hos en av kameratene. Jeg minnes godt 78 den hagen. Den lå midt inne i byen i et smug; der var trapper i den, og ripsbusker, og tøy som lå ute på blek; men der var ingen trær. Som vi var i beste legen, kommer det en katt kilende inn gjennom havegrinden, og like i hælene på den en stor brun hund, som vi kjente alle sammen. Det var Hektor, den store svære skibs-hunden, som var hjemme en tur. Vi stanset straks med legen. Dette var enda mer moro. Opover og nedover trappene bar det, innimellom ripsbuskene og bortover skjorter og bukser og nattrøyer. Vi hujed og vi skrek og klappet i hendene; men med én gang ble vi alle stille. Hunden hadde vundet. Den tok katten mellom tennene og bed. Det skulle ikke mer til enn et eneste bit av de tennene. Det var ute med pus. Det var stygt å se; jeg glemmer det ikke.

Men mange ganger har jeg siden tenkt på, hvorledes det kunne gå til. Katten pleier jo alltid å klare seg, når hunden er eften den. Alltid vender den seg i siste liten, skyder rygg og freser; og så blir hunden stående og kommer ikke lenger.

Men for det første var det nå ingen trær i hagen. Hadde der vært et tre, så hadde pus med et eneste sprang vært langt oppe på stammen og i neste stund oppe i toppen, og der hadde den sittet og blunket ned til hunden, som om den ville si: «Nå kan du stå der, ditt best!» For hunden klatrer ikke i trær. Du har vist ofte hørt noen si mjau høyt oppe i luften; men du har knapt hørt noen si vov, vov. Nå var der ikke noe tre, og så kunne katten ikke berge seg på den måten. Og så var denne katten en jypling av en katt, ikke riktig stor, og ikke riktig liten heller. Den var for liten til å verge seg, men ikke så liten at moren passet på den. Moren hadde nok tatt imot den store hunden, hun! Nå skal du bare høre, hvorledes katten kan verge ungene sine. —
Smått om senn: litt etter litt.


78 102. Katten og høken.
En gang slo en høk ned over en katunge; men da kastet moren seg over høken, og så ble det et basketak, klo imot klo. Høken brukte vinger, og nebb også, og snart hadde katten mistet det ene øyet. Men enda så hun 79 så godt, at hun fikk knekket vingen på høken og bitt hodet av den til slut. Blodet dryppet av henne, og sårene verket; men det enset hun ikke. Hun kreket bortover marken og slikket ungen. Det er verst for den som liten er, mente kattemor.

79 103. Katten og ungene.
Har du sett en katt som ligger og gjeter de små blinde ungene sine, mens de krabber omkring mellom labbene på henne? Hun setter foten så vart, så vart, for ikke å tre på dem. Hun drager dem så kjærlig inn til seg og gir dem drikke; og så rene og pene som hun holder dem! Og når de er kommet så vidt, at de kan lukke øynene opp og se sin mor, så mjauer hun så mildt og mykt og lokker dem til seg. Hun leger med dem; hun legger seg på rygg og kaster ungene som baller mellom potene sine. Og siden så går de i skole. For der er en slags katte-skole også, enda det er ikke så meget de lærer. Først lærer de å springe etter småsten, garnstumper, papir-strimler og slikt, og hugger fast i med klørne sine; for det er jo det en riktig katt skal. Og siden kommer moren med levende mus inn i barnekammeret; ungene skal lære å fange dem. Når de har lært det, så er skoletiden ute.

Katten er en snild mor, og hun kan være god mot andre dyr også. Det hender, at hun tar mot hundehvalper, reveunger og kaniner og harer og ekorn og rotter, og er mor for dem og steller vel for dem. Ja selv mus og kyllinger har hun taget seg av.

79 104. Hva gagn gjør katten?
Det er mange mennesker som ikke kan like katter. De sier, at katten er et leit dyr; den er kjælen og falsk; rett som det er, så klorer den. Og gagn gjør den ikke, sier de. Den setter ofte klørne i barn, aldri i mus; den kverker kyllinger og stjeler fløte. — Ja vist finnes det slike katter, og dem skal en ikke holde på, bare jage dem vekk eller putte dem i en sekk og sende dem til sjøs. Men sannelig er det katter som gjør nytte også. Tenk, om vi bodde i et gammelt skrøpelig hus, hvor det yrte 80 av mus og rotter. Tenk, om de var på loft og i kjelder. Tenk, om vi ikke kunne gå ut på trappene uten å ha dem mellom benene. Maten åt de opp eller griset den til; om natten gnaget de i veggen, så vi ikke kunne få sove, og kanskje kom de opp i vuggen til Tulla også og bed henne. Fikk vi da en skikkelig katt i huset, så ville vi nok si, at katten er det beste dyr som finnes. For da ble det stilt i trappene, mat i kjelleren, og ro om natten. Oppe på mørkeloftet lyste et par skinnende øyne, som så like så godt om natten som om dagen; ørene hørte den minste lyd fra den ene ende av loftet til den andre. Og vaaged de seg så frem, de små tyvene, så kom katten på sokkelesten og tok dem i et eneste sprang. Og en katt kan ta godt for seg. På et år kan en riktig stor katt ete mange tusen mus.

80 105. Katten og kanari-fuglen.
Det er sandt, at katten tar fugl; men den kan også venne seg til å la fuglen i fred.

En gang var det en katt og en kanari-fugl i samme hus; de var riktig gode venner og lekte godt sammen. Så var det en dag at katten kastet seg over kanari-fuglen og tok den i tennene og sprang opp på et bord og knurret og freste. Husbonden var inne i stuen, og skrek at den skulle slippe. Men pus slapp ikke, og de fikk snart se, hvorfor den holdt så fast; den ville passe på kanari-fuglen: det var kommet en annen katt inn i stuen.

80 106. Katten og barnet.
Mange snodige historier kunne man fortelle om katten; her skal du høre en. Det er om en liten unge, ikke en katunge, men et menneskebarn, en jentunge, som var så lei til å skrike for ingenting. Stundom fikk hun da litt ris, og det hadde kattepus lagt merke til. Så var det en natt at hun skrek igjen. Denne gangen hadde hun noe å skrike for; hun hadde fått en flis i foten. Men det kunne jo ikke pus vide. Pus ville ha nattero, og ville at de andre skulle ha det også. Den gikk hen til 81 Tulla, sprang opp i vuggen og ga henne lempelig en dask på kinnet. Så gikk den bort og la seg igjen. Nå tidde hun vel still resten av natten.

81 107. Middag.
Efter Christian Winther
Dekket står vårt middagsbord.
Gid de nå fikk mat og mette,
alle sultne, alle trette
på den hele vide jord.


Der er en som hånden rekker
hver som lider trang og nød,
og som gir dem daglig brød;
selv for dyret bord han dekker.


81 108. Aften.
Af Johan Krohns Abc og læsebog
O du som kaller natten frem
og stjernelyset tenner,
bevar, o Gud, mitt kjære hjem!
Jeg folder mine hender


og ber for alle, fjern og nær,
og tror at du som har oss kjær
vil våke for oss alle.


81 109. Siri.
Siri var en liten grå kattepus. En vår hadde Siri fått tre andre små grå kattepuser. De var søte, syntes moren; men husbondsfolket syntes at det ble for mange. Og så ble de druknet. Og Siri gikk og ledte og mjauet, og mjauet og ledte etter de tre små grå, søte kattepusene. Men hun fant dem ikke, for de lå i en sekk på bunden av elven. Nå var der en høne på den samme gården; en svart høne var det, og et svart troll av en høne var det også. Den hønen hadde også unger, og de ungene ville husbonds-folket gjerne skulle leve. Men hønen ville det ikke, trollet. Hun tok dem, først de kom ut av egget, og bed og ristet dem, til hun fikk livet av dem. Men hun fikk ikke livet av alle. For matmoren kom og så det, og jaget den fæle stygge hønen vekk og berget noen av ungene. Nå ble det strev og stell, kan du tro. Kyllinger som kommer like ut av egget skal ha varme, de, likesom andre småbarn som kommer til verden. Tidlig på våren var det, og surt og kaldt. Da kvelden kom, og varmen gikk ut på peisen, la matmor kyllingene ned i en kurv, og satte kurven under teppet i sin egen seng. Siden tok hun en kasse ned fra loftet og laget hus og hjem der for de små

Rolfsen: Lesebok for folkeskolen. I. Skriftspråk

82 kyllingene. Men nettopp i den kassen hadde Siri hatt sine unger. Hun kjente den nok igjen, og aldri så snart hadde hun hørt kyllingene pipe der inne, før hun ville opp og se til dem. Stryk fikk hun; men hun kom igjen gang etter gang. Endelig sier tjenest-jenten: «Nei jamen tror Siri at det er ungene hennes som er i kassen. Kom du, Siri, skal du få passe dem, du!» Og så tok hun først kyllingene på fanget og siden Siri. Og Siri slikket og slikket de små og kjælte for dem, én etter én. Så ble hun løftet opp i kassen og fikk alle de små kyllingene om seg. Og fra den stunden var hun forstermor for dem alle fire. Når det var surt og kaldt i været, la hun seg ned, og de små kyllingene krøp inn til henne og la seg trygt inn under den varme pelsen hennes. Så pusset hun dem og stelte og fjelget dem. Hun slikket hver eneste fjær på dem. Mat skaffet hun også. En dag kom hun dragende med en levde mus, som hun slapp opp i kassen. Og musen og kyllingene sprang om kap der inne, og det er ikke godt å vite, hvem som var reddest.

Da kyllingene ble så store at de fikk komme ut på tunet, så gikk Siri og gjette dem. Og var det en hane eller en høne som vågde seg til å komme dem for nær, så var katten på ferde med klørne sine. De fikk et lite hus å sove i, de små. Og Siri var vagt ved huset hele natten til den lyse morgen. Slig gikk det uke etter uke. Siri gjette dem og verget dem, og når hun kunne komme til det, slikket hun dem, så fjærene stod rett ut. Men alt som de ble større, ble de kryere på det. De drog seg unna, når hun ville kjæle med dem. Ja, de hakket henne bent i nesen.

Det var dårlig gjort, synes du. Ja vist var det så. Bare det ikke er andre barn som gjør like ens.
Peis: ildsted, grue med skorstein.


82 110. Vuggevise.
Jeg synger for min lille,
om han er snild og stille!


Så kommer en guldvogn av vinduet inn;
der sitter en gut — du kan tro han er lekker —
og nikker og sier at vognen er din;
og tenk! det er marihøner som trekker.


83 Jeg synger for min lille,
om han er snild og stille!


Med dem får du kjøre i sky til en ø,
og der vokser blomster, som gullfugler gjeter,
men se ikke opp, når det bær over sjø!


Nå sover jo min lille,
Nå er han snild og stille!

Fjelge: fli, pynte.


83 111. Ulvene og sauene.
Efter Krilow ved udg
En gang var ulvene så slemme etter sauene, at alle dyrene i skogen syntes det ble for galt; og så holdt de råd, og i rådet var det både ulver og sauer, og sauene skulle ha fred så lenge rådet stod på. Men det var flest ulver. De snakket nå både vidt og bredt, alle dyrene; ulvene hylte og sauene brekte; men før solen sank, var alle sammen blitt enige om, at dette skulle være lov: Når ulven kommer og vil ta en sau, så har sauen rett til å ta ulven i strupen og bite ham ihjel eller bære ham til lensmannen straks. Dette syntes ulvene var en god lov, — og sauene også; de har nå aldri hatt bedre vet, stakkar.

83 112. Sommerfuglen.
Af H. Wergeland
Den prektig-kledde sommerfugl
er fløyet fra Guds hånd.
Han ga den gyldne ringer
og røde silkebånd.


Han lærte den å flyve høyt,
høyere enn jeg er.
Den har nok fuglens lyster,
men ikke dun og fjær.


Og alle verdens mennesker
og alle kongebud
ei gjøre kan en sommerfugl.
Det kan alene Gud.


84 [image: ]
84 113. Hanen og reven.
Af P. Chr. Asbjørnsen. Tegningerne af E. Werenskiold
Det var en gang en hane som stod på en møkkhaug og gol og flakset med vingene. Så kom reven til den.

«God dag!» sa reven; «jeg hørte nok du gol,» sa han; «men kan du også stå på ett ben og gale og blunde, så som far din kunne?» sa Mikkel. «Det kan jeg både godt og vel,» gol hanen, og stod på ett ben; men han blundet bare med det ene øyet, og da han hadde gjort det, så brisket han seg og slo med vingene, som om han hadde gjort noe stort. «Det var vakkert,» sa reven; «men kan du nå også stå på ett ben og gale blunde med begge øynene på én gang? Det tror jeg knapt du kan!» sa Mikkel; «nei far din, det var kar til mann!» sa han.

85 «Aa, jeg kan da det, jeg med,» sa hanen, og stod på ett ben og blundet med begge øynene og gol. Dermed satte reven på ham, tok ham over nakken og slengte ham på ryggen, så han ikke fikk galet ut, før det bar til skogs med ham, så fort som Mikkel orket å springe.

Da de kom under en gammel kviste-gran, slengte Mikkel hanen i bakken, satte foten på brystet hans og ville ta seg en smake-bete.

[image: ]
«Du er ikke så renferdig, du Mikkel, som far din,» sa hanen; «han dyppet da nevene sine, han, før han gikk i matfatet,» sa han.

Men Mikkel ville da være renferdig, han også; så slapp han taget og skulle til å tørke labbene i gresset. Vips! fløy hanen opp i et tre.

«Du skal nok ikke slippe for det,» sa Mikkel ved seg selv; så gikk han bort, og kom igjen med et par store fliser etter tømmerhuggerne. Hanen kikket og kikket etter hva det kunne være.

86 «Hva har du der?» sa hanen.

«Det er brev jeg har fått fra paven i Rom,» sa reven; «vil du ikke hjelpe meg å lese dem, for jeg er ikke brevsynt selv?»

«Jeg ville gjerne, men jeg tør ikke nå,» sa hanen; «der kommer en skytter; jeg sitter bak granleggen; jeg ser’n, jeg ser’n!» sa han.

Da reven hørte at hanen klunket om skytteren, satte han til bens, det forteste han kunne.

Den gang var det hanen som brukte revekroken.

86 114. Den drepte and.
Af H. V. Kaalund
I skogen silred den klare å;
en blodig villand i gresset lå.
Mens blodet pibled av bringen frem,
hun drog seg mot redet og slepte seg hjem.
Nå stod de omkring henne, alle de små, —
stakkar, det var ikke greit å forstå.
De krøp under vingen; men den var slak!
„Mor, du må våkne, gak-gak-gak!“
Så åpnet de alle smånebbene vidt:
„Vi er så sultne, gi oss litt.“
Men uten mor var de stakkars små; —
har du en mor, så skjønn derpå.



Knut Pladsen.

86 115. Knut går i stakk.
Farer du opover dalen en sommerdag, så kommer du fremom den plassen hvor Knut bodde. Tett ved plassen er det en grind, og der må du vakkert stanse, hvis ingen kommer og lukker opp. Det pleide ikke at vare lenge, den gang Knut var liten. Han var straks i stuedøren; han sprang over stokk og stein for å nå frem i rette tid, og det lange gule håret flagret i blåsten. Så åpnet han grinden; den som hadde en skilling, kastet den til ham; han ventet det; men helst ville han ha en ny en, som blinket.

Han visste ikke hva skillingen gjaldt; en kobberskilling gjorde ham samme glede som en blank krone. Men 87 en måtte passe seg, så en ikke kastet skillingen på veien, før hest og vogn hadde kjørt gjennom grinden. For Knut Pladsen tenkte ikke lenger enn fra nese til munn; så han først skillingen blinke på veien, så kastet han seg over den, så lang han var, og lot grinden falle hestene på snuten. Gjør ikke narr av ham for det! Da du var liten, var du ikke en grand klokere.

Knut fikk ikke annen mat enn sild og havregrøt; men han vokste likevel og la på seg, og ble rundere og rundere for hvert år. Lese kunne han ikke, annet enn bønner og de ti Guds bud. Men han kunne stå på hodet og stupe kråke, hvor gresset var blødt. Han kunne «fiske» over den blanke sjø hjemme ved stranden, når farmor skulle vaske skjortene hans. Han kunne kjøre på slette veien og ride naboens hest i uthagen, helst om noen gikk ved siden av. Han kunne skjelne rypespor fra skjærespor på sneen, og ulvespor hadde han god greie på. Han kunne spikke en slede av fliser og gjøre hester og kjør av grankongler, med stikker til ben. Men det var én ting her i verden som Knut Pladsen ikke hadde. Jeg vet ikke om jeg tør tale om det: — han hadde ingen bukser. Det kom seg derav, at han hverken hadde far eller mor, ser du, og farfar og farmor var så fattige og så gamle, at de ikke orket å skaffe penger til bukser. Og så gikk de andre barna der i grenden like ens klæd; men det var om hverdagene. Om søndagene var de fine; det var bare Knut Pladsen som var uten bukser både søndag og mandag og alle dagene. Og han visste slett ikke, at han skulle ha det plagget; han stabbet omkring i den vesle skjorten så tapper og glad, som om han hadde de fineste kisteklær på.

Men så var det en søndags-morgen at hele grenden skulle til kirke; da sa Knut Pladsen, at han ville være med.

«Det er uråd det, barn,» sa farmor.

«Er det uråd?» sa Knut.

«Du har ingen klær.» Da ble Knut meget alvorlig. «Jeg kunne nok ha et gammelt skjørt å låne deg,» sa farmor; «men så tror alle at du er en jente.»

88 «Jeg vil ikke være jente; jeg vil være kar,» sa Knut.

«Det forstår seg,» sa farmor; «kar er kar, om han ikke er større enn en halvskilling. Bli vakkert hjemme du, gutten min.»

Knut ble hjemme den gangen. Men så skulle det være hestemarked nede i dalen; og hester var det kjæreste Knut visste i verden. Knut ville med til marked.

«En kan ikke fare på marked uten bukser,» sa farmor.

Knut tenkte på alle de brune og blakke og borkete hestene, som han ikke skulle få se; og så sa han: «Jeg kunne gå i stakk.»

«Der er den,» sa farmor; hun måtte le, da den vesle stabbet over stuegulvet i stakken. «Nå ser du ut som en jente.»

«Ser jeg ut som jente, så går jeg ikke,» sa Knut. «Jeg er ikke jente; jeg er gut.»

«Jo vist ser du ut som en jente,» sa farmor; «men du kan jo si til alle som du møter på vien, at du er gut.»

«Det kan jeg gjøre,» tenkte Knut; og så gikk han. På veien møtte han en handelskar, som kom kjørende. «Kan du si meg, hvor markedet er, du jenta mi?» sa handelskaren.

«Jeg er ikke jente; jeg er gut!» sa Knut Pladsen.

«Du ser ikke ut til det,» sa den annen.

Knut svarte ingenting; men da han kom til markedsplassen, ropte han, så høyt at alle hørte det: «Jeg ser bare ut som jente, men jeg er gut.»

Menn og kvinner skrattet og lo. Gutter og jenter samlet seg i ring om Knut, klappet i hendene og ropte: «Nei, se vesle Kari! Hvor har du fått de vakre klærne?»

«Det er farmors stakk og ikke min,» sa Knut; «jeg er ikke Kari; jeg er Knut, kan dere se vel.»

Da tok den største og verste av guttene Knut på nakken, bar ham fremefter og skrek over hele plassen: «Hvem vil se en halvskillings kar? hvem vil se en gut i stakk?»

Knut ble vond, tog gutten i håret og lugget ham av alle krefter. «Det er ikke min stakk, det er farmors stakk!» skreg han; og så tok han på å gråte. Men den 89 stygge gutten ble ved med sitt: «Hvem vil se en gut i stakk?» — Og slig bar det av sted rundt hele plassen. Gutten ropte, og Knut lugget og skrek. Aldri hadde Knut faret med slig skyds. Han gråt, han kloret, han bet, og da han endelig slapp løs, tok han til bens, det forteste han hadde lært; han snublet og snåvet i stakken, falt og reiste seg, falt og reiste seg og røk overende igjen.

Så kom han andpusten og stortutende hjem til farfars stue. «Ta av meg stakken!» ropte han; «jeg vil ikke ha noen stakk! Jeg er en kar.»

«Graat ikke du,» sa farmor. «Når du blir stor, skal du vise at du er en kar så god som noen.»

«Ja,» sa farfar, «og neste gang skal du få låne mine bukser.»
«Fiske», vestlandsk «munker, skjevje», dansk «slå smutt»


89 116. Knut og prinsen.
Og så kom det året som siden hette prinse-året der i bygden. Kronprinsen fór igjennom dalen, og hele bygden skulle se ham, kan du vide. Han kjørte i guldvogn, sa somme; de tolv hestene hans var av sølv, sa de små.

Det var greit, at Knut Pladsen måtte være med og ta imot prinsen.

«I farmors stakk?» sa farfar.

«Nei, i farfars bukser,» sa Knut; «for det lovet du meg.»

«Kom med opp på loftet da, så får vi ser om de passer.» Den som ble glad var Knut; han fløy som en katt opp etter lofts-stigen, så farfar knapt kunne følge ham. Farfar måtte fare med lempe, han; han var blind, skal jeg si deg. Men en gang hadde han vært soldat og en spræk kar; han hadde vært med i krigen, og sett godt hadde han da, når han brukte børsen. Det var i 1808 han var med.

Nå kom de til den store grønnmalte kisten, som stod lengst borte i lofts-kroken. Knut hadde nok skottet til den mangen gang, når han var oppe på loftet og satte ut musefellen. Det første som skinte den vesle i øynene, var en stor sabel med messing på sliren.

«Den vil jeg ha!» skreg han.

«Jo pytt!» sa farfar; «hold i sabelen, til jeg får munderingen opp av kisten!»

90 Knut tog sabelen, og den var så tung at han knapt orket å løfte den.

Gamle farfar klappet ham på kinnet.

«Når du blir kar,» sa han, «kan det vel hænde at du også får sabel og får lov at slaas. Vil du det, Knut?»

«Ja,» sa gutten og rettet seg; «jeg skal hugge hodet av alle sammen.»

«Aa hå, du får nå først se hvem du skal slaas med,» sa farfar.

«Ja ja,» sa Knut og tenkte seg om, «så skal jeg hugge hodet av alle ulvene og høkene og neslene, og alle som gjør farfar og farmor vondt. Ja, farfar! og så skal jeg hugge hodet av alle som kaller meg for jente.»

«Naa nå, Knut! far med lempe og vær ikke så hard. Der har du buksene. Du skal vel ha kjolen med, kan jeg tro?»

«Ja, farfar, og sabelen også, og hatten med.»

«Men du skal ikke gå lenger enn til grinden,» sa gamlingen.

«Nei, farfar.»

Knapt var de to kommet ned fra loftet, før lensmannen kom farende som en vind frem etter veien og ropte til høyre og venstre, at folk skulle gå til side; for nå var prinsen her på flygende flekken. Nå måtte de skynde seg å få Knut i buksene. De var så store at det ene buksebenet var mer enn nok til hele den vesle kroppen. Ja, det så ut! Men på skulle de. Nedentil ble halvparten brettet opp, og oventil ble de bundet fast med et tørkle under armene. Likeså ugreit var det med kjolen. Gutten sopte gulvet både med ermene og skjøtene. «Det går ikke,» sa farmor, og så festet hun opp med nåler både her og der.

Den store hatten seg like ned på akslene først; de måtte stappe den halvfull med høy. Og sabelen var da lang nok, den også. Det var ikke annet å se av Knut Pladsen enn de blå øynene og de røde kinnene, og så den viktige stubbnesen. Da han skulle bortover tunet, 91 skrapte sabelen imot smaastenene, nålene falt ut, ermene og skjøtene måtte passe seg selv, hatten tag en overhaling, snart til høyre, snart til venstre, og hele gutten holdt på å gå overende med det alt sammen. Farfar svinget vist gutten tre ganger rundt, kysset den lille nesen som stak frem, og sa: «Gud signe deg, min gut! gid aldri verre kar enn du kommer i kongens klær. Pas nå på,» sa farfar; «når prinsen kommer, skal du gjøre slig!» Og nå lærte han gutten å stå stiv som en stolpe, morsk i ansiktet, venstre arm strak ved siden, høyre hånd ved pannen.

«Ja, farfar,» sa Knut.

Det varte ikke lenge, så stod han på post ved grinden. Og nå gjøv det langt borte på veien, og prinsen kom kjørende, så det gnistret i pukksteinen. Nå var han der straks . . . Hei, hvor det gikk! . . .

«Prro,» sa prinse-kusken; «opp med grinden!»

Det var lensmands-karen som skulle lukke opp; men han gjorde det ikke. Han bare stod og så på husbonden sin, som bukket og skrapte for prinse-vognen, så han gikk i grøften med det samme.

«Opp med grinden!» skreg prinse-kusken.

Da syntes Knut Pladsen at en fikk da lukke opp grinden; og så gjorde han det. Og han gjorde mer. Han tok til hatten som en ekte soldat. Og prinsen hilste igjen. «Hva er du for en?» sa prinsen. Og sannelig holdt ikke prinse-vognen én gang til — bare for Knut Pladsen. Men nå hadde lensmannen krøpet opp av sølen; han sa hvem Knut var, og at hans farfar var en gammel blind soldat fra 1808. Da gikk prinsen ut av den fine vognen og like opp til plassen. Farmor holdt på å falle av stolen; men farfar, som ingenting så, var likesom roligere. Han pekte dit hvor han visste den beste plassen var.

«Guds fred i stuen,» sa prinsen.

«Guds fred igjen,» sa farfar.

«Det er en gild gut De har,» sa prinsen igjen. Og så tok han Knut under armene, løftet ham høyt opp og kysset ham så kraftig, at hatten falt av ham.

«Nei, la være!» sa Knut til prinsen; «nå har du fått hatten i gulvet, og farfar blir vond.»

92 Farmor var rent ulykkelig; men prinsen lo. «Hvor er far din?» sa han; «far er ikke hjemme han, kanskje?» — «Vet du ikke, at far ble?» sa gutten. «Hva ble han?» spurte prinsen. «Han ble, hører du, — ble i elven,» sa gutten. «Sønnen min var tømmerfløter,» sa farfar. «Og mor?» spurte prinsen med saktere stemme. «Mor døde med meg,» sa Knut. Han syntes det var bra, at han kunne svare på alle spørsmålene. «Gutten mener at hun døde da han kom til verden,» sa farmor. «Du er vist en sterk liten mann, du,» sa prinsen; han ville snakke om noe annet. Knut svarte ikke noe større på det; han bare rakte ut den høyre langfingeren. «Vil du drage krok?» spurte han. Og prinsen drog, og Knut drog, og Knut var den sterkeste; det var greit det. «Vet du, at du skal bli soldat, når du blir stor,» sa prinsen. «Da skal jeg hugge hodet av alle sammen,» sa gutten. Han hadde glemt hva farfar hadde sagt. «Nå er han der igjen,» sa farfar sakte. Men prinsen strøk med hånden over kinnet på Bikku. «Du skal verge ditt land, skal du; men nå tenker jeg du kjører nedover dalen med meg, jeg.» — «Skal farfar og farmor være med da?» — «Farfar har ikke noen moro av det, han,» mente prinsen. «Da vil jeg ikke,» sa Knut. «Men når du nå fikk steg og kake hver dag?» «Det er bare i ventyret det,» sa gutten. «Aa, det er hos meg også undertiden.» — «Jeg vil bli hos farfar; jeg vil ikke gå fra farfar,» ropte Knut med gråten i halsen. Prinsen fikk tårer i øynene han også. «Bli du hos farfar, du,» sa han, «og verg landet så godt som han har verget det. Jeg skal nok minnes deg likevel. Og du, min gut, glem aldri det gamle budet, som du nå mintes så godt: «Hedre din far og din mor, at det må gå deg vel, og du må lenge leve i landet.» — «Det står i katekismen,» sa gutten. «Men ikke i alles hjerter,» sa prinsen.
Ble: druknet.


93 117. Hønen og høken.
Hønen bygde i nesle-skog;
høken ned i neslene slo.


Hønen bygde sitt rede i ro;
høken slo i hønen sin klo.


«Snilde min høk, — å hakk ikke meg!
jeg har så mangt å fortelle deg.


Jeg flakset inn i vårt bagste-hus
og slo med vingen og slukte et ljus.


Så flakset jeg bort på bagste-fjøl
og slo med vingen og sopte ned mel


Så flakset jeg inn i stuen
og åt opp maten på gruen.»


Da ble høken fælen og skvatt,
så hønen ned i neslene datt.


«Svarte tuppe, svarte tuppe,
gjem deg under neslegren;
jeg vil ikke, jeg vil ikke
gnage slike stygge ben.»


93 118. Vesle-Hans’s eventyr.
Af H. Wergeland
„Vinteren er kommet;
se, hvor hvit den lyser.
Hutetu! min bestemor,
hun sitter nå og fryser.
Jeg må gå i skogen,
se å finne kvist og kvas;
hun har meg
så tit hos seg
jo varmet ved sitt hjerte.“


Vesle-Hans til skogen
vandrer ufortrøden:
„Stakkars gamle bestemor
har ingen ved til grøden.
Bare ikke ulven,
bare ikke bamsen stor
bryter frem
fra skogens hjem
og går med hele gutten.
Gamle bestemor
må da livet miste,
stirrer på den ville skog,
til hennes øyne briste.
Jeg igjen vil komme,
kjære ulv, og bli ditt rov,
bare jeg
får gå min vei
med denne vesle børen.


94 Hør, hvor vinden tuter
i de tørre grener!”
Vinden har så barsk en røst;
men intet ondt den mener:
den vil bare gi
Hans hver kvist som sitter løst.
Han skal den
ta opp igjen
og inn i børen binde.


Nå er børen ferdig;
knapt han kan den bære.
Den til gamle bestemor
vil Vesle-Hans forære.
Hvor skal vei han finne?
Sneen over stien fór.
Glad og angst
han tar sin fangst,
men ved ei vei å finne.


„Hu, hvor fælt det rasler!
Bamsen — hu! der er den!”
Hans han slipper ei sin bør
for alle ting i verden.
Det er bare ekorn
som slig støy i skogen gjør:
ekorn vil
ham veien til
hans bestemor vise.


Ekorn hopper fore,
hopper langsmed gjerdet,
svinger seg fra gren til gren;
der er ei ondt på ferde.
Vesle-Hans bakefter
sleper seg på tunge ben.
Snilde barn
får ulv og bjørn
av Gud ei lov å ense.


„Gud ske lov, der ligger
bestemors hytte!”
Ekorn setter seg på tak;
nå har det gjort sin nytte.
„Nå skal bestemor
varme seg i ro og mag.
Eventyr
om skogens dyr
hun skal meg nå fortelle.”


Da han står på tråkken,
banker han med børen:
„Kjære gamle bestemor,
her er jeg — luk opp døren!”
Bestemor hun spurte,
og han knapt sitt øye tror:
„Hvor har du
vel plukket nå
de blommer som du bærer?”


Hans ei tror sitt øye.
Er det blitt sommer?
Hver en kvist i børen var
jo full av friske blommer.
Heggen sine hvite,
nypen sine røde bar,
bjørkens blad
så frodig satt
som ved midtsommer-tide.


Vesle-Hans med tårer
sig mot veggen vender:
„Aa, hva hjelper slig en ved
som slettes ikke brenner!”
— „Slettes ikke brenner?
Kjære barn, din kjærlighet
er den ild
som, varm og mild,
min vinter gjør til sommer.”

Bagste-hus: hus som det bakes i. — Kvas: affald i skogen, „tras eller tros“. — Ufortrøden: uten at betenkte seg, iherdig.


95 119. Den flytende ø.
Af Jørgen Moe
Beate hadde nå vokset i to hele år; men Lille-Beates mage hadde hun aldri fått igjen til dukke. Ingen var så snild og føyelig, og ingen så pen og vakker. Enten var dukkerne for røde i kinnene, eller de kunne slett ikke kle seg riktig; stive og kjedelige var de alle sammen, når de skulle røre armer og ben, og det nyttet nesten slett ikke å tale med dem. Men en pen dukkestue hadde Beate fått, med stoler og bord, og en kommode i det ene hjørnet.

Det var en lørdag; og om søndagen ventet hun sine venninner Marie og Lovise på besøk; derfor ville hun gjerne pynte dukkestuen så fint og nydelig hun visste. Bord og stoler og alt var satt til rette, og det var strødd ener og gule ballblommer på gulvet; hun manglet bare noen småting å sette på kommoden.

Men Beate visste råd: i Svattjern-bakken husket hun der lå de nydeligste små snilehus noen ville se, runde og riflet, og med gule og brune tegninger på. De ville ta seg ypperlig ut på kommoden, når hun bare fant av dem 'som det ingen sniler var i. Hun løp straks der ned, og smøg og krøp mellom hasselbuskene og under rognetrærne i den bratte bakke, og hun fant tomme snilehus i snesevis. — Men aller best det var, hørte hun en fugl skrike så underlig nede i tjernet; hun tittet ut mellom de grønne kvister, og så en stor, stor fugl svømme omkring der; den hadde lang, blå hals og hvit bringe; men på ryggen var den glinsende sort. Den svømte bort over tjernet, så fort, at det stod en strime i vannet bakefter den, og så dukket den med ett på hodet; og borte var den.

Beate stod og stirret ned på vannet og ventet på at den skulle komme opp igjen; men det varte og det varte, og ingen fugl kom der. Hun begynte allerede å bli bange for at den stakkars fugl var druknet; da fikk hun se at den skjød opp igjen langt borte, nesten midt ute på vannet. Den slo med vingene, så det bredte seg ringer om den, videre og videre ut over den sorte flate. Så svømte den atter, rolig og langsomt, hen imot en 96 ørliten grønn ø som lå der; da den kom til øen, rakte den halsen høyt opp og så seg om til alle kanter, og krøp så opp i det høye storr-gress, som hang ut over vannet. Beate stod og så på den vakre lille øen. Den var så fin og liten, ikke større enn fjerdeparten av stuegulvet, og langaktig, nesten rund; men her og der skar det små bukter inn i den. Der vokste vierbusker opp av gresset på noen steder, og i den ene ende stod det en liten hvitstammet bjerk. Beate syntes aldri hun hadde sett noe så vakkert som den lille grønne ø ute på det blanke sorte vannet; den var likesom et ørlidet land for seg selv. Hun tittet lenge ut mellom løvet, for å se fuglen komme igjen; men den ble på øen.

Endelig begynte aftenvinden å puste, så vannet kruset seg litt. Da husket Beate, at hun måtte skynde seg hjem; hun bukket seg for å ta enda noen sniler som hun kunne gi Marie og Lovise; og der lå nok av dem like ved hennes føtter; hun så igjen opp og tittet gjennom løvet, for å se på øen til godnatt; — tenk, da var den borte! Beate ville ikke tro sine egne øyne; hun mente at hun måtte ha sittet i tanker og flyttet seg, så at buskene gjemte øen for henne; men nei, hun satt nettopp på samme sted. Hun tenkte på nøkk og hulder, og løp opp etter bakkestien det forteste hun kunne. Men da hun nådde toppen, så hun seg ennå en gang omkring. Da ble hun nesten enda mer forundret; for nå fikk hun igjen øye på den lille grønne øen, men langt fra det sted hun først hadde sett den; den seilte langsomt ned mot sydenden av tjernet, og den lille hvidstammede bjerk var seil. Så snart Beate var kommet hjem, gikk hun til Anne barnepike og fortalte henne hva hun hadde sett. Anne kjente godt den flytende ø; den hadde ligget i tjernet i mange år, sa hun. Men det var noe forunderlig noe ved den øen. Hver gang det skulle bli godt år for ager og eng, var øen frisk og grønn hele sommeren; men ble det uår, var gresset blekt og brunt, og løvet på den lille bjerken var tynnere. Ja, Anne trodde ikke det var urimelig, at det ville komme blodrøde flekker over øen, dersom krig og ufred kom på. Hvert år hadde lommen rede der, og Anne hadde 97 nå sine egne meninger både om lommen og øen; men da BEATE ville ha bedre rede på det, ristet gamle ANNE bare på hodet; for hun var ikke den som fortalte alt hva hun visste. Men ett måtte hun jo ut med, og det var, at når en stod på den flytende ø og tok et lom-egg opp av redet og ønsket noe med det samme, så ville det hænde, hvis lommen ikke fór fra redet, men ruget eggene ut like fullt.

«Lå det lom-unger i redet til høsten, kunne du gjerne ønsket deg å bli prinsesse i England; — det ville sannelig hænde,» sa gamle ANNE.

Men én ting var det å merke ennå: at en ikke måtte tale et eneste ord om det til noe levende menneske.

«Ikke en gang til far og mor?» spurte BEATE.

«Nei,» svarte ANNE, «ikke til noen mors sjel.»

BEATE tenkte ikke på annet enn øen hele aftenen, og da hun hadde lukket sine øyne, drømte hun ikke om annet den hele natt; snart syntes hun den var blodflekket, og snart grønn; så syntes hun igjen, at lommen skreg og sa: «Jeg er prinsessen av England; men det er kastet lomme-ham på meg.»

Aldri før var hun stått opp om morgenen, så bad hun faren så vakkert, at han ville ro henne og MARIE og LOVISE ut på den flytende ø, når de kom til henne om ettermiddagen; og det lovet han. Men han spurte også, hvorledes hun var falt på det, og hva hun ville der? BEATE tenkte først at hun skulle fortalt ham alt; men hun husket på ANNES ord, og så sa hun ikke det hele, men bare at hun så gjerne ville komme dit ut, fordi den lille grønne øen var så nydelig.

«Ja, vakker er den, og der skal du også få se et lomme-rede,» sa faren og strøk henne over det brune håret.

Da ble BEATE ganske rød i ansiktet, og tårene kom henne i øynene; hun visste jo meget godt om lomme-redet, og hun følte, at hun hadde vært usannferdig mot sin far, og det hadde hun aldri vært før.

Rolfsen: Lesebok for folkeskolen. I. Skriftspråk.
Baldblom eller balderblom, balderbrå, ligner blomsten prestekrage.


98 120. Beate på øen.
Af Jørgen Moe
Om ettermiddagen gikk faren med de tre småpikene til tjernet. Viggo var også med; men der var ingen båt, bare en liten tømmerflåte, og den kunne ikke bære dem alle; så måtte han bli i land. Og det fant han seg villig i; for nå var han større og forstandigere, og han hjalp tilmed småpikene ut på flåten.

Vannet var blikstille, sort og blankt; den store nåleskog på den ene bred og den grønne bakken på den annen stod på hodet og speilte seg i vannflaten. Rundt om, inne ved landet, stod de grønne rør, høye og ranke som soldater, og holdt vagt om det stille tjern. Og hist og her lå brede grønne blade og store skinnende hvite tjern-blommer med gule bægere og svømte på det sorte vann. Beates venninner syntes, at det var det deiligste de hadde sett, og de bad faren stanse og fiske opp noen av de vakre tjern-blommer. Men Beate lengtet bare til den flytende ø.

Den lå midt ute på tjernet, og da de nærmet seg den, så det ut som der var to små-øyer, én ovenpå og én nede i vannet, og den siste var nesten enda vakrere enn den første. Faren rodde tett inn til øen og rundt om den, og da han kom på den andre siden, plumpet lommen med ett ut av storr-gresset og ned i vannet og dukket under.

«Der har vi lomme-redet,» sa faren og la flåten inntil.

Småpikene lutet seg ut over flåten, mens faren holdt dem, én for én, og det var vel moro: lomme-redet var like i kanten av torv-øen, mellom gresset, og på bunden lå det to store gråbrune egg med sorte flekker, større enn noe gaase-egg.

Marie og Lovise jublet og lo; men Beate var nesten redd og underlig til mote. Hun bad sin far så inderlig, at hun måtte få lov å stå på øen, bare en liten, liten stund, og løfte det ene lom-egget opp, «for at hun kunne se bedre på det,» sa hun.

Faren ville ikke nekte henne det; han løftet henne ut på den flytende torv; men han sa, at hun bare turde ta egget lett imellom de to fingre; for hvis fuglen 95 merket at noen hadde rørt ved det, ville den ikke ruge ungen ut.

Så stod da Beate på den grønne flytende ø, og hun ble ganske bleg og underlig av seg, da hun skulle bøye seg og ta det gråbrune egget opp. Hun løftet det i været mellom de to fingre. Nå kunne hun jo få alt hva hun ville! Hva tror du så hun ønsket seg? At hun skulle bli prinsesse i England? Nei, hun visste nok det som bedre var; hun rørte leppene og sa sakte ved seg selv:

«Så ville jeg ønske at Lille-Beate var frisk og sund og satt under tornebusken igjen!»

Men nettopp med det samme dukket lommen opp tett ved; og da den så Beate stod like ved redet med egget i hånden, satte den i et skrik så fælt, så fælt, at Beate i forferdelse slapp egget. Det falt ned i redet, like på det andre, og — klask, gikk begge itu, så plommen sprutet.

Beate ble stående som en stein, med hånden i været, like til faren løftet henne over på flåten igjen. Da brød tårene løs, og hun fortalte ham alt; hun sa, at hun visste nok hvorfor det ikke gikk som hun hadde ønsket seg; — det var fordi hun hadde sagt usannhet og ikke vært oppriktig imot ham; men hun lovet med hånd og munn, at det skulle være den siste gangen, like så vist som det var den første, at hun var så stygg en pike. Faren sa, at det var et vakkert forsett; det skulle hun alltid holde, så ville hun nok få sine ønsker oppfylt; og så rodde de til lands igjen.

Og hver gang Beate siden hadde lyst til å si en liten usannhet, tenkte hun på den flytende ø, og så holdt hun sitt løfte.

Men lommen skydde redet siden den tid, og nå er torv-øen grodd fast til land.

95 121. Barnesalme.
Efter Franzén ved udg. Billedet af Carl Bloch
Milde Jesus, du som sa,
at til deg skal barnet gå,
du som hender på dem la,
ennå signer du de små.


101 Selv du ble til Herrens tempel
båret i din moders favn.
La meg huske ditt eksempel,
når jeg husker på ditt navn.


Du til dåpen lot meg kalle,
da jeg var en liten knop.
Skal jeg visne? skal jeg falle?
Hjelp meg du å vokse opp !
Hjelp du meg at tidlig lære
og å elske Herrens ord,
så en gang blant dine kjære
jeg kan knele ved ditt bord.


Når jeg så skal ut i verden,
aldri jeg alene er;
villgress vokser tit på ferden;
men du ser hva jeg ei ser.
La meg gå min gang til gammen
all min tid for far og mor,
la oss bli i himlen sammen,
vi som var det her på jord!



Tredje avdeling.

102 122. Lover Herren.
Lover Herren! Han er nær,
når vi synger, når vi bede;
samles i hans navn vi her,
er han midt blant oss til stede.
Pris ham, gamle! pris ham, unge!
pris hans navn hver barnetunge!


Herre, vær oss evig nær, —
vær oss nær, når sol opprinner,
og når sol og stjerneskjær
i den dype natt forsvinner!
La din ånd ei fra oss vike,
til vi ser deg i ditt rike!


102 123. Snømannen.
Efter et tysk digt. Frit ved udg
(Synges som «En liten gut ifra Tistedal’n».)

Nå skinner solen så godt og hett
sør i bakken,
og nå blir snømannen riktig svett
over nakken.
Han ergrer seg både gul og grå,
jo mer himmelen er blank og blå
sør i bakken.


Aa stakkars snømann, du var så hvit
og så vakker;
men nå er luften så mild og blid,
og det lakker —
det lakker frem til at lerken spør:
«Hvor er den snømann som vi hadde før?»
ja, det lakker


103 Og ravnen skriker som han kan best:
«Han er vekke!»
Nå ringer snøklokken inn til fest:
«Han er vekke!»
Og svalen flyver fra syd til nord,
og kråken sparker i den våte jord:
«Han er vekke!»


Og det er sikkert, at ei han står
sør i bakken;
og det er vist, at en bekk der går
sør i bakken;
og bekken går til hver tørstig rot,
og det blir blomster der hvor sneen stod
sør i bakken.



Tulla reiser ut i verden.

103 124. Tulla i Bergen.
Tulla er født i Bergen. Spør henne ikke om år og dag. Hun bare sier, at hun husker det ikke.

Men mor og far husker det. Mor var så syk, så syk. Hele gaten visste det; doktorens vogn stod utenfor døren tre ganger om dagen. Det var mørkt i stuen, skjønt det var midtsommers-tid. Solen var stengt ute. Mor lå med is på hodet og var rent fra seg og snakket vilt; far gikk og gråt i trappene. Men Tulla lå i vuggen og lo.

Kom ikke til Tulla og sig, at Bergen er den nest største by i Norge og har 50 000 mennesker.¹ Hun vører det ikke. Hun kjenner bare fire mennesker, Tulla: det er mama og pappa og dada RANDI og lillesøster.

Tulla er tre og et halvt år, ser du. Derfor kan det aldri nytte, at du kommer og snakker om alt det du vet: at Bergen ligger i Norge, og Norge i Europa, og Europa på den østlige halvkule. Kom aldri og snakk om halvkuler til Tulla. Hun kjenner ikke andre kuler enn kiksekuler av glas, og når de går i stykker og blir til halvkuler, 104 så gråter hun sine modige tårer. Du kan gjerne la være å fortelle om de tyske kjøpmennene som bodde i Bergen i gamle dage og sloss med de andre bergenserne. Tulla ved slett ikke hva det er at slaas. Det er ingen som har slått henne, og hun har ikke slått noen heller. Hun vet ikke en gang at Bergen er en av de våteste byer i verden. Store grå skyer kommer drivende inn fra havet; men Tulla ser ikke så høyt. Hun ser ikke, at skyene legger seg mellom fjellene og trykkes sammen, akkurat som du trykker en svamp, og så faller alt vannet ned i ansiktet på dem som går på gatene i Bergen.

Men på Tulla er det ikke falt noe vann. Det kan hænde, at regnet tar til å tromme på taket av barnevognen, og at Tulla stikker den lille nesen ut, for å se hva det er. Men da kan du være stø på at dada Randi har kjørt henne hjem, og at hun er like ved gatedøren. Og i gatedøren står mor, rekker begge armene imot henne og løfter henne inn.

[image: ]¹ Det var i den tid stykkene om Tulla ble skrevet. Nå har Bergen over 70 000. — Dada siges om barnepiken, likesom mama og pappa for mor og far. — Kiksekuler: kuler som brukes i en lek, omtrent som når en kaster «på stikken» med knapper.


104 125. Tulla reiser ut i verden.
Enda hun var så liten, var ikke Tulla redd for å reise ut i verden. Hun visste slett ikke hva verden var, og hun hadde ikke vet til å være bange.

En morgen kjørte hun og mor og lillesøster og Randi tvers igjennom hele Bergen og like ut på dampskipet. De skulle langt, langt sørpå, like til Kjøbenhavn i Danmark.

105 Der lå mange skip på havnen: både fra Sogn og fra Nordfjord, og fra Spanien og Italien og Holland og Rusland. Alle sammen så de dovne ut og strakte seg i solen, og kornet i de russiske skipene ble stekt slig, at en kunne tro det skulle bli bakt til brød med det samme.

Det var bare ett skip som hadde det travelt; det var «Kong Haakon», som skulle ha Tulla om bord. Men da Tulla satt godt og vel på mors fang, så ringte dampskipsklokken for siste gang, og alle kirkeklokkene ringte ni, og den store «Kong Haakon» dampet ut over byfjorden med den lille Tulla. Og barnevognen stod i stavnen.

Og den store «Kong Haakon» greidde seg godt, da de kom til det trange sund, og den lille Tulla visste ikke, hvor trangt det var i sundet; hun visste ikke, at «Kong Haakon» nå seilte lige fordi to andre skip, som lå på sjøens bunn. Det kunne ha vært moro for Tulla, om hun hadde kunnet se ned i vannet. De sunkne skip var lad med salt. Store fiske gikk inn i skipsrommene der nede og snuste på saltet, og ble furtne og bråvendte og gikk ut igjen: salt var det jo nok av i sjøen.

Men Tulla satt oppe i den gode tørre kahytten på «Kong Haakon» og spiste smørgrøt: en hel tallerken og en halv til.

Og «Kong Haakon» gikk sydover, og sol hadde de hele veien; men da de kom til Stavanger, var den ildrød og skinte på vinduene i domkirken, så det så ut som om husene stod i brand.

Domkirken i Stavanger er en deilig kirke, som alle mennesker skal se. Mor skulle også se den, og Tulla fikk være med. Mor turde ikke la henne krabbe alene om på skipet. Det var så stilt og stort inne i den gamle kirken. Det var ingen andre der inne enn mor og Tulla. Tulla syntes dette var en svært stor stue, og spurte om de hadde lagt seg, de som bodde her. Mor, som skulle ut på det store blå hav med sine to små barn, tog til å bli redd. Det var svalt i den store kirken, og hun skalv. Hun satte seg i en av kirkestolene med Tulla på fanget. Og leppene rørte seg sakte. «Hvem snakker du med?» sa Tulla. «Med Gud.» — «Er det han som bor her?» — «Ja, det er han.»

106 Da de kom ned på bryggen, blåste det slig, at Tulla holdt på å blåse i sjøen, og kapteinen måtte bære henne over landgangs-broen og like ned i kahytten. Da ble hun straks klæd av og falt i søvn. Men to timer etter begynte den store «Kong Haakon» å nikke. Har du vært med noen gang, når et stort skip stikker nesen ut i åpen sjø og ser de hvite bølger i den mørke natt? Så nikker skipet tungt og langsomt, som om det ville si: «Ja så, ja så, er det slig vi skal ha det? Ja så.» Og Tullas barnevogn stod forut og nikket, den også, eller kanskje den ristet på hodet. Den salte sjø sprøytet hen over taket. Barnevognen syntes vel at det var noe annet enn å rulle over gatene i Bergen, og holde utenfor mors dør, når de første regndråper falt. Men Tulla våknet nede i kahytten, og var så bleg som hodeputen, og gråt og sa: «Jeg vil være på en gate, jeg vil være på en gate.» Og det var ikke så dumt sagt av Tulla; for så lenge hun fór mellom Bergen og Stavanger, hadde hun likesom seilet på en stor sjøgate; men nå var hun kommet på det åpne hav. Du vet nok det, at det er en stor sjøvei rundt Norges kyst; snart er den bred, og snart er den trang; her møter skipene hverandre og hilser på hverandre med flaggene. Og den veien kaller vi for leden. Og istedenfor hus er det fjell på den ene siden og skjær og øyer på den andre siden. Det kalles for skjærgården. Men utenfor skjærene og øyene er det store hav, og somme steder er det åpent på den ene kant. Der er ingen skjær og øyer, og gaten blir så bred, at det nesten ikke går an å kalle den for gate mer; det er altfor mange kilometer fra Norges kyst og til de landene som ligger på den andre siden.

Tulla satt på mors arm, og den store «Kong Haakon» bar dem begge over havet.

Med én gang ble «Kong Haakon» løftet høyt, høyt opp på en stor bølge, og Tulla så en blank stjerne. «Hva er det?» sa Tulla. «En stjerne.» — «Hvor er den?» — «På himmelen.» — «Hvem bor der?» — «Gud.» — «Gud bor jo i det store huset i Stavanger, mama.» — «Gud bor alle steder.» sa mor. «Stjernene, er det Guds vinduer det?» sa Tulla.

Men nå var skipet dypt, dypt nede i bølgene, og Tulla 107 kunne ingen stjerne se. «Nå har Gud vist slukket lyset sitt,» sa hun; «nå vil han vist legge seg.» — «Gud sover ikke,» sa mor. «Blir han ikke trett da?» — «Nei, han blir ikke trett.» Men Tulla var trett, og Tulla sov. — Og den store «Kong Haakon» neiet i sjøene, dypere og dypere. Og de store høye bølgene kom og tok Tullas barnevogn med seg, og de tunge hjulene trakk den ned gjennom havet, helt ned på havsens bunn. Og hvor den lille Tulla hadde sittet tør og varm, der gikk havets fiske ut og inn, både de store og de små, og snuste på vognen, som de hadde snust på saltet; men selv den minste fisk kan svømme, vet du, og har ikke bruk for barnevogn.

Små skip ble kastet på land og knust; store skip rendte på hverandre og gikk under. Men Tulla sov. De store bølgene bare vugget henne, og hun våknet ikke, før vuggingen stanset. Da var hun på en «gate» igjen: da var hun inne i skjærgården.

107 126. Han kjører selv.
Svarten traver gjennom skogen.
Nordfjord-hesten foten strekker,
legger villig seg i sælen
i de verste bakke-knekker.
Far og sønn på kjerren sitter
under himlens stjernehvelv.
Han er kry nå, syvårsgutten,
han får holde tømmen selv.


Se, hvor øyet modig lyner;
under hjulet gnisten spraker!
Stakkars gran, som ei får kjøre!
tungt den sukker, hardt den knager.
Gutten flyver gjennom skogen, —
dette skulle mor ha sett!
Og den vesle blir ei søvnig,
han er blitt stor med ett.


108 Kommer det en krok på veien,
når den ned mot elven svinger,
rører far jo litt ved tømmen,
bare med en lillefinger.
Hei! nå ser de stuen hjemme
midt imellom gran og elv;
gutten roper til sin søster,
kaut og kry: «Jeg kjørte selv!»


Kjekke gut, det tør vel hænde,
ferden en gang kan bli verre
enn den kveld da du fikk kjøre
gjennom skogen hest og kjerre. —
Godt, vi alle har en far som
veien ser, den vi ei fant,
og hvis hånd så mild og varsom
tar i tømmene iblant!


108 127. Dyrenes hage.
Tulla og mor kom til Kjøbenhavn lenge før far. Far kom tre måneder senere. Tulla ved ikke, hva uker og måneder er; men hun syntes det ble svært lenge. Da han kom, ville hun slett ikke slippe ham. Hun gikk og holdt i frakken hans hele dagen. «Pappa, du må ikke gå alene,» sa hun. Men så måtte far gå alene; for han skulle ærender ut i den store byen. Da stod Tulla og så etter ham i vinduene, og da stridrandt tårene fra de store brune øynene. Men mor tok henne på armen og sa: «Tulla skal få gå i dyrenes hage.»

Nå stanset tårene. «Hva er dyrenes hage?» spurte Tulla.

Så satte mor henne på fanget og fortalte: «Dyrenes hage er en hage hvor det er mange bur og mange hus, og i de burene og de husene bor dyrene. Og så kan hver som vil betale femti øre, og så får han se alle dyrene.»

«Hva er det for no’en dyr, mama?» — «Ja, det er no’en underlige dyr, kan du vide. Det er ikke mus og rotter. 109 og hund og katt, og kråker og skjærer, og haner og høner, eller hest og fole og ko og kalv og gris og gjet. Dem kan en få se hver dag for ingenting; nei, det er slike underlige dyr som gjemmer seg langt inne i skogene eller bor i andre land, mange hundre mil herfra; det er slike dyr som er blitt fanget og satt i dyrenes hage, for at folk her i byen riktig kunne få vite hvorledes de så ut, ikke bare se dem i billedbøkene. Det koster så gruelig mange øre, ser du, å reise til Afrika og se løver, og til Indien og se tigre. Og i dyrenes hage kan en få se dem alle sammen for femti øre.»

Men det gikk dage, og det gikk uker, og Tulla kom ikke i dyrenes hage.

Hele dagen måtte jo far arbeide, og om aftenen måtte dyrene sove, sa mor.

Tulla var tålmodig. Men hver eneste, eneste dag, når de spiste middag, sa Tulla: «Får jeg hviske deg noe, pappa?» Og så krøp hun ned fra stolen og opp på hans fang og la munnen til hans øre og hvisket: «Når skal vi gå i dyrenes hage?»

Eller hun klemte nesen mot de mørke ruter og sa: «Nå sover vel dyrene?»

109 128. Tulla kjører til dyrene.
Så kom våren. Nå var det lyst, like til Tulla la seg, og enda lenger. Nå var dyrene vist våkne hele tiden.

Nå syntes far og mor det var ilde, at Tulla skulle vente lenger.

Men Kjøbenhavn er en stor by. Det er 6—7 kilometer fra Tulla og til dyrenes hage. Det er rent uråd å trippe den lange veien på de små føttene. Men i alle store byer er det lagt smale jernstenger ned i gatene. I disse jernstengene er det render, og i disse rennene kan vognhjulene 110 løpe så lett, at en eneste hest kan trave i vei med fjorten—femten mennesker; og når det er to hester, så er det tak ovenpå vognen, og oppe på taket sitter det også femten. Slike vogner ligner små hus, og har dør, og kalles sporvogner. Og i et slikt lite hus med to hester for krøp Tulla og mor inn.

Nå er det jo så, at i bygd og grend kjenner nesten alle mennesker hverandre. Alle ved hvem det er som eier den gården og den gården, og hvem som bor på den plassen og den plassen; alle sier god dag og Gud signe, når de møter hverandre på veiene; og i en liten by hilser alle folk også på hverandre på gaten. Men i Kjøbenhavn er det mange tusen hus og meget over 300 000 mennesker, og da er det nokså rimelig, at de ikke kjenner hverandre alle sammen. Derfor snakker de ikke med hverandre i sporvognene heller. De er så stille, så stille. De sier ikke god dag, de — å nei da.

Men Tulla synes nå likesom hun er i slekt med alle mennesker, hun, og snakker med dem alle. Om det så er dronningen av Danmark, så er hun ikke redd. Dronningen møtte henne på gaten en dag og klappet henne på kinnet; og straks skulle Tulla spørre: «Hva heter din pappa?» For det spør hun alle mennesker om. Og hun er ikke redd keiseren av Rusland heller, og ham er det da mange som er redd.

Du vet, at dronningen av Danmark har mange barn; én er konge i Grækenland, én er gift med prinsen av.England, og én er nettopp keiserinne i Rusland.

En dag kom det kjørende et langt tog gjennom Kjøbenhavn, med keiser og konger og dronninger og prinsesser. Tulla stod og så på. Med én gang stanset alle vognene; det var to damer som ville gi keiseren av Rusland blomster. Nå hadde Tulla mor i den ene hånden og noen hvitveis i den annen, og aldri så snart hadde hun fått sett dette her med damene og blomstene, før hun ville slite seg løs.

«Han skal få mine også, han skal få mine også!» skreg hun. Og hadde ikke mor holdt så godt, sannelig hadde ikke Tulla krøpet opp i den fine vognen til keiseren 111 av Rusland og klappet ham på skjegget og spurt hva papaen hans hette.

Så kan du vide, at hun ikke er redd for å snakke til folk inne i sporvognen.

Hver eneste en som kommer inn, så spør Tulla: «Skal du kjøre til dyrene?» Er det en dame som hoster, så skal Tulla straks si til alle sammen: «Hvorfor hoster damen?» Og når det kommer inn en mann som har bare øielaag og ikke øye på den venstre siden, så er Tulla straks fremme igjen: «Hvorfor sitter du således med det ene øyet?» sier hun.

Verst var det, da det kom inn to diakonisser. Diakonisser, vet du, det er snilde, snilde damer, som går og steller med de syke. De har lange sorte kåper og store hvite hetter, og disse to hadde lange neser også; men det kom ikke av at de var diakonisser. — Tulla har aldri vært syk; hun vet ikke, hvor snilde de kan være; hun ser bare så underlig på dem og spør: «Er De hekser dere?»

For hekser har hun hørt en liten grand om hos RANDI. Mor ved ikke sin arme råd. Hun sitter og hysser på Tulla og forteller henne om andre ting; men det er jo første gang Tulla er i sporvogn, så hun skal jo se på alt. Til slut kommer det inn en bitte bitte liten dame og krabber opp på benken. Hun er av de aller minste mennesker, dem som man kaller dverger. Mor ringer på klokken i sporvognen; hun vil ut, og drager Tulla med seg. Og det ser nesten ut til at Tulla ikke har sett den lille dame. Men nettopp som de skal gå ut av døren, så pusser dvergdamen nesen sin. Da vender Tulla seg og sier høyt til alle damene og alle herrene: «Tenk, hun kan pusse nesen selv.»

111 129. Giraffen (Sjiraffen).
I dyrenes hage var det mange mennesker, som drakk kaffe og spiste kaker. «Er dette dyr?» sa Tulla. Hun var furten. Men så fikk hun selv en stor kopp med fire dråper kaffe og resten melk. Da kom hun seg. Og så fikk hun armene fulle med boller og hvetekavringer. Så drog hun av sted med far og mor til de riktige dyrene.

112 Det første dyret hun kom til, kan du se her på billedet, og du kan nok skjønne, at Tulla ikke nådde opp med kavringene der. Det var en giraf. «Giraffen,» sa far, «er et underlig dyr, som vi slett ikke har i Norge. Det er for kaldt hos oss, og så liker den ikke fjell og store skoger. Men nede i Afrika er det et tre som heter akasie-treet. Giraffen strekker den lange halsen opp imot toppen på dette treet og spiser de unge skuddene. Benene

er tynne, som du ser, kroppen er kort og tykk, hodet er fint og vakkert, og øynene store og klare, og så er det to små rare korte tapper oppe på hodet. De er likesom en slags bitte små horn. Giraffen gjør ikke et menneske fortred; men de som har vondt i sinne —»

«Tulla har vist ikke vondt i sinne,» sa mor. «De som har vondt i sinne og kommer bakfra,» sa far igjen, «kan få seg et støt for brystet, så de ligger døde på flekken. Ellers bruker giraffen foten bare til å løpe med, og det er vakkert å se en flok giraffer, når de kommer i 113 fullt sprang; de vugger de lange halsene frem og tilbake og pisker luften med halene.

Men Tulla rakte kavringen i været og skrek: «Her er brød, her er brød, giraf; her er kavringer.» Giraffen var altfor kry; den satte nesen til veirs, mange alen over den lille Tulla, høyt over gjerdet, og åt av tretoppene, — enda det ikke var akasie-trær.

113 130. Kamelen.
Tulla sprang videre i den store have, kastet nakken tilbake og lo høyt av glede. Far og mor kunne se den røde hatten hennes, snart her, snart der, inne mellom bladene. Hun ble ellevill; hun skrek om kap med fuglene, som satt omkring i burene, i alle slags farger, og talte alle slags språk. Men uglene ville hun endelig kjæle for; hun syntes hun kjente dem. Der var nemlig et gammelt hus der ute hvor Tulla bodde, og det huset lå i en liten sjø. Der knurret og tutet uglene hver aften, når Tulla ble kledd av, og da pleide mor å si, at det var noen snilde, snilde fugler med skinnende øyne, og at de lekte seg med rottene om natten.

[image: To-puklet kamel.]To-puklet kamel.
Alltid skulle Tulla bort og stikke nese og hånd mellom stokkene, for å klappe hjorten og rensdyrene, bison-oksen

Rolfsen: Lesebok for folkeskolen. I. Skriftspråk.

114 og grynte-oksen. Men så med én gang ropte hun: «Nei, se den, pappa! Hvorfor er den så rar på ryggen, pappa?» sa hun. «Fordi den har en pukkel; og somme kameler har to. Men du skulle bare vite, hva den ryggen kan bære, du,» sa far. «Kan den bære deg?» sa Tulla. «Den kan bære mange tykke papaer, og likevel går den så stille, så stille, med den tunge børen; du hører ikke større lyd enn når Randi kommer barfotet henover gulvet til deg og gir deg vann om natten. Og ingen behøver å slå den, må du tro; den går mange mange mil hver dag i den tørre sanden nede i Asien og Afrika, og solen brenner så hett, så hett, og enda beder den ikke om vann hvert øyeblikk, som du gjør. Der er ikke vann der nede, skal jeg si deg; kamelen går gjennom ørkenen, den, og ørkener, det er slike steder hvor det hverken er vann eller vekst å regne for. Og nøysom er den; så nøysom kan ikke noe menneske være. Og blir kamelen trett, så synger de for den, likesom Randi barnepike gjør for deg, når du skal sove. Men kamelen sover ikke, må du tro; den kiler på, fortere og fortere, til den er fremme.» — «Så vil jeg ha en kamel til min fødselsdag,» sa Tulla. «Det måtte være en liten kamel det,» sa far og lo. «Er det små kameler også?» sa Tulla. «Ja, her skal du se,» sa far; «men jeg er bange for den er for stor, den også.»
Ellevill: ør og vill, ustyrlig.


114 131. Lama.
Nå stod de utenfor et gjerde igjen, og innenfor gikk der et dyr som var meget penere enn kamelen og meget mindre. Det var en lama. Høyt oppe på gjerdet stod der skrevet noe på et hvitt papir; det så Tulla godt; men hun kunne ikke så godt skjønne hva det var; for hun kan ikke bokstavene.

Far begynte å forklare: «Lamaen er Amerikas kamel,» sa han. «Men den er riktignok svært forskjellig fra andre kameler; den har nokså stort hode, og har ingen pukkel, og vil helst have det kaldt; den bor i de store fjell som kalles Andesfjeldene i Sydamerika. Den trives høyt til veirs, dobbelt så høyt som Galdhøpiggen.» — «Tror du, at Tulla ved hva Galdhøpiggen er?» sier mor.

115 Tulla står og strever med kavringene, hun, og nå kommer lamaen langsomt bortover til henne. Men far blir ved: «Nede i Sydamerika bruker de lamaen til å bære sølv, og da er det alltid mange tusen lamaer i følge. Lamaen kan gjerne være både rimet og iset; men altfor stor hede tåler den ikke; da dør den.»

[image: ]
Tulla har kastet en stor kavring ned på marken til lamaen. Lamaen bøyer seg ned, tar kavringen mellom tennene og tygger. Med én gang løfter den hodet, strekker halsen høyt over Tulla og sender hele kavringen like i brillene på far. «Det er sandt,» sier far rolig og tørker brillene; dette hadde jeg glemt å fortelle.» Og nå leser mor på det hvite papiret oppe på gjerdet: «Vogt Dem for lamaen; den spytter.»

115 132. Elefantene.
Så gikk de videre; nå skulle de til elefant-huset. «Jeg er så redd for elefantene,» sa mor. «Hvorfor det?» sa far. «Jo, for elefanten er så stor, og Tulla er så liten.» — «Er elefanten slem mot småbarn?» spør Tulla. «Nei, den er så snild, så snild,» sier far. «Nå skal du høre, hvor snild den er. En kveld skulle en mann ride gjennom en tykk skog. Med én gang stanset hesten; han syntes det braket inne i skogen, og så var det én der inne som sa så meget som: «Urf! urf!» Det var en tam elefant som gikk og arbeidet; den strevde med en tung tømmerstokk; men det var nesten ikke råd å få stokken frem, så smalt var det der. Elefanten løftet hodet, så på hesten og mannen, kastet stokken og drog seg baklengs inn i skogen. Det var som om den ville si: «Vær så god, veien er fri.» Men hesten var blitt redd og turde ikke gå frem. Elefanten trykket og trykket seg og sa: «Urf! 116 urf!» så mildt og stillferdig; det var tydelig, at den mente: «Jeg skal ikke gjøre dere noe.» Endelig vaaged hesten seg frem, enda den bevret og skalv som et aspeløv. Og ikke før var de kommet forbi, før elefanten var fremme på veien og tok til å bale med tømmerstokken igjen. — Er det dette dyret du er redd for?» sa far; «det finnes ikke klokere og snildere dyr.» «Ja men tenk om

[image: ]
Tulla kom inn imellom de store føttene,» sa mor. «Så vet jeg godt hva elefanten gjorde,» sa far og nikket. «Så trampet han henne ihjel,» sa mor. «Nei,» sa far. «Nå .skal jeg fortelle om en annen elefant: Han var kjent over hele verden, og døde borte i Amerika, og om ham har det stått i alle aviser. En dag gikk han i en hage likesom denne. Med én gang stanset han og ville ikke flytte foten; for det var noe som lå og sprellet mellom benene hans. I det samme kom det en mor farende og skrek og fektet med armene og bar seg ilde. For det 117 var hennes Tulla som lå og sprellet mellom fremføttene på elefanten. Elefanten så på moren, som han hadde sett på datteren. «De hører nok sammen, disse to,» tenkte han; så la han snabelen så fint og varlig omkring den vesle Tulla og la henne i armene på mama hennes. Er det det dyret du er redd for?» sa far igjen.

Nå var ikke mor redd lenger, og hennes Tulla var nå slett ikke så nøye med størrelsen; hun syntes de var nokså store alle dyrene; litt mer eller mindre kunne vel ikke skade noe.

Når ikke far sa det, hvor kunne hun så vide, at elefanten kan løfte en tiger på snabelen og knuse den med foten; eller at den kan fylde snabelen med vann, likesom en stor sprøyte, og sprøyte løs på dem som den ikke liker; hun så bare at snabelen kunne ta en 25-øring, og at den kunne ta hatten av hodet på folk og sette den på igjen; og det syntes hun var moro. «Min også!» ropte hun; og elefanten tog hatten av Tulla, løftet den høyt i været og satte den på igjen. Så kom den igjen med snabelen, bukkende og bedende, og tigget den vesle vesle prikken av en jente, til den fikk hennes siste hvetekavring.

117 133. I rovdyr-huset.
«Nå er jeg redd igjen,» sa mor, da de gikk bortover mot rovdyr-huset. Far gjorde narr; han fortalte ikke hva han hadde lest i den tykke boken om formiddagen; han var redd for å skremme Tulla. Men jeg vet, hva der stod i den tykke boken, og jeg kan godt fortelle det; for dere kan være trygge for, at når dere går hjem i kveld, så kommer det hverken løver eller tigere etter dere. Det største rovdyr vi har her hjemme, det er bjørnen, og så har vi ulv og gaupe og rev og jerv og maar og røyskatt; men løve og tiger, det har vi ikke. Og det er godt og vel, at de holder til der borte i Afrika og Asien. Det er fælt hva ugagn de dyrene kan gjøre.

Løven er så sterk, at den knekker ryggen på en hest med et eneste slag av labben, og med et eneste bit knuser nakkebenet på en ko. Og hver natt, så sandt den 118 kan komme til det, dreper den et stort dyr. Den lister seg dit hvor de ville dyr drikker eller beiter, og kaster seg ove[?] dem. Eller den springer over gjerdet inn imellom buskapen. Stundom tar den mennesker, især når den er gammel og ikke har tenner og krefter til de store dyr.

Løven er doven og sen om dagen, men om natten forferdelig. Det er ikke farlig å møte den når den er mett; men når den er sulten, da skyr den ingenting.

[image: ]
— Og nå må den vist være sulten; for da Tulla kommer inn i rovdyr-huset, så brøler den, så hele huset skjelver. Og i buret ved siden av går der et annet stort dyr frem og tilbake og brøler og brøler, og gnistrer med de store ild-øynene; det er tigeren. Tigeren er ennå meget verre enn løven, og det er ikke noe rovdyr som dreper så mange mennesker. Der er tigere som ikke eter annet enn mennesker.

I gamle dage jaget de tigeren med så mange folk, så det nesten var som en hel krig. Tigeren der inne i buret får hverken menneskekjød eller villsvin eller påfugl, eller noe av det den er vant til. Vokteren går omkring med en stor jerngaffel og stikker rått kjøtt inn 119 imellom stengene, og dyret sliter i kjøttet og brøler og knurrer; den synes nok det er for lite.

Nå tenkte far at den vesle krypen skulle bli redd. Men Tulla spurte bare om de ikke skulle ha poteter til kjøttet. Og en stund etter, om de ikke likte sjokolade; for så kunne Randi barnepike gå inn til dem med litt sjokolade. Endelig ble hun da urolig og ville ned. «Er du redd, Tulla?» — «Jeg vil inn til dem!» ropte hun. Far sa, at de tok vist ikke mot noen. Så slo hun seg til tåls; men en stund etter klappet hun i hendene, hvinte av glede og skrek: «Jeg vil ha dem ut! Jeg vil ha dem ut!» Men det var det ingen andre som ville.

119 134. Bjørne-graven.
Nå var det bare bjørne-graven igjen. Mor og Tulla gikk i forveien; far måtte fortelle en og annen om det kjekke barnet, som ikke hadde vet til å være bange for noen ting. Tenk, om tigeren var kommet ut; tenk, om det sultne bestet hadde tatt Tulla ut av armene på ham.

Men inne i bjørne-graven er det likesom to kamre; i det ene kammer er det en brun bjørn, og i det andre kammer er det en hvit bjørn; og langs graven er det en gang med et lavt gjerde omkring; derfra kan en se ned på dyrene. Mor og Tulla stod og så på den brune bjørnen. Den var nok ikke i videre godt lag. Den hadde vist ikke fått aftensmat ennå. Kanskje var det best å se etter, hvor maten ble av. Først klatret den langsomt opp etter trestammen som stod nede i graven, og ble sittende i toppen; og nå syntes Tulla at det var riktig moro, og klappet i hendene. Da gjør bamsen et sprang, et urimelig sprang, et sprang som ingen i dyrenes hage hadde trod den kunne gjøre; og i neste stund henger den over rekkverket med labbene sine.

Mor, som bar Tulla på armen, går baklengs, glider og slipper taket; og mens hun flykter for den brune bjørnen, holder hun på å sende barnet like ned i fanget på den hvite, som satt og gapte i det andre kammer. Men nå er far kommet til og tar sin Tulla. Da er hun hvit som et laken og ryster og bever.

120 Den brune bjørnen ville nok for resten ikke gjøre henne noe; den bare så seg om en stund; så jumpet den ned i tretoppen sin igjen.

Allikevel — stakkars fars og mors egen lille deilige Tulla! Nå har hun lært frykt å kjenne. Nå må noen sitte på sengekanten til hun sovner om kvelden, og komme når hun våkner om natten; bare hun nå skal gå gjennom den mørke dagligstuen klokken 5 om ettermiddagen, blir hun stående i døren og spør: «Mor! det er vel ingen bjørner der inne?»

120 135. Håndverks-vise.
Efter en norsk folkevise ved udg
Den svarte smeden i smia står
og over tangen sin luter;
men sleggen løfter han høyt og slår, —
han slår så jernet det spruter.
Ja smeden slår med sleggen,
så gnisten står i veggen.


Han smider smått, og han smider stort,
han kveiker varmen med belgen;
og siden, når han nå alt har gjort,
så er han ferdig til helgen.
«Nå har jeg brent opp veden;
nå er det helg,» sier smeden.


En tømmermann med sin bile bred,
han står og tomter på bakke,
så bent og godt som han best det ved; —
det skal ei stå på skakke.
Så tømrer opp han i høyden,
så det kan synes i bøiden.


Han tømrer stuer av furulegg,
han teljer lafter og tilje;
han legger gulv, og han bygger vegg,
og alting etter sin vilje.
Han tømrer tag, og han tekker,
og ser at ikke det lekker.


121 En snekker setter nå tre mot tre,
som det kan passe og høve;
så tar han målet, så får han se
hvor han skal sage og kløve.
Så tar han til med å lime;
og det er gjort på en time.


En muremester med ske du ser,
når han skal kalke og kline;
han bruker stein og han bruker ler
til alle murene sine.
Han murer brannmur i stuen,
han murer pipen og gruen.


En maler maler nå tit og trått,
han maler ute og inne;
og mange skillinger har han fått.
og mange fler skal han finne.
Han maler prammer og pinner,
han maler gaarder og grinder

Jumpe: bykse, dumpe. — Kveike: oppfriske, tenne. — Bøiden: bygden. — Telje: tilskjære, hugge. — Laft: innsnitt i enden av stokkene. «nov». — Tilje: gulvplanke.


121 136. Aksene.
Efter et fransk digt ved udg
Per han var så liten og trett,
langs åkeren måtte han bæres;
kornet var så modent og mett,
i morgen skulle det skjæres.
Aksene lutet seg ned mot jordet;
men somme var rake og krye og store.


Per han var nå som barn er flest,
han likte nå mest de rake:
„Far, de store, de er vel best
både til brød og til kake?”
Far han nikket og smilte så godt:
„Brød av de „store”? Det ble smått.


De kan saktens glane mot sky;
de har ikke korn å bære.
Ikke tro på den som er kry, —
det får du snart nok lære.
Akset som luter seg ned mot jord,
det har maten til far og mor.”

Gård, her: hus (bygård).


Øivind og bukken.
122 137. Øivind mister bukken.
ØIVIND hette han, og gråt da han ble født. Men alt da han satt oppreist på morens fang lo han, og når de tente lys om kvelden, lo han så det sang, men gråt når han ikke fikk komme bort til det. «Av den gutten må det bli noe rart,» sa moren.

Der hvor han ble født, hang det bare berg utover; men det var ikke høyt; furu og bjerk så ned, heggen strødde blomster på taket. Men oppe på taket gikk en liten buk, som ØIVIND åtte; den skulle gå der for ikke å tulle seg vekk, og ØIVIND bar løv og gress opp til den. En vakker dag hoppet bukken over og bort i berget; den gikk ende opp og kom dit den aldri hadde vært før. ØIVIND så ikke bukken, da han kom ut etter non, og tenkte straks på reven. Han ble het over hele kroppen, så seg om og lydde. «Kille-kille-kille-kille-bukken!» «Bæ-æ-æ-æ!» sa bukken oppe på bergkanten, la hodet på skakke og så ned.

Men ved siden av bukken lå en liten jente på kne. «Er den din, den bukken?» spurte hun. ØIVIND stod med åpen munn og øyne og stak begge hender i den kjolebuksen han bar. «Hvem er du?» spurte han. — «Jeg er MARIT, mor sin unge, felen til far, huldra i huset, datterdatter til OLA NORDISTUEN på Heigaardene, fire år til høsten — to dage etter frost-nettene, jeg!» — «Er du det du!» sa han og drog pusten; for han hadde ikke turt slippe den, så lenge hun talte.

«Er den din, den bukken?» spurte jenten opp igjen. — «Ja-ha,» sa han og så opp. — «Jeg har fått slig lyst på den bukken; vil du ikke gi meg den?» — «Nei, det vil jeg ikke.»

Hun lå og spente med benene og så ned på ham, og så sa hun: «Enn når du får en smørkringle for bukken, får jeg den da?» — ØIVIND var av fattigfolk; han hadde spist smørkringle bare én gang i sitt liv; det var da bestefar kom dit, og slikt hadde han aldri smakt hverken før eller siden. Han så opp på jenten: «La meg få 123 se den kringlen først,» sa han. Hun var ikke sen av seg; hun viste frem en stor kringle som hun holdt i hånden. «Her er den!» sa hun og kastet den ned. «Au, den gikk i stykker,» sa gutten; han tok og sanket opp hver eneste bete; den aller minste måtte han smake på, og den var så god, at han måtte smake på én til; og før han selv visste av det, hadde han ett opp hele kringlen.

«Nå er bukken min,» sa jenten. Gutten stanset med den siste beten i munnen; jenten lå og lo, bukken stod ved siden, hvit i bringen, brunsort i ragget, og så ned på skakke.

«Kunne du ikke vente så lenge?» bad gutten; hjertet begynte å klappe i ham. Da lo jenten enda mer og skyndte seg opp på kne. «Nei, bukken er min, den,» sa hun og slo armen om halsen på den, løste et sokkebånd og bandt omkring. ØIVIND så på. Hun reiste seg og tok til at drage i bukken; den ville ikke gå med og tøyde halsen nedover mot ØIVIND. «Bæ-æ-æ-æ!» sa den. Men hun tok i ragget med den ene hånd, drog i båndet med den andre, og sa vakkert: «Kom, du bukken, så skal du få gå i stuen og ete av mor sine fat og mitt forkle; og så sang hun:

Kom, bukken til gutten,
kom, kalven til mor,
kom, mjauende katten
і snehvide skor,
kom, andunger gule,
kom frem ifra skjulet,
kom, kyllinger små
som neppe kan gå,
kom, duene mine
med fjærene fine!
Se gresset er vått;
men solen gjør godt,
og tidlig, tidlig er det på
sommern —
men rop på høsten, så
kommer’n!

Åtte: eide. — Nón: måltid om ettermiddagen. — Fele: fiolin; her brukt som kjæle-ord.


123 138. Bukken kommer igjen.
Der stod gutten.

Bukken hadde han stelt med siden i vinter, da den ble født, og aldri hadde han tenkt seg at han kunne miste den; men nå var det gjort på en liten stund, og han fikk ikke se den mer.

Moren kom trallende opp fra fjæren med kopper som hun hadde skuret; hun så gutten sitte og gråte, med 124 benene under seg i gresset, og gikk bort til ham. «Hva gråter du for?» — «Aa, bukken, bukken!» — «Ja, hvor er bukken?» spurte moren; hun så opp på taket. «Den kommer aldri mer igjen,» sa gutten. «Kjære, hvordan kunne det gå til?» — Han ville ikke straks ut med det. «Har reven taget den?» — «Aa, gid det var reven!» — «Er du på stell!» sa moren; «hvor er det blitt av bukken?» — «Aa, å, å, — jeg kom i skade for — å selge den for en kringle!»

Just i det samme han sa ordet, forstod han hva det var å selge bukken for en kringle; før hadde han ikke tenkt på det. Moren sa: «Hva tror du nå den vesle bukken tenker-om deg, når du kunne selge den for en kringle?»

Og gutten selv tenkte på det, og forstod godt at han aldri kunne bli glad mer her i verden.

Så sorgfull var han, at han lovet med seg selv aldri senere å gjøre noe galt, hverken å skjære rokkesnoren av eller slippe sauene eller gå ned til sjøen alene. Han sovnet inn, der han lå, og han drømte om bukken, at den var kommet til himmerike, og der stod den og bed løv av et skinnende tre; men Øivind satt alene på taket og kunne ikke komme opp.

Da stak det noe vått like bort i øret på ham; han skvatt opp. «Bæ-æ-æ-æ!» sa det, og det var bukken, som var kommet igjen!

«Nei, er du kommet igjen!» Han sprang opp, tok den i begge forbenene og danset med den som med en bror; han rykket den i skjegget, og han ville nettopp inn til mor med den, da han hørte noen bak seg og så jenten sitte på gressbakken like ved siden. Nå forstod han alt sammen; han slapp bukken: «Er det du som er kommet med den?» Hun satt og rev gress opp med hånden og sa: «Jeg fikk ikke lov å ha den; bestefar sitter der oppe og venter.» Mens gutten stod og så på henne, hørte han en skarp røst rope oppe fra veien: «Naa!» Da husket hun hva hun skulle gjøre; hun reiste seg og gikk bort til Øivind, stak den ene muldete hånden bort i en av hans, så bort og sa: «Om forlatelse.» Men så var også hennes mot ute; hun kastet seg ned over bukken og gråt.

125 «Jeg mener du får beholde bukken,» sa ØIVIND og så vekk.

«Skynd deg nå!» sa bestefar oppe i bakken. Og MARIT reiste seg og drog opefter. «Du glemmer nok sokkebåndet ditt,» ropte ØIVIND etter henne. Da vendte hun seg og så først på båndet, siden på ham. Endelig sa hun med tykt mål: «Det kan du få ha.» Han gikk bort til henne og tok henne i hånden. «Takk skal du ha!» sa han. «Aa, ikke noe å takke for,» svarte hun, drog et langt, langt sukk og gikk videre.

Han satte seg ned igjen i gresset; bukken gikk ved siden av ham; men han var ikke lenger så glad i den som før.

125 139. Vuggevise.
Nå løftes laft og lofte
til stjerne-hvelven blå;
nå flyver lille Haakon
med drømmevinger på.


Der er en stige stillet
fra jord til himlen opp;
nå stiger lille Haakon
med englene til topp.


Guds engler små, de våker
for vuggebarnets fred;
Gud sign deg, lille Haakon!
din mor våker med.



Hesten.

125 140. Araberen og nordmannen.
Det var en gang en araber. Det var en fattig mann; men han hadde en hest som var så vakker, at selve kongen av Frankrig skulle ha den. Mannen holdt inderlig av hesten; men han hadde kone og barn, og de led nød. Han måtte selge dyret, og det var mange mange penger han skulle ha for det. Men da han kom og skulle ta imot pengene, så ville han ikke. «De vil binde deg,» sa han til hesten, «slå deg og gjøre det vondt for deg. Nei, kom med meg, du! Kom hjem igjen til barna!» Og så lot han pengene ligge, kastet seg opp i salen og red vekk.

Men jeg har hørt om en mann her i landet også som hadde en gild hest og var fattig og måtte selge den. Et 126 halvt år etter var han et ærende oppe i dalen, og gikk innom den gården hvor hesten nå var. De stod nettopp og klipte halen, og mannen fikk ta en håndfull hestetagl hjem med seg i lommen. Han la dem på bordet, da han kom hjem. «Og det vet jeg,» sa han, da han fortalte meg det, «at det ikke kom søvn i mine øyne den natten, og ikke sov de stort konen og barna heller.»

Jeg tror nok jeg tør si, barn, at mangen bondemann her i landet holder like meget av sin hest som araberen holdt av sin. Og mangt et barn har grått sine modige tårer, når Røen eller Blakken eller Brunen var solgt og drog av gaarde.

Hesten er sterk, og den er klok, og den har godt hjertelag. Vi er glade i hesten, vi nordmenn. Derfor vet jeg at dere gjerne vil høre om hester.

126 141. Hester som lengter hjem.
(Fortalt av en norsk landbruks-embetsmann.)

Broka var en hvit hoppe med store røde flekker; den hadde farge som en droplet ko. Broka var en flink kjørehest og glad og villig bestandig. Den trillet bortefter veien som et nøste, og en kunne nesten ikke se at føttene rørte ved jorden. Den var riktig en hyggelig hest, og jeg var svært glad i den.

Jeg kjøpte den oppe i Valdres, da den var to år gammel, i 1869. Jeg bandt den bak ved vognen, og den sprang da med hjem til Vardal, hvor jeg bodde. Vardal ligger, som dere ved, ved Mjøsen, og det er over 100 kilometer til Nordre Aurdal i Valdres, hvor jeg kjøpte hoppen.

Jeg hadde den i mange år, og den fikk fire føl. Om sommeren gikk den alltid på havn i den store havnehagen sammen med de andre hestene på gården. Av og til kjørte jeg med den enten i karjol eller slede; men det traff seg ikke slig, at den noensinne kom på den vei som førte til Valdres.

Så var det en sommerdag i 1876, jeg hadde vært på Hedemarken og kom hjem sent om kvelden. Jeg hadde 128 kjørt med Broka, og så snart jeg kom hjem, slapp jeg den i fægaten som førte til havnegangen. Den pleide alltid å gå dit alene.

127 [image: Hester på fjellet.]Hester på fjellet.
Fjorten dage senere skulle jeg ha fat i hoppen igjen, og sendte en gut opp i havnen etter den. Jeg var jo viss på, at den gikk der oppe med de andre hestene. Men den var ikke å finne. Jeg sendte folk ut, og de ledte over hele marken og rundt om på nabogårdene; men den var der ikke. Omtrent åtte dage etter fikk jeg brev fra Valdres, at Broka var kommet dit. Den var gått like opp i havnegangen til den gård hvor jeg hadde kjøpt den for åtte år siden; og det er over 100 kilometer, har jeg sagt. Det må ha gått Broka som det går menneskene mangen gang: når de har vært lenge hjemmefra, får de lyst å se hjem på de gamle tomter, hvor de lekte seg i barneårene.

Jeg kan også fortelle om en annen hest som endelig ville hjem. Den hørte til på gården hos en av mine naboer; min nabo solgte hesten til en svensk hestehandler og hestehandleren solgte den til en bonde i Vermeland i Sverige. Neste sommer i slått-onnen kommer sannelig hesten svømmende over Mjøsen, som på det stedet er på lag en fjerdingsvei bred; den går raskt opp over den bratte bakken, og opp til den gården den var kommet fra; den går like hen til salthellen på tunet og slikker den. Stalldøren stod åpen; i fullt firsprang springer hesten inn i stallen og går til sitt gamle spiltaag.
Modige tårer: stride tårer; modig i denne sammenheng betyr: beveget, heftig. — Navnet Broka kommer av «brokut: broket.


128 142. Hvor ofte skal Gud takkes?
Af H. Wergeland
Så mange ganger som det er sand
på havsens-bunden, på elvens strand,
som det er blommer på eng om våren,
som det er dråper av blod i åren,
som det er stjerner på nattens hvelv,
som jeg har syndet mot Gud, jeg selv,
som det i skogen er bær og blade,
og strå og agner i bondens lade,
129 som det er torner i nypehekk,
som det er småfisk og stein i bekk,
som treet kløves kan opp i splinter,
som sneens flokker i barsken vinter, —
så mange ganger som det er mygg
om sommerkvelden på elvens rygg,
som det er aks på en vakker ager,
som det er kråker på staur og staker,
som det er penger i Engeland,
som det er gnister i ildebrann,
som det i sorgen er tunge tårer,
som det er spørsmål og råd hos dårer,
som det er takstein på kongens slott,
som man har venner når det går godt,
som det er bølgende gress på marken,
som det var levende dyr i arken, —
så mange ganger, og flere med,
skal Gud lovprises i evighet.

Spiltaag: avdeling (baas) i en hestestall.


129 143. Den gamle hesten.
Nede under prestegaards-bakken bodde gamle KRISTEN husmann; han var den første som fortalte meg eventyr. Det gikk ikke fort; for KRISTEN var trangbrystet, og rett som det var, var han ikke god for å puste; så måtte vi stanse, om det så knep som aller verst og Askeladden stod for nesen på trollet; KRISTEN måtte ha luft, og døren måtte opp; for vinduene var ikke slig laget. Gamle KRISTEN var dumhørt og tannløs og så lite. Det var skrøpelig med gangen også; men det ville han nødig være ved. Han kom selv opp på prestegården og hentet kul og ved, som far ga ham.

Så var det en dag før julehelgen det var riktig et stygt hålkeføre. Han tuslet ned etter bakken med en diger kulsæk på ryggen, og stabbet og stolpet på de valne føttene sine. Jeg gikk etter ham, uten at han visste om det, for å stø under, om det trengtes. Da kom sønn til doktoren seilende ned over bakken; han ga en ørliten dult i sekken; men det var nok for KRISTEN, stakkar; han tullet overende. Jeg fikk ham ned i husmanns-stuen, og

Rolfsen: Lesebok for folkeskolen. I Skriftsprog.

130 det tok tid; men jeg nådde da doktorsønnen likevel, før han var kommet inn havegrinden. Jeg dengte og jeg dengte, til de kom ut alle sammen fra doktorens og jeg hørte at far stod og ropte oppe på bakken. Doktoren sa ingenting; han tok gutten sin i nakken og skubbet ham inn; jeg tror ikke han fikk rare dråper for gråten sin der inne. Far sa heller ikke noe. Om ettermiddagen var han nedom og leste for Kristen husmann; han tok meg med. Da vi gikk opp over is-svullen i mørkningen, la han armen over akselen min, likesom for å støtte seg; men jeg skjønte, at han mente litt mer med det.

Sommeren etter fikk jeg lov en kveld å komme og hente far med hoppen. Han hadde vært ute i bygden om dagen, og hadde satt meg stevne på en gård som lå på lag en mil fra prestegården. Det var den største moro jeg visste, å kjøre, og kjøre fort; det gikk nå ikke så ofte på, at jeg satt alene i karjolen. Veien var bakke opp og bakke ned, riktig en av de gode gamle bygdeveiene; men jeg ville fortelle de andre guttene, når jeg kom hjem, hvor lang tid jeg hadde vært om den milen. Hoppen var gammel og både støl og stiv; men det var Nordfjordblod i henne, og hun hugg med hodet og strevde mot bakkene. Jeg var ikke den som holdt igjen. Jeg hadde vært nede ved en bekk og skåret meg en seljekvist, — far brukte aldri svepe; jeg smeiste på, og da hesten stod på tunet, hoppet jeg av, fløy forbi far, som stod i døren, og like inn i storstuen, hvor jeg visste det gamle slaguret hang: Vel tre kvarter på den milen, og det med en hoppe på fem og tyve år!

Da jeg kom ut igjen, stod far og strøk ned over bógen på hoppen. Svetten silte av henne, og hun hev etter været. En kunne se strimene etter seljekvisten.

Far var bleg. «Vi går hjem,» sa han; «hoppen blir her i natt.» Vi gikk. Far hadde vært i sykebesøk hele dagen, og han var en mann på noen og seksti Han var meget trett. Det gikk smått opp over de samme bakkene, der jeg hadde sprengkjørt hoppen; han pustet 131 tungt i motbakken, og vi måtte hvile rett som det var. Han skjendte ikke, og han snakket ikke stort; det gjorde han aldri, når noe hadde gått ham riktig nær. Men en gang, som vi satt og hvilte oppe på kneiken og så på solen, som sank bakom de borteste aaslierne, sa han bare: «Du skjønte nok ikke, at slig en hoppe på fem og tyve år er like så utkjørt som Kristen husmann, og enda mer til aars enn din far, — enda jeg tar til å tretne jeg også nå, merker jeg. Enn om noen hadde drevet Kristen husmann eller meg med svepen opp over bratte bakken?»

Jeg har aldri glemt den milen og de ordene. Stundom, når jeg ser et stakkars gammelt krek ligge og slite i motbakkene på et urimelig lass, ser jeg med én gang gamle Kristen husmann for meg, eller jeg minnes min fars langsomme steg opp over bakkene hin sommerkvelden. Da hender det, at jeg går bort og godsnakker med kjøregutten og hjelper ham å kaste av og ta lasset i to vendinger.
Støl eller stør: stiv og tung i benene. — Hive etter været: drage pusten hardt, med tette rykk.


131 144. Rosen.
Aa kjære, la meg være,
sa rosen en gang;
jeg trenger ikke lenger
til stav og til stang.
Du jente, å riv opp
den ekle pinnen!
den bare står og stikker
og skjærer meg i kinnen.


Og jenten hun gjorde
som rosen henne bad;
og rosen den vugget
med blomst og med blad.


Så kom det en byge
i nordenvinden;
så knækkede rosen,
så visnede kinnen.


— Du kjære, som vil være
alene, du små!
lad støtten og staven
og pinnene stå.
Er lærdommen hard,
og er dagene dryge,
vi vil jo bare det,
at du skal stå i en byge.


131 145. Hva lillegutt har lovet.
efter et fransk digt ved udg
Lillegutt blir tykk og fet;
men alltid heder det: „Bære!“
Og når mama setter ham ned,
da skriker han alltid: „Mer!“


„Mama er trett, min lille venn,
og du er nå i en alder —“
Men lillegutt sier: „Faller!“
og „Du skal få det så godt igjen.
132 En gang skal lillegutt bli stor,
og mama, hun skal bli liten,
og da skal lillegutt bære sin mor,
hele, hele tiden.


Du vil kanskje bli tung og svær;
men jeg skal allikevel ta deg,
og når du sier: „Lillegutt, mer!“
skal jeg aldri sette deg fra meg.“

Kneik: en liten brat bakke.


132 146. Når dyrne snakker.
Når vi leser eventyr, hvor hesten eller ulven eller reven eller sauen snakker, så vet vi, at de historiene ikke kan være sande; for hesten og ulven og reven og sauen og alle de andre dyrene på fire, de kan ikke snakke. Den som først fortalte historiene, har laget dem. Han lar bare dyrne snakke, likesom når småjenter leger med dukken sin. Men derfor er det ikke sagt, at disse historier bare skal være en lek. Hvis det som dyrene sier og gjør passer på dyrene, og kanskje på menneskene også, så er historiene sande likevel, enda de ikke er hendt.

Har du hørt historien om reven som skulle gjete?

Det var en gang en kone som møtte en rev. «Hvor skal du hen?» sa reven. «Aa, jeg skal ut og leie meg gjeter,» sa konen. «Vil du ikke have meg til gjeter?» spurte reven. «Jo, bare du kan lokke, så,» sa konen. «Dil-dal-holom,» sa reven, så fint og grant. «Ja, deg vil jeg ha til gjeter,» sa konen; og så satte hun reven til å gjete kreaturene sine.

Den første dagen reven gjette, åt den opp alle gjeterne til konen, den andre dagen alle sauene, og den tredje dagen åt den opp alle kjørne.

Det er ikke sandt, at reven sa dette til konen. Og det er ikke sandt, at konen gjorde reven til gjeter. Men det er sandt, at reven er lur og tresk, og at ingen kan lite på den. Og det er sandt, at den som setter en uærlig mann til å passe på tingene sine, han mister dem.

132 147. Fuglene kan snakke.
Efter Karl Russ
Nå skal vi høre om noen dyr som kan snakke, — ikke bare i eventyrene. Det er fuglene. Det er noen av fuglene som virkelig kan snakke, ikke så meget som vi mennesker, men et og annet ord, en og annen setning, ja stundom mer.

133 Slike fugler er papegøyen, korpen, og stæren. Kanarifuglen kan også litt. Det var en dame nede i Tyskland som hadde en kanarifugl, som ellers var nokså flink til å synge. Men så holdt den opp en lang stund, og mangen gang gikk damen bort til buret og sa: «Syng da, syng da, pip, pip! Hvorledes er det du synger? Videvit, videvit!» Og da kanarifuglen hadde hørt det riktig mange ganger, så sier den sannelig selv en dag: «Syng da, syng da, pip, pip, Hvorledes er det du synger? Videvit, videvit!»

133 148. Stæren og keiseren.
Efter Karl Russ
Men stæren er nå meget bedre.

Da den gamle tyske keiseren VILHELM den første levde, så fikk han i gave en stær. Stæren kunne rope: «Keiseren leve! — Jeg er en prøysser. Kjenner du mine farger? sort og hvitt! sort og hvitt! BISMARK, BISMARK!» — Den gamle tyske keiser VILHELM den første og BISMARK, de var gode venner. Keiser VILHELM var svært glad i BISMARK; det var jo ham han først og fremst kunne takke for at Tyskland ble samlet, og at VILHELM, som den gang bare var konge i Prøissen, ble keiser over hele det tyske rike.

133 149. Stæren og fiskeren.
Efter Karl Russ
En gang var det en fisker som skulle tørre teinen sin nede ved stranden. Det har vel vært noen små sjødyr der inne, som stærene ville ha fat i; for det var kommet en hel flok stær inn i teinen. Fiskeren hadde ikke tenkt å fange noe denne gangen; men når stærene var der, så var det vel meningen, at han skulle ha dem, tenkte han. Og så stak han hånden inn i teinen og kverket dem en etter en. Da hører han en som sier inne i teinen: «Hvor skal dette ende, hvor skal dette ende?» Og jamen ble fiskeren så fælen, at han lot dem flyve, de som var igjen. Men det var ikke annet enn en stær, som hadde lært å si disse ordene.

133 150. Korpen.
Efter Brehm
Korpen er ikke så verst den heller. Du kan tro en puddelhund ble underlig til mote, da den løp etter en 134 korp en gang. Med én gang vender korpen seg, og så skriker den til hunden: «Skøyerfant!» Da tverstansed hunden og snudde ryggen til og lunket vekk igjen. Slikt var det da ingen mening i, tenkte han.

134 151. Papegøyen.
Efter Karl Russ og Brehm
Men de flinkeste er nå papegøyene.

Papegøyene finnes ville i alle verdensdeler, unntagen i Europa. Men tamme har vi dem her også; for det er jo en pen fugl, og det er svært meget moro med den.

For flere hundre år siden var det en engelsk konge som hadde en papegøye. Hovedstaden i England heder London. Gjennom London går det en elv som heter Temsen. Papegøyen pleide å sitte i et værelse som vendte ut til Temsen, og hadde vel hørt mangt et sjømands-ord og mangt et nødrop der nede fra elven. En dag falt den selv uti, og straks ga den seg til å bruke de ordene den hadde lært. «Båt!» skreg papegøyen. «Hjelp! en båt! 400 kroner for en båt!» Der var en fergemann som hørte det, og han trodde, at det var et menneske som holdt på å drukne. Han syntes det var rent rart, at det bare var en fugl. Men da han så, at det var kongens egen, så bar han den opp på slottet, og sa at han skulle ha 400 kroner. Det hadde papegøyen sagt, og kongen lo, og syntes at det var ikke for meget for en slig papegøye.

Om en papegøye nede i Østerrig er det fortalt: Så snart den hører at bordklokken ringer, så ved den, at det er meningen, at tjenestepiken skal komme inn, og så blir den ved å skrike «KAREN, KAREN!» like til hun kommer; og når den andre papegøyen, som står ved siden av, begynner å skrike, så sier den først: «Hysj!» og tier ikke den annen still, så skriker den: «Vent bare, vent bare!»

Det er ikke godt å vite, hvor meget disse fugler som kan snakke skjønner av ordene. Stundom kommer de med dem i rette tid, og stundom passer de slett ikke. Men det ene kan mangen gang være like så fornøyelig som det andre.

135 152. Mads og Rap.
Af udg. Med billede af K. Uchermann
Jeg vet om en hund, men det er ikke vår;
alltid han render fra gård til gård,
og det er sikkert, at han er basen
til å bite småfe i hasen;
alltid skal han nå være så kjapp,
Rap.


[image: ]
Men så var det han møtte Mads:
da kan du tro at det ble stas!
Hunden glefste, men bukken stod
med en eneste gang på to;
han fikk ikke gjort et eneste napp,
Rap.


Mads buk han la sitt hode på skrå,
vrengte øyet og sa: «Ja så;
jeg skal lære din grove kjeft!»
Men da hunden av horn fikk teft,
tenk, så var han nok glad at han slapp,
Rap.


136 153. Morgensang.
Nå hilser de hverandre, nå nikker blomst og knop,
og fuglene de kaller på hverandre,
og alle jordens barn sine øyne slår opp,
og snilen med hus på rygg vil vandre.


Vår store Gud og skaper den minste orm er nær,
han føder fugl og markens lilje klæder;
og menneskenes barn har han aller mest kjær;
Gud ånder på øyet, når det gråter.


Guds sønn var selv et barn, og på krybbehalm han lå;
hans vugge stod på jord foruten meie.
Det som er aller størst har han lovet de små; —
ti himmerigs glede skal de eie.


Guds sønn har oss så kjær, han er barnevennen stor,
han bærer barnet opp til Gud på armen.
Han kuet storm og hav, da han vandret på jord;
men barna lekte ham ved barmen.


O du som har oss favnet, du fører oss nok frem
på vei og sti og over skjær og grunner;
og en gang skal vi fulltakke deg som hjalp oss hjem
til evighets lyse morgenstunder.


136 154. Da vi fikk den første lampen.
Efter J. Aho ved udg
Da far tenkte på å kjøpe lampe, sa han til mor: «Hør, mor, skulle ikke vi også kjøpe oss en lampe?» — «En lampe?» — «Jo, ser du, kremmeren har fått lamper fra byen. En slig en lyser bedre enn ti tyristikker. De har kjøpt én i prestegården.» — «Er det en slig som henger og lyser inne i stuen rundt omkring, så en kan lese i hver krok, nesten som midt på dagen?» — «Ja, det er det. Det er olje som brenner i den.» — «Hvorledes kan den våte oljen brænde?» — «Jo, du kan tro den brenner.» — «Ja, men så brenner vel huset også da?» — «Aa, nei da, oljen er inne i et glas, ser du, og luen også.» — «Er luen i et glas? 137 Hvorledes kan ilden brænde i et glas? Sprekker det ikke da?» — «Hva sprekker?» — «Glasset.» — «Sprekker? Nei, det sprekker ikke. Ja, hvis du skruer luen for høyt opp. Men det er det jo ingen som tvinger deg til.» — «Hvorledes kan jeg skrue ilden?» — «Jo, mor, lampen har en veke, likesom et lys. Men i lyset står veken fast, og i lampen går den opp og ned. Når du skruer til høyre, går den opp, og når du skruer til venstre, går den ned; og når du blåser, slukner den.»

Dagen etter skulle far reise til kremmeren, og vi barn lå lenge våkne og tenkte på lampen; for mor hadde fortalt oss om den. Far var lenge borte. Først da vi satt ved kveldsmaten, hørte vi bjellen ute på tunet. Far tog lampen opp av kisten og lot den henge i den ene hånd. «Slig ser den ut,» sa han.

«Skal vi tenne?» sa mor; hun drog seg unna.

«Tenne, mor, når det ikke er olje på?» — «Ja men så kunne vi vel helle olje på?» — «Nei, kremmeren har sagt, at en aldri skal helle olje på ved ildslys. Så kunne det gå ild i oljen, og så brente hele gården opp.» — «Hva tid skal en helle oljen i da?» — «Om dagen, om dagen; kan du ikke vente?»

Den neste natten sov jeg enda mindre enn natten før. Jeg drømte at far hadde olje på lampen, og at den brente hele dagen.

Om ettermiddagen drog vi barn til kjelkebakken. Der var mange barn før, og da de så oss, ropte de: «Der kommer barna fra Lampegaarden.» Vi skjønte godt hva de mente; men vi spurte likevel, hva det var for en lampegård de snakket om. «Jo, De har kjøpt lampe, dere.» Ja, det hadde vi; men det var ingenting å se på nå om dagen; men i kveld kunne vi gå dit alle sammen. Og så akte vi kjelkebakke, like til det mørknet. Og hver gang vi drog kjelkene opp over bakken, snakket vi om lampen. Så gikk tiden fortere enn vi hadde trod. Og da vi hadde akt i bakken siste gangen, så la vi på sprang hjemover alle. Hele barneflokken styrtet inn i stuen på én gang. Men ved døren bråstanset vi. Lampen hang der under loftet og brente så klart at det rent skar i øynene. «Det 138 er ikke under, om barna blir redde,» sa gjestgiverkonen; «jeg ble nesten fælen, jeg gamle menesket.»

Da øynene var blitt litt vant til lyset, så vi at stuen var halvfull av granne-folk. «Kom nå nærmere, barn, så dere riktig kan se,» sa far med blid røst. «Slå sneen av føttene og kom hit til ovnen; her ser dere det best,» sa mor. Og så skubbet vi oss nærmere fremover til mor og satte oss alle i rad ved siden av henne på benken. Vi syntes det var tryggest å sitte ved siden av mor, når vi skulle se på lampen. Alle granne-folkene roste den, og den ene sa det og den annen det. Gjestgiverkonen sa at den lyste like så pent og jevnt som himmelens stjerner. Mor mente, at den minste lysekronen i kirken knapt lyst bedre. Og far bad meg ta abc-boken og gå bort til døren, for å prøve om en kunne lese der. Jeg gikk bort, og begynte å lese på fadervår. Men da sa de alle: «Det kan gutten utenat.» Mor stak salmeboken i hånden på meg, og jeg leste: «Nå rinner solen opp av østerlide». Så sa far: «Hvis noen hadde en knappenål, så kunne han kaste den på gulvet; så tenker jeg nok han fant den igjen.» Lensmands-datteren hadde en knappenål i kjolelivet. Hun kastet den på gulvet; men den falt i en revne, og det var ikke råd å finne den igjen. Langt om lenge gikk da granne-folkene.

Men det var én som ikke enset lampen stort. Det var Tyrihans. Vi kalte ham Tyrihans etter eventyret, fordi det var han som spikket tyristikkene. Utpå kvelden skulle han lappe støvlene sine, og da vørte han ikke lampen mer, enn at han tok en tyristikke og tente. Vi barn så det først. Far satt med ryggen til Tyrihans og skjeftet på øksen sin under lampen. Vi sa ingenting, men hvisket og lo oss imellom: «La bare far få se det, la bare far få se det.» Og da far fikk øye på det, så stilled han seg med hendene i siden fremfor Tyrihans, og spurte om han var blitt dumsynt, eller hva der gikk av ham, siden han ikke kunne se ved det samme lyset som far.

Fra den kvelden brente vi ikke mer tyristikker i stuen.

139 [image: ]Ikke under: ikke å undres på.


139 155. Måken.
Efter H. V. Kaalund. Med tegning af Th. Kittelsen
Fiskeren seilte i alskens ro.
Måken han skrek: «Ta inn en klo?»
Fiskeren gjespet: «Hvor du kan våse!
Hold da munnen, din dumme måse!»
«Fisker, fisker! ta inn en klo —!»
Måken han skrek, og fiskeren lo.


«Hvem er fisker, du eller jeg?»
«Den som er fisker, det er meg.»
Dermed dukket han under, måsen,
mens båten holdt på å gå rundt i råsen;
140 dukket så ved rælingen opp,
fløy over båten: «Stakkars kropp!»


Fiskeren satt og så at brottet
veltet seg inn over akterskottet.

Måse: måke. — Klo kalles en løkke på seilet, som brukes når seilet skal minskes. — Raase: stormbyge.


140 156. Vagt-kompaniet på fire.
Efter Zacharias Topelius ved udg
«Hør, gutter! er det noen som ved hva en gardist er?»

Jo, det mente de nok. Gardist var en slags soldat.

«Ja, det er riktig. Men det er ikke alle slags soldater som er gardister. Gardister er en livvakt det, skjønner dere. Er det noen som har sett en gardist, skal-tro?»

Jo, gardister hadde de sett alle sammen; men noen var av tin, noen av papir, — 10 øre for et helt kompani.

«Nei, jeg mener ikke slike kompanier, jeg mener en gardist på fire.»

Slikt et underlig dyr hadde ingen sett. Guttenes gardister hadde gått på to alle sammen, med gevær på akselen. «En gardist på fire bruker aldri gevær, bare munn og tenner.»

Dette syntes guttene var svært rart.

«Jeg mener gårdshunder, skjønner dere, kjekke og trofaste gårdshunder, som aldri løper fra vakten, om det er aldri så rusket et vær, hverken natt eller dag, og som er ferdige til å fare i bringen på enhver som vil gjøre ugagn. Har dere sett en sådan gardist? Slig en vaktmann er all ære verd; han kan slaas og falle som den beste soldat. Jeg har hatt et helt kompani, jeg. Er det noen som vil høre, så skal jeg regne dem opp etter kompani-listen, etter som de kom i tjenesten.»

Jo, det ville de alle gjerne. De hadde nok lest om hunder; men slike karer, som hette gardister og stod på soldat-liste, det hadde de ikke hørt gjeti.

«Nei, nei, — så skal jeg regne dem opp da. Kanskje jeg tar bikjerne med, de små bikjerne, som glefser og gneldrer, og biter også stundomtil, men som er mest til moro likevel. De kan være sinte iblant, men trøisomme er de for det meste.»

141 «Ja, ta bikjerne med.»

«Ja vel! Men klokken er mange, så jeg får nok nøye meg med et par av hvert slag. Og så får dere legge merke til, gutter, at jeg skryter ikke av dem, og jeg skrøner ikke heller. Det er ikke eventyr, dette; slig som jeg sier var de; jeg forteller bare det jeg har sett med mine egne øyne.»

«Får vi være med?» sa småjentene.

«Ja, bare vær med; her er god plass. Jeg setter meg på skammelen, og dere kan sitte på gulvet rundt omkring. Nå begynner jeg, sa fotografen, han drog luken fra kikhullet.
Ræling: esing, båtrip, skipsbord. — Akterskottet: bakskuten. — Trøisom: morsom.


141 157. Gardist nummer 1.
Han var så navngjeten, at barna på den tid kunne både regler og remser om ham:

«Bruse han var en ekte spanjol,
vov-voff, vov-voff, vov-vovvedi-voff,
og han var så svart, at ingen det tror,
vov-voff, vov-vovvedi-voff.»


Og så kom det en lang vise med hundespråk innimellom, hvor det fortaltes om hans liv og gjerninger, like til hans navnkundige og sørgelige ende. Han ble hentet hjem fra Barselona i Spanien av en sjøkaptein, og da hette han så meget som Gitano; det betyr på spansk en tater. Men da jeg fikk ham, kalte jeg ham Bruse; ikke fordi han lignet bukken Bruse — han var en ekte puddelhund, av reneste blod — men jeg syntes det var mer kjendsligt. Svart var han som en neger, ikke et hvitt hår i den myke felden; og så kloge pudlene pleier å være, har jeg aldri sett hans mage. Jeg har hundre historier om hans kløkt, men jeg skal bare fortelle en eller to. Bruse var vant til å følge med klokken 2, når jeg skulle ut og få min middag. Han fikk sin middagsmat han også; men den kostet barn 10 øre om dagen. Det var mest suppekjøtt. En dag sa jeg til kokken: «Lad nå Bruse få så meget han orker å ete; jeg skal nok betale.» Ja, Bruse fikk den ene toppete tallerken etter den andre; jeg tror det var syv, og det gled ned alt sammen; men da den åttende kom, orket 142 han ikke mer; han la nesen på tallerkenen, og sukket så dypt, som om han hadde lidt den bitreste urett. Kokken ville ta tallerkenen vekk; men det må du ikke tro hun fikk lov til. Bruse glefste etter armen hennes, og den kjære velsignede tallerkenen gikk han ikke fra, før jeg gikk hjem.

Som sagt: han hadde nå fått den vanen å gå til sin middag nettopp klokken 2; ingen kunne bedre passe klokkeslettet; jeg kunne ha stillet viseren etter ham. Det hendte, at jeg glemte tiden, når jeg leste eller skrev. På slaget kom Bruse og la nesen på kneet mitt, som om han ville si: nå er det middagstid. Når jeg lot som jeg ikke merket ham, gikk han hen til et lite matskap jeg hadde, og skrapte med labben; ble jeg sittende like fullt, gikk han hen til døren, og kom så, først med den ene, så med den andre støvelen, og la dem varlig frem for føttene mine. «Skjønner du nå?» spurte han med sine kloge øyne. Ja, nå skjønte jeg. — Bedre nattevægter kunne du ikke have funnet. To ganger vekket han meg, fordi han hørte brannskudd og klokke-klemting. En lys maimorgen, klokken 4 på lag, våknet jeg ved at Bruse stod og smaagjødde. Jeg reiste meg i sengen. Bruse stod på bakbenene og holdt en soldat fast i kappen. Soldaten skulle spørre, om obersten bodde her. Nei, han bodde ikke her. Jeg lo, og soldaten lo med. «Slip, Bruse!» — så slapp han.

Det ble en hel bok, skulle jeg fortelle om alle Bruses slagsmål og skøyerstreker; han lå i en evig krig med alle katter, og mistet i en het strid sitt ene øye nede i hagen. Han stjal en kalvestek som var så tung at han ikke kunne løfte den i munnen; han måtte drage den etter seg med tennene ned over trappen. Juling fikk han; men han mintes så kort. En gang det var et stort gjestebud, stjal han seg til å ete opp alle kakene, så det var ingenting til gjestene, da kaffen kom. Så fikk han stryk, — og så var vi venner igjen.

Mangen lang vinteraften satt vi to alene borte i ovnskroken. Jeg snakket med ham, og han lå og hørte på, med snuten på kneet mitt, mens han så på meg med sine store, mørke, kloge øyne. Hadde jeg ikke tid, så moret han seg med å bite i en stein, som han med stort 143 strev hadde slept med seg hjem, og som nå lå og stengte veien på dørstokken.

Så kom slutningen på den visen som barna sang — den sørgelige slutningen. Det var innunder jul. Jeg reiste til et bryllup mange mil borte, og Bruse var ikke buden. Han var rent utrøstelig. Han ledte etter meg høyt og lavt, og når han så ikke fant meg, satte han seg til å tute på trappen, Nu skulle en venn av meg også i brylluppet; han syntes synd i hunden og tok ham med; han tenkte også at jeg ville bli glad ved å se ham. De reiste altså, og stundomtil fikk Bruse sitte fremme i dumpen; men for det meste sprang han etter. Det var en reise på en 30—40 mil, mange steder gjennom lange moer og store skoger. Så var det en månelys vinternatt på slig en lang furumo; Bruse sprang etter, og han som hadde ham med satt og sov i sleden, med finmutkraven opover ørene; for det var knakende kaldt. Skyssgutten syntes nok han hørte noe; men han brydde seg ikke mer om det. Det låter mangen gang så underlig i skogen om natten; snart sprekker en furu, snart er det en ulv som tuter og uler. Skyssgutten kjørte på. Da de kom til skydsskiftet, våknet min venn. «Hvor er hunden?» spurte han straks. «Aa, det er vel vargen, vet jeg, som har vært ute,» sa gutten; det var han så vant til i skogbygdene. Min venn var rent ute av det, og ville vende om for å lede. Men gjestgiverfolkene sa, at det nyttet ikke det minste. Og så måtte han reise videre uten Bruse.

Nå ved jo ingen riktig hvorledes Bruse sluttet — min stakkars hund, min skøyerfant, min ærlige, trofaste Bruse! Men jeg tenker nok han ikke ga seg, før han hadde verget seg riktig godt. Jeg hadde sett ham klare hunder som var meget større enn han selv, og det må ha vært en skikkelig skrubbeflok som skulle ringe ham, det er vist. Barna graat mer enn én gang, når de kom til slutningen av Bruses vise:

Bruse han slo som en tapper soldat,
vov-voff. — — — — — —
og så ble han enda ulvenes mat.


144 Og så sang de det siste vov-vovvedi-voff i en riktig sørgelig tone. Det var som en kunne høre Bruse si farvel til alle sine venner og uvenner her i denne sørgelige verden.
Finmut, «finnmudd»: finnepels eller ulveskinnspels.


144 158. Bikje nummer 1.
Han hette Pip, og var en liten fet, sort, glatthåret en, som barna var svært glade i; men han var stygg til å ete, og til slut åt han seg ihjel også. Det var barna som ga ham navn. Jeg vet ikke, om her er noen som har hørt et eventyr som før var svært i vinden, men som nå er glemt. «Prinsessens hund» hette det, og hunden hette Pip. Pip tullet seg vekk i skogen, en gang kongens barn var ute og plukket bær; så ble det lyst på alle kirkebakker, at den som fant Pip skulle få et helt kammer fullt fra gulv til tak av epler og pærer og nøtter og kaker, og alt det som godt og gildt var. Og så gikk alle barn ut og ledte, og kom ut for mangt og meget i skogen, til en liten gut og en liten jente fant Pip hos en gammel kjerring. Men de fikk ham ikke, sa hun, før de hadde satt i seg syv ganger syv hundre egg, og det uten å miste den minste bete av skallene; og der sitter de og eter og skreller den dag i dag.

Barna hjemme hos oss hadde nå hørt det eventyret femti ganger; derfor skulle den vesle runde hvalpen også hete Pip. Og Pip var barnas beste venn, helst når han fikk noe riktig godt. De kledde ham ut i duger og skinnkraver; de bandt støvler på labbene hans, og var rent vekk av latter, når han stabbet bortover gulvet og ikke visste sin arme råd. En annen gang fikk de ham i seng; han skulle være syk og fikk sukkervann i teskjeer. Siden skulle han være hare, og da la de ut snarer ved stolbenene; Pip gikk i snaren, hang fast, og veltet stolen. Men da syntes han de gjønte for grovt, og gjødde og bed, og fikk ris; og så ble det tårer og sukkerbeter, og så bad han om forlatelse og kysset på hånden; og så var de alle sammen gode venner og vel forlikte igjen.

144 159. Gardist nummer 2.
Han hette Bismark, fordi vi fikk ham under krigen mellom Tyskland og Frankrig. Det var en lurvetasse av en halvpuddel, 145 ufjelg og ubørstet, men alltid i godlag. Han hadde mange fiender, saasom han kom til verden i krigstid: klegg og katter og lopper. Hele sitt korte liv sloss han uten pusterum med alt dette skarvepakket; snart var det han som vant, og snart de. Han var så urimelig flink til å knipe kleggen i farten. En gang var jeg på en sommerreise, og Bismark var med. Han sprang etter vognen, så tungen hang langt ut av munnen på ham; — det var stegende hett og støvet. Da syntes jeg synd på ham og tok ham opp i vognen. Og der satt han på baksetet, like så kry som om han satt ved siden av keiseren av Tyskland. Men kleggen er like sæl den, enten det er keisere eller konger eller statsråder; den snurret og snurret omkring ørene hans, fløy lukt inn i nesen på ham og boret seg inn i felden. Bismark glefste i seg den ene etter den andre; han hadde ikke imot å få litt tillegg på kosten, og kryere og kryere ble han for hver han fikk ned. Til sist ble han så hidsig, at han satte fremføttene på vogndøren for å komme des bedre til. Det bar nettopp utfor, og vognen gjorde god fart. Bismark strakte seg udove, glefste i luften og røk på hodet. Han stupte kråke, så det gjøv om ham, der han trillet ned over bakken.

Det er leit å tenke på det; men denne reisen ble den siste Bismark var med på. Han var blitt så kry av å vinne på kleggen, så han tok til å fare etter fredelige sauedyr. Og så gikk det ikke bedre under en slig ulykkelig krig, enn at Bismark ble skudt, stakkar, for fullt alvor, av mannen som eide sauene.

145 160. Bikje nummer 2.
Han var en liten brun lurvet hvalp, som hette Spids, og som egentlig bare var i kost hos meg, mens jeg leste til student-eksamen. Jeg hadde et gammelt piano og et fargeskrin til å krydre leksene med, og jeg ville gjerne skildre ham av; men å få den karen til å sitte still, det var ikke så greit. Så fant jeg på noe som ikke var så ilde; jeg satte ham opp på pianoet, der hvor de spiller på det. Først flyttet han fremlabbene — ding! så bakbenene — dang! så fremlabbene igjen — ding!

Rolfsen: Lesebok for folkeskolen. I. Skriftspråk 10

146 Men nå ble han skremt, og så stod han som en støtte, med fremlabbene i været; han turde ikke slippe dem ned, og jeg fikk malt den lurvete kroppen som han gikk og stod her i verden.

Så var det en gang i november at isen lå så blank og sterk på nordhavnen; jeg tok mine skøyter, og da jeg hadde spent dem på, så jeg at Spids var med. Ja, kom du, tenkte jeg; hvorfor skulle jeg jage deg hjem igjen? Det blåste en knakende vestenstorm; jeg spente ut frakken, og nå gikk det for fulle seil, kan dere tro, ikke tyve minutter på en halv mil. Spiss, han fulgte på blankisen; men da skulle dere sett en som kunne stupe kråke! Vinden trillet ham rundt som et nøste; snart var han på rette siden, og snart seilte han på ryggen med benene i været. Nei, tenkte jeg, du kommer aldri hjem igjen, stakkars krok, og så stappet jeg ham ned i den store frakkelommen min. Men det var hul i foret, og hullet ble ikke mindre da Spids kom ned; det varte ikke lenge, så gikk han igjennom, like til bunds, og lå der og dunket mot det venstre benet mitt hver gang jeg løftet det. Det var den strideste skøitefærd jeg noensinne har vært ute for. Prøv å baute mot storm med slig en klubbe i siden! Jeg trodde han skulle banket seg selv til pølsemat. Vi trengte tre timer til hjemreisen, Spids og jeg.

146 161. Gardist nummer 3.
En kveld kom jeg hjem med en liten lysebrun hvalp på tre uker. Den var så lubben og morsom, at barna var øre og galne av glede. De matet ham med melk og brød, og så la de ham i den store dukkesengen, og der lå han og blunket og blunket, mens de stelte og kjælte for ham på alle måter; han var så liten, at han ble rent borte mellom dynene; derfor kalte de ham Tommeliten. Han kunne ikke nøye seg med seng; han skulle også ha kammer; det fikk han i en krok i barnekammeret, og hele stuen fikk navn etter ham: Tommelitens kammer. Da Tommeliten var tre eller fire måneder gammel, hadde han et eventyr, som var så rent framifrå, at de snakket om det i hele byen. Og det er sandt, hvert ordet jeg forteller, 147 — husk på det! Det er mange år siden nå. Vi hadde det skikkelig kaldt i julen. Første juledag spurte barna: «Hvor er Tommeliten?» Jo, det var en som hadde sett ham leke med hundene ute på gaten; men siden hadde han ikke vært å se. Vi skulle ut til middag. Da vi kom hjem, ble det spurt igjen: «Hvor er Tommeliten?» Men borte var han og ble han. Likeså anden- og tredjedagen. Barna graat. Jeg skrev i avisen: god finnerlønn, og så videre. Det hjalp ikke. Tommeliten var og ble vekk hele jule-uken. Endelig nyttårsaften klokken 6 kom gamle graveren og spurte om det var vi som hadde lyst etter en hund. «Jeg synes det gjør under kirkegulvet,» sa han. «Under kirkegulvet; det kan da ikke være råd?»

«Aa,» sa graveren, «det er likeså meget kirke under gulvet som over.»

«Det var var rart. La oss gå dit.»

Jeg tok med meg en løgt, en kurv og et langt taug.

Kokkejenten fulgte med; hun var Tommelitens allerbedste venn.

Gudstjenesten var slut; kirken stod høy og mørk og ødslig i vinterkvelden. Vi lydde; der var ingenting å høre.

«Det var her,» sa graveren; «den skulle vel ikke være krøpet inn gjennom hullet der?» og så pekte han på en av gluggene nedi kirkemuren, som skulle skaffe luft til de store hvelvene under kirken. Jeg kastet ytterfrakken, tog løgten og tauet og kurven og grov meg indigjennem, med løgten fremfor meg. Det var nettopp så høyt og bredt at et menneske kunne krype innover på maven.

Muren var tykk; da jeg kom et par favner inn, hadde jeg et dypt hull like under meg. Jeg lydde igjen: ikke en lyd. «Tommeliten!» ropte jeg. «Er du der, stakkars Tommeliten?» Langt under, nede i mørket, hørte jeg et sakte bjeff. Han var der; jeg kjente målet.

Det var ikke greit å lee armene; men til slut fikk jeg festet løgten i tauet og firte den ned i mørket. Da den kom så pas som tre favner nedover, så jeg fire jernstenger i kors, som jeg ikke riktig kunne skjønne hva var; der lå min stakkars hund. Han hadde vel under legen med de andre hundene sprunget inn i gluggen, og så var han 148 gått utfor der inne; det var en lykke for ham med de jernstengene; for ellers hadde han slått seg ihjel. Men her hadde han ligget i seks fulle døgn i kulden, uten mat eller drikke.

Nå gjaldt det å få ham opp. Det var alt annet enn lett; jeg bandt kurven og løgten i tauet, kurven nederst. Jeg bråkte svært med å få ham opi, stakkar; men det var fåfengt. Han skjønte nok hva jeg ville; men det var så rent usselt med ham, at når han hadde fått den ene labben i kurven, og jeg drog i tauet, gled han tilbake igjen. En god halv time balet jeg med dette; så måtte jeg oppgi det, og da jeg krøp baklengs ut igjen, var jeg rent svett, så kaldt det var.

Kokkejenten ventet utenfor. Hun hadde gjerne gitt sin halve årslønn for å få Tommeliten opp. «La meg få friste,» bad hun, halvt i latter og halvt i graat. «Ja, frist du;» og så krøp hun inn i gluggen, med løgten og tauet, men uten kurven. Som det høver seg for en god kokke, var hun i godt hold, og det ble trangere for henne enn det hadde vært for meg; jeg syntes ikke det var stor von at hun skulle klare det. Men sannelig kom hun ikke krypende ut igjen med Tommeliten etter seg. Hun hadde gjort en løkke i enden av tauet og fått hodet hans og den høyre fremfoten inn i løkken, og således hadde hun kunnet hale ham opp uten å strype ham.

Det ble vel glede, da vi kom hjem med Tommeliten; barna ville straks stappe i ham alt mulig godt, som de hadde gjemt til ham, og som han skulle ha til løn for den lange faste; men det fikk de ikke lov til; han måtte nøye seg med å lepje litt varm melk, en munnfull om gangen, til han kunne tåle likere kost, så utsultet som han var. Og det gikk så bra med dette, at han ennå samme kvelden kunne drage seg så smått etter viskelærs-ballen; det var den beste legen hans.

Tommeliten var en flink og fornøyelig kar, og det var to i ham til en utmerket jakthund. Det ble hans ulykke, eller kanskje lykke. Et par år etter kirkereisen ble han borte på ny, og denne gang kunne hverken kokken eller noen annen grave ham frem igjen.

149 Han var stjålet, — stjålet og solgt, tenker jeg. En av våre venner hadde sett Tommeliten på en dampbåt, koblet sammen med en annen hund. Men tyven fikk vi ikke fat i, og Tommeliten heller ikke. Og mangen en gang, når jeg siden gikk inn i kirken gjennom den store døren og så gluggen til venstre i muren, har jeg tenkt ved meg selv: Her holdt Tommeliten jul i kirken nedenunder. — —

Ja, det var nok noen gardister til i vagt-kompaniet, men nå ser jeg på klokken, at vi må slutte.» Det skjønte barna ikke; det var jo ingen klokke i stuen.

«Jo, det var en av de minste som gjespet, og den klokken går riktig; for det er over sengetid.

God natt!»
Lee eller lede: røre, bevege.
Vón: håp. — To: emne, stoff.


149 162. Elverim.
Af udg
(Stevtonen.)

Den lengste gutten, det er nå Glommen,
og god og diger, især i flommen;
men ellers danser han like glad
:|: fra Aursund-sjø og til Fredrikstad. :|:


Han går i skogen, han går i skyggen,
og mangen tylvt tar han med på ryggen;
han bærer hus, og han bærer kjøl;
:|: og Glommen det er en østerdøl. :|:


Nå vil jeg spørre, om det er noen
som kanskje ikke har hørt om Laagen?
Aa nei, det kan jeg da aldri tro;
:|: for, kjære dere, det er jo to! :|:


Den ene bre’r seg i Mjøsens vande,
hvor kornet gulner på rike strande;
den andre er ikke mindre sterk:
:|: den løper like ved Kongsberg verk. :|:


Men Begna ned gjennom Valdres haster,
og Hallingelven i bukt seg kaster;
og telejenten kan speile seg;
:|: for hun har sjøer på hver en lei. :|:


150 Og vest om fjellet er elven liten,
og hidsig løper den hele tiden;
for brat er veien og ikke lang
:|: fra fjellets rygg og til fjordens fang. :|:


Hvis ikke barna er altfor «trøtte»,
så får vi nord over Dovre gløtte;
der står en kirke av gammelt ry,
:|: den står ved Nidelv i Trondhjems by. :|:


Og siden seiler vi nord om Salten
og ser på elven som heter Alten;
hvor Tana grenser på langs og tvers,
:|: ja der er grensen for disse vers. :|:


Da Hans Marius kjørte til bedstemor.
150 163. Hans Marius og tannverken.
Det var bare én dag igjen til jul, og derfor svært travelt i kjøkkenet. Mor skulle ha julekakene ferdige, og slike kaker skal ikke bare have kruseduller og stas utenpå; men inni skal rosinene sitte så tett, at den ene kan høre den annen pipe i bakerovnen.

Mor hadde heller ingen videre hjelp; for Peter, som skulle «skrive seg» til våren, var bra nok med vann og ved; men ellers var han bare i veien; ja, han prøvde også en gang å stikke fingeren bort på en riktig fin kake; men da knep riktignok mor ham i øret, så der satt en stor deigklatt igjen.

For resten måtte Peter rent undre seg, slig som mor kunne snu seg, når det var riktig travelt. Hele huset var alt i full julepuss og kjøkkenet nesten ferdig. Alt slikt som skal henge opp etter veggene i et kjøkken, hang der allerede blankt og pusset. I hjørneskapet var det både fattigmanns-bakkels og syltelabber. Øltønnen stod på tre ben borte i en krok og suste så sakte til den glade jul, og de to digre julekakene skubbet seg inn på hverandre i bakerovnen, så mor måtte skille dem ad med en lang kniv.

151 Døren til kammerset stod på gløtt, og nå begynte en svare plistring der inne: «Py py, py py!» lød det i ett vekk. Det var Hans Marius som våknet, og dermed begynte musikken: «Py py, py py!» Det var ingen vakker låt; men når en gut skal plystre i den tid han ennå driver med det første bladet i abc’en, kan en jo ikke penere vente det.

«Hysj da, Hans Marius,» sa mor, «husk på, hvordan du bar deg i natt. Se nå å komme opp og få klærne på deg.» Der ble plistret ennå; men det var så lavt, så det var nok meningen, at ingen skulle høre det.

Der var en svare rumstering kammerset rundt etter trøyen og vesten og buksene, som Hans Marius ikke kunne finne. Men da så Peter måtte inn og hjelpe ham, hang alle klærne på sengestolpen, kan du vide. Ja vist var det langt på dagen; klokken var nok 10; men det er ikke sagt at Hans Marius var noen syvsover for det. Det er nå slig i denne verden, at i den tid de første bokstavene skal inn, skal de første tennene ut. Hans Marius felte tenner. Og nå hadde han strevd med en øyetann i åtte dage. Han hadde rugget på den og spyttet blod; han hadde satt rennesnare på den og nappet til. Han hadde også festet rennesnaren i dørklinken, for at de som uforvarende rev døren opp skulle ruske tannen ut. Men hver gang noen kom i gangen, løste han på snaren; — det kunne jo være presten. Ja, det er neimen ikke så greit. Enhver vet, hvordan en øyetann kan være. Men nå i natt hadde den begynt å verke også, og det så stygt, at Hans Marius skreg og stod på hodet i sengen; — og enda hjalp det ikke. Både mor og far måtte opp, og tannen ville de i kast med på øyeblikket. Men da skrek og spente Hans Marius så gruelig, at de lot ham ha den i fred. Han skrek en times tid; så begynte han å snøfte så smått, og sovnet til slut.

Det er altså ikke vist, at Hans Marius var en syvsover

151 164. Hans Marius og geitebukken.
Mor kom inn i kammerset. «Jeg undres om du kunne dra til bestemor med julekaken, jeg,» sa hun.

Hans Marius sprang høyt i været og fór ut i kjøkkenet.

152 «Ja, ja, jeg skal dra!» ropte han og røk bent på den ene julekaken.

«Nei, nei!» ropte mor, «vil du la være. Du kan da skjønne jeg må pakke den pent inn; du kan da ikke fare av sted slig. Peter, gå etter de nye klærne til ham; siden får du opp på loftet etter den store kurven og komme med kjelken. Kom så og få deg mat, Hans Marius; det har ikke slig hast.»

Peter fikk kjelken og den store kurven inn i kjøkkenet, og Hans Marius byttet klær i kammerset. Der inne ble det svært til prat og overlegning mellom ham og Peter. Men enige ble de nok ikke; for da Hans Marius straks etter kom ut i kjøkkenet i full puss, slengte Peter etter ham i døren: «Ja, du skal nå alltid være kar selv, du, men —»

Hans Marius ga seg til å stå og pille på en trøyeknapp. «Ta nå på deg snesokkene dine,» sa mor, «og finn de tykke vottene; for det blir kaldt mot kvelden. Nå skal jeg binde kurven fast på kjelken; så tar du tauet på nakken og drar av sted. Dagen er ikke lang, og du må komme igjen før det blir mørkt.»

Men Hans Marius pillet på trøyeknappen og så svært fortenkt ut.

«Hvorfor står du slig?» sa mor; «se nå å komme deg av sted, mens kaken er varm; så vet jeg da at den ikke fryser på veien.»

Men han pillet. «Mor!» sa han.

«Hva er det du vil?»

«Får jeg lov å sette han Mads for kjelken?»

«Han Mads!» ropte mor, «jeg mener gutten er rent på stell! Du vil da vel aldri kjøre til bestemor med en gjet og se ut som en tullebukk? Du kunne kjøre deg fordervet også.»

Men Hans Marius tigget og bad, og til slut sa mor: «Ja, så får Peter være med også.»

«Ja, det sier jeg også,» sa Peter; «men han vil være kar alene.»

«Det blir ikke jeg som får kjøre da, dersom Peter skal være med,» sutret Hans Marius.

153 «Ja, alene får du ikke lov å kjøre med den galne geitebukken,» sa mor.

Men Hans Marius tigget igjen med tynt mål.

Til sist sa mor: «Ja, så får du gå bort på låven og spørre far da.»

Hans Marius ruslet av sted, og Peter lusket etter; — det kunne være rart å høre hva far sa. Hans Marius kom hoppende og plistrende igjen. Far hadde sagt ja.

Nå ble det styr og strev med å få kjøredoningen i orden. Hans Marius kommanderte, og Peter måtte sette alt i stand; men slem til å gi knub-ord var han. Og ergerlig var det også. Var det ikke han som nå i to vintre hadde maset med bukken og lært den opp? Hadde han ikke arbeidet som en hest, for å få sælen og skjækene og alle greiene i stand? Og nå ville den gutungen greie seg alene! Det var dumt, at han gikk inn i kammerset og satte ham på det med bukken! For resten kunne det være det samme. Han skulle skrive seg til våren, og voksne folk kjørte ikke med gjetebukker.

Så var alting i orden. Bukken med det lange hakeskjegget og de lange hornene stod i skjækene og skrapte med benene som en riktig hest. Den hadde bjelle i bringen og røde tømmer i bigslet. De lyste svært henover den gråspraglete ryggen. Fremme på kjelken stod kurven med den deilige kaken, og bakom satt Hans Marius med tømmen i hånden. Så bad mor ham enda én gang å være riktig forsiktig, og å komme hjem før kvelden, og så bar det av sted. Hun stod og så etter ham, til hun begynte å fryse, og gikk så inn.

153 165. Bukken traver gjennom skogen.
Mads travet av sted, så sneen sprutet. Hans Marius satt stiv og strunk og plistred av hjertens lyst. Han hadde to par hoser og Peters skaftestøvler på benene, Nansen-hue på hodet, og om halsen rødt skjerf, som lå i kors over brystet med knuten på ryggen. Folk som kom i veien gikk til side og talte til ham; men han bare kjørte på og plistred. Ja, han var riktig slem til å plystre.

154 Alle smågutter er blitt slemme til å plystre, især de med Nansen-huer; for de sier, at NANSEN plistred hele veien, da han drog over den fæle Grønlands-isen, så modig var han. Og så mener guttene det går ikke an å være modig uten å plystre.

Men Mads var likevel bedre til å trave enn HANS MARIUS til å plystre, og det kan vel hænde det bar i vei! Småspurven skvatt opp fra veien og måtte la spildekornet ligge. En flok med kråker sloss om et stykke ferskt de hadde funnet nå i slaktetiden; de måtte la svinehalen ligge der den lå, og fare sin vei. Skjæren var nok mer folkevant; for den kastet seg ned i sneen og hugged løs på halen.

Nå gikk det gjennom skogen, og når det tok til å lysne i den, så skulle bestemors hus være der. Sneen lå tykk på trærne, og i skogbrynet var det merker etter folk som hadde hugget seg juletre.

154 166. Tannverken kommer igjen.
Men HANS MARIUS plistred ikke lenger. Skogen var slut, og bestemors hus lå der borte på høyden med blå røg over taket og kornbånd over låvedøren. Men HANS MARIUS plistred ikke. Han sturet. Til sist trykket han den ene votten opp for munnen og ga seg over: «Au, au, den tannen!» Han kunne ikke holde det ut. Det verket og grov, så han kjente det langsmed nesen og helt opp i pannen. Og tårene kom trillende av seg selv og ble hengende i det røde skjerfet. Han vred og vendte seg og dekket over ansiktet med ullvotten. En gang imellom så han opp etter bestemors hus; men det var enda et stykke frem, og Mads tok det nå mer som han selv ville. Stundom trippet den i vei nokså raskt; men rett som det var, gikk den lange stundene og så seg om, og syntes vist den var kommet langt nok. Endelig var huset der; bare opp over bakken, så var de fremme. Gutten tog i tømmen, og Mads svinget inn på gårdsplassen, hvor sneen var måket opp i lange volder bortefter. Men au, hvor det verket! Han måtte legge hodet helt ned på knærne.

155 167. Udyret.
Da fikk Mads øye på noe riktig fælt. Du store verden, hva kunne det være! Stort og loddent var det; slang og kastet på seg. Det måtte være et udyr! Det var vist en bjørn! Nå kommer det! Da satte Mads i et veldig sprang. Med hakeskjegget nede mellom knærne og hornene rett frem, bar det av sted, så sneen sprutet, over vei og over sti; gutten skreg, og kaken hoppet i kurven; rundt vedskuret, over huggestabben, og ned på veien igjen; av sted, av sted, ned over bakken i vill fart. Der tørnet kjelken mot en grindstolpe midt i bakken. Sælen sprang, bukken stupte kråke, og Hans Marius ble liggende med ansiktet helt inn på gjerdet; kjelken veltet på siden, lokket fløy av kurven, og julekaken trillet nedefter bakken.

Om litt begynte Hans Marius å røre på seg; han reiste seg opp, fant huen sin i sneen og slo av seg. Dette var galt. Bukken var vekk; der lå kjelken, der nede lå julekaken. — Men hvor i all verden var tannverken? Han kjente ingen ting; den var rent borte! Han plistred. «Py, py, py, py!» Men hva var nå dette? Det ville ikke riktig låte. Han plistred igjen; — nei! Han stak fingeren i munnen; — han fikk blod på den, og der var et hull for meget! — Se så! nå skjønte han det; han hadde slått ut den forbistrede tannen.

I det samme kom bestemor. Hun hadde også sett det stygge dyret, og hvordan det hele gikk. Hun fór ned etter Hans Marius. «Slo du deg, gutten min? Den stygge geitebukken, som kunne bli redd for en stakkars skinnfell!»

«Var det en skinnfell?» spurte Hans Marius.

«Ja vist var det så,» sa bestemor; «jeg hadde hengt den ut på stangen, jeg, så vinden rusket i den; så falt den ned og skremte vettet av bukken. Men har du da slett ikke slått deg da?» sa bestemor, og snudde og vendte på gutten for å være trygg.

Bukken var ikke å se; men bestemor tog gutten og kurven og den store kaken inn med seg. Så fikk han seg litt varmt i livet, og fortalte bestemor om den slemme tannen, som ikke var mer.

156 «Du skulle vel aldri hørt magen!» sa bestemor.

Så tok hun på seg og fulgte gutten hjem. De møtte far på veien; for bukken var kommet og strøk like på stallen. Bestemor måtte holde juleaften sammen med Hans Marius og Peter og far og mor. Og mens de smakte på julegrøten og sylten gikk rundt, ble historien om gutten og bukken og tannen fortalt mer enn én gang. Men Hans Marius gnaget så trutt på syltelabben, så ingen kunne merke på ham, at han hadde mistet en tann.

156 168. Larven.
Efter et fransk digt ved udg
Han gikk sin gang til skolen,
og gangen var tung og lei;
en sommerfugl i solen
flagret lett sin vei.


«Aa, var jeg deg,» sa gutten,
«og var jeg fri som du,
da fløy jeg på minuten
fra skolehuset nå.


Men jeg, jeg er i fengsel,
som larven stakkar der:
den spinner selv sitt stengsel
på grønne bjerketrær.»


Da hvisket aamen sakte
alt fra sitt grønne skjul:
«Jeg spinner det jeg kan
makte,
så blir jeg sommerfugl.»


La det for ørene ringe,
hva larven har sagt, min gut:
Du spinner på din vinge,
du spinner deg fri til slut.


156 169. Reinen.
Lappen kan hjelpe seg uten ko og uten hest; reinen er god for begge. Reinen giver ham melk og ost; reinen drager ham over skog og fjell om vinteren. Av reinen får han kjøtt og klær, fell og sko.

Ellers ligner reinen hverken hesten eller koen. Den hører til hjortene og slekter på dem. Men den er mer klumpet, og hodet er større; bógerne står høyt, så der blir likesom en slags pukkel, — den er lav; men en kan godt se den.

158 Hest og ko, vet du nok, ser ens ut både vinter og sommer; men reinen er brungrå om sommeren og hvitgrå om vinteren; somme tider kan den være helt hvit både sommer og vinter. Under halsen har den en hårtufs. Reinen har store gilde horn; hos oksen er de mer enn en alen lange og løper ut i mangfoldige tinder; på en stor ren-okse kan det være en snes tinder eller flere. Reinen feller sine horn og får nye hvert eneste år.
Lappen kalles i Norge gjerne finn, mens en finne eller finlender kalles kven.


158 170. Buskapen.
Det skal være en riktig stor gård, når den fø’r halvhundre kjør. Men det må være en riktig fattig lapp, som ikke har mer enn halvhundre rensdyr. Ofte har han tusen, ja det er mange som har flere tusen. Oppe i Finmarken levde der en lapp som hette Per Banner; han hadde 8000 ren, sier de. Men dette er ikke så meget som det ser ut til. Lappen har jo hverken ager eller eng eller skoghugst. Han har ikke annet enn reinen; og av den må han slakte både tit og jevnt. Husbondsfolk og tjenere spiser en ren om uken; — enda skal de ikke være mange.

158 171. Renkalven.
Renkoen kalles simle. Hun kalver ikke i fjøs. Reinene er aldri i fjøs. De er nok husdyr; men de er aldri i hus. Ute på sneen kommer kalven til verden, og det er ikke varmt oppe på fjellene i mai måned. Det verste er, at moren slett ikke bryr seg om ungen i førstningen. Om den snør ned eller fryser ihjel, er hun like glad. Derfor er det stridt for lapperne den tid simlene kalver. De må springe fra den ene til den andre og løfte kalven opp av sneen, og holde på moren, så de små kan få noe å drikke. Og så må de vente til koen har luktet til kalven sin; da er ungen berget. Dag og natt i fem seks døgn må gjeteren fare slig, uten å få blund på øynene. Til slut er han rent sansesløs. Han kaster seg ned, og da kan han sove i nesten 24 timer uten å røre seg. Men så har han kanskje også berget hundre kalver for sin husbond og seg selv. Den som gjeter hos lapperne får aldri penger i løn, men kalver.

159 Mange kalver dør under oppveksten. Reinene står ikke i baas, må du huske. De får ikke høy båret inn til seg om vinteren. De må søke seg vinterkost selv. Det er renlavet. De lukter det gjennom den dype sne og graver det opp med fremføttene.

Men mangen en høst er det vondt om mat, og mest for kalvene da. Det hender jo tit om høsten, at det først snør og så tør eller regner; når frosten kommer, blir det is over hele marken, og det er det verste som kan hænde reinen. Han kan ikke grave seg gjennom isen; han frister nok, men skader føttene og kan ikke komme helt ned. Og får han så til slut fat i lavet, så er det fullt av is eller sand.

Hvis der er skog, så går reinen etter trælavet og de små spede kvister. Men lavet sitter høyt, og kalven kan ikke nå opp. Da hugger lappen treet ned. Men trælavet er en dårlig føde. Slikt et år med tøvær eller is er et rent uår for lapperne. En mengde ren sulter ihjel; bare de største og sterkeste klarer seg; så kan du vide hvordan det går med kalvene. I et slikt år kan en lapp miste halvdelen eller to tredjedeler av dyreflokken sin.

159 172. Sang til juletreet.
Af Johan Krohn
Du grønne, glitrende tre, god dag!
Velkommen, du, som vi ser så gjerne,
med julelys og med norske flagg
og høyt i toppen den blanke stjerne!
Ja, den må skinne,
for den skal minde
oss om vår Gud!


Den første jul, i et fremmed land,
sin store stjerne Vorherre tente;
den skulle vise vår jord at han
den lille Jesus til verden sendte.
I stjerneglansen
gikk engledansen
om Betlehem.


160 Om Jesusbarnet fortalte mor
så mangen aften vi satt her hjemme;
vi kan hans bud og hans milde ord,
vi ved at aldri vi dem må glemme.
Når stjernen skinner,
om ham oss minner
vårt juletre!

Spæd: ung, «kløkk».


160 173. Gjæterguttens vise.
Efter en vise paa Hardangermaal af S. A. Sexe ved udg
Aa himlen er grugget, og luften er rå,
og skogene laver av væte;
og skodden hun ligger så tykk og så traa,
og enda må jeg ut og gjete,
med mugg i min mat og med såleløs sko, —
og sokkene er ikke bedre.


Og dagen igjennom i regn og i rusk
alene i skogen jeg trasker;
og væten hun drysser av bar og av busk,
på kroppen hun klærne vasker.
Og nedbøren siler så strid under sky; —
jeg har ingen skjorte, jeg har ikke ly,
jeg ønsker jeg lå under jorden.


Men saktens så lysner det litt, det er sandt,
når skodden i lierne stiger,
når molter jeg plukket og tyttebær fant,
og tiden så lempelig sier.
Når skyen hun revner, så tørker jeg vel
og sovner på tue og drømmer meg sæl,
og våkner så hardstekt i solen.


Når barken vil løsne, jeg fletter meg lur
og flittelig blåser og tuter;
jeg glemmer min møye og er ikke stur;
det svarer i hamrer og nuter.
Det ljomer så gildt fra det nærmeste berg,
og langt borti åsene svarer en dverg,
og røsten blir mindre og mindre.


161 Og stundom så går jeg på høyeste fjell,
med hender og føtter jeg klyver;
og steinen jeg velter med røg og med smell,
så høyt opp i været det gyver;
og ørnen hun ut ifra fjellveggen skjær’,
og aldri skal ungen få lammekjøtt mer;
for nå er den knust under skreden.

Grugget: grumset. — Laver, når det henger dryssende tett. — Si; synke, gå tungt og smått. — Dvergen svarer, det vil si: dvergemålet (ekkoet) svarer.


161 174. Vesle-Bamse.
Efter Gustaf Schröder ved udg
(Det er en svensk skog-embetsmann som forteller.)

Jeg tok den like ut av hiet, da den var bitte liten, og rullet den inn i en saueskinns-pels. Om kvelden fikk den varm melk av hanske-fingeren min. Dette var i februar; i mai var den ute og lekte seg nesten hele dagen. Innimellom lå den og sugde på labben; da ville den ha ro, og ble riktig sint, om noen kom den for nær. Øynene gnistret, og de unge tennene ville prøve seg. Men da tok jeg den bare rolig i nakke-skinnet og holdt den opp under øynene mine. Sinnet lyste av den. Men når den hadde sett meg inn i øynene en stund, så ga det seg. Og snart hang den tam og stille i min hånd. Så slapp jeg den straks ned og kjælte for den, og så var vi gode venner igjen.

Å kjøre var det beste den visste. Den satt i dumpen i karjolen og holdt seg godt fast i skjermen; falt den ned en enkelt gang, så krabbet den seg opp igjen. Da pleide den å vende hodet og se på meg, som om den ville si: Nå sitter jeg bra igjen. Bade var den også svært glad i. Når lysten kom over den, bykste den like i elven, og plasket og vasket seg som en vilter gut; hoppet opp og ned, svømte, rev opp storr-gress og åt det, skvettet vann omkring seg og fór frem som et uvær. Og så med én gang travet den hjem, så spruten stod av den. Da var det best å holde seg unna; for nå rakk den meg til brystet, når den reiste seg på bakbenene.

Da høsten kom med regn og med sne innimellom, ble Bamse så underlig stillferdig av seg. Den sov lenger og lenger om morgenen, og en dag etter middagstid måtte jeg ned i vedskjulet for å lede etter den. Men der var ingen Bamse. Jo; dypt nede under huggestabben var det

Rolfsen: Lesebok for folkeskolen. I. Skriftspråk.

162 et hull, og nede i det hullet hørte jeg den pustet. Så skjønte jeg, hva den ville: den ville ligge i hi og sove, som de andre bjørnene gjør om vinteren. Jeg laget da en passelig kasse med hul i, så Bamse kunne krype inn, og gravet kassen ned i et hull ute på sandbakken. Utenfor satte jeg en kubbe, og til den kubben ble bjørnen bundet. Først ville den ikke krype inn; men så kom det en snøstorm en natt, og neste morgen hadde Bamse krøpet i hiet; og der ble den liggende og sove like til april måned.

En dag hadde Bamse lusket seg inn i spiskammeret; og der hadde den funnet noe deilig tyttebær-syltetøy. Den stak nesen ned i krukken og ga seg til å ete. Godt smakte det, og lenger og lenger ned i krukken kom den med hodet. Til slut ble det sittende så fast, at Bamse ikke kunne få det opp igjen. Den strevde med forlabbene og løftet på den leie hatten, alt den orket; men det hjalp ikke. Og den brummet og brølte inne i krukken; men det hjalp ikke det heller. Jeg måtte drage så hardt i den, at Bamse kom et godt stykke opp i luften, før den slapp fri. Og da var den snodig å se på. Hele hodet var syltet rødt, og Bamse var så flat, at den ruslet ut i gården og skammet seg. Der fikk den et par bøtter kaldt vann over seg, og så var den like god igjen. — En dag hadde jeg snekkere inne på kontoret; da gikk Bamse inn og bød seg til å hjelpe med arbeidet. Da jeg kom der inn, satt den ene snekkeren skrevs over en bordstabel og høvlet, og bent overfor ham satt Vesle-Bamse og holdt i høvlen med begge forlabbene sine; og jamen høvlet den så trutt og trått, som den hadde sin gode daglønn for det. Da så den andre snekkeren ville se å komme til, ble Bamse sint og ville rive ned hele bordstablen; men det fikk den ikke lov til.

En annen gang var den borte i bryggerhuset og så på mens bagerkonen kokte kaffe. Da fikk den lyst til å løfte på kjelen, og så gikk det ikke bedre, enn at den fikk tuten mot seg og den kokende kaffen over bringen og maven. Så satt den da en stund og hylte og bar seg borte i en krok. Men med én gang sprang den bort til peisen igjen, løftet på labben sin og slo kaffekjelen flat med et eneste slag; så satte den på dør. — Men alt som den 163 ble større, var det ikke fritt for at folk ble redd den, og jeg skjønte nok at jeg ikke kunne ha den lenge.

En dag var den så uvøren at den veltet et barn overende. Den gjorde ikke barnet noe, og nente ikke noe vondt med det; men en kunne aldri vide. Et par dage etter skulle jeg til skogs på en lenger ferd. Så sa jeg til min gamle skytter, at han fikk sende Bamse en kule. Jeg tok farvel med den og ga den et traust fangtak.

163 175. Mor.
Kunne bare jeg deg lønne,
nå da jeg er blitt stor!
At jeg vil, det kan du skjønne;
men jeg kan ei, kjære mor.


Alle gode ting du ga meg,
melk av egen barm du bød;
alt det onde tok du fra meg;
sult og sott og tørst og nød.


De som gaarder fikk og grunde,
de som har sin kiste full,
ja, de rike saktens kunne
bringe silketøi og gull.


Men i hele søsken-ringen
— å, jeg vet det altfor godt —
i vår barnering er ingen
som har gods og rikdom fått.


Det som jeg i hus kan bære:
skogens honning, tuens bær,
og de ville fuglers fjære,
å, det altfor lite er.


Milde Jesus, vil du klare
gjelden, du min rike bror?
Vil du verne og bevare,
lønne og velsigne mor?


163 176. Kongen hilser.
Af udg
Kongen var i byen. Klokken 12 visste vi han skulle kjøre gjennom den gaten hvor farmor bodde. Og farmor hadde sagt, at da kunne alle vi barn gjerne få lov å komme bort til henne. Og det gjorde vi. Men hun sa også, at det var ikke ventelig, at kongen ville se til den siden hvor hun var; for på den andre siden av gaten var det fullt i alle vinduene av de fineste damer, som satt med blomster i hendene; «og jeg kan ikke kaste blomster på kongen,» sa farmor, «slig som jeg skjelver på hånden.»

Der var to gamle trær utenfor farmors hus. De er nå hugget ned, og farmor hviler i graven. Men alle vi barnebarn husker godt, hvorledes de gamle trær ristet på hodet, når det blåste, og hvorledes farmor banked på ruten og vinket på oss, når vi gikk forbi og frøs.

164 Men hun banked ikke på kongen, da han kom kjørende mellom de to gamle trær, kan du vide. Likevel vendte han seg mot farmors lille lave hus. Farmor stod og støttet de skjelvende hendene på vindusposten, og neiet dypt, så dypt som de gjorde i hennes tid. Vi barn var så visse på at kongen ikke ville se til den kanten, at vi hadde klatret opp på stolene rundt omkring henne. Men kongen satt med hatten i hånden hele tiden, mens han kjørte mellom de gamle trærne, og han bukket for farmor, nesten like så dypt som hun neiet. Og han bare så på henne, og merket slett ikke at det regnte blomster ned på ham fra de andre damene. Men da han var forbi, stormet alle vi barn ned fra stolene og klynget oss til farmor. Farmor stod med tårer i øynene og sa: «Jeg skjønner det ikke.» Men da gikk far frem i stuen og la armene om hennes hals: «Jo, jeg skjønner det,» sa far. «Først hilste kongen på deg fordi du var gammel, og for alderdommen skal selve kongen kjøre med bart hode. Så hilste han på deg fordi han kunne se hvor god og kjærlig du er. Da han så alle disse barna stå omkring deg, så har han tenkt: Disse små vil aldri glemme den gamle kone med det hvite håret og det gode ansiktet. De vil aldri glemme det lave huset hvor hun bor, eller byen hvor huset står, eller landet hvor byen ligger. Derfor hilste kongen.»
Traust: fast, stø, solid.


164 177. Skogen her hjemme.
Da barna kom inn i skolestuen om morgenen, satt den gamle skolemesteren og tørket svetten av pannen.

«Sett dere nå stille ned, unger,» sa han; «jeg vil spørre dere om noe.» Så ble de nysgjerrige og stille, alle ungene. «Hva er det vi skal ha i dag?» sa skolemesteren. «Pytt,» sa ungene sakte til hverandre, «er det ikke annet han vil spørre om.» — «Vi har lesning,» sa de høyt, «Nei,» sa skolemesteren. — «Jo.» — «Nei, vi skal ha eksamen, skal vi. Nå vil jeg høre dere om skogen.» — «Vi har ikke noen lekse om skogen.» — «Trenger dere noen lekse om skogen, dere som går der hver eneste dag? Kanskje dere ingenting ved? Kanskje du ikke ved, hva en skog er for noe, du Ola Flaten!» — «Det er trær,» sa Ola. «Er prestegaards-hagen 165 en skog da?» — «Nei.» — «Hvorfor ikke?» — «Der er ikke nok.» — «Nei, det er sandt, der er ikke nok trær. Det må være mange trær i en skog, mange tusen trær må det være. Har vi mange slike skoger her i Norge?» — «Ja,» sa Ola. «Vet du hvor de største skogene er?» — «Nei.» — «Hva mener du, Johan?» — «De er østerpaa.» sa Johan. «De er på Østlandet, ja; på Østlandet har vi riktig store skoger. Og hva er det for trær en ser tiest i de norske skogene?» —

«Det er gran og furu.» —

«Det er sandt. Storskogene er gran og furu; men innimellom har vi asp og bjerk og rogn. Vi ser det nok best nå om våren. De hvite bjerkeleggene står og lyser mellom de mørke granene, og aspebladene skjelver for den minste gust. Og vi har andre trær også i Norge. Vi har ek og or og alm og ask og lind og pil og vier, og hasselbuskene, som giver oss nøtter, og vi har lidt bøk også. Men vi har ingen steds så mange av disse trær, at de blir til større skoger. Når vi snakker om skog i Norge, så tenker vi helst på gran og furu og bjerk. Hva kaller vi gran og furu, Johan?» — «Bartrær.» — «Og alle de andre kaller vi løvtrær.

[image: Gran og furu.]Gran og furu.
Det er vakkert i de norske skogene, og en gammel mann kan likesom bli ung igjen av all den friske krydrede barduften. Derfor 167 er det jeg går der så tit. Derfor er det jeg har vært der i morges, langt, langt inne i skogen.

166 [image: Bjørk.]Bjørk.
[image: Eik.]Eik.
[image: Selje.]Selje.
Men hvorledes er det nå? Kan en stakkars gammel krok som jeg ferdes trygt der inne i skogen? Aa ja, det kan han. Nå har jeg gått der i snart halvhundre år, og aldri er det hendt meg noen ulykke. Men kanskje er det ikke så godt for småbarn, du Jens Braaten?»

[image: Rogn.]Rogn.
Jens Braaten ble rød. «En kan gå vill,» sa han. «Du skal ikke bli rød for det, Jens! Det er større karer enn du som har gått seg vill i de norske skogene. Når en er liten og ukjent, er det nå slett ikke så greit. Det ene bartreet ligner det andre, og der er store stener og vindfall mangesteds og tungt ulende. Det var godt, at vi fant deg igjen, den gangen du vet. Er det ellers noe vondt som kan møte en, mener dere?» — «Lynilden,» sa Sigrid Ligrænd. «Ja, du ble jo slått i svime en gang, du Sigrid min. Lynet slår etter de store trærne, ser du, og når de små jentene gjemmer seg under de store trærne, så finner lynilden dem også. Men de som bor i villeste skogen, alle skogens dyr, er de slemme eller er de snilde her hjemme hos oss?» — «Bjørnen er lei,» sa Halvor Oppegaard.

«Ja, jeg vet nok du var ilde ute for bjørnen i fjor sommer, Halvor! Men du kom jo hoppende over gjerdet og like ned på ryggen av ham, så er det ikke å undres på, at bjørnen ble gretten og bar deg bort i myren og dukket deg. Men ellers så er ikke bjørnen verst. Da er gråbeinen meget verre. Hadde du råket ut for en sulten gråbeinflokk en vinterdag, så var det ikke vist, at du var kommet så fet og god hjem igjen. Skrubben er et stygt dyr; men nå har vi jo vært fri for den i mange år, og jeg vet ikke av, at den har bitt ihjel noe menneske, den tid den var her heller; men i andre land har den gjort det. Borte i Sverige var det en ulv for en seksti år siden; det ubestet tog og drepte og åt det ene barnet etter det andre.

168 Og de andre dyrene tror jeg ikke er noe å være redd for. Elgen har store horn; men den mener ikke noe vondt med dem som tiest. Gaupen, det stygge bestet, kan nok bruke klørne sine en sjelden gang; men den vil da helst komme seg unna, når den kan. Og haren har jeg aldri hørt skal være videre slem til å slå folk ihjel. Aa nei, her er nokså trygt i de store skogene hos oss.

Men nå vil jeg fortelle om en skog, mange hundre mil herfra. Det er en underlig skog, og utrygg med, kan dere tro.»¹

168 178. Vill i skogen.
Efter Onkel Adam ved udg
Jeg gikk meg vill, og jeg fant ei frem;
av elven drakk jeg, og bær jeg gnaget;
ved fururoten der var mitt hjem,
den myke mosen til seng jeg laget.
Dere drømme hadde jeg englesyn;
men ulven tasset i skogens bryn.


Og far min leder så trutt og trått,
og bygdefolket kan ei meg finne;
og nylig satt jeg så trygt og godt
på mormors fang med min pekepinne.
Du morgensol mellom skogens trær,
å seg dem hjemme, hvor Tulla er.


Du vene fugl, du som er så lett,
fly hjem til plassen, du skogens due.
Jeg, stakkars liten, jeg er så trett
og ligger mykt på den bløte tue.
Du ekorn-unge, som er så snar,
la se du springer med bud til far.


Hvor kan de greie seg hjemme nå?
Hvem gir vel bukken litt salt på hellen?
Og hvem skal kjæle for kalv og ku
og stenge hønsene inn om kvelden?
Hvem leser bordbønn for far og mor?
Han kan jo ingenting, veslebror.


169 Men hva var det? — Aa, det var så pent! —
Det er jo klokken, som sammen ringer!
Det er jo søndag, — jeg glemte rent!
Nå tror jeg nok at igjen jeg springer.
Aa ring, så lenge og sterkt dere kan,
så jeg kan finne til skogens rand.


Han stod på stolen, den gamle prest,
og bad for barnet i ville heien;
men barnet stevnet til søndagsfest,
i hverdags-kjolen, på kirkeveien.
Nå kan hun takke og love Gud,
som ringte henne av skogen ut.

¹ Se nummer 179.


169 179. En underlig skog.
Efter Hartwig ved udg
Jeg har fortalt dere om de lengste elvene i verden. Den lengste elv i Europa er Volga; den lengste i Asien er Jangtsekiang; den lengste i Afrika er Nilen, og den lengste i Amerika er Mississippi i Nord-Amerika. Men den elven som har mest vann er Amasonfloden i Syd-Amerika. Den ligner et hav, når den velter seg ut i Atlanterhavet. De fleste elvene hos oss er å regne for bekker mot Amasonfloden. Og på begge sider av denne floden vokser det trær som er så store at vi nesten ikke kan tenke oss det. En riktig stor furu, et mastetræ, kan være omtrent en alen tvert igjennom nede ved roten. Men kjempetrærne nede ved Amasonfloden kan være fire meter i tvermaal.

Alting er stort der nede. Trærne er store, elven er stor, flommen er stor. Det regner slig, at elven vokser mer enn tretti meter, og flommer utover til alle sider og river de største trær opp med rot og tar dem med seg. Det blåser som om det var midt ute på havet. Og så lyner det uavlatelig, og regnet strømmer ned; himmelen er bare ild og vann.

Slig er et uvær ved Amasonfloden. Hos oss ser vi ingen blomster på trærne i skogen. Men der nede har mange trær store fruktblomster mellom bladene. Trærnes kroner er gule, hvite og røde. Opefter trærne går slyngplantene og henger som blomsterkranser fra gren til gren. Vakre fugler med skinnende farger flyver omkring mellom trærne; 170 apene henger på grenene etter halen og svinger seg fra sted til sted. Men så er der også rovdyr, og det av de styggeste som finnes, både på land og i vann. I elven svømmer alligatoren, og ved elvebredden lurer jaguaren. Jaguaren hører til kattene, likesom gaupen; men den er meget meget større. Jaguaren eter både mennesker og dyr. Den kan nok løpe sin vei, når den er redd for å bli skudt. Men den kan også springe like på, og den er nesten likeså stor og sterk som tigeren i Indien. Det er et fælt dyr, og mangen en er revet i stykker av den. Ulv og gaupe og bjørn er ingenting mot jaguaren.

Jeg tror nok jeg holder på de norske skogene. Det er vakrere der nede ved den store elven; men uro og fare er det bestandig mellom de store kjempetrærne. Under gran og bjerk og furu er det fred og stillhet.

170 180. God natt.
Af H. Wergeland
God natt! God natt!
Kryb under ditt dekken,
med nelliker stukket, med roser besatt,
med sølvhvite blade fra bringebærhekken!
I morgen igjen, hvis Gud så vil,
vekkes du opp av fuglenes spill.


170 181. Aftensang.
Af Petter Dass
Den lyse dag går under;
o Gud, vær du vårt ljus!
til aften det nå stunder;
o Gud, bli i mitt hus!
Som solen under lide
i skjul er gangen hen,
så lad, o Gud, fremskride
din nådes sol igjen!


Vårt øye vi nå lukker;
Gud gi fred og ro!
Vi våres lys nå slukker;
Gud signe hus og bo!


Vårt liv, vårt gods og evne,
og venner, hver for seg, —
hva mer vi kan nevne,
befalet være deg!


Sett skanse, mur og gjerde
trindt om mitt leie bygget!
Meg intet ondt forferde,
la alting være trygt!
Lad mørkets makter vike,
og jag dem, du, på flukt,
så frykt og lys tillike
må begge være slukt!



Fjerde avdeling.

171 182. Tillit.
Af Claus Frimann
Mitt øye, Fader! ser til deg;
ditt øye se igjen til meg!
Du føder med ditt ord min sjel,
gi da mitt legeme og sin del!


Om det som jeg skal kalle mitt,
mot det som andre fikk, ble litt,
tag du velsignelsen ei bort,
så skal det lille vorde stort.


Din milde hånd, som alting kan,
som deler ut av land og vann,
o, til oss alle rekk den ut!
Velsign ditt folk, velsign oss, Gud!


171 183. Brevduen.
I gamle dage kom brevene langsomt frem. Postbåten strevde innover fjordene med dem i alle slags vær, og postkjerren bar dem over dal og fjell. Det gjør de jo ennå; men somme steder har vi da jernveier, og flere får vi. Og rundt hele Norges store kyst går det nå en mengde dampskip, som har brev med. Men vet du, hvem som kan være fortere enn både dampskip og jernbane? Det kan brevduen.

Skal et brev gå fra Kristiania til Trondhjem med jernbane, så er det minst atten timer underveis. En flink brevdue vil kunne gjøre det på fire—fem.

Vi har ingen brevduepost hos oss. Men når det er krig i et land, så bruker de brevduer. Duen flyver så høyt, 172 at kulene ikke kan nå den. Men kunne det ikke hænde noe galt på veien likevel? Jo, det kan det. Ikke alle brevduer kommer frem. Det kan gå galt med duen, likesom det går galt med jernbanen og dampskipene. Jernbanevognene, vet du, kan støte sammen med andre jernbanevogner, og i fremmede land hender det, at røvere kommer og skyder den som styrer jernbanetoget, og tar alle brevene. Dampskipene kan råke ut for storm og snøfokk og ikke finne den rette veien, og løpe på grunn og bli knust, eller gå under på det store hav.

[image: ]
Brevduen klarer seg ikke i snetykke, den heller; for brevduen må se, like så vel som losen om bord på dampskipet; derfor er det mange brevduer som aldri kommer hjem. Og brevduen kan også møte røvere på veien; for der er røvere i luften med. Dem kaller vi rovfugler. — Borte i Kina bruker de brevduer. Men der har de funnet på noe som skal skremme røverne. De lager en pipe av tynne rør. Så snart det strømmer luft i den pipen, så skriker den. Denne pipen binder de fast på brevduen, og når nå rovfuglen kommer, og duen jager av sted i susende fart, da skriker pipen slig at røveren blir redd.

Ikke alle duer kan være brevduer. De må læres opp til det. La oss tenke oss, at vi ville få i stand en brevduepost mellom Kristiania og Trondhjem; så måtte vi ha 173 brevduer i begge byene. For brevduen vil bare flyve hjem. Den flinke brevdue flyver straks hjem.

De duer som bodde i Kristiania ville ikke av seg selv reise til Trondhjem; de måtte kjøre dit i en jernbanevogn. Og så snart man da slapp dem, så ville de flyve hjem til Kristiania. Men hvorledes blir de nå lært opp til å finne riktig frem? Se på kartet, hvor veien går mellom Kristiania og Trondhjem. Du kan enten reise fra Kristiania til Eidsvold, og så over Mjøsen til Lillehammer, derfra gjennom Gudbrandsdalen, over Dovrefjeld og videre nordefter. Eller du kan reise forbi Eidsvold langs Mjøsen med jernbanen til Hamar, og så gjennom Østerdalen. Vi kan velge den første vei. Hvorledes skulle en bære seg ad i Kristiania med å lære opp en due til å kjenne denne veien? La oss tenke oss, at duen bodde på posthuset i Kristiania, tett ved Vor Frelsers kirke. La oss tenke oss, at duen hadde en lærer som skulle lære den veien fra posthuset i Kristiania til posthuset i Trondhjem. Først ville læreren ta duen med seg inn i en jernbanevogn og kjøre opefter på jernbanen et stykke; bare en mils vei eller så. Så ville han gå ut av vognen og slippe duen. I det samme duen blir sluppet, stiger den høyt til veirs og ser seg om. Den vil hjem, hjem til posthuset i Kristiania. Og der oppe i luften ser den, hvor byen ligger, og flyver bent på, og når den kommer nærmere, kjenner den Vor Frelsers kirke-tårn, og slår så like ned i dueslaget sitt. Og siden tar læreren duen med seg lenger og lenger nordefter. Og duen får se Vormen-elven og Mjøsen og Lillehammer og Laagen-elven og Gudbrandsdalen og Snehætta på Dovre og alle de andre fjellene nordover til Trondhjem. Og duen minnes det, meget bedre enn en skolegutt minnes kartet. Den kan ikke navnene; men den ved hvor det ligger alt sammen.

Når den så har lært hele veien, kan den flyve bent fra Trondhjem til Kristiania. Duen farer alltid den beneste vei. Du vet, at når du står på toppen av et høyt fjell, så kan du se mange mil utover. Sjømannen som kommer fra havet kan se de høye norske fjellene mange mil før han kommer til dem, og styre etter dem. Akkurat slig er 174 det med duen. Oppe fra luften ser den mange mange mil fremover. Langt langt borte ser den Snehætta, Mjøsen og Kristianiafjorden, og flyver så benveien. Her i Norge har vi ikke brukt brevduer for alvor ennå. Franskmennene brukte dem i 1870, da de hadde krig med tyskerne; da var det hundrer av franske duer som fløy med brev. Disse brevene var så ørende små, og papiret så tynt og lett, så en eneste due kunne bære en svær mengde.

174 184. De fire fuglunger.
Efter Gellerstedt
Fire fugleunger
fra redet falt ned,
jeg så hvor de flakset,
jeg så hvor de stred.


I vinden de tumlet,
i bygen fikk de bad,
og hjelpeløs de dalte
som fire visne blad.


Dere dage tre det blåste,
og ingen stund var fri.
Jeg tenkte: Nå er det
med ungene forbi.


Da så jeg de fire
i rad på samme gren;
den slengte som en huske,
når stormen rev og hven.


Og alt imens de satt der,
så sloss de så smått;
for alle ville innerst; —
jeg minnes det godt.


Og far og mor de fløy der,
og nøden var ei stor;
når ei Vorherre vil det,
ei faller en spurv til jord.


174 185. Hvorledes det gikk til, at Anders husmann fikk pipe med sølvbeslag.
Efter B. Auerbach ved udg
Anders husmann var oppe og pløyde hos herremannen.

Han var nettopp kommet hjem fra åkeren. Det var middagstid og godt og varmt. Anders ga hestene fôr og selet dem av; for enhver som vil vite det, ved godt, at dyret ikke kan komme riktig til ro, så lenge det har sælen på. Men det er mange som ikke vil vite det, og så slipper de at sæle av og på. Anders husmann ville vite det, og selet dem av. Og det kan nok være, at middagsmaten smakte ham enda bedre da inne i kjøkkenet hos herremannen. Efterpå skulle han ha seg en pipe tobakk ute på hellen utenfor stalldøren. Og en pipe tobakk etter middagen var noe av det beste Anders kunne få. Han 175 la pibehodet fra seg i det lille stallvinduet, rensket røret med et friskt halmstrå og slo oljen ut. Men da han så skulle ta pibehodet, så kom det uforvarende til å trille inn i stallen. Anders lettet på seg og ville gå inn etter det. Da fikk han se gjennom gluggen, at hestene hadde lagt seg ned, og det visste han at de vel trengte til. Han visste også, at de ville springe opp, så snart de så ham. Så satte han seg rolig ned på stallhellen og kaldrøkte på piperøret.

Men herremannen hadde stått oppe på herregården og sett det alt sammen. Nå kom han ut på tunet. «Naa, Anders! skal du kaldrøke i dag?» sa herremannen. «Hodet er rendt fra meg,» sa Anders. «Det var leit,» sa herremannen. «Det er trillet inn i stallen, og nå synes jeg ikke det er rimelig å vekke gampene bare for det der. Det får være, til vi skal på åkeren igjen.» Da tok herremannen den store pipen ut av munnen, den med sølvbeslaget; så langet han den over til Anders. «Se der,» sa han, «du får ta denne så lenge, så slipper du å kaldrøke.» — «Jeg skal da ikke røke av pipen til husbond?» sa Anders. «Nei, det skal du ikke,» sa herremannen; «for det er meningen, at det skal være din.»

175 186. Papiret.
Hva er papir? Hvor kommer det fra? fra aller først av.

Det kommer fra jorden. Kommer dette rene, hvite papiret, som ligger på pulten, fra den sorte jord? Ja, det gjør. Men det er sked meget, meget, før det kom til å se således ut. Det har vandret en lang vei, før det kom hit.

Det er mange ting som har vært i jorden, enda en ikke kan se det på dem. Huset som jeg sitter i, har vært furutrær borte i skogen; frakken som jeg har på meg, har en gang vært bomull over i Amerika; brødskivene som dere har med til skolemat, har en gang vært korn og vokset på åkeren, og det har grøden også, som dere får til kvelds. Men at dette papiret også har vokset på marken, og at det også har vært grøt, det synes dere 176 vel er rart; det er nesten som en gåte. I gamle, gamle dage var det greit nok. Ordet papir kommer av et ord som heter papyrus, og det er en plante som vokste i Afrika, ved Nilfloden. Alle vekster er større der nede i de varme lande. Du må ikke tenke at papyrus-planten lignet det storr-gresset som vokser ved tjern og myrer hos oss. Den var nesten seks meter lang. Og det var basten av dette store svære myrgresset nede i Afrika som ble til papir. Siden brukte de bomull og linned, og linned får en av lin, vet du, og lin vokser i jorden, og bomull kommer fra bomulls-planten. Nå bruker en filler av bomulls-klær og lerret. Disse filler blir skåret i små stykker og rensket og kokt og malt. Så blir det en slags velling eller grøt. Og av den grøden kommer der papir; det er virkelig sandt.

En kan også bruke tre. Treet slipes på en slipesten, som det øses vann på, og så blir det også en slags tynn velling. Et slikt bruk, hvor treet slipes, kalles et tresliperi. Vi har mange tresliperier i Norge, og flere får vi. Vi har vann nok, og vi har ved. Dere ser at det kommer mangesteds fra, det som skal bli til papir. Det kom en gang fra det store kjempe-gresset nede i Afrika. Nå kan det komme fra granen i Norges skoger; og borte i Asien skriver de ennå somme steder på bladene av palmetreet. Det kommer fra tusener av mennesker; de gamle klær blir filler, fillene blir grøt, grøden blir papir. Og så sendes det rene papir ut i verden. Og tusener av mennesker skriver brev på dette papiret, og mange skriver bøker.

Papiret blir igjen til klær på en måte, klær hvori mennesket gjemmer og bevarer sine ord og sine tanker.

176 187. Nå er det kveld i skogen.
Efter Gellerstedt ved udg
Nå er det kveld i skogen
og skumring og sne;
det vevre ekorn drømmer
om nøtter i sitt tre.


Og granen bysser sakte
en trost på sin arm,
og inne i vidjen
holder meisen seg varm.


Herr dompap kan ei skinne
alt med sin røde vest;
han gjemmer hodet inne
i vingene som best.


177 Men i den morkne eken
sitter en gjertrudsfugl;
hun grunner nok på våren
her i sitt vinterskjul.


Og uglene de buldrer
og rynker øyenbryn;
men reven tasser tankefull
på stien inn til by’n.

Vever: livlig, letvint. — Vidje: vier.


177 188. «Fattig-Per Eriksen».
«Oskar og Emil,» ropte min far med sin veldige stemme ut igjennom vinduet, «gå opp på taket og hjelp Fattig-Per Eriksen ned. Nå sitter han der oppe og piper igjen og ved hverken opp eller ned.»

Det var ikke vanskelig å spasere opp på taket på den gamle prestegården; for det var torvtak, og det vokste høyt gress der oppe; ja, der var bjerkebusker til og med, og på stalltaket stod det en bjerk som var to meter høy. Jeg var ikke sen med å komme opefter stigen; og der satt Fattig-Per Eriksen og pep og skrek, det var vist og sandt.

Fattig-Per Eriksen var en vill andunge og hadde hatt fire søsken. Det var en mann som hadde fanget dem levende og hadde klipt vingene av dem, og så hadde far kjøpt dem. Men de fire andre var draget sin vei. Først hadde de gått med de tamme ender alle sammen, og den gamle andemor hadde tatt seg av dem, og de hadde det riktig godt, lot det til. Det var ikke noen som skulle se på dem, at de ikke var riktig tamme. Men så la vi merke til, at hver eneste dag, flere ganger om dagen, gikk de alle sammen ut av flokken og vagget bortover til bakken bak husene. Her kunne de se en gløtt av sjøen, og her ga de seg alle fem til å flakse, alt det de orket; de ville øve seg i å flyve, stakkar. Men de rakk ikke stort i førstningen; de stod på tærne og slo med de skårne vingene og hoppet litt opp. Men vingene vokste, og hoppene ble høyere, og til slut fløy de på en måte. En vakker dag rakk de så langt et stykke som ned på jordet; der dumpet de ned, og så måtte de spasere hjem igjen. Dagen etter kom den ene så langt som opp på taket

Rolfsen: Lesebok for folkeskolen. I Skriftsprog.

178 av vedskjulet, og de andre ned i hagen; den som satt på taket, måtte jeg bære ned. Men opp på taket ville de; de trodde nok at veien til sjøen gikk over taket på vedskjulet. Og jeg ble nokså flink til å gå på andejakt der oppe og bære ender nedefter stigen.

Så. en dag ble to av dem rent vekk, og den tredje falt ned i den dype brønnen ute på jordet. Det var ikke greit å få den opp igjen; for den ville aldri bli sittende i bøtten, når vi drog den opp. — Et par dage etter ble det igjen borte to, og nå var det bare én igjen, og den var tung i sinn og gikk og pep etter kameratene og ville ikke være sammen med de tamme mer. Så sa vår gamle husjomfru en dag: «Den går igjen der alene som Fattig-Per Eriksen.» Og derav fikk den navnet.

Men flyve holdt den på med hver eneste dag, og flere ganger om dagen også. Det gikk smått.

Gamle klokkeren var oppe hos oss en dag og så den gå der og hoppe og flakse med vingene; gamle klokkeren la fingeren på nesen og sa: «Ved stadig øvelse blir man mester.»

Men det varte lenge, før Per Eriksen ble mester. Og hvor mange ganger jeg hentet ham ned fra taket eller andre høye steder, hvor han ikke turde slippe seg, det vet jeg ikke.

Så traff det seg en dag, at jeg jaget hele andeflokken ut i dammen, og det så fort at noen tog til vingene. Blant dem var Per Eriksen, og da må den ha skjønt, at vingene bar; for den slo ikke ned i dammen, som de andre, men svang seg over den og fór til veirs over taket og så nedover mot sjøen. Skjevt fløy den; men vekk ble den; og det var rent underlig etter Fattig-Per Eriksen.

Et par dage etter var vi alle nede ved sjøen. Som vi satt der og drakk kaffe, fikk vi høre noe som pep og klaget seg: «Pi-øp-pi-øp»; — å jo, vi kjente nok røsten; det var Fattig-Per Eriksen. Frem av storrgræsset kom den svømmende, og var riktig glad ved å treffe gamle venner og få hvetebrød.

Og det var siste gangen vi så Fattig-Per Eriksen.
Tasse: labbe, rusle. — «Fattig-Per Eriksen»: sistemann i en lek.


179 189. Ved fremmede grinder.
Efter Rafael Hertzberg ved udg
De andre barn i verden,
de har sitt eget tak;
men jeg har vært hjemløs
alt fra min første dag.


Alene som en flytfugl,
når andre fløy mot sør,
alene som et bjerkeblad,
når bjerkestammen dør.


Ingen har meg bysset
og holdt meg god og varm,
og ingen har meg kysset
og båret meg på arm.


Alene har jeg vandret
og prøvet frost og nød,
og fått ved andres grinder
mitt knappe nådebrød.


Ak, om min mor levde,
og om hun var meg nær,
da visste jeg i verden én
som hadde meg kjær.


Med flenger i min skjorte
jeg aldri skulle gå,
og tiggende ved grinden
jeg skulle aldri stå.


179 190. Bufærds-dagen.
Er det noen som er tung og stø og sen i vendingen så er det koen. Den eter og drikker, melker og soven og tygger opp igjen, og glor med de store øynene ut i luften og ser ikke ut som den tenkte på noen ting. Men det er nå én dag om året da koen er vill, rendt rav-ruskende vill og ustyrlig, og det av bare glede. Det er den dag da den blir sluppet av fjøset og skal til seters. Det er bufærds-dagen.

Og det er ikke å undres over. Nå har den stått hele vinteren inne i den trange mørke båsen og tygget høy, og nå skal den komme opp på vidden og ete grønt saftig fjellgress, og lunke omkring hvor den vil, og ta seg et bad i sætervannet og lufte fluene og kleggen av seg på toppen av fjellknattene, hvor det blåser godt, og ligge og jorte på en bløt gressvoll i skyggen av bjerketrærne.

Kjørne merker det på seg, når bufærds-dagen stunder til. Det kan en godt se på dem. For de er urolige og vil slite seg løs, og stamper og kaver i båsene; hver gang noen går i døren, så brøler og beljer og rauter de, så en kan bli rent ør.

181 Og så kommer endelig bufærds-dagen. — Jeg minnes nok, hvorledes det var på prestegården den dag. Først møtte de frem på tunet både gårdsgutter og budeier og husmenn, og alle de unger som til var. De skulle stenge på alle kanter, så ikke kjørne fór til skogs med en gang. Og når alle var på post, så ble dørene til det store fjøset lukket opp, og så var det en rauting og en beljing, så det ikke var råd til å høre mands mål. Inne i fjøset ble de jo løst, den ene etter den andre, og de som ennå var igjen, var rent ville etter å få klaven av halsen. Og så kom de farende, en etter en. I det samme de kom ut, ble de stående stille, med nesen til veirs, og myste med øynene. Det er ikke så greit å komme fra mørke fjøset og ut i den klare solen med én gang; de måtte likesom summe seg på det. Men det varte ikke lenge, så satte de halen i været, og så ga de seg til å danse med de stive benene og riste på hodet og blåse i nesen og grave og sparke og brøle. En kan trygt si, at de visste ikke hva ben de skulle stå på, for bare glede. Smått om senn var hele tunet fullt. Og når hele buskapen var kommet ut, myldret det av horn og haler og rygger over hele tunet. De bølget og buktet seg innimellom hverandre, så det var nesten uråd å se, hva som var horn og hva som var haler. Og det var en brøling og en beljing, så det duret i veggene.

I dag var det dyrene som skulle ha lov til å snakke; menneskene fikk pent tie stille. Ja ikke budeiene da; de fór omkring med lange svolker i hånden og håret hengende ned over ryggen, ildrøde i ansiktet. Og de skjendte og godsnakket, og lokket og sang, og klappet og slo. «Svartsi’, ditt stygge troll! skal du stange Terne! Terne, Terne, å stakkar! Kjyra, kjyra, kom kjyra! å hei, å tralalala. Milaros, vil du la bli? er du rusk, skal du stange presten? Ser du ikke det er han far? Kom kjyra, kom kjyra, kom alle! Kom Stjerne, kom Gullros, kom Linderos, kom stakkarene! Kom nå, kom, kom, kom, kom nå!»

Buhunden vår, Stridsmand, fór rundt omkring flokken, og hadde nesten ikke mer mæle, slig gjødde og maset den; 182 stor-oksen var olm og vill og grov i jorden og brølte til et par av husmennene. Men da den fikk Stridsmand bent i nesen på seg, måtte den gjøre helt om og være snild gut. Rett som det var, ga en av guttene seg til å blåse på luren, og da ble det enda verre med beljingen; kjørne tog spenntak med alle fire og ble rent svange å se til; slig brølte de; for nå skjønte de at det skulle bære av gaarde straks. Til slut kom det litt ro over dem alle sammen. Langt om lenge fikk budeiene stagget dem. Store-Ingebjørg gikk opp på stabburstrappen og delte salt ut, og alle mulene rakte seg i været, og alle tungene slikket og slikket. Og før noen riktig visste hvordan det var gått til, så var Store-Ingebjørg kommet et langt stykke opp etter veien, syngende og lokkende. Bjeldekoen gikk bred og byrg ved siden, og bakefter kom de andre, en etter en, i rekke og rad. Og jentene lokket, og kjørne brølte, og guttene hauket, og hundene gjødde, og støvet føk, til vi ikke kunne se mer. Det siste vi så, var den vesle gjetergutten, som gikk bakerst. Men lenge etter suste og sang det for ørene på oss av lur og lok og brøl, av bjeller og hauking.
Jorte: tygge opp igjen, «tygge drøv».
Svolk: en tynn og bøyelig kjepp. — Rusk: galen.


182 191. Den venstre hånd.
Af udg. Emnet fransk
Hun hørte det av skriften,
og siden sa mor:
«Dette må du minnes,
så snart du blir stor.
La meg nå høre:
Hva leste vi om før?»
«Den venstre hånd skal ikke
se hva den høyre gjør.»


Men Birgit var så liten.
Hva kunne hun forstå
av skrift og formaning?
Det var nå så som så.
Så hendte det de skulle
til kremmeren en kveld;
og fem og tyve øre
det eide Birgit selv.


183 Og som hun nå hoppet
så lysten og så glad,
hun møtte Margit Pladsen,
som gikk omkring og bad.
Da mintes hun skriften
og hva hun hadde lest,
og handlet deretter,
alt som hun kunne best.


Om venstre hånd hun svøpte
sitt tørkle i ring:
den kunne ikke skimte
den aller minste ting.
Så trakk hun med den høyre
av lommen hele kassen,
og ga de fem og tyve
til gamle Margit Pladsen.

Svang: tynn og smal over buken. — Stagge: stanse, «stogge». — Byrg: velberget, stolt og verdig.


183 192. Havet.
Af udg
Det var en gut en gang som ble spurt om Norges grenser. Da svarte han: Mot nord til Nordishavet, mot syd til Sydishavet, mot øst til Øst-ishavet og mot vest til Vest-ishavet. Stakkars krok, han visste at det skulle være meget hav; men så meget hav er der ikke, Og så meget ishav er der nå slett ikke.

Men meget hav er der. Havet kan være stilt og blankt. Når solen går ned, kan skyene i vest være som en gullport. Og når skipene, med alle seil oppe, langsomt glider henimot denne gullporten, da ligner de store fugler som flyver inn i himmelen. Men det er sjelden at havet er stilt. Stundom går bølgene som berg og faller ned over skip og båt og slår dem i stykker. Det kjenner nordmannen altfor vel. Men han er ikke redd for å gå utpå. Og han må der ut.

Under de store bølgefjell svømmer der hele berg av torsk og sild. Havet er Norges store fiskedam. Men mange mennesker setter livet til, før de får fisken opp av den dammen.

184 193. Havet.
Skjær og ø!
Hav og sjø
stadig på døren trommer;
losen ligger med flagg på topp
utenfor døren og lukker opp
for alle skip som kommer.


Skagerak —
mange takk!
du kan vaske om kinnet!
Ishav, Nordsjø, Atlanterhav!
Sne og skodde og grunn og grav
er hos alle å finne.


Ut fra led,
hus og fred
seiler de norske gutter;
pløyer sjøen og passer sitt,
enten havet er blått eller hvitt;
seiler til livet slutter.


184 194. Fiskeriene.
Hvert eneste år svømmer millioner av fisk like mot Norges kyst, like mot fiskernes liner og garn. Og hvorfor gjør fiskeu det? Den skal legge egg, den skal gyte sin rogn. Det vil den ikke gjøre ute på det store havdyp. Den må ha grundere og varmere vann.

Når silden og torsken legger egg, så er det ikke som når hønen gjør det. Den rusler hen i en krok i skjulet og verper et stort hvitt egg, og blir liggende og ruge over det i lange tider, inntil kyllingen slipper ut. Nei, silden og torsken kommer stimende i flok og følge, i millioner. Og så gyter de, så sjøen ser grumset og blakk ut. En eneste torsk kan ha flere millioner egg.

Og det er ikke bare silden og torsken som kommer inn fra havet; det er makrellen og laksen også. Laksen vil gyte i ferskvann; og når isen er av elvene og sjøene, så 185 kommer laksen svømmende fra havet og strider seg opp mot strømmen i elvedraget.

I Lofoten alene ble det i 1890 fanget 30 millioner av den store havtorsk som kalles skrei.

Og hva vil 30 millioner torsk si? La oss tenke oss, at torsken ikke kom i store stimer, men svømte i rad og rekke, en etter en. Hvor lang ville så den raden være, når der skulle være 30 millioner torsk? Torskeraden ville være mellom 2 og 3 000 norske mil. Det vil si to-tre ganger så langt som fra sydodden av Afrika til Nordkap.

Spiser vi nå opp all denne torsken og makrellen her hjemme? Nei. Vi sender en hel mengde fersk makrell til England, og legger den først i is, for at den ikke skal ta skade; og torsken blir laget slig til, at den kan holde seg hvor lenge det skal være. Enten blir torskene bundet sammen i halen to og to og hengt opp på hjeller; der tørkes de og blir til tørfisk. Eller torsken blir kleppet (flekket) og saltet og siden lagt ut på stranden til tørking. Da kalles den klippfisk.

Silden er ikke så årviss som torsken. Storsilden og vårsilden har vi ikke sett meget til i de siste årene; men så har vi fetsilden. Den søker inn til kysten om sommeren og utover høsten, for å ete en mengde smådyr som finnes i sjøen; det kalles åte. For det er ikke bare når den gyter, at fisken blir fanget. Den fanges også når den jager etter mat.

Oppe i Finmarken er det et torskefiske som kalles loddefiske. Det er jo rart å kalle det for loddefiske, når en fisker torsk; men det henger slig sammen: Lodden er en liten fisk, som går inn mot land for å legge egg. Torsken er glad i lodden og følger etter den for å ete den. Men fiskerne er glad i torsken, og mens torsken fanger lodde, fanger fiskerne torsk; slig er det.

185 195. Fiskervise.
Det hender vel ofte,
du kaster fra tofte
ditt snøre for bord,
men har ikke lykke
til flyndren å rykke
med angel og snor.
186 Ti flyndren, som laksen,
hun biter ei straksen,
er heller litt sen.
Jeg kjenner de drenger
som sittet har lenge,
fikk aldri et ben.


Når snøret er runden
og senket til bunden,
står lykken hos Gud.


Han gir ei skarnet;
kast derfor kun garnet
i Jesu navn ut!


Gud signe din angel,
at ei den har mangel
på torsk eller skrei!
Og gid han må føre
til deg og ditt snøre
den levrede sei!

Hjell: stillas, rekke av stenger eller stokker på et høyt underlag.


186 196. Hvorledes blir fisken fanget.
Hvorledes blir nå fisken fanget? Ja, hvorledes bærer smågutten seg ad, når han skal ned på bryggen og fiske? Han tar en hyssing, og i den ene enden aller nederst setter han en knappenål med krok på, og litt ovenfor binder han en stein fast i hyssingen. Så legger han en bete skjell eller en mark på knappenålen og hiver den uti. Steinen trekker knappenålen og hyssingen mot bunden; gutten står på bryggen og holder i den annen ende og

kjenner om det napper. Dette er et snøre. Og med snører blir det fisket langs hele kysten året rundt. Men snøret må ha sterkere tråd og sterkere søkk og sterkere angel, alt etter som fisken er stor til.

187 Den store torsken, den som kommer i millioner, kan en også trekke med snøre. Og det er mange som gjør det,

[image: Garn.]Garn.
fordi selv den fattigste mann kan bruke snøre. Men det er jo litt langsomt, når en skal hale opp hver torsk for seg. Det går fortere å bruke liner eller garn. Linen er en snor med mange kroker; det kan være over hundre på hver line. Men til silden må de bruke garn. Stundom driver garnene innpå hverandre; så blir der en vase, og vasene kan være så store, at mange mennesker kan gå på dem uten å synke.

[image: Not.]Not.
Ofte fanges silden i not, eller uhyre store garn. Noten stenger silden inne tett under land. Dette kalles for en lås.

Når makrellen kommer inn fra havet i mai, så er det mange fiskere som seiler den i møte. De setter sine garn ut i sjøen og har dem der om natten. Tidlig om morgenen tømmer de dem. Eller også har de snørene 188 drivende etter i vannskorpen. Det kalles å dorge; men det er mest om høsten de dorger, etter den feite høstmakrellen. Makrellen er sluken; den trenger ikke mer agn enn et stykke rødt tøy. Den holder seg langt oppe mot vannskorpen, og derfor fisker de slig.

Til laks og ørret bruker en ofte stang. Og den som reiser opefter dalene våre, kan tit og ofte se engelskmannen stå og bakse med laksen i elven. Det er en sterk fisk, laksen. Hvis en ikke farer varlig frem og lar den løpe med tråden eller tømmen rett som det er, så river laksen av hele snøret. Det er også en fin fisk. Det er den fineste og dyreste fisk vi har. Det er godt for oss, at den finnes i hver eneste stor elv rundt kysten i hele Norge. Men den kommer ikke i store stimer, som silden og torsken og makrellen. En kan også fange laks i garn.

Sjø-ørreten blir ofte lystret. Det er om natten. Da holder de brennende tyristikker ut over båtripen, og ørreten går etter lyset den, stakkar, og så stikker de den.

Så har vi hummeren, som er et krepsdyr for resten. Den blir nå fanget på en egen måte den. Den blir tatt i en slags kurv, som kalles for teine. Teinen er laget slig, at hummeren kan krype inn, men ikke ut. Hummeren er nokså kostbar. Den går mest til fremmede lande, den også, likesom torsken og silden, makrellen og laksen. Torsken er tørret, silden er saltet, makrellen og laksen er fersk og sendes i is. Men hummeren er ikke bare fersk, den er levende. Skipet som fører den har et rom som havvannet går ut og inn i.

[image: Teine.]Teine.Runden: rundet eller løbet utfor båtripen (bordet eller kanten av båten).


188 197. Mange slags fisk.
Enda har vi mange andre slags fisk ved kystene. Den store havtorsken har vi talt om; den fiskes i Lofoten og Finmarken og utenfor Søndmøre. Men vi har mindre torsk eller fjordtorsk gående i skjærgården hele landet 190 rundt. Og så er det flere slags fisk som er i slekt med torsken. Først har vi nå seien. En stor og billig fisk. Vi har hyse og lange og lyr. Hysen eller koljen kan en kjenne på den store flekken bak gjellelaaget. — Alt dette er fisk som brukes i bygd og by kysten langs og hører til den daglige kost.

6. Hvitting. 7. Flyndre. 8. Småsei. 9. Makrell. 10 HummerØrret: «aure, kjøe». — Bakse eller baske: bale, drages med.


190 198. Under Norges kyst.
Af Klaus Frimann
Hilst være du, kjære land,
vær velkommen til mitt øye!
Den som havet måtte pløye,
etter deg hvor lenges han!
Ved å se deg vokse, stige,
blåne, grønnes, bredes ut,
hvo vil ei med glede si:
Dette land vi fikk av Gud.


190 199. Fiskeren.
Det er en gammel sang som begynner så:

«Ondt ofte lider den fiskermann,»


og det er et sandt ord. Det kan enda gå med alt som er sommerfiske. Å ligge ute på havet etter makrellen den lange sommernatt, det er jo ikke så slemt; skjønt det kan være surt nok. Men de som skal våge seg ut til bankene på Søndmøre en vinternatt, de må ikke være kvepne. Og de som ligger oppe under Lofoten og får stormen over seg på den store brede Vestfjorden, — for mange av dem blir det et dyrt fiske. Det er mange, mange, som ikke kommer levende fra det. Båten går rundt, eller de blir nødt til å sette bent på ville fjorden og fryser ihjel den harde vinterdag. Slig har det været i hundrer av år, og slig vil det bli. Men aldri vil det hænde, at det skorter på fiskere, så lenge det er fisk. Aldri vil det hænde, at torsken kommer stimende inn fra havet og gyter sin rogn og stimer ut igjen, og undres på hvor menneskene er blitt av, som pleide å fange den.
Kveppen = kvekken: lett å skremme.


191 200. I kirken.
Klokkeren har sagt sitt amen,
salmen gjennom kirken rinner;
de er samlet alle sammen,
bygdens menn og bygdens kvinner.
Da går døren opp igjen:
det er nok Margit fra Øvstegrænd.


Det er langt fra graneheien
til den lave, blanke fjorden;
Sigrid korter ikke veien,
hun som holder seg i moren,
hun som sitter trygg på fang
og er i kirke for første gang.


Sigrid ser mot prekestolen,
og så snart han kommer, presten,
napper hun sin mor i kjolen;
hun vil ned og spreller nesten.
Og da ikke hun får svar,
roper hun høyt: «Vi skal hilse fra far.»


Hennes mor forferdet hytter:
«Her må alle stille være!»
Presten preker, barnet lytter;
men så kan hun ikke mer:
«Presten snakker —» brast det ut.
«Presten har lov; — han hilser fra Gud!»


191 201. Kjekke jenter
Af udg. Med tegning af Th. Holmboe
Berte kokke gløttet på døren og sa at fiskerkonen var ute med flyndre og makrell. Da jeg kom ut i kjøkkenet, stod småpikene mine og kikket ned i fiskekurven; men Berte kokke snudde og vendte på fisken og knep den over ryggen og så den inn i gjellene. «Du skjønner deg vel på fisk, du Berte?» sa jeg. «Ja, jeg skulle vel det,» sa Berte og lo; «jeg har da både trukket og solgt fisk, fra jeg var en neve stor, kan jeg si. Jeg har dorget makrell om nettene og karet meg frem i isen om vinteren og slitt vondt nok mangen gang.» —«Aa fortell, Berte,» sa 192 småpikene. «Jeg har så vist ikke noe å fortelle,» svarte Berte.

Jeg tok begge de små krølltoppene mine på fanget og satte meg på kjøkkenstolen. «Fortell bare, Berte,» sa jeg; «de har godt av å høre det, disse ungene, som går her oppe på løkken og slikker sol hele året og henger mama i skjørtene.» — «Ja, det slapp vi nok å gjøre hjemme hos oss,» sa Berte; «vi måtte ro over den brede fjorden hver eneste dag. Vi skulle i skolen i byen, og vi skulle selge fisk. Mangen gang har jeg sittet i nesen på båten og spent isen i stykker, så vi kunne komme frem, og når vi kom til land, måtte vi legge til ute ved odden,

for det var ugjørlig å komme til bryggen for is. Mangen gang ble vi ikke ferdige med fisken før del led på kvelden, og da kunne det hænde, at vannet var falt, så båten lå på grunn. Da måtte vi vade uti og drage den utpå. Og da kan dere tro, småpiker, at vi ikke var varme på føttene, når vi rodde hjemover. Det var så kaldt, at isen kraved seg i sjøstøvlene våre. Og mørkt var det også. Det var ikke råd å se noen ting. Men hjemme på øen hvor vi bodde, satte mor lys i vinduet, og det rodde vi etter. — Men det er ikke noe å fortelle om, dette her,» sa Berte; «far og mor hadde jo ingen gutter, så måtte vi ut, vi småjenter. Vi var seks. Inne i byen var det 193 mange som sa til far: «Det er seks kjekke gutter, de jentene dine.»

En dag var der et stort skip som skulle inn til byen etter kul. Og der er ikke råd å komme inn i det rette løbet, uten at en har kjentmann. Det store skipet satte flagg opp, at det ville ha los. Og far sprang i båten. «Dere får være med, småjenter,» ropte han; «det er ingen annen råd.» Så sprang vi etter ham, min eldste søster og jeg. Hun var femten år, og jeg var tolv. Først seilte vi da inn under det store skipet, og far gikk om bord. Og så tok min søster og jeg snekken og seilte hjemefter med den. Det var en riktig god kuling fra syd, og da står sjøen på der nede. Og det er ikke langt til Færder, hvor en har havet rett ut. Jeg satt med fokkeskjøtet, og hun hadde storskjøtet og roret. Men da folkene om bord i skuten så, at det ikke var gutter som satt i snekken, men jenter med tørkle på hodet, da ropte de hurra for oss. Og neste dag kom skipperen roende over til øen og ville hilse på oss og ga oss ti kroner. Men det er da skam å stå og fortelle slikt,» sa BERTE. «Fortell mer, BERTE,» sa småpikene. «Ja fortell bare mer,» sa jeg. Og så fortalte hun:

«En kveld, som vi satt oppe i stuen, hørte vi at prammen lå og hugged mot bryggen. Det var en hel storm. «Nå har dere ikke fortøyd prammen riktig,» sa mor; «og hvis den nå slår seg i stykker der nede, så blir far sint. La meg se dere kan springe ned og fortøye den ordentlig.» Så sprang min søster og jeg. Nå var vi aldri vant til å gå trappeveien der nede på bryggen; vi pleide å hoppe i båten med én gang. Det ville vi da gjøre denne gangen også. Min søster var først. Men det var en mørk kveld og svære bølgesug. Just som hun ville hoppe i prammen, bar sjøene den utover, og hun går bent i sjøen. Jeg hadde bedre lykke; men det var rådløst for meg å komme til. Far var et stykke oppe på øen. Da han hørte skriket hennes, kom han springende nedefter og la seg på svøm med en eneste gang. Hun hadde vært under to ganger, da

Rolfsen: Lesebok for folkeskolen. I. Skriftspråk.

194 far fikk tak i henne, og hun skulle nettopp gå til bunds for tredje gangen. Hun hadde fått en mengde sjø i seg, og det varte lenge, før vi fikk liv i henne.»

«Enn du, Berte,» sa småpikene, «har du aldri vært i fare, du?» — «Aa jo, det har jeg vel saktens. En vinterdag seilte vi hjem fra Moss. Det blåste sterkt, båten lå på siden, og jeg satt på rælingen. Sjøen sprøytet opp over ryggen min og ble til is med det samme. Jeg frøs dyktig hele tiden; men med én gang så syntes jeg at jeg ble så god og varm og trett, og i neste øyeblikk visste jeg ikke av meg mer og holdt på å gå bakover i sjøen. Far fikk se det i rette tid, tog et tak i meg og la meg ned i båten. Så trakk han sin egen trøye av, svøpte meg i den og rullet meg nede på tiljen. Men da vi kom i land, måtte de bære meg hjem. Jeg var stivfrossen.»

«Jeg synes ikke det er så lite du har å fortelle, Berte,» sa jeg. «Aa jo, husbond, det er liter vi har å fortelle, — vi som bor her inne i fjorden, med byer rundt om oss på alle kanter. Det finnes nok både jenter og gutter langs den åpne kysten som kunne fortelle mer. Kysten er lang, den, og det er vel ikke noen dag uten at det er en båt ute som strider med sjøen, og folk som kjemper mot døden. Og som tiest kommer de vel fra det; for de er vant til det fra små av.»
Krave seg: bli til «krave» eller isskorpe.
Skjøt eller skaut: seiltaug; fokkeskjøtet til fremseilet, storskjøtet til storseilet. — Fortøye: binde, feste, landfeste en båt eller et skip. — Bølgesug: bølgedrag mot stranden, «dragsu(d)».


Reisen til verdens ende.
194 202. Nordli-veien.
Jeg var bare smågutt. Mor hadde nettopp gitt den gamle vadmelskjolen min til Vesle-Berit og ladt meg få nye bukser i stedet. Hele karen, med støvler og rød hue, var bare en alen lang; og da måtte enda den gilde dusken i toppen på bundingshuen være med i målet.

Jeg minnes at jeg hadde slig brennende hug til å krabbe bortigjennem alle de stier som fantes, etter folk og fefot; jeg ville se hvor de bar hen. Men jeg fikk aldri lov til å gå lenger enn til de to store furuene; og da stod mormor på dørhellen og stirret etter meg, like til jeg hadde snudd igjen.

195 Så var det en varm solskinsdag, at jeg hadde fått lov til å følge mormor bort i haugene etter einerbær. Hun var så glad i einerbær, mormor. Der var ingen ting så godt for krim og tung bringe, sa hun.

«Hvor går denne veien hen?» spurte jeg. «Aa, denne veien, den går hjemefter den,» sa hun, «hjem til far.» — «Enn den stien der da?» — «Aa, den vet du nok går ned til naustet til Gamle-Per.» — «Ja, men denne vesle smale veien der nord, hvor bærer den hen da?» spurte jeg igjen. «Aa, den bærer bortover noen store myrer, og siden bortigjennem mørke skogen,» sa hun. «Og siden?» sa jeg. «Siden går den til en bro som ligger over en stor fæl foss.» — «Men hvor blir det av den til slut da, bestemor?» spurte jeg, og undret meg svært. «Du er så grov til å spørre, gut; det har jeg ikke noen greie på. Jeg har aldri vært lenger i mine dage,» sa hun, og var litt hvass i målet. Så gjorde jeg meg så inderlig søt og blid og smøg meg inn til henne og sa, med det fineste målet jeg hadde: «Bestemor, vil du si meg, hva den heter, den stien som bukken krabber på støtt og stendig, så skal jeg plukke så meget einerbær til deg, ja hele gamleløen full.» — «Det er Nordli-veien det du.» — «Hvor bærer den hen, mormor?» — «Nordli-veien bærer til verdens ende, den. Nå vet du det.» Men fra den dag satt den tanken i meg, at jeg ville til verdens ende, det forteste jeg bare kunne; og da jeg var blitt så stor at jeg hadde fått riktige bukser, tenkte jeg ikke på annet.
Bundingshue: strikkehue.


195 203. Vesle-Ingebjørg.
Men alene, blottende alene, kunne jeg jo ikke fare. Jeg kunne råke på reven der, og ham måtte jeg passe meg for, hadde mormor sagt. Nei, alene var det uråd å fare til verdens ende. Men hvem skulle jeg ha med meg? Ja, det var ikke greit å vite. Jeg grunnet på dette. Først tenkte jeg på mormor. Men det var det med mormor, at hun hadde en stygg trell på den ene foten. Når den slo seg vrang, så var det rent ilde; og så hadde hun det så travelt, mormor. Enn om jeg fikk med min 196 legesøster oppe i seteren. Jo, det kunne være noe. Jeg la i vei med det samme, og var ikke god for å stanse noe sted, før jeg var der. «Vil du tie dørgende still med det jeg forteller deg nå, Ingebjørg?» sa jeg. «Får jeg ikke vite det ellers?» sa hun. «Nei,» sa jeg og ristet på hodet, slig som mormor gjorde somme tider. Ja, så skulle hun tie dørgende still og ikke si det til noe levende menneske. Vi stod nederst på volden, langt fra folk; likevel turde jeg ikke snakke høyt. Så la hun øret tett opp til munnen min, hun da. «Vil du følge meg helt til verdens ende, Vesle-Ingebjørg?» spurte jeg. Jeg var så redd, at hun skulle svare nei, og det klemte så hardt for bringen min, så jeg nesten ikke var god for å få det frem.

Endelig fikk jeg da sagt det og bidde på svar. «Hva sier du, Vesle-Ingebjørg?» — «Hva jeg sier?» sa hun hvast; «jeg har jo ikke hørt mer enn den graastenen der.» Ja, så holdt hun øret sitt tett inn til munnen min, så jeg fikk hvisket én gang til. Men det monnet ikke det grand; hun bare stod og glante. «Vil du følge meg til verdens ende, Vesle-Ingebjørg?» spurte jeg med grovt mål, og da så høyt at hun måtte høre det. Hun sprang høyt i været, så glad ble hun. Ja da, ja da, — ja det ville hun mer enn gjerne det. Hun klappet i hendene av bare glede og danset som en linerle bortover marken. Rett som det var, stanset hun. «Men hvor er verdens ende, du?» spurte hun. «Aa, det er der borte en sted,» svarte jeg og pekte bort over løvlien. Men hva dag skulle vi legge i vei? I morgen den dag, mente jeg, i morgen, så tidlig som dagen spratt. Den som våknet først fikk vekke den andre. Ja ja, så var nå det greiet. Men nå husket hun på noe: hun hadde ikke sokker. Hennes mor skulle binde på dem; og den ene skoen hennes trengte vist til en grime også; — den holdt ikke væten ute. Dette var ilde. Vi visste ikke vår arme råd. Vi kunne jo ikke reise til verdens ende uten noe på føttene; det skjønte vi begge to. «Kan ikke jeg bære deg da?» sa jeg, da vi hadde grunnet på dette en tid. Jo vist kunne jeg det. Jeg kunne bære henne på ryggen min, jeg, så trengte hun hverken 197 sko eller sokker. «Det var da rart, at vi ikke fant på det før,» sa hun. «Ja, det var rart,» sa jeg.
Ener: brisk, bruse. — Krim: forkjølelse, snue.
Grime: bot eller lapp på en sko.


197 204. Vi farer til verdens ende.
Om morgenen, mens mor og mormor satt og melket, drog vi av gaarde. Da vi var kommet ned til løen, husket vi på, at vi ingen niste hadde; så smatt Vesle-Ingebjørg inn etter en gjet-ost, som hun hadde fått av mor sin. Den var ikke bredere enn en fem-øring og hard som flintestein. Nå skulle vi ikke syte for niste heller. Osten stappet jeg godt ned i vestelommen. Så slo Vesle-Ingebjørg armene sine om halsen på meg og hengte seg, så lang hun var, ned over ryggen min, og så fór vi av gaarde til verdens ende. Uff, hvor tung hun var. «Har du fått meget rømme i sommer?» sa jeg og pustet. «Aa ja, det er ikke fritt; jeg har slikket rømmeøsen, skrapt av melkeringen og fått rømme-klining, når mor har tatt noe ned.» Jeg kunne nok kjenne det. Det var fælt så tung hun var; hun holdt på å strype meg. Jeg fikk ikke puste; jeg måtte sette kløven ned straks. Men hun var svært iherdig, hun Vesle-Ingebjørg; jeg også. Rett som det var, datt jeg overende, så vi trillet nedover, én hit og én dit, mellom einerbuskene i bakken. Vi krabbet oss opp igjen. Om en liten stund var vi helt oppe ved Storbækken. Der var det vrangt å komme over. Til slut fant vi da på det, at jeg drog av meg hosene, stappet skoene ned i dem og brettet buksene opp over knærne.

Så tok Vesle-Ingebjørg hosene mellom tennene og skulle holde dem slig, mens jeg bar henne over. Men da vi var midt ute i bekken, gled jeg på en av de runde stenene. Klask, der lå vi og plasket i elven begge to. Jeg var het og skamfull, og drivende våt var jeg, da jeg krafset meg opp igjen. Men hun Vesle-Ingebjørg ble tatt med av strømmen og fór udefter, med hodet fore. Jeg sprang gråtende nedover etter henne, falt overende og stod opp igjen, graat og ropte på Vesle-Ingebjørg; men ingen svarte meg. Endelig fikk jeg se henne. Hun lå ganske stille i vannet, likesom hun skulle være død, og fløt i ring og i ring inne i evjen. Da sprang jeg bent ut i svarte elven 198 og hugg etter fletten hennes; men før jeg sanset noe, fór jeg ned i en kulp, så vannet skvulpet høyt over meg. Jeg kom meg til slut på benene, vasset til lands og drog Vesle-Ingebjørg etter meg. Men da hadde fingrene mine taget så fast tag i fletten hennes, at jeg nesten ikke var god for å slippe. Jeg snakket til henne; men hun svarte ikke, bare lå blikkende stille på mosetuen. Jeg vrengte huen min og tørket vannet av ansiktet hennes; men det knydde ikke i henne. Hun var kald som is og rent hvit, og så ut som hun var sluknet; og det var hun vist også. Da ble jeg så redd, at det isnet gjennom meg, enda jeg hadde trælet meg både andpusten og het. Men så kom jeg til å tenke på, hvor fælt snild hun hadde vært, mens hun levde, hun Vesle-Ingebjørg; og da tok sorgen meg slig, at jeg gjemte ansiktet mitt ved bringen hennes, og graat så jeg bevret over hele kroppen. Men om en stund så tok hun til å lee på seg; smått om senn reiste hun seg og krabbet seg opp på knærne; men hun sa ikke noe, og jeg var så tykk i halsen, at jeg ikke var god for å få et eneste ord frem; jeg bare satt og svelgte og svelgte, med tårer på kinnet. Men da hun hadde sittet og lunket seg i solen en stund, så skar hun i å gråte. «Jeg har ikke det grand lyst på å fare til verdens ende,» hikstet hun, mens tårene rant ned over kinnene hennes.

Ja da våknet jeg riktig også, og så tørket jeg av henne bekkevannet og tårevæten med luen min, knappet kjolen opp på henne, vridde vannet vel av den og hadde den så varlig på henne igjen, «Jeg er like sæl med verdens ende; jeg vil ikke, jeg vil ikke,» graat hun igjen, så tårene silte. Ja, så måtte vi snu da. — Det er nok ikke så greit å finne følge til verdens ende.

198 205. De norske fjell.
Af udg
(Stevtonen.)

I fall du følger meg over heien,
så skal jeg vise deg seterveien,
så skal vi fare i fjellet inn,
:|: hvor solen gyller den hvite tind. :|:


199 Vi har så lite av agerflekker,
og mer er det som skogen dekker;
men fjellet dekker nok aller mest —
:|: i nord og sør — og især i vest. :|:


I Gudbrandsdalene først vi frister:
der vokser furu på høye rister;
der får vi krabbe oss fot for fot; —
:|: så har vi Rondane midt imot. :|:


Og nord på Dovre, på vide vidder,
der er det Snehætta mektig sitter;
hun sitter rumt på sin dronningstol,
:|: og hun har svøpt seg i sne og sol. :|:


Men vil du vide, hvor best du finner
de fagre flyer, de fine tinder,
så følg meg inn under Jotunfjeld
:|: en riktig skinnende sommerkveld. :|:


Da skal vi sitte ved Glitretinden,
hvor skodden viker så smått for vinden;
da skal det hviske i hjertet ditt:
:|: «Aa nei, å nei! å, er dette mitt?» :|:


199 206. Julekveld, da jeg var liten.
Til den gamle simple stuen
vil min tanke gjerne gå.
Ilden spraker høyt på gruen,
røyken stiger lett og blå;
og det lange furubord
hvitt er skuret alt av mor;
gulvet sopet er til festen,
strødd med brisk for himmel-gjesten.


Godt jeg minnes alt som hendte
på den kjære julekveld, —
lysene, som faster tente,
og det blanke kobberstell.
200 Hjertet barnligt var og blødt,
sang «En frelser er meg født!»
tenkte bak de lune vegger:
«I en stall de Herren legger!»


Og var julegrøten ferdig,
og vi satt om glade bord,
reiste far seg opp og verdig
leste høyt om englers kor.
Og jeg syntes, at jeg så
lyse stråler fra det blå,
og jeg hørte ganske nære
skarens «Fred» og «Ære være».

Rister: åsrygger. — Fly: en vid, flat fjedmark.


200 207. Dukkestuen.
Af udg. Emnet fransk
Mama var død; så lys og så glad
som hun kunne ingen være;
alle holdt av henne, — vennernes rad
på hendene ville hende bære.


Og sammen med Tulla var hun aller mest ung,
hun trallet og kappsprang og ga seg.
Men mama ble syk, og Tulla ble tung,
og mama måtte sette henne fra seg.


Og mama hun døde, og vennernes rad
på hendene ville hende bære;
så bar de henne ut under gulnende blad
og gjemte under blomster den kjære.


Så gikk de sin vei til liv og til strid,
til glede eller motbør og bakker;
Tullamor, stakkar, hun hadde mer tid,
hun hadde bare dukkestuen, stakkar.


Ved dukkestuen alltid hun hadde trivdes best;
der var hennes strev og hennes gammen;
og alle de stoler hun ønsket seg mest,
dem fikk hun jo av mama alle sammen.


201 Nå går hun og pusler og pynter som før;
men øynene, de brune, de grunner;
der er ikke riktig det gamle humør,
og stille kan hun stå lange stunder.


Så er det en dag at hun stirrer der inn
på sofaer og tepper og borde;
far har det travelt; men han klapper hennes kinn,
og kjærlig så tar han til orde.


Han tenker: «Nå ønsker hun vel noe igjen,»
og stryker det silkebløte håret.
«Nå skal du få si, hva du ønsker deg, min venn.»
Da syntes han der blinker en tåre.


«Jeg ønsker ikke noe,» så svarer hun tyst;
men pappa ser tårene drysse;
og Tulla hun legger sitt hode til hans bryst:
«Bare jeg mama kunne kysse.»


201 208. Boken.
«Her har jeg en bok i den ene hånden og en bok i den annen,» sa lærerinnen. «Kan du se, at det er forskjell på de to bøkene, du OLAV?» — «Den ene er tynn,» sa OLAV «Den ene er tynn, og den annen er tykk? Aa ja så-men. Men er det ikke en annen forskjell også, IVAR?» — «Den ene er en skrivebok, og den annen er en lesebok,» sa IVAR. «Ja nå brenner tampen. Hva mener du EIVIND?» — «Den ene er skrevet, og den annen er trykt,» sa EIVIND. Ja, det er forskjellen du, og det er en grundig forskjell også det.

For fire fem hundre år siden fantes det ingen trykt bok, og den gang kan dere tro det var mange barn som ikke kunne lese. Det går langsomt å skrive en bok, og det som er langsomt er dyrt. En eneste bok kunne i de tider koste 400 kroner.

Her ligger en bibel på bordet. Hvis jeg skulle skrive denne bibelen av, så måtte jeg bruke 5—6 måneder til det, selv om jeg skrev 8 timer om dagen. Og hvis vi var 20 som skrev, så kunne vi skrive 20 bibler i 5—6 202 måneder. Men hvis bibelen blir trykt, så kan 20 mann få 100 000 bibler ferdige i den samme tid, 5—6 måneder; det er forskjellen.

Horledes blir så en bok trykt, og hvorledes ser det ut i et trykkeri? Tenk dere en stor sal. I den salen er det mange pulter, og på hver pult er det en kasse med mange rom i. I hvert rom er det bokstaver. I det ene rom er det a’er, i det andre er det b’er, i det tredje c’er, og således hele alfabetet utigjennom. Hver bokstav ligger på en liten stav av bly, som er omtrent en tomme lang.

[image: ]
Foran hver slig bokstav-kasse står en av de menn som skal sette bokstavene sammen til ord. Han vet hvor a’erne ligger, og b’erne og alle de andre, og kan ta dem så fort, at du kan ikke tro det. Han er opplært til det fra gut av. Når han nå skal sette sammen ordet bibel, stikker han først hånden ned i det rom hvor b’en er, så tar han i så b igjen, så en e, så en l. Og fingertoppene løper så fort fra rom til rom i bokstav-kassene, at det er som om han ville stjele bokstavene, og ikke ville at noen skulle se det. Og således lager han ord etter 203 ord, linje etter linje og side etter side. Dette kalles å sette.

Men det må mer til. Nå må alle disse ordene, disse linjene, disse sidene trykkes.

Her har jeg et brev, som jeg har fått fra presten, og på det brevet er der lak, kan dere se. I lakket står det to bokstaver. Der står A. L. Det er de første bokstaver i prestens navn. A. L., det vil si: Anders Lasson. Disse bokstaver har ikke presten skrevet. Han har trykket på lakket med et signet eller segl, og så står de der. Og alle disse blystenger med bokstaver på toppen, de er likesom signeter som står ved siden av hverandre. De kan

trykke bokstaver inn i papiret, omtrent likesom signetet trykker bokstaver inn i lakket. Men der sitter ikke en mann og holder på hver bokstav, kan du vide. Det ville bli verre enn å skrive også, det. Til å sette bruker man fingrene; men til å trykke bruker man maskiner. Og det går slig for seg:

8 eller 16 sider med bly-bokstaver blir lagt på en plate, som er skrudd fast i maskinen. Denne platen skyves bestandig frem og tilbake, og kommer på veien tett opp under to store runde kjevler eller valser, som alltid går rundt. Den ene kjevlen skinner av sort farge eller sverte, og hver gang platen med bly-bokstavene kommer under den, blir de svertet. Du ser i boken, at alle bokstavene er sorte, og bly-bokstavene i trykkeriet må svertes i ett vekk, ellers blir det ikke noe tydelig merke etter dem.

204 Ingen kan skrive med en stålpenn som ikke blir dyppet hvert øyeblikk i blekkhuset, og ingen kan trykke med bly-bokstaver som det ikke kommer frisk sverte på.

Men den andre valsen, den største, hva skal den til? Den brer rent papir ut over alle bly-bokstavene, og nå setter alle de sværtede bokstavene seg av på papiret, linje etter linje og side etter side. Det vil si: alle de sider som står på platen, enten det er 8 eller 16, er trykt av på papiret og ferdige til å settes inn i boken. Og dette går fort. I det ene øyeblikk blir det lagt et ark rent papir inn i maskinen, og i neste kommer arket ut igjen med 8 eller 16 trykte sider på; det er et par sekunders arbeide.

Derfor kan bøkene bli billige. Derfor trenger ingen å sitte i 5—6 måneder og skrive bibelen av; derfor kan hvert barn i landet have sin bok i hånden og lese om alt det merkelige som er i verden: om Gud og mennesker, om sol og måne og stjerner, om dyr og om trær, om hav og land. Og det kan vi først og fremst takke de små bly-stengene for — med bokstaver i toppen. Og derfor skal vi også vide, fra vi er små, hva den mann hette som fant på å lage slike stenger. Han hette Johan Gutenberg, og var fra Tyskland.
Tampen brenner, uttrykk fra en lek: nå er det nær ved, nå gjelder det.


204 209. Sven og Kari.
Sven var sønn til presten; han hadde bodd hos besteforeldrene inne i byen i lang tid og gått på skole der. Han var bare 11 år; men han var blitt rent sprenglærd; det var ingen i hele bygden som visste hvorledes det skulle ende. Han kunne så mange rare ord, og hadde lest så mange rare bøker på så mange rare språk. Men Gamle-Kari på prestegården, hun bare ristet på hodet, når han kom med disse rare ordene. «Er det slig du vil snakke, når du blir prest, så kommer du til å være blottende alene i kirken,» sa Gamle-Kari.

Så var det en dag at presten og prestefruen var borte hos sorenskriveren med de to største barna, og Sven var alene hjemme med Gamle-Kari. Han var litt furten, fordi han ikke var budt med. Han likte seg ikke.

205 Gamle-Kari satt i kjøkkenet og bakte peppernøtter, og Sven stod og så på. Han visste ikke riktig hva han skulle ta seg til, og så sa han til Kari: «Skal vi lege skole? Du skal være barn, og jeg skal være lærer, og for hver gang du ikke svarer riktig, skal du gi meg en av peppernøttene.» — «Aa ja,» sa Kari; «men jeg vil ha lov til å være skolemester en stund, jeg også; og hver gang det er noe du ikke kan, skal du gi meg en øre. Den kan være til den syke husmannskonen.» — «Jeg kan alting,» sa Sven. Og så begynte han. Han gikk frem og tilbake på det lange gulvet, likesom læreren pleide å gjøre på skolen, og skjelte på peppernøttene. Han ville begynne med noe som var riktig vanskelig. Skjønt så svært vanskelig trengte det vel ikke å være. Kari hadde bare vært på omgangs-skole et par dage om året; det hadde hun selv sagt. Skal tro om hun visste noe om solen?

Nå lar vi dem snakke, hver for seg.

205 210. Solen og månen.
efter Zacharias Topelius ved udg
(Når disse stykker først er lest én gang igjennom, så lar man to og to barn lese; den ene er Sven, den annen Kari.)

Sven: Kan du si meg, Kari, hvorav kommer dag og natt?

Kari: Det kommer av at solen står opp og går ned.

Sven: Solen står ikke opp.

Kari: Står ikke solen opp? Det er du som ikke står opp stundom; men aldri har jeg sett at solen har forsovet seg.

Sven: En peppernøtt, Kari. Solen står ikke opp og går ikke ned, slett ikke. Det er jorden som går.

Kari: Skjæms du ikke; sier du at jorden går?

Sven: Ja; hvor stor tror du solen er?

Kari: Aa, den kan vel være så pas som en smørbutt.

Sven: Det skulle du egentlig betale mange peppernøtter for. Solen er meget større enn jorden. Hvorledes ser jorden ut?

Kari: Jeg har ikke vært utenfor bygden, jeg.

206 Sven: Du er så dum, Kari. Jeg mener naturligvis, om den er firkantet eller rund.

Kari: La den være rund da.

Sven: Er den rund som en pannekake eller som et eple?

Kari: Som en pannekake.

Sven: En peppernøtt! Vet du ikke at folk kan seile rundt omkring jorden? Kan du seile rundt omkring en pannekake? Jorden er rund, og jorden går rundt. Den går rundt om seg selv, og så går den rundt omkring solen.

Kari: Nå skal jeg si deg noe, Sven, at hvis du snakker så stygt, så skal jeg klage deg for din far, når han kommer hjem.

Sven: Aa hå, så vil de le av deg alle sammen. Kom ut på tunet, skal jeg vise deg det.

Kari: Skal jorden gå rundt for oss der ute?

Sven drog Kari med seg ut på tunet.

Sven: Stå nå still, Kari. Du skal være solen, forstår du; du må hverken gå opp eller ned.

Kari: Enn du da? Skal du være jorden du, siden du løper slig?

Sven var borte under prestegaards-trappen og hentet frem snurrebassen sin og svepen.

Sven: Nå skal du se. Snurrebassen, det skal være jorden, skjønner du. Se, nå slår jeg på den, og nå kan du se at jeg får den til å gå rundt om deg; men den går rundt på en annen måte også. Den går rundt omkring seg selv.

Kari: Hvem er det som pisker på jorden da, siden den går rundt omkring solen?

Sven: Det er ikke noen som pisker på jorden, Kari; men den går rundt likevel. — Så var det månen. Hvor langt tror du det er til månen?

Kari: Aa, det er så ymse det. Når den henger like nede i skogbrynet, så kan en jo få tak i den med en passelig bagste-fløy.

Sven: Kari, Kari! Det er mangfoldige tusen mil fra jorden til månen.

207 Kari: Jo, du er ikke borte!

Sven: Jeg skal si deg noe, Kari. Når en leser meget, så blir en meget klokere enn andre mennesker, og så sier en ikke at jorden er en pannekake.

Kari: Jeg tenker du var glad til, jeg. Men nå skal jeg spørre deg om noe. Hvor langt er det til kirken i Dal?

Sven: Jeg har ikke vært der ennå.

Kari: Det er din fars anneks.

Sven: Jeg har ikke vært der, hører du.

Kari: Ja, jeg har ikke vært på månen heller.

Sven: En peppernøtt, Kari!

Kari: En øre, Sven!

Sven: En peppernøtt!

Kari: En øre!

Og så ga de seg til at slaas på moro begge to; men da var riktignok Gamle-Kari sterkest. Hun tok og bar Sven opp på kammerset, og så måtte han pent gå i seng, og så fikk han et fat peppernøtter på sengen. Men Gamle-Kari sa, at det var bare sælebot. «For det du vet, det gir jeg ikke en peppernøtt for. Nå har jeg levet i 62 år, og enda har ikke jorden gått rundt med meg.»
Butt: smalt trekar til fløte eller smør.
Snurrebass: topp; i Bergen: krok. — Bagste-fløy: brødstikke til å flytte og vende brødet, når man bager.


207 211. Ulven og hoppen.
Efter et eventyr fra Siebenbürgen. Gjenfortalt af udg
Det var en gang gråbein var ute og veired. Han gikk og tasset både langt og lenge og luktet seg frem igjennom aaslien; men han fikk ikke taften av noe som etende var. Tarmene skreg i ham, så han visste ikke, hvor han skulle snu eller vende seg. Sitte kunne han ikke, og stå kunne han ikke; så måtte han gå, vet du, og nesen, den var fore og snuste både i øst og vest. Det bar ned etter lien, og til slut hadde han lensmands-gården bent under seg; men så svang og sulten var han, at han fristed et stykke til. Jo — der kjente han matlukt. Det var en hoppe som gikk og beitet med folungen sin. Gråbein smøg seg frem imellom vierkjerrene, og så var han med et eneste sett oppe på ryggen av hoppen.

„Nå har jeg deg,“ sa han; „står du og beiter midt i slått-engen til lensmannen du? Jeg er bygdevægter jeg, skal du 208 vide, og nå rider jeg deg lukt i lensmands-hullet, hvis du ikke giver pant.”

„Hva skulle det være?” sa hoppen.

„Folen din,” svarte ulven.

„Stakkars kroken, han er så ung og uvettig,” sa hoppen; „han vet ikke hvordan han skal skikke seg i arresten. Kunne du ikke vente til han kom til skjels år og alder?” spurte hun.

„Hvor gammel er han nå da?” sa ulven.

„Jeg er ikke riktig stø på det; men jeg har det skrevet her under høyre bakhoven, både fødselsdagen og navnet. Det står med gullskrift, og du er vel brevsynt, du som er bygdevægter, vet jeg?” sa hoppen.

Ulven syntes det var leit å nekte for det.

„La meg se brevet,” sa han og sprang ned. Men da løftet hoppen den høyre bakfoten og ga ham en i skallen, så sol og måne og stjerner danset for synet hans. Det var gullskriften; og den var så sterk, at han måtte lukke øynene. Da han fikk dem opp igjen, så de hverken hoppe eller fole.

208 212. Rypen på Haukelifjeld.
Haukelifjeld heder fjellet mellom Telemarken og Røldal. Der går stor bred postvei over fjellet, og mange folk ferdes der ved sommertid. Men om vinteren kan sneen være så dyp, at veien ikke er til å øyne. Hist og her stikker en stabbestein frem; men ellers er det bare telegraf-stolpene som forteller hvor veien ligger. Ellers er det dyp, hvit sne utover hele fjellet. Vinden blåser den sammen til fonner, så store som hus, og det er tider da ingen kan komme frem uten på ski.

Jeg var der oppe en dag i januar. Vinden kom fykende ned fra høyden, isende kald, og sneen gjøv om oss. Det var så stort og så sørgelig alt sammen; men vakkert var det: den blå himmelen og den hvite sneen og det røde solskjæret over tinder og rygger. Hist og her fløy rypene opp i små flokker; men mennesker var der ikke. Og snarene, som de hadde satt rundt omkring i vierkjerrene, var tomme. Det hadde vært for hardt vær om natten, 209 storm og snøfokk, og i slikt vær går rypen ikke i snaren. Endelig syntes jeg at jeg så en. Den var nesten helt gjemt av sneen. Jeg gikk nærmere. Jo vist var det et rypehode som stak frem av snefonnen, og snare var der også. Men død kunne rypen ikke være. Øynene var ikke brustne; det var som de stirret på meg og var redde. Jeg bøyde meg ned for å ta den; da tok den til å flakse og flakse og ville ut av snaren. Først ville jeg la den flyve; den skulle få lov å være sammen med de andre rypene, som kaklet rundt omkring. Men da jeg skulle hjelpe den, så jeg først hvordan det var med den. Foten var av led, og senene var revet over; slig hadde den strevd for å komme løs. Stakkar, den kunne ikke flyve mer over Haukelifjeld. Jeg tok skistaven og ga den et slag over hodet; vingene falt ned, nebbet åpnet seg, og dråpe etter dråpe rant blodet ned i den hvite sne; men øynene var lukket, og de kunne ikke åpne seg mer.

Tenk, for en natt den stakkars rypen hadde hatt! Hvor den har flakset og stridd i stormen og sneen, slitt sin fot av led og sine sener i stykker! Hjelpeløs lå den der på den store vidden under de høye tinder, alene i den isende frost. Menneskene gikk ned igjen i de varme husene, så snart de hadde satt snarene opp, og de andre rypene kaklet rundt omkring og visste ingen råd. Stakkars vesle rype på Haukelifjeld!
Skjels år og alder: den alder da en kan gjøre „skil” (forskjell) på tingene, forstå tingene.


209 213. Europakartet.¹
Morgenen etter var Kari oppe på kammerset og gjorde rent hos Sven.

Presten hadde just om morgenen fått brev fra sin bror i Frankrig, og nå skulle Sven se etter og finne alle de byer han hadde vært i; og da nå Gamle-Kari var inne, så syntes han at han måtte gjøre seg viktig igjen. Kanskje han tenkte han skulle få noen peppernøtter. Og så sa

Sven: Kan du si meg, Kari, hva det er jeg har fremfor meg på bordet?

Kari: Ikke er det et bilde, og ikke er det en bok

Rolfsen: Lesebok for folkeskolen. I. Skriftspråk.

210 men det er fullt av streker, og der står noe trykt. Skal det være et hus?

Sven: Vet du ikke, Kari, at det er et landkart? og på et landkart tegner man verdensdeler og lande og have og elver og fjell. Her er et stort hav som kalles Atlanterhavet.

Kari: Skal det være et hav? det er jo ikke blått en-gang, og der er jo hverken skip eller sjøer. Det må ikke være stort, det havet, som kan rommes på slig en papirlapp. Der er jo ikke så meget som en båt en-gang.

Sven: Du da! Atlanterhavet er så stort, at en båt nesten ikke våker seg ut på det.

Kari: Naa, er det derfor!

Sven: Se nå her, så skal jeg lære deg. Her er Europa. Vet du hva Europa er?

Kari: Jeg har aldri vært der.

Sven: Har du aldri vært i Europa? Du er jo midt i Europa; eller ikke midt i, — det vil jeg ikke si, men ute i det ene hjørnet. Ser du, — Europa er en verdensdel. Man deler verden i fem dele, Kari.

Kari: Det var ikke meget.

Sven: Fem store dele, du, som kalles verdensdeler. Og nå skal vi reise Europa rundt, vi to. Her har du Gibraltar-sundet, og så kommer du inn i Middelhavet. Og her kommer du gjennom Dardanellerne og Bosporus inn i Sortehavet.

Kari: Takk! Jeg synes ellers det er hvitt.

Sven; Her er Krim, og her er Tyrkiet.

Kari: Så, det er der trynetyrken bor!

Sven: Du tror da vel ikke at tyrken har tryne?

Kari: Jo det har jeg da hørt, fra jeg var ørliten.

Sven: Nå kan vi ikke komme lenger sjøveien. Derfor tenker jeg vi farer landeveien tilbake. Her kommer vi inn i Ungarn, og her er Østerrig. Der nede er Grækenland. I Grækenland er der korinter og røvere. Vi har ingen av delene her i Norge.

Kari: Sukker du så tukt for det?

Sven: Er ikke korinter deilige kanskje? Og er det 211 ikke deilig å ha røvere i fjellene og bli fanget? Og så måtte vi skrive hjem til far, og far måtte betale store løsepenger. — Og her er Italien. Og der plukker man appelsiner, likesom man plukker epler hos oss. Og derfra får vi silke. Vet du hvem som lager silken, Kari?

Kari: Det er vel folkene i Italien vel.

Sven: Nei, det er slett ikke folkene i Italien, du; det er åmene eller larvene i Italien.

Kari: Gjør du narr av meg, gut, så tar jeg deg i luggen.

Sven: Det er sannelig larver eller åmer, som de kaller silkeormer. — Og så er det olje i Italien.

Kari: Parafin? Det er det her også.

Sven: Nei, ikke parafin, du! Men slig olje som kommer fra oliventreet. Her er Sveits. Kan du si meg hva en får fra Sveits?

Kari: Sveitserost.

Sven: Det er riktig. De har slike gilde kreaturer i Sveits, og setrer likesom hos oss. Og høye, høye fjell; de heder Alperne. Og her er Tyskland. Hva kommer fra Tyskland?

Kari: Keiseren.

Sven: Det er ikke noe skikkelig svar.

Kari: Farer ikke den tyske keiseren her forbi hvert år kanskje?

Sven: Hva heter den tyske keiseren?

Kari: Jeg har ikke spurt ham. Tror du ikke jeg har folkeskikk, jeg også?

Sven: Har de hatt keiser lenge i Tyskland?

Kari: Aa, han kan vel være på alder med Olav gårdsgutt, vet jeg.

Sven: De har hatt keiser i Tyskland siden 1871, Kari. Da ble Tyskland samlet til ett rike, og så fikk de keiser. De tyske soldater er flinke, kan du tro.

Kari: Aa, vi har nå spreke karer her i bygden også.

Sven: Her er Frankrig.

Kari: Derfra får vi franskbrød.

Sven: Tror du vi kjøper brød i Frankrig, du? Men i 212 Frankrig er det en mengde vin. Den røde vinen far drikker, den er fra Frankrig. Og her er Spanien. Der får vi salt. Nå tenker jeg vi går til sjøs igjen. Rett som det er, kommer vi til England. Hva får vi fra England, Kari?

Kari: Den engelske syken.

Sven: Den kjenner jeg ikke. Den står ikke i geografien.

Kari: Ja så kjente du den da du var liten. Da var du så løs i leddene, at du var verre enn den verste sprellemann.

Sven: Fra England får vi steinkull og en mengde andre ting. Og så er englenderne gode sjømenn. Det er ikke noe rike i verden som har så mange sjøfolk som England.

Kari: Enn vi da?

Sven: Ikke så mange, Kari, ikke så mange.

Kari: Men like gode, tenker jeg.

Sven: Like gode tror jeg de er, jeg også. — Nå seiler vi gjennom Kanalen. Hva er det man gjør i Kanalen? I Kanalen støter man på; for der er så mange, mange skip, så det er uråd å komme uskadd frem i skodde og stygge-vær. — Her til høyre har vi Belgien og siden Holland.

Kari: Der er hollansk ost.

Sven: Ja, de har feite kjør, hollenderne. Og der borte har vi Skotland og Irland. Og nå kommer vi inn i Nordsjøen. Der fanger man lutefisk.

Kari: Ja, den er ikke vanskelig å fange, stakkar.

Sven: Jeg mener naturligvis, at man fanger slig fisk som blir til lutefisk, kan du skjønne.

Kvri; Du kan selv være en lutefisk.

Sven: Nå er du uskikkelig mot din lærer. Nå må du vist have stryk.

Kari: Du kunne jo prøve.

Sven: Eller kanskje jeg kunne nøye meg med skammekroken.

Kari: Ja, kanskje du kunne det.

Og så tok hun sannelig og flyttet Sven bort i en krok og satte det store bordet for. Og det var ikke annen 213 råd for læreren enn å krype under bordet for å komme frem. Men da var Gamle-Kari langt nede i trappene, — enda så gammel hun var.
¹ Se stykket «Solen og månen».
Korinter: en slags små rosiner (tørkede vindruer).


213 214. Bjørnen og ulven og reven skal treske.
Det var en gang bjørnen og ulven og reven var gode venner og hadde ager sammen.

Da havren var moden, skulle de på låven og treske. „Men jeg er så uvant med det, jeg,“ sa bjørnen. „Du?“ sa reven; „du eter jo både gress og groe, så du skulle da skjønne deg på det,“ sa han. Dermed krøp reven opp på hjellen og la seg på kornstaurene der oppe.

„Hva skal du der oppe?“ sa bjørnen. „Jeg holder på taket,“ sa reven.

Og så tresket bjørnen, så agnene føk, og skrubben rensket, og støvet røk, så tårene dryppet og øynene stod skjeve i hodet på ham. Men reven satt oppe på hjellen og trallet og sang, og sendte en staur ned i hodet på dem rett som det var. „Du tresker nok likevel, du!“ sa bjørnen. „Vil du slå oss ihjel?“ skreg ulven. „Jeg kan da ikke holde på hele taget,“ sa reven.

Da de nå var ferdige med treskingen, så skulle de dele kornet. „Hva skal vi nå bruke til mål?“ sa ulven. „Størst skal ha størst, og minst skal ha minst,“ sa reven; „det synes jeg er det greieste.“ Og så fikk bjørnen halmen, ulven agnene, og reven fikk kornet.

Så gikk de til kvernen og mol, og så skulle de til å koke grøt. Men da bjørnen hadde smakt på sin, tasset han bortefter til reven. Og reven hadde just laget til middag, han også. Bjørnen ga seg til å glane ned i grøden hans. „Denne grøden din, den er jo hvit den,“ sa bjørnen. „Den er hvit,“ sa reven. „Og vakker,“ sa bjørnen. „Og vakker,“ sa reven. „Min er „både svart og besk,“ sa bjørnen; „hvordan henger det ihop?“ „Du får vaske melet,“ sa reven; „det har jeg gjort. Ellers hadde jeg vel fått svart grøt, jeg også.“

Aa ja, bjørnen ruslet ned over elvebakken med sekken på ryggen, og hvelvet alt melet uti; men den grøden ble tynn, kan du vide, og om den ble hvit, det vet jeg ikke; for den rendte sin vei så fort, at jeg fikk ikke se det.
Hjell: loft av stenger eller løse fjæler.


214 215. En stor lykke.
Efter Johan Krohn
Det var den siste dag i juleferiene. Vi gikk og drev omkring i stuene, min bror og jeg. Vi kjedet oss. Vi lengtet i grunnen etter skolen; men det ville vi ikke være ved. Så gikk vi ut i kjøkkenet til KARI kokke. KARI kokke kjedet seg aldri. Nå stod hun og skar torsk opp og sang. «Hva vil dere?» sa hun, da vi kom ut. «Ingenting, KARI,» sa jeg. «Det var lite,» sa KARI. «Men vi kjeder oss så gruelig,» sa min bror; «kan vi ikke få stå her og se på deg?» — «Det koster ikke noe,» sa KARI. «Så dere kjeder jer; — så synes jeg heller dere skulle skamme jer.» — «Hvorfor det, KARI?» — «Gutter på ni—ti år som kjeder seg!» — «Aa, fortell oss en historie, KARI,» bad jeg. «En historie?» sa KARI; «ja, når jeg bare hadde noen. Men se der! å nei, se der skinner solen! Aa, det er første gang i det nye året.»

Skyene var revnet, og det kom en solstråle inn gjennom kjøkkenvinduet og inn over kjøkkenbenken, så KARIS kniv blinket. «Ja, nå er dere vel glade igjen?» sa KARI. «Den velsignede solen!» — «Isj, den har vi da sett så mange ganger,» sa min bror. KARI så på ham en stund. «Nå skal jeg fortelle en historie,» sa hun, «om den eneste gangen jeg har fått en ørefik.»

Dette var moro. «Har du fått en ørefik, KARI!» ropte vi i munnen på hverandre; «en riktig, til gagns ørefik?» — «Ja, det er vist, at den både var riktig og til gagns,» sa KARI. «Av hvem, du?» — «Av min mor.» — «Hadde du vært uskikkelig?» — «Ja, nå skal dere bare høre.

Mor træled og slét hele uken med vask og rengjøring; men om søndagen og helligdagene gikk hun alltid og spaserte med meg. Så var det pinsedag. Jeg hadde fått ny kjole, og vi skulle ut å spasere; jeg skulle jo bare være glad; men jeg var furten og gretten; — det hender jo stundom, at barn er gretne og furtne, både jenter og gutter. Jeg sa at kjolen strammet meg. Mor kjente etter og sa at det gjorde den slett ikke. Og så gikk vi bort på torvet og spaserte. Der var musikk og mange folk, og musikken spillet utenfor det huset hvor generalen bodde. Så var det mor sa til meg: «Der kommer generalen kjørende; kan du se den deilige nye vognen han har fått?» Men jeg bare 215 furtet og sa nei. Det er sandt, at solen skinte, så jeg ikke kunne se vognen riktig tydelig; men jeg sa: «Jeg kan ikke se noen ting for den vemmelige solen.»

Klask! I samme stunden hadde jeg en vaffel midt på kinnet, midt på torvet til og med, så alle så det; og varm var den, for den var godt bakt. «Kaller du Vorherre sol vemmelig!» sa mor. Og så drog hun meg vekk fra torvet og inn i en gate hvor det ikke var folk. Og der gikk hun lenge og langsomt og forklarte meg hvorledes solen lyser og varmer og får alting til å gro og vokse. Og så sa hun til sist: «Aa, KARI, KARI! selv om du ikke får annet å glede deg over, så vær glad hver gang du ser Vorherres velsignede sol skinne; for det er en stor lykke. Ja, det er det,» sa mor.

Disse ordene har jeg tenkt på mangen gang. Mangen en gang, når den skinner inn til meg om morgenen, har jeg tenkt: Ja, det er en stor lykke!

Og når den har vært vekk en stund om vinteren, og den så kommer igjen like blid og god, så synes jeg at solstrålene skinner tvers igjennom meg; jeg tenker på min mor, som ikke kan se dem mer — hun er død for mange år siden — og jeg blir varm om hjertet. Ja, det er en stor lykke!»

215 216. Kaffe og smørbrød.¹
efter Zacharias Topelius ved udg. Tegningerne af Th. Holmboe
SVEN satt igjen ute i kjøkkenet hos KARI. Det var om ettermiddagen. Han satt og slurpet kaffe i seg og spiste smørbrød, deilig friskt kakebrød, som nettopp var kommet av ovnen.

SVEN: Nå skal jeg spørre deg om noe, KARI, som jeg er viss på du ikke kan svare meg på: Hvem var det som først drakk kaffe her i verden?

KARI:. Det lærte vi ikke på skolen i min tid.

SVEN: Den første som drakk kaffe her i verden var en gjetebuk.

KARI: Drakk bukken kaffe?

SVEN: Åt kaffe, tenker jeg heller vi sier.

KARI: Ja så, sier vi det?

216 Sven: Kaffebønnene, ser du, får vi av et tre. Det vokser egentlig i Arabien, og der kan det bli 6—12 meter høyt. På det treet er det en slags bær, som ligner kirsebær.

Kari: Nå lyver du godt.

Sven: Inne i bæret er det to frø. Det er kaffebønnene.

Kari; Enn geitebukken? La meg likeså godt få det alt sammen med én gang.

Sven: Jo, nede i Arabien la de merke til, at gjetebukkene var glade i disse bærene.

Kari: Kirsebærene?

Sven: Nei, kaffebærene. Og når de hadde spist av dem, ble de så årvåkne, at de sprang og hoppet midt om natten. Og så fikk folkene i Arabien lyst til å prøve, om de også kunne bli våkne, og så kokte de kaffe. Men jeg er ikke aldeles sikker på at dette er sandt. Men det står i en bok.

Kari; Ja, du vet jo ikke det dust annet enn det som står i bøkene.

Sven lurte seg til å ta en stor sukkerklump.

Sven: Vet du hva dette er?

Kari: Det er tyveri.

217 Sven: Sukker er et rør.

Kari: Er den klumpen et rør.

Sven: Fra først av, forstår du, fra begynnelsen! Kjære deg, Kari, jeg forklarer deg jo alting fra først av; skjønner du ikke det?

Kari: Jo, det skal være vist.

Sven: Sukkeret får vi av et rør som vokser i varme lande, i Ostindien og i Vestindien og i Amerika. I det røret er det en saft, og av den saften blir det sukker.

Kari: Lad nå meg spørre deg om noe.

Sven: Nei, vent litt. La oss ta teen med det samme; for den vet du vist slett ikke noe om. Hvor kommer teen fra?

Kari: Fra Kristiania, vet jeg.

Sven: Tror du, at det vokser te i Kristiania?

Kari: Vokser den også?

Sven: Den vokser, ja; i Kina. Te er de grønne bladene av en busk, ser du.

Kari: Er tebladene grønne nå?

Sven: Fra først av, Kari, fra først av. Bladene plukkes av busken og tørres på varme jernplater, og så blir de sorte undertiden.

Kari: Lad nå meg få komme til.

Sven: Vær så god. Det er uråd å sette meg fast.

Kari: Får friste. Hva er det du tygger på der?

Sven: Smørbrød.

Kari: Hva får vi smør av?

Sven: Vi kjerner det av fløte.

Kari: Hva får vi fløte av?

Sven: Av melken i melkeringen.

Kari: Hvorledes kan det gå til?

Sven: Hvorledes det kan gå til? Det blir fløte av melken.

Kari: Ja vist; men hvorledes går det til?

Sven: Melken blir til fløte.

Kari: Hvorledes går det til?

Sven: Hvorledes det går til?

Kari: Ja, sig meg det!

Sven: Det blir fløte av melken.

218 Kari: Jeg skjønte det nok. Det står vel ikke i boken din, det der? Han kan ikke svare på det han ser hver eneste dag. Han vet, hvorledes solen og månen ser ut; men han vet ikke, at det feite i melken stiger opp, fordi det er lettere. Og det er det som blir fløte.

Sven: Det er meget riktig det, for resten, at det feite stiger opp. Det feite er alltid øverst.

Kari: Det var nå smøret. Hvorledes får du brød?

Sver: Av mel.

Kari: Hvorledes får du mel?

Sven: Av korn.

Kari: Hvorledes får du mel av korn?

Sven: Jeg maler det på kvernen.

Kari: Hvorledes blir det malt?

Sven: Du er altfor nærgående. Skal jeg kunne male også?

Kari: En kan merke, at du reiste hjemmefra da du var 7 år gammel. Vet du ikke, at kornet blir malt mellom to runde stener, og at den øverste går rundt og den nederste ligger still? Og hvorfor går kvernsteinen rundt?

Sven: Fordi —

Kari: Aa, du vet det ikke. Fordi kvernhjulet går rundt. Elven drager kvernhjulet, kvernhjulet drager steinen. Tror du, at alt det som kommer frem mellom møllestenene er mel?

Sven: Hva skulle det ellers være?

Kari: Både kli og mel.

Sven: Hva er kli for noe?

Kari: Det er det ytterste av kornet, og melet er det som ligger indi. Når kornet er knust av kvernsteinen, så 219 må mølleren sikte det. Så går det fine melet igjennom såldet; men klidet er likesom små skaller; det blir liggende igjen. Klidet giver vi til hestene; men vi kan også bake et tynt, grovt, hardt brød av det. Det kalles klibrød.

Sven: Dette synes jeg er vanskelig, Kari!

Kari: Ja, det er svært vanskelig. Det er ti hele minutter til kvernen. Undres på, om du synes det er vanskelig å pløye også. Hvorfor pløyer vi, Sven?

[image: ]
Sven: For at kornet skal vokse.

Kari: Kan det ikke vokse uten at vi pløyer, da?

Sven: Nei.

Kari: Hvorfor ikke?

Sven: Nei, det kan ikke.

Kari: Du vet det jo slett ikke. Det kan ikke vokse i den harde jorden som ikke er pløyd. De fine røttene kan ikke få feste i slig hard jord. Og så må sæden have luft. Nå vet du det. Og hvorfor harver vi? Fordi plogen bare river opp store klumper og skjærer dype furer, og sæden er ikke tjent med bare klumper og furer. Det må være jevnt og smått alt sammen, for at kornet kan vokse og brede seg over hele åkeren. Men er det nok, at vi pløyer og harver jorden?

Sven: Nei; vi må rulle den også.

Kari: Hvorfor det?

Sven: Ikke spør så svært, Kari. Kan du ikke si det likeså godt straks da?

[image: ]
Kari: Rullen trykker kornet ned i jorden. Hvis kornet fikk lov til å ligge øverst oppe i jordskorpen, så ville det tørke bort i luften, eller også ville fuglene komme og ta det.

Sven: Du er ikke så dum, du Kari!

220 KARI: Jeg tenker hver kan være god for seg, jeg.

SVEN: Fortell mer.

KARI: Aa, resten vet du vel. Når kornet så er vokset opp og høsten kommer, så skjærer vi og tørker det og tresker det på låven.

[image: ]
SVEN: Hva er det egentlig å treske, KARI?

KARI: Å treske, det er å banke korn-aksene, så halm og agner skiller seg fra kornet.

SVEN: Nå skulle det være godt å få et stykke smørbrød.

KARI: Du fortjente ikke å få smørbrød, du som ikke ved hvordan brødet blir til engang.

SVEN: Så fortjente ikke du å få kaffe heller.

KARI: Nei, det er sandt.

SVEN: Vi får være overbærende med hverandre, som læreren sier.

KARI: Ja, vi får det. — Og dermed skjenkte hun to store spilkummer med kaffe og smurte to digre skiver kakebrød, og så åt og drakk KARI og SVEN. De syntes de kunne være like gode, og var venner og vel forlikte begge to.
¹ Se stykket «Europa-kartet».
Årvåkne: lysvåkne.
Kli: kornskal, «saaer».


220 217. Ja, vi elsker dette landet.
Af Bjørnstjerne Bjørnson
Ja, vi elsker dette landet,
som det stiger frem,
furet, værbitt, over vannet,
med de tusen hjem.
Elsker, elsker det og tenker
på vår far og mor,
og den saga-natt som senker
drømme på vår jord.


Norske mann i hus og hytte,
takk din store Gud!
Landet ville han beskytte,
skjønt det mørkt så ut.
221 Alt hva fedrene har kjempet,
mødrene har grått,
har den Herre stillet lampet,
så vi vant vår rett.


Ja, vi elsker dette landet,
som det stiger frem,
furet, værbitt, over vannet,
med de tusen hjem.
Og som fedres kamp har hevet
det av nød til seier,
også vi, når det blir krevet,
for dets fred slår leir.


Tulla i børnenes flagtog.
221 218. Hvorledes Tulla kom med i flaggtoget.
Far sitter og skriver til mor. Mor er reist til et fremmed land, langt langt borte.

Han skriver, at småpikene er søte, og at det går godt med den nye HENRIETTE. Den nye HENRIETTE er barnepiken; men kokkepiken heder også HENRIETTE, og henne kaller barna den gamle, enda de begge to nettopp er syv og tyve år.

Men far må legge pennen fra seg. Det er en som kommer springende og brølende gjennom dagligstuen. Det er Tulla. Hun river døren opp, tårene hagler ned av kinnene, og hun kaster hodet med de lange lyse lokkene frem og tilbake. Hun gjør det, Tulla, når hun er riktig overgivet og utrøstelig.

Far tar henne på armen. «Hva er det?»

I det samme står den nye HENRIETTE i døren. «Hva er det, HENRIETTE?» sier far. «Tulla satt og sølte med en fjær, og så sa jeg, hun skulle ikke, og så gjorde hun det nettopp da, og så fikk hun over handebassene.»

Tulla kunne ikke få et ord frem. Hun bare hikstet og hulket og ristet på hodet, så tårene fløy til høyre og til venstre. Endelig kom hun seg så pas, at hun kunne 222 si: «Den nye HENRIETTE slo meg, og den gamle HENRIETTE brente fjæren — som jeg har fått av mama.» Det var derfor hun gråt så forferdelig. Hun lengtet. Når mama er borte, og den nye HENRIETTE slår, og den gamle HENRIETTE brenner, så er det ikke greit for en liten Tulla.

Tulla fikk lov å sitte ved siden av pappa, mens han skrev. Hun satt der blikkende stille, og smilte og så på ham med de våte øynene, mens han skrev til mama. Dette var enda bedre enn å gå til bestemor. Lillesøster måtte gå alene,

Lillesøster hadde funnet en blåveis som nettopp var så stor som neglen på hennes lillefinger. Den skulle bestemor få. Lillesøster løftet den høyt i været. Den var vist tung. For lillesøster, som gikk med den nye HENRIETTE i den andre hånden, skiftet hånd hvert øyeblikk. Men hun var jo ikke mer enn fire år, og det var midt i vaarbløten.

Far kunne se alt dette fra vinduet.

Så vendte han seg og skrev til mor om de to småpikene deres. Og Tulla satt alltid like stille og så på, — like til han var nesten ferdig med brevet. Men så syntes hun at hun var så glad i ham, at hun endelig måtte klappe ham litt på den høyre armen, og så kom det en stor blekkflekk på brevet til mama.

«Men Tulla, du er da en liten gris,» ropte pappa, «synes du vi kan sende dette brevet?» Da kom tårene opp igjen, tårene, som Tulla hadde gjemt nede i en brønn, dypt, dypt nede i halsen. Med én gang hadde de fylt de store øynene; ennå smilte hun litt flau — det gjorde hun alltid når hun fikk skjenn —; men det bevret om munnen og trakk opp til et stort bygevær. Da var det at pappa skjønte han hadde vært for hastig; da var det han tok henne i sine armer; da var det han syntes han måtte hviske henne noe riktig trøstefullt i øret, og da var det han kom til å si: «Tulla skal være med i barnetoget syttende mai.»
Handebassene, kjælenavn på barnehender.


222 219. Den sekstende mai.
Det var riktig et surt vær den sekstende mai. Først i måneden hadde det været varmt; men så var nordenvinden kommet fra kalde steder, hvor det var sne og is, og hadde sagt til trærne, som holdt på å springe ut: 223 «I får vente.» Og de ventet, og visste ikke hva de skulle gjøre; og de små blåveis stod og hutret på marken, og så ut som de var blitt blå av frost. Men den store himmelen tyknet mer og mer til utover kvelden, og ble mørk og tung, likesom et menneske som ikke kan få gråte. Småpikene på løkken hvor Tulla bodde sprang og lekte sidsten, alt hva de orket. Benene holdt de alltid varme; men de små armene var røde og rue langt opover. Barna hadde jo kastet vinterkåpene, og ville ikke ha dem på igjen for aldri det. Bare Tulla måtte gå med sin; hun hadde hatt slig en lei krillehoste hele vinteren. Den var litt underlig, den kåpen; den hette bukse-frakken; den var gjort av et par gamle bukser.

Hvordan skulle det vel gå med barnetoget i morgen? Kunne det bli noe av? Det hadde de snakket om hele ettermiddagen, barna på løkken. Kunne det bli barnetog? Hvis det nå ble nordenvind? Hvis det ble storm? Så var det sannelig ikke greit å holde på den lille fanestangen, når vinden slét i flaggduken den ene veien, og barna skulle den annen. En stor småpike sa, at de godt kunne gå gjennom slike gater, at de hadde vinden med hele tiden; eller også kunne de baute. Men Tulla sa bare til alting: «Jeg skal være med.»

Men riktig trygg var hun ikke, da hun kom opp om kvelden og skulle i seng. Hun trakk selv bukse-frakken av og hengte den ut i gangen, og da hun kom inn, sa hun til mama — for mama var kommet hjem nå: «Tror du det kunne gå an å snakke til Vorherre om det?» — «Om hva, Tulla min?» — «Aa, det var bare noe.» — «Snakk du!» Men da Tulla hadde fått kjolen av, så snede det.

Mama gikk ut etter vannmuggen; døren stod på gløtt etter henne. Og da hun kom inn igjen, ble hun stående i den halvåpne døren. Tulla var gått bort til vinduet og stod og så inn i den fallende sne. Så foldet hun de små kalde hendene og sa: «Kunne du ikke være så inderlig snild, kjære Vorherre, å la det bli godt vær i morgen. For det er jo den syttende, vet du, og jeg skal være med i toget, skal jeg si deg. Og kunne du ikke 224 have den der sneen oppe i himmelen hos deg bare i morgen? For mama er så redd for hosten. Men småpikene på løkken sier, at forrige år var det mange som hostet i barnetoget. Men kunne det bli godt vær, så var du så inderlig snild. For du vet jeg har fått en ny vårjakke, og den ville jeg så gruelig gjerne have på. For den gamle vinterkåpen er så stygg, ser du, og nå ved barna på løkken, at det er bukser, og det er så leit, hvis de skulle si det til alle dem som er i toget. Tenk, Matilde Ødegaard, som er så uskikkelig, hun ble uvenner med meg i dag, bare fordi jeg ikke ville gi henne alle sukkerkulene mine, og tenk, så trakk hun meg i bukse-frakken, og så sa hun: «Du kommer vist til å gå i guttetoget, du! Men du må ikke si det til mama, for så blir mama lei for det i morgen. Men hvis du ville la det bli solskinn i natt, så skulle det bli så gruelig moro i morgen.»
Krillehoste: kildrende hoste, «kitlehoste»


224 220. Om morgenen.
Tidlig om morgenen syttende mai våknet far av varmen. Han tenkte på Tulla og sprang hen til vinduet. Himmelen var blå. Han åpnet vinduet: det var sommer.

Inne i barneværelset lå Tulla lysvåken, med armene under nakken, og så bort på vårjakken. Da far kom inn, rakte hun hendene imot ham, slo armene om nakken på ham og trakk ham ned i sengen. «Jeg sa det til Gud,» hvisket hun.

Men Else, lillesøster, lå med ansiktet midt i solen og sov. Hun har et langt, lokket, rødbrunt hår, Else. Når barna på løkken er uvenner med henne, kaller de henne «Rød-Else», men når de har fått sukkerkuler, sier de «Guld-Else». Ja, nå lå hun riktignok og badet seg i gull, der hun lå i solen. Og over hodegjerdet hang det norske flagget hennes: det fikk et streif av solen det også.

En liten stund etter, da far satt ved skrivebordet inne på kontoret, kom begge småpikene inn i de nye kjolene: Else i blått og Tulla i rødt. Tulla stod og grunnet på noe; hun er nå alltid så svær til at grunde, Tulla. Endelig sa hun: «Hvis her nå var en hvit 225 småpike, så var vi et flagg.» Siden ruslet hun hen til papas bokhylle og tok ut den store boken med gull på bladene, som hun kaller «Elske-boken», fordi der står en sang i den, som det minste barn kjenner: «Ja, vi elsker dette landet». Tulla ga seg ikke, før pappa fant frem stedet hvor den stod. Og så ga de seg til å se i boken, både hun og Else, enda de ikke skjønte så meget som en bokstav, og pappa måtte være med.

Og så sang de.

Alle tre sang de hver sin tone, og ingen av dem var den rette. Else er ikke riktig stø i ordene heller. Hun synger alltid:

Ja, vi elsker dette landet,
som det stiger frem,
furbidt, værbitt, over vannet.


Men midt i tredje verset stanset Tulla og så ut på trærne.

De var kommet langt, langt frem på en eneste natt; nå var alle trærne blitt visse på at det var vår; de hadde bestemt seg; grønne og saftige stod de nye lyse blad i morgenduggen. Sneen i går-kveld måtte nok ha gjort sitt, den også; det var ikke solen alene. Svalene fór i lynsnare ringer om huset, spurven satte seg på vinduskarmen utenfor og hakket på ruten til kanarifuglen, og en trost satt oppe på flaggstangen og sang, så det dirret i luften.

Far syntes at de skulle gå ut litt sammen. Det var så vakkert. Og så gjorde de tre et lite prøvetog bort til haugen på den annen side av løkken.

Det pleier å blåse der; men i dag er det stilt. Det var slemt å krabbe der i vinter; men nå er det lagt bred vei, og snart skal det bli park der, likesom på Sankthanshaugen.

Det vesle flaggtoget gikk først rundt hele det veistykket som var ferdig, og så krøp de over knausene opp på toppen. Alle kirkeklokker ringte, og fra Uranienborg-tårnet kom der en salme hen imot dem.

«Jeg vet, hva det er, pappa,» sa Tulla; «det er musikk.»

Rolfsen: Lesebok for folkeskolen. I. Skriftspråk.

226 «Så vet jeg det også, søster,» sa Else viktig; «det er pinoforte¹.»

«Nei du, det er det slett ikke,» sa Tulla; «det er noe som kalles hornmusikk, du; det er det riktig. For mama sa det skulle være hornmusikk klokken 7 fra alle kirkene.

«Jeg vet godt, hva horn er,» sa Else; «det er noe som kjørne har på hodet.»

«Hør nå på salmen,» sier far.

«Hva er det for en salme?» sier Tulla.

«Lover den herre, den mektige konge med ære».

«Sier hornene det?» spør Else.

«Ja, det sier hornene.

Så sitter de et lite øyeblikk og hører på; men snart krabber de to små ned av knausen igjen, og nede i de grønne sprekker mellom stenene plukker de vårblomstene som gror der.

Fra kirketårnet sier hornene: «Lover den herre, den mektige konge med ære». Men nedenunder seg hører far at Else går og mumler:

«Furbidt, værbitt, over vannet,
med de tusen hjem.»

Streif (om lys): glimt, gløtt; streife: snerte.


226 221. Barnas flagtog.
Det er langt fra den løkken hvor Tulla bor og til Tullinløkken, hvor de mange tusen barn skal samles. Derfor har far sagt vogn til, og klokken halv 10 farer de så nedover til byen alle sammen; den gamle Henriette sitter på bukken, den nye Henriette inne i med far og mor og småpikene.

Med én gang spør Tulla den nye Henriette: «Hvorfor er det syttende mai?» Den uye Henriette blir ganske rød. Men Else er ikke så nøye med det. Hun svinger stangen og skriker: «Hurra for sytti mai!» I det samme når de en stor skole som marsjerer av sted til toget. De bakerste gutter vender seg mot vognen og ser Else med flagget og roper «Hurra!» De nærmeste rader roper med, 227 og alt mens vognen ruller forbi, ruller hurraene fremover. Else og Tulla har reist seg opp i vognen; mama og pappa holder dem om livet. De svinger med flaggene; alle de hundrer av gutter svinger igjen: «Hurra-a-a-a-a! hurra-a-a-a-a!»

Tulla er blitt blussende varm i kinnene, og øynene skinner. Da vognen er kommet forbi, setter hun seg og spør: «Blir det slig hele tiden?» Men nå har de svinget om hjørnet ved Grottebakken. Nå har de Tullinløkken nedenfor seg. For et par måneder siden var der is, og guttene gikk på skøyter der; men nå ligner den store brede plassen en sjø som flagger; tett, tett, tett inn til hverandre er der flagg i tusenvis. Og nye skoler kommer til fra alle gatene hvert øyeblikk; det er likesom nye elver av flagg.

Nå stanser vognen, og alle sammen stiger ut. Else og mama og den nye Henriette skal likesom være et flagtog for seg selv; men far baner seg vei med Tulla. Han har tigget plass for henne ved en pikeskole, enda hun bare er fem år. Han får puttet henne inn mellom de aller minste. Så begynner musikken. Der er mange mange musikk-kor; men alle spiller de den samme sang. Barna går to og to, hånd i hånd, og løfter flagget med den hånd som er fri. De små føtter trer fast i marken og går godt i takten:

«Ja, vi elsker dette landet.»


På begge sider er det tykt av folk. «Hva heter alle de som står her?» sa Tulla. «Det er papaer og mamaer, du.» — «Men hvorfor har de tårer i øynene?» — «Fordi de er glade.» — «Det var rart.»

Men far syntes ikke det var så underlig enda. Av og til måtte han slippe Tullas hånd for å stryke noe vekk av øyekroken. For tretti år siden var han selv et barn, og stod under skolefanen hjemme på torvet i sin fødeby og ventet på at musikken skulle begynne. Så kom blinket av kanonene oppe på skansen og den hvite røg, og skuddene drønte mellom fjellene, og musikken spillet: «Sønner av Norge, det eldgamle rike,» og hans hjerte banked; han husket det ennå etter tretti år, hvor hjertet banked. Og toget kom i marsj, og hans far satt oppe i sitt vindu og nikket til ham. Og nå gikk han selv ved siden av barnetoget med hånden i Tullas. Ikke så lenge ad 228 gangen for resten. For det gikk Tulla med flaggstangen som det gikk Else den gang hun skulle til bestemor med de små blåveisene. Hvert øyeblikk måtte hun skifte hånd. Men de små femårs pusselankene var sterke — ennå da; de holdt godt følge.

Da toget kom forbi Grottebakken, ropte alle hurra.

«Hvorfor gjør de det?» hvisket Tulla.

«Fordi det bodde en mann her en gang som hette Henrik Wergeland. Han var så glad i syttende mai.»

Siden kom de inn i Slotsparken. Og tusener av grønne blad hvelvet seg over tusener av små barnehoveder.

Ved slottet ropte barna igjen hurra. Det var for kongen, sa pappa. «Er det kongen som står i vinduet?» — «Kongen er ikke hjemme.» — «Er han ute og ser på småpikene sine?» — «Han har ingen småpiker, du.» — «Hvor er han da? — «Han er i Stokholm.» — «Er det en gate?» — «Nei, det er en by.» — «Har de syttende mai i den byen?» — «Nei, det har de nok ikke.» Tulla gikk og så inn i vinduene hele den lange vei forbi det store slottet. Da hun var kommet til det borteste hjørnet og ned over Slotsbakken, sukket hun: «Stakkar!» — «Hvem sier du stakkar til, Tulla?» — «Til kongen. Han har jo ingen syttende mai i Stokholm.»

Nå slo hele toget ring om Karl-Johans-støtten. «Det er kongens bestefar,» sa pappa; «han er død.» — «Skal morfar også stå på gaten?» sa Tulla.

Far holdt opp med Norges-historien. Det var nok for tidlig ennå. Men nedover Slotsbakken begynte den lille å bli ustø i benene. Det er jo alltid i underbakken det røyner mest på. Og nå var det begynt å blåse også, og vinden gikk opover. Flaggene slo mot stengene, og den motbøren kunne ikke Tulla klare. Hennes stang hang ned og sopte bakken nesten. Hvert øyeblikk ville hun falle fremover; men pappa holdt godt fast.

På den flate gaten ble hun støere igjen; hun løftet flagget høyt med den trette armen og ville ikke en-gang holde pappa i hånden. Her var det også svært mange folk som så på. Således gikk det til, at far kom til å 229 bli stående et øyeblikk og tale med en herre oppe på Karl Johans gate. Da han vendte seg igjen og ville ta Tullas hånd, var småpikene langt, langt vekk; de fór i storm-skritt ned over gaten; de var kommet akterut. Og nå var det en mengde voksne, en hel folkemasse, som fulgte barne-toget. Far baned seg vei fra rad til rad; men ingen hadde sett Tulla. Far ble redd. Men da hørte han et skrik, et skjærende barneskrik, riktig et illskrik, slig som bare Tulla kunne skrike, når hun en sjelden gang var riktig uskikkelig. Aa, hvor det gjorde godt! Høyt oppe på armen til en konstabel satt Tulla; hun kastet med hodet, hun sprellet med benene, hun sparket på de blanke uniformsknappene og på konstabelens hvite hansker. «Jeg vil ikke på rådstuen, jeg vil ikke på rådstuen!» skreg hun. Konstabelen rakte henne over til faren. «Det er da bedre det, enn å bli trampet fordervet på Karl Johans gate,» sa han.

Tulla hikstet og klappet med de små støvete hendene på papas kinner. Ned på gaten ville hun ikke for noen pris mer. Men i toget ville hun være med. Og det var hun også — på papas arm. Men angsten hadde tatt på henne. Da toget sluttet og gjorde et uhyre nøste omkring den mannen som skulle holde talen, da satt Tulla midt inne i nøstet, det er sandt; og hun satt høyt, så hun kunne sees. Hun satt på papas aksler. Men da den fremmede mannen talte, lutet hennes kinn mer og mer inn til papas. Da han var ferdig, ropte alle barna og alle de voksne hurra for dagen. Men de vekket ikke Tulla. Hun sov altfor godt.
¹ Else mener pianoforte. — Tullinløkken, en åpen plass i Kristiania, tett ved universitetet.
*) Pusselanker, kjælenavn på barneføttene.


229 222. Nordmands-sang.
Af O. Vig
Blant alle lande i øst og vest
er fedrelandet mitt hjerte nest.
Det gamle Norge
med klippeborger
meg huger best.


230 Fra Vesterhavet til Kjølens rand,
Fra Nordishavet til Kristiansand,
der har jeg hjemme
og kan istemme:
mitt fedreland!


Dog mest jeg elsker det folkeferd
som har sitt hjem mellom fjell og skjær,
hvor unge hedre
de gamle fedre
som bygde her.


230 223. Udganger-fåret.
Om vinteren står kjørne inne på båsen og tygger sitt høy. Om våren slippes de på beite og blir tykke og feite av det gode gresset.

Fåret er nøysommere; det hjelper seg med mindre. Ja borte på Vestlandet, like fra Stavanger og nordefter til øyene utenfor Trondhjemsfjorden, er det mange hundrer av får som aldri kommer i hus. De går ute både sommer og vinter. De kalles udganger-får. Hva lever de da av, disse sauene? De måtte jo sulte ihjel, skulle en tro. De lever av det som hverken hesten eller koen kunne nøye seg med. De lever av gressstubbene på marken, av lyngen på tuen og av tangen i fjæren. Der borte ved havkanten holder stubbene seg grønne langt ut i november; og selv når det visner, eter sauen det. Lyngen er herremannskost. Og er der tang, så greier udganger-fåret seg, hva slags vær det er.

Det faller ikke meget sne der ute ved havet; men det kan jo hænde; og det er ikke så farlig, når det bare ikke treffer inn med stilt vær. I stilt vær ligger sneen helt ned i fjæren, og da er der jo ikke matbeten å få for det stakkars får hverken på land eller strand. Da er bonden nødt til å ta sauene inn eller kjøre noen høydotter ut til dem. Men er det sjøgang, får sneen ikke holde seg nede i fjæren; sjøen skyller den vekk. Da kan udganger-fårene godt berge seg noen dage. Da har de tang og sne, mat og drikke. Det er saktens mager kost; 232 men de sulter ikke. — De liker seg best ute. Somme steder kommer de i hus om natten; men om dagen vil de ikke være inne. Mange av dem er likesom halvvilde, og vil hverken ete eller drikke, når de kommer inn. Frost enser de ikke. De har sin gode varme fell. Men regn er de ikke glade i. Og utover høsten får de seg mangen våt trøye. Da har de det ikke bedre enn vi mennesker, når vi blir våte inn til skinnet. Da hutrer de og fryser og bærer seg ilde og liker seg ikke. Da søker de inn under steinhellene og fjellhamrene og gjerdene, for å finne ly.

231 [image: Får på Jæderen.]Får på Jæderen.
Udganger-fåret føder sitt lam ute på marken Mangen gang kommer det til verden på den bare sne, likesom renkalven, og det kan klare seg like fullt. Men der er det som er verre enn sneen. Det er ørnen, som kommer ned fra skyen og henter det; og det er de leie kråkene, som er riktig sultne nå i vårknipen. De hugger etter øynene på det nyfødte lam, og er moren riktig syk og dårlig, så hugger de etter henne også.

Av de gamle norske får har vi nå nesten ingen igjen. De finnes bare et par steder. Men vi har fått får fra Skotland. Det er to slags. Det er sjeviot-fårene, som er glatte i ullen og har meget kjøtt; og så er det sauer med sorte ansikter og sorte ben; «svartfjes» kalles de. Ullen er grov og duger ikke stort. Men de er så nøysomme, at de kan trives hvor det skal være. Disse skotske fårene har blandet seg med de gamle norske, og fra dem kommer de fleste får som nå finnes i Norge. På Island og på Færøerne finnes ennå det ekte gamle norske får, og det går ute både sommer og vinter.

232 224. Lommen vender hjem.
Efter Rafael Hertzberg ved udg
Lommen ror på dypblå bølge,
barn og mage er i følge;
ror igjennom alle sunder,
over viker, over grunner,
svømmer over blanke fjorden,
svømmer imot fosterjorden,
ror seg frem mot Norges strande;
der, ja der vil lommen lande.
233 Ene åren står mot østen,
andre åren står mot vesten,
stavnen står mot Norges strande.


233 225. Jeg synger for min lille venn.
Efter Rafael Hertzberg ved udg
Jeg synger for min lille venn,
og synger siden om igjen;
for sølv og gull jeg synger ei,
jeg synger bare, barn, for deg.


Jeg synger bare denne sang,
som jeg har hørt så mangen gang,
da jeg var liten, jeg som du,
og hjelpeløs, som du er nå.


Jeg hørte den av moders munn
ved nattetid, i midnattsstund;
og hjemme hos min gode far
ved denne sang jeg sovnet har.


«Kom hit, kom hit, kom hit, Jon Blund,
kom hit til gården vår en stund!
Kom hit og ut i sleden bær
min vesle gut så fin og skjær.


Så må du kjøre varlig da!
Kjør dit hvor drømmen kommer fra,
hvor berget er av bare gull
og sprekken er av perler full.


Er det Jon Blund som kommer der?
Hyss! hyss! han alt i gangen er,
og spør så vart, om gutten min
er enda ikke sovnet inn.


Stig frem, stig frem til vuggen du,
og bøy deg over barnet nå,
og når du har i fang det fått,
så la det sove søtt og godt.
234 Ja la det sove som en blomst
og blunde blidt som blad på tre —
og slå sitt øye opp og se
i morgen solens atterkomst.


234 226. Gode granner.
Af statsagronom Stenersen
Klokken 11 om kvelden kom jeg til seteren. Det var stilt der oppe, og svalene, som hadde rede oppe under tagrøstet, var gått til ro for lenge siden. Nei, ikke alle. Det var et par som ble ved at kvidre og flyve omkring den samme flekken inne ved fjøsveggen. Hva kunne det være for? Jeg gikk der bort. Aa, redet deres var falt ned, og der lå tre svale-unger på marken. Det var liv i dem alle tre; men skulle de ligge ute om natten på den kalde duggvåte jorden, så ville de ikke stå det over; det var rimelig, at foreldrene var redde. Jeg prøvde på å hjelpe. Jeg laget et rede av mykt stry og la ungene i det. Men det dugde vist ikke. Svalefar og svalemor var henne og så riktig nøye etter, men ble ved å flyve og pipe. Det dugde ikke. Så laget jeg en liten eske av sagflis og spikret den opp under tagrøstet; inne i esken la jeg da stryet og svaleungene. Svalefar og svalemor fant at dette var bedre, men ikke godt nok ennå; de fløy inn i esken og var der en lang stund. Jeg kunne jo ikke se, hva de gjorde der inne; de redde vel sengen bedre opp, tenker jeg, enn jeg kunne gjøre. Men ungene nøyde seg ikke med seng; de ville ha aftensmat. Og så fløy svalefar og svalemor rundt omkring i alle rederne og stak hodet inn og ropte kvide-vit. Og i samme stunden kom alle svalene frem, og til langt ut på natten fløy de omkring etter mat til de små sultne ungene. De var vist dødsens trette, disse svalene, etter dagens strev, og ville visselig aller helst have sovet i sine lune reder. Men de gjorde ikke som så mange mennesker gjør, når en skal ha hjelp hos dem: de satte ikke opp sure miner, de trakk ikke på akslene eller klødde seg bak ørene. Nei, de kom flygende med hjelpen i samme stund; de var gode granner; riktig gode granner var de.

235 227. Spurven.
Aa, om jeg kunne synge
som trost og nattergal
og som en lerke gynge
i luftens høye sal:


Mitt land, jeg sang din ære,
jeg sang din ære ut!
Og dine bønner bære
jeg ville opp til Gud.


Kanskje at da han vendte
mot oss sitt åsyns trøst
og sommer til oss sendte
med en velsignet høst.


Men ak, jeg kan ei synge
som trost og nattergal
og ei som lerken gynge
i luftens høye sal.


Aa nei, jeg kvitrer bare
om vinteren så smått,
når skogens sangerskare
mot sol og syd er gått.


Og når igjen de kommer,
og himmelen blir blå,
og der er sang og sommer, —
jeg bare hører på.



Pappa forteller Tulla hva syttende mai er for noe.

235 228. I den store stolen.
Nå er Tulla ni år. Det er lenge siden far fikk holde henne i hånden syttende mai. Nå går hun alene med de store småpikene. Men hver kveld kryper hun opp i den brede gamle stolen og setter seg på fanget hos sin far og beder om historier. Det er hun ikke for stor til. Og det gjorde hun også nå sist sekstende mai 1892. «Fortell meg noe, pappa.» — «Nei, i kveld skal du fortelle meg noe,» sa far. «Nå er du ni år. Nå er det på tide at du forteller meg, hvorfor vi holder syttende mai.» — «Det vet jeg godt,» sa Tulla viktig. «Vet du det godt? Ja, når du svarer slig, så kommer jeg vist til å fortelle deg en bitte liten historie først. Det var en gang en liten gut som skrøt for sin far, og sa at han var så flink i bibelhistorie. «Fortell meg om Adam da,» sa faren. «Vi er ikke kommet så langt,» sa gutten.»

Tulla ble rød. «Ja, men jeg vet det godt,» sa hun; «den syttende mai fikk vi grunnloven.» — «Hva er det for noe da?» — «Det vet jeg ikke.» sa Tulla. «Der kan du se.» 236 «Sig det du da, pappa!» — «Grunnloven er en lov som sier at Norge skal være fritt. Vet du, hvorfor vi holder av Norge?» Tulla tenkte seg om en stund. «Det er så pent,» sa hun. «Det er andre land som er likeså pene,» sa far; «men nå vil jeg slett ikke snakke om grunnloven; for det er så vanskelig; og ikke om Norge heller; for det er så stort. Jeg vil først snakke litt om denne stolen som vi sitter i. I dag har her vært en mann oppe som ville kjøpe den. Tror du jeg solgte den?» — «Nei.» — «Hvorfor ikke?» — «Nei, for så kunne du ikke hvile middag.» — «Jeg kunne godt hvile middag i en annen stol; men jeg solgte den ikke, fordi min far og farfar og min oldefar har hvilt seg i den stolen. Jeg minnes godt, når far satt der. Han var ofte trett, og han var trett for min skyld. Jeg skulle lære meget, og det kostet penger, og dem måtte far fortjene.» — «Fortell litt om din far.» — «Det er nettopp det jeg vil.» — «For det er så morsomt,» sa Tulla. «Ja, men dette, som jeg nå vil fortelle, er sørgelig, Tulla!» — «Ja, men det er det aller morsomste, pappa!»

Og så fortalte far:

«Jeg var tyve år gammel. Min far holdt meg på den store skolen hvor de voksne folk går, de som kalles studenter, og som skal bli prester og leger og lærere og sakførere og dommere. Den skolen kalles universitetet, vet du nok.

En dag midt på vinteren kom det et telegram hjemmefra. Det var fra min bror. Der stod: «Far er syk. Han vil se deg. Kom!»

En time etter satt jeg i en slede og var på veien hjem til Bergen. Det var så snelyst og stilt oppigjennom Valdres. Jeg syntes alting sa at far skulle leve. Men lige oppunder Filefjeld ligger et vann som kalles Vangsmjøsen. Der kom stormen imot meg fra fjellet. Sneen lå alentyk på isen, vinden pisket meg i ansiktet. Det gikk fot for fot. Da var det som det sang i ørene på meg hele tiden: Vend om, vend om; det nytter ikke. Men jeg vendte ikke om. Jeg kom meg over fjellet på en arbeids-slede, og på den annen side nede i dalen var det ingen sne. Der var hålkeføre. Karjolen skranglet ned over bakkene i den 237 mørke natten. Nedenunder var elven ferdig til å ta imot oss, om det skulle bære utover. Og skyssgutten trøstet meg bare med de ord: «Her var det posten ble røvet i fjor.» Men det var ikke postrøveren jeg var redd for. Jeg var ikke bange for at noen skulle komme og ta meg. Jeg tenkte på ham som lå syk hjemme. Jeg var redd at døden skulle komme og ta min far. Kanskje uten at jeg fikk se ham! Jeg måtte nå dampbåten nede ved Lærdalsøren. Bare den ikke gikk fra meg! Jeg slo på hesten; jeg lot stå til udefter bakkene. Jeg var ung, jeg var uvøren; jeg var angst for min fars liv. Jeg nådde dampbåten nettopp som den skulle gå fra bryggen. Men inne i kahytten lå det et brev fra min bror. Der stod: «Nå må vi brødre holde sammen; vi har ingen far mer.» Jeg sprang inn i mitt soverum. Jeg kastet meg på køyen i den store ulveskindspelsen. Aa, hvor det gjorde ondt. Det var som om det blødde og blødde inne i hjertet mitt. For jeg elsket min far.

Og nå vet du, hvorfor jeg holder av Norge. Det er min fars land, mine fedres land. Og hvis noen kom og tok det fra meg, hvis jeg mistet det, hvis det døde for meg, så ville det gjøre meg så bitterlig ondt; så ville hjertet mitt verke, som det verket den morgenstunden på Lærdalsøren, da jeg fikk min brors brev.»

237 229. Bukse-frakken.
Så var det syttende mai igjen. Far og mor og Tulla satt ved kaffebordet om morgenen. Da sa far: «Er det sandt, Tulla, at du skal få ny bukse-frakk?» Tulla ble blussende rød. «Er det sandt, mama?» Men mama sa, at pappa bare gjønte. «Er det så leit?» sa far. «Leit? det er jo likesom en ikke hadde sine egne klær på. Jeg kunne likeså gjerne gå i slaveklær!» — «Fy!» sa mor. «Og i toget kunne jeg jo aldri komme, pappa! Jeg måtte jo gå aller bakerst, så ingen kunne se meg.» — «Men da du var liten, var du nokså fornøyd i bukse-frakken en stund.» — «Jeg var så liten,» sa Tulla; «jeg skjønte det ikke.» — «Undres på, om du nå er så stor at du skjønner hva jeg nå vil si deg,» sa far. «Skal jeg ha 238 bukse-frakk eller ikke?» sa Tulla. «Nei, du skal ikke. Men hør nå på meg en liten stund. Vet du hva et folk er, Tulla?» — «Det er alle de mennesker som bor i et land.» — «La oss heller si, at det er mennesker som er i slekt med hverandre. Nordmennene er et folk, svenskene er et folk, og de danske er et folk. Det er mange folk i verden, likesom det er mange hus i byen. Når et folk kan gjøre hva de vil med sine penger og sine soldater og ikke har nødig å spørre et annet folk om lov, så er det fritt. Men dersom det ikke får lov å bygge veier eller krigsskip eller havner eller fyrtårn eller høyskoler, eller hva det nå kan være, uten å spørre et annet folk om lov, så er det ufritt. Da har det ikke sitt eget flagg, og soldatene har ikke andre uniformer enn slike som det fremmede folk sier de skal ha. Et folk kan bli vant til dette, så det ikke tenker seg om, og kjenne seg så lite og uænset, at det ikke skammer seg. Men har det først begynt å vokse litt og tenke litt, så skammer det seg, akkurat som du skammet deg over bukse-frakken, Tulla. Det har jo ikke sine egne klær; det er jo ikke seg selv. Nordmennene hadde vært ufrie i fire hundre år; de hadde vært under Danmark; de hadde vært i danske bukse-frakker, om du vil. Så kom det i 1814 brev og bud her opp, at kong FREDRIK den 6te, Norges og Danmarks konge, hadde gitt Norge til Sverige. Vi skulle få en ny bukse-frakk, en svensk. Da var det at nordmennene skammet seg. Da sa de, at de ville ingen ny bukse-frakk have. Da det budet kom her opp, at nå hadde den danske konge gitt Norge bort, likesom et stykke jord, en skog, et hus, da skjønte de, at Norge var mer enn jord og skog og hus, og at de holdt av det. Da kjente de på seg, at de i grunnen var brødre alle sammen. Da sa den ene bror til den annen, som min bror sa til meg: «Nå må vi holde sammen.» Og de holdt sammen. Og de beste nordmenn møttes på Eidsvold og ga oss grunnloven. Grunnloven, det vil si den første lov, den viktigste lov; den lov som alle andre lover må være bygget på. Og i grunnloven står, at Norge er et fritt og selvstendig rike. Det var farlig å si det, og de visste at det måtte komme krig bakefter. Men de ville heller 239 slaas, heller miste livet enn miste landet. Og så fikk vi bukse-frakken av. Vi fikk våre egne klær: vi ble frie. Det var det de gjorde den syttende mai, og derfor skal vi takke dem både den syttende og den attende mai og hver eneste dag i året. Det var kjekt gjort. Det var godt gjort. De trodde på solen, da det så sortest ut, akkurat som du for fire år siden, da du gikk bort til vinduet og så ut i snebygen og sa: «La det bli sol i natt, så jeg kan få den stygge bukse-frakken av.»

Og nå kan du riktig forstå, hvorfor jeg ikke vil selge den store stolen her inne. I den stolen satt din oldefar og hvilte seg, da han kom hjem fra Eidsvold i 1814. For han var med. I den stolen satt din oldemors far og tenkte på de prekener han skulle holde i kirkene. Han var biskop¹. Han preket første pinsedag 1814, og han sa: «Heller dø enn leve under fremmed tak.» Og han sa også hvor glad han var over det som de nå hadde gjort, mennene på Eidsvold. «Gud har gitt våre menn lykke på deres reise,» sa han. «Det er sked som vi helst ville.» Han talte om den konge som nordmennene nå selv hadde valgt seg. Han sa: «Nå beder jeg hver sjel i den hele menighet bede med meg: Nådens og bønnens ånd, opløft vår bøn på dine sterke vinger til kongernes konges trone, når vi med ett hjerte, i én ånd alle beder: Lenge leve Norges konge. Herre! la alting vel lykkes!»
Gjøne: spøke, gjøre narr av en.


239 230. Fedrelands-salme.
Efter J. L. Runeberg ved udg
Du Herre, som er sterk og stor,
du verge våre fedres jord!
Vær du vårt skjold i fred og strid,
i sorgens og i gledens tid.


Her ser vi hva oss huger best,
her har vi hva vi elsker mest,
det land ei finnes, fjernt og nær,
som er for oss hva dette er.


240 Her var jo våre fedres bo
og deres arbeid, kamp og tro;
her fikk vi huset etter dem,
med samme liv og lot og hjem.


Og våre barn! Her skal de gå
på våre veie frem og få
hva vi har hatt, hva vi har sett,
og be til Gud, som vi har bedt.


Ja skjerm, o Gud, vårt kjære land
fra fjell til fjell, fra strand til strand
senk over det din milde vagt,
lig morgendugg på engen lagt.


Du verne og velsigne hver
som er det tro og har det kjær;
men den som øde vil dets fred,
ham slå du i din vælde ned.


La det få bli og være ditt,
og være trygt og være fritt
og rikt på råd og kjærlighet,
og la din ånd få være med.


Du løftet det av mørke opp
som blomsten av en lukket knop
til siste stund, du Herre Gud,
la det i lys få vokse ut.


Men lyset er ditt eget ord,
en sol for himmel og for jord;
la den i all sin glans få slå
og aldri mer fra oss gå.

¹ Johan Nordahl Brun.

